





Digitized by Google 



■ NOVA'-' 

t • 

« 

SCRIPTOI\UM LATINORUM 

' jf 

BIBLIOTHECA 



Digitized by Google 


NOVA 


SCRIPTORUM LATINORUM 

BIBLIOTHECA. 

AI) OPTIMAS EDITIONES RECENSITA 

«CCDUiriltlt PAIlilUitU UtDKMU nomioiiH) 

ET COLLIGENTE J. P. CHARPENTIEK 

RHETORICES PROFESSORE 


EDIDIT 

C. L. F. PANCKOUCK.E 



PARISIIS 

EXCUDIT C. L. F. PANCKOUCRE 

IQPIS LKUIOKI UOVOftlS AnltRIPTl *■ 

m dccx xxxm. 


Digilized by Google 


:v>>' 










* > 




-* * 



i 


Digitized by Google 


JUSTINI 


HISTORIARUM PHILIPPICARUM 

EX TROGO POMPEIO 
LIBRI XLIV 



Digitized by GoogI 



Digitized by Google 


JUSTINI 


HISTORIARUM PHILIPPICARUM 

EX TROGO POMPEIO 

LIBROS XLIV 


QUOS NOTIS ET INDICE 1 LMJSTR AV KBII NT 

EL. JOHANNEAU ET FRID. DUBNER 


V > 


•I 


r \ 

\ '■ V 

‘Y'f 


VOLUMEN PRIMUM 


PARISIIS 


EXCUDIT C. L. F. PANCK.OUCRE 

IQCU LEGIONI ROSORIS » DSC.1 INTCS 

M DCCC xxxm. 


Digitized by Google 




Digitized by Google 4 


DE JUSTINO 


EX J. G. VOSSIO ET J. A. FABRICIO. 


Justinos, qui Trogi epitomen fecit, in Antonii Arnoldi 
libro nominabatur Justinus Frontinus. At in codice 
bibliothecae Mediceae dicitur M. Junianus Justinus. Atque 
hoc verius censeo ob libri ejus antiquitatem : cujus argu- 
mentum non leve est , quod litteris Langobardicis scrip- 
tus sit Quis fuerit et quando vixerit non satis compertum 
est , etsi Romae , ante imperatores Christianos , scripsisse 
non dubitem, ipsum a Christi sacris alienum. Itaque 
non assentior iis, qui ad Theodosii tempora rejiciunt, 
nescio quibus argumentis moti. 

Ut vero hoc loco a me commemoretur , facit, quod in 
editionibus quibusdam antiquioribus libros suos dicitur 
inscripsisse Imp. Antonino Pio : quanquam Tpoa<p&vyoiv 
hanc in nullo codice scripto reperisse se testatur Jac. Bon- 
garsius, qui putat additum nomen Antonini ab iis qui 
Justinum falso eumdem putarent cum celebri ejus no- 
minis philosopho, christiano et martyre, in quo errore 
versati sunt Isidorus , Jornandes , Jo. Sarisberius et alii 



DE JUSTINO. 


recentiores. Neque verisimile videtur, Justinum emen- 
dandi causa opus suum ad imperatorem mittere voluisse, 
quod in praefatione innuit, si eam non potius ad virum 
aliquem doctum illius aetatis, sibique amicum, quam ad 
Caesarem direxit. 

Non magis certum est, quod Martiuus Polonus, et 
Gualterus Burici Anglicus, libro De vitis philosophorum 
(quianno i a ^4 e, Htus fuit ab A. Terffornen), cap. cxiv af- 
firmant Trogi discipulum fuisse. Justinum libenter sequitur 
Orosius, imitatur Saxo Grammaticus, ut in notis ad hunc 
Stephanius passim notat. Parum credibile est, quod in 
codice Magliabequiano, teste Abr. Gronovio, traditur 
Justinum philosophum celeberrimum et Trogi fuisse 
discipulum , multo minus , quod Gualtcriu3 Buricus 
scripsit , filium. 

Justinum sub Antonino vixisse Philippus Bergamas, 
ac Jo. Aventinus , in iis quae de scriptoribus primo An- 
nalium libro praemittit , tradidere : imo idem jam ante 
annos quadringentos in Chronico suo scripsit Martinus 
Polonus; sed quod idem Justinum hunc cum Justino 
martyre confudit , foedus error est , quum hic qui epi- 
tomen scripsit, in iis, quae libro xxxvi de Mose, Josepho, 
et Israelitis tradit, plane scripturis adversetur : unde 
liquet fuisse gentilem, aperteque inter eos ab Orosio nu- 
meratur : ut de eo nihil dicam, quod beatus Martyr 
nihil latine scripsisse videtur : item quod Eusebius , Hie- 
ronymus, Photius, nusquam hanc epitomen inter mar- 

tyris illius scripta reponunt. Nec tamen ea ignota fuit 
B. Hieronymo, qui illius meminit prooemio in Daniclem : 
uti quoque Augustinus facit libro iv, De civitate Dei, 
cap. 6; et Orosius, lib. i, cap. 8 et io, qui et Justinum 
passim exscribit. Post quos ejusdem mentionem fecere 
Isidorus, Jornandes et alii. Etiam quae Lupus, Ferra- 
riensis abbas, epist. xx, ad Altuinum ex Trogo Pompeio 
citat de iis qui Mithridatis excellentiam portenderint apud 
Justinum, ad verbum ex Justini libro xxxvi. Sed apud 
Lupum nunc paulo comptius leguntur, et ut apud Jus- 
tinum debeant emendari. 

Exstant Historiarum Philippicarum , et totius mundi 
Originum et terree situs, ex Trogo Pompeio excerpturum 
libri xuv, a Nino usque ad Caesarem Augustum, sub 
quo Trogus Pompeius, patria Gallus, philosophus ac 
historicus disertissimus, floruit, totiusque orbis; sed grae- 
cas potissimum historias latino sermone xliv volumi- 
nibus composuit; et a praecipuo argumento, regni nempe 
Macedonici historia, quam a libro septimo ad quadrage- 
simum primum exsequitur, Historias Philippicas , Theo- 
pompi exemplo inscripsit. 

Harum se, ait Justinus, per otium, quum in urbe 
versaretur, dignissima quaeque cognitione excerpsisse, 
et omissis his, quae nec cognoscendi voluptate jucunda, 
nec exemplo necessaria judicaret, breve veluti florum 
corpusculum fecisse. Subjiciuntur Justino in Bongarsii 
editione, atque inde in aliis, Prologi , sive Periocha; 

historiarum Trogi Pompeii, ejusmodi fere , qualia His- 
toriarum Livii argumenta sub Flori nomine habemus. 
Illa, ab ipso forte profecta Trogo, certe non a Justino 
elaborata, ostendunt, Justinum in epitome sua omisisse 
non pauca, in his ea, quae de terrarum situ Trogus scrip- 
serat. 

Videtur Justinus in pluribus usus Trogi verbis, unde 
vix Justini ulla ab Trogo aliena in sermone vestigia ap- 
parere, ait Jo. Fr. Gronovius, Obs., iv, io, p. 1 54 - Sunt 
qui integram Trogi Historiam dicant fuisse in biblio- 
theca Marquardi Gudii, sed non ego credulus illis. So- 
lemne est mss. Justini codicibus praefigi speciosum Trogi 
nomen, ante multa jam saecula deperditi. Ita Lupus Fer- 
rariensis, epist. 20; Petrus Blesensis, epist. 85 , 94 ; Al- 
fredus Beverlacensis , in Annalibus regum Britannice , 
p. 24, et alii juniores : quando Pompeium Troguin ci- 
tant , Justini epitomen intelligunt. 

B. Montfaucon , in Diario Italico , p. 76 , notat Pro- 
logos rarius occurrere in codicibus Justini mss. Notae ad 
Prologos pererudita abbatis De Longuerue exstant in 
editione Justini Parisiensi, qua anno 1709, minore 
forma prodiit , nec non in novissima , variorum notis il- 
lustrata, curante Abr. Gronovio. Justini codex insignis, 
jussu Pii III, anno i 5 o 3 defuncti, eleganter scriptus, 
exstat in bibliotheca Gothana. 

Est Justinus scriptor tersus et elegans, ut de eo scribit 
Raimundus Lullus, lib. vn, De Orat., cap. 4 - Mss. exstat 

in bibliotheca publica Academia; Cantabrigiensis , et 
Oxonii in collegio corporis Christi. At nescio quid sibi 
velit, quod (ut est apud Th. James) Oxonii in biblio- 
theca collegii novi exstare dicatur Epitome Historiarum, 
per T rogum Pompeium lib. iv. 


E. J. 



DE TROGO POMPEIO 


EX JAC. BONGARSIO, J. G. YOSSIO, ET J. A. FABRICIO. 


13 e Trogi Pompeii genere, haec Justinus ipse, ad finem 
libri xliii : « In postremo libro, Trogus majores suos 
a V ocontiis originem ducere ; avum suum Trogum Pom- 
peium, Sertoriano bello, a Cn. Pompeio civitatem per- 
cepisse dicit : patruum Mithridatico bello turmas equi- 
tum sub eodem Pompeio duxisse ; patrem quoque sub 
Caio Ccesare militasse ; epistolarumque et legationum , 
simul et annuli, curam habuisse. Caium Ccesaretn intel- 
ligit illum, qui superato Pompeio rempublicam tenuit; 
ut in Epistolis Seneca; non eum, qui post Tiberium im- 
perio potitus est. 

A Mithridatico bello, quo Trogi nostri patrem jam 
fuisse, nemo negaverit, ad Cessarem Caligulam , sunt ut 
minimum anni centum. Vixisse ergo Trogum judico Au- 
gusti et Tiberii temporibus; quibus floruisse et Q. Cur- 
tium RufFum a P. Pithaeo didici. Trogus autem noster, 
quum forte Sallustio et Livio res populi romani memo- 
ratas videret, ad graccam et peregrinam historiam scri- 
bendam aggressus est. 

Trogi «omen arbitror barbarum ^graecum est : oritur 
a rpu-yu, rodo); Pompeii, ab avo est. Solebant enim 
peregrini in eorum nomine transire, quorum beneficio 
< ives Romani erant. Is videtur fuisse vir virtutibus in- 
clytus : eoque plane alius erit Trogi pater a T. Quinctio 
Trogo homine sceleroso, quem capitis accusavit M. Ser- 
gius, Manii filius, quaestor. De quo Varro pluribus li- 
bro v , Ling. lat. Scripsit Trogus Philippicarum Histo- 
riarum libros xliv, quarum nunc epitomen solam a Jus- 
tino concinnatam habemus. Philippicas autem appellavit 
exemplo Theopompi. Sane etiam Cicero orationes suas 
Philippicas exemplo Demosthenis vocavit, quod, ut hic 
in Philippum, ita ipse in Antonium inveheretur. Sed 
meliori jure Trogus, cujus libri prope omnes de im- 
perio Philippico, hoc est Macedonico, agebant. Nam 
a libro vii usque ad xli tractat de regno Macedonico , 
cujus dignitas principium suum debet Philippo Magno , 
patri Alexandri; septem vero libros primos Bongarsius 
censebat esse mundi Origines, quas veterum librorum 
inscriptio pollicetur; et Terra; situs, quos iidem pro- 
mittunt , jure arbitratur esse descriptiones regionum , quae 
a Justino quidem omissae, a Trogo vero non item : quod 
ostendunt prologi ab eodem Bongarsio editi ex codi- 
cibus mss. 

Trogum hunc disertissimis viris annumerat Vopiscus ; 
ac crebra ejus mentio est in Plinii Historia naturali. Li- 
bros Trogi de Animalibus laudat Charisius, lib. i, p. 79; 



viij DE TROGO POMPEIO, 

respicit Plinius Trogum laudans, Hisl. , vii, cap. 3, et 
lib. xi, cap. 5a, ubi auctorem severissimum vocat. His- 
torias Trogi memorant Priscianus, item Plinius, et in 
Virgilii AZn. m, Servius, Hieronymusque , Augustinus, 
Orosius, Jornandes et alii. 

E. J. 

HISTORIARUM PHILIPPICARUM 

EX TROGO POMPEIO. 


PRiEFATIO. 

Quum multi ex Romanis, etiam consularis dignita- 
tis viri, res romanas graeco peregrinoque sermone in 
historiam contulissent, sive aemulatione gloriae, sive va- 
rietate et novitate operis delectatus, vir priscae eloquen- 
tiae Trogus Pompeius, graecas et totius orbis historias 
latino sermone composuit , ut , quum nostra graece , 
graeca quoque nostra lingua legi possent, prorsus rem 
magni et animi et corporis aggressus. Nam quum pleris- 
que auctoribus, singulorum regum vel populorum res 
gestas scribentibus, opus suum ardui laboris videatur, 
nonne nobis Pompeius herculea audacia orbem terrarum 
aggressus videri debet , cujus libris omnium seculorum , 
regum, nationum, populorumque res gestae continentur? 



2 PRAEFATIO JUSTINI. 

Et quae historici Graecorum , prout commodum cuique 
fuit, inter sese gregatim occuparunt, omissis, quae sine 
fructu erant, ea omnia Pompeius divisa temporibus, et 
serie rerum digesta composuit. Horum igitur quatuor et 
quadraginta voluminum (nam totidem edidit) per otium , 
quo in Urbe versabar, cognitione quaeque dignissima 
excerpsi; et omissis his, quae nec cognoscendi voluptate 
jucunda, nec exemplo erant necessaria, breve veluti flo- 
rum corpusculum feci; ut haberent, et qui graeca didi- 
cissent, quo admonerentur, et qui non didicissent, quo 
instruerentur. Quod ad te, non tam cognoscendi, quam 
emendandi causa transmisi : simul ut et otii mei, cujus 
et Cato reddendam (operam) putat, apud te ratio con- 
staret. Sufficit enim mihi in hoc tempore judicium tuum , 
apud posteros , quum obtrectationis invidia decesserit , 
industriae testimonium habituro. 

I. JtiuirciPio rerum, gentium nationumque imperium 
penes reges erat : quos ad fastigium hujus majestatis 
non ambitio popularis, sed spectata inter bonos mode- 
Tatio provehebat. Populus nullis legibus tenebatur : ar- 
bitria principum pro legibus erant. Fines imperii tueri 
magis , quam proferre , mos erat : intra suam cuique pa- 
triam regna finiebantur. Primus omnium Ninus, rex As- 
syriorum, veterem, et quasi avitum gentibus morem, 
nova imperii cupiditate mutavit. Hic primus intulit bella 
finitimis , et rudes adhuc ad resistendum populos , ad 
Libya: terminos usque perdomuit. Fuere quidem tempo- 
ribus antiquiores , Sesostris AEgypti , et Scythiae rex Ta- 
naus : quorum alter in Pontum , alter usque AEgyptum 
excessit. Sed longinqua, non finitima bella gerebant, nec 
imperium sibi, sed populis suis gloriam quaerebant; con- 
tentique victoria, imperio abstinebant. Ninus magnitu- 
dinem quaesitae dominationis continua possessione firma- 
vit. Domitis igitur proximis, quum accessione virium 
fortior ad alios transiret , et proxima quaeque victoria in- 
strumentum sequentis esset , totius Orientis populos 
subegit. Postremum illi bellum cum Zoroastre , rege 
Bactrianorum, fuit, qui primus dicitur artes magicas inve- 
nisse, et mundi principia, siderumque motus diligentis- 

i. 

JUSTINI 


sime spectasse. Hoc occiso, ipse decessit, relicto impu- 
bere adhuc filio Ninya , et uxore Semiramide. 

II. Haec nec immaturo puero ausa tradere imperium , 
nec ipsa palam tractare , tot ac tantis gentibus vix pa- 
tienter uni viro, nedum feminae parituris, simulat se 
pro uxore Nini, filium; pro femina, puerum. Nam et sta- 
tura utrique mediocris , et vox pariter gracilis, et linea- 
mentorum qualitas matri ac filio similis. Igitur brachia 
ac crura velamentis, caput tiara tegit; et ne novo ha- 
bitu aliquid occultare videretur, eodem ornatu et popu- 
lum vestiri jubet : quem morem vestis exinde gens uni- 
versa tenet. Sic primis initiis sexum mentita, puer cre- 
dita est. Magnas deinde res gessit : quarum amplitudine 
ubi invidiam superatam putat , quae sit fatetur, quem ve 
simulasset. Nec hoc illi dignitatem regni ademit, sed 
admirationem auxit; quod mulier non feminas modo 
virtute, sed etiam viros anteiret. Haec Babyloniam con- 
didit, murumque urbis cocto latere circumdedit, are- 
nae vice, bitumine interstrato : quae materia in illis lo- 
cis passim e terra exaestuat. Multa et alia praeclara hu- 
jus reginae fuere. Siquidem non contenta acquisitos a 
viro regni terminos tueri, dithiopiam quoque imperio 
adjecit. Sed et Indiae bellum intulit; quo praeter illam 
et Alexandrum Magnum nemo intravit. Ad postremum 
quum concubitum filii petisset, ab eodem interfecta 
est, duo et quadraginta annos post Ninum regno potita. 
Filius ejus Ninyas contentus elaborato a parentibus im- 
perio, belli studia deposuit, et veluti sexum cum ma- 
tre mutasset, raro a viris visus, in feminarum turba 
consenuit. Posteri quoque ejus id exemplum secuti , 

responsa gentibus per internuntios dabant. Imperium 
Assyrii, qui postea Syri dicti sunt , mille trecentis annis 
tenuere. 

III. Postremus apud eos regnavit Sardanapalus, vir 
muliere corruptior. Ad hunc videndum (quod nemini 
ante eum permissum fuerat) praefectus ipsius , Medis 
praepositus, nomine Arbaces, quum admitti magna am- 
bitione aegre obtinuisset, invenit eum inter scortorum 
greges purpuram colo nentem, et muliebri habitu, quum 
mollitia corporis, et oculorum lascivia omnes feminas 
anteiret, pensa inter virgines partientem. Quibus visis, 
indignatus tali feminae tantum virorum subjectum, trac- 
tantique lanam ferrum et arma portantes parere; pro- 
gressus ad socios, quid viderit refert : negat, « Se ei pa- 
rere posse, qui se feminam malit esse, quam virum. » 
Fit igitur conjuratio : bellum Sardanapalo infertur : quo 
ille audito, non, ut vir, regnum dcfcnsurus, sed, ut 
metu mortis mulieres solent, primo latebras circumspi- 
cit : mox deinde cum paucis et incompositis iu bellum 
progreditur. Victus in regiam se recipit; ubi exstructa 
incensaque pyra et se et divitias suas in incendium mit- 
tit, hoc solo imitatus virum. Post hunc, rex constitui- 
tur interfector ejus Arbaces, qui praefectus Medorum 
fuerat. Is imperium ab Assyriis ad Medos transfert. 

IV. Post multos deinde reges, per ordinem successio- 
nis, regnum ad Astyagen descendit. Hic per somnum 
vidit ex naturalibus filiae, quam unicam habebat, vitem 
enatam, cujus palmite omnis Asia obumbraretur. Con- 
sulti harioli, a Ex eadem filia nepotem ei futurum, cu- 
jus magnitudo praenuntietur, regnique ei amissionem 

portendi, » responderunt. Hoc responso exterritus, ne- 
que claro viro, neque civi filiain, ne paterna materna- 
que nobilitas nepoti animos extolleret, sed ex gente, 
obscura tunc temporis, Persarum, Cambysi, mediocri 
viro , in matrimonium tradidit. Ac ne sic quidem som- 
nii metu deposito, gravidam ad se filiam arcessit, ut 
sub avi potissimum oculis partus necaretur. Natus in- 
fans datur occidendus Harpago, regis amico et arcano- 
rum participi. Is veritus, si ad filiam, mortuo rege, ve- 
nisset imperium, quia nullum Astyages virilis sexus ge- 
nuerat, ne illa necati infantis ultionem, quam a patre 
non potuisset, a ministro exigeret, pastori regii pecoris 
puerum exponendum tradit. Forte eodem tempore et 
ipsi pastori filius natus erat. Ejus igitur uxor, audita re- 
gii infantis expositione, summis precibus rogat, a Sibi 
adferri ostendique puerum. » Cujus precibus fatiga- 
tus pastor, reversus in silvam, invenit juxta infan- 
tem canem feminam, parvulo ubera praebentem, et 
a feris alitibusque defendentem. Motus et ipse mise- 
ricordia, qua motam etiam canem viderat, puerum de- 
fert ad stabula, eadem cane anxie prosequente. Quem 
ubi in manus mulier accepit , veluti ad notam puer al- 
lusit : tantusque in illo vigor, et dulcis quidam blan- 
dientis risus apparuit, ut pastorem uxor ultro rogaret, 
« [ Quo suum partum pro illo exponeret ] permitteret 
[que] sibi, sive fortunae ipsius, sive spei suae puerum 
nutrire. » Atque ita permutata sorte parvulorum, hic 
pro filio pastoris educatur ; ille pro nepote regis exponi- 
tur. Nutrici Spaco postea nomen fuit , quia canem Persae 
sic vocant. 

V. Puer deinde quum inter pastores esset, Cyri no- 
men accepit. Mox rex inter ludentes sorte delectus, 
quum per lasciviam contumaces flagellis cecidisset, a 
parentibus puerorum querela est regi delata, indignan- 
tibus, a servo regio ingenuos homines servilibus verbe- 
ribus affectos. Ille arcessito puero et interrogato, quum, 
uibil mutato vultu, «Fecisse se ut regem, » respondis- 
set, admiratus constantiam , in memoriam somnii res- 
ponsique revocatur. Atque ita quum et vultus simili- 
tudo, et expositionis tempora, et pastoris confessio con- 
venirent, nepotem agnovit. Et quoniam defunctus sibi 
somnio videretur, agitato inter pastores regno , animum 
minacem duntaxat in illo fregit. Ceterum Harpago 
amico suo infestus, in ultionem servati nepotis, filium 
ejus interfecit, cpulandumquc patri tradidit. Sed Harpa- 
gus ad praesens tempus dissimulato dolore, odium regis 
in vindictae occasionem distulit. Interjecto deinde tem- 
pore, quum adolevisset Cyrus, dolore orbitatis admoni- 
tus, scribit ei : « Ut ablegatus in Persas ab avo fuerit : 
ut occidi eum parvulum avus jusserit : nt beneficio suo 
servatus sit : ut regem offenderit : ut filium amiserit. » 
Hortatur, « Exercitum paret, et pronam ad regnum 
viam ingrediatur, » Medorum transitionem pollicitus. 
Epistola, quia palam ferri nequibat, re is custodibus 
omnes aditus obsidentibus, exenterato lepori inseritur, 
lepusque in Persas Cyro ferendus fido servo traditur : 
addita retia , ut sub specie venationis dolus lateret. 

VI. Lectis ille epistolis, eadem somnio aggredi jussus 
est : sed praemonitus, ut, quem primum postera die ob- 
vium habuisset, socium coeptis assumeret. Igitur, ante- 

lucano tempore, ruri iter ingressus obvium habuit ser- 
vum de ergastulo cujusdam Medi, nomine Scebarem. 
Hujus requisita origine, ut in Persis genitum audivit, 
demptis compedibus, assumptoquo comite, Persepolim 
regreditur. Ibi convocato populo, jubet omnes praesto 
cum securibus esse, et silvam viae circumdatam exci- 
dere. Quod quum strenue fecissent, eosdem postera die 
apparatis epulis invitat. Deinde, quum alacriores ipso 
convivio factos videret, rogat, « Si conditio propona- 
tur, utrius vitae sortem legant, hesternine laboris, an 
praesentium epularum? praesentium, » ut acclamavere 
omnes, ait : « Hesterno similem labori omnem vitam ac- 
turos, quoad Medis pareant : se secutos, hodiernis 
epulis. » Laetis omnibus, Medis bellum infert. Astyages 
meriti sui in Harpagum oblitus, summam belli eidein 
committit : qui exercitum acceptum statim Cyro per de- 
ditionem tradidit, regisque crudelitatem perfidia defec- 
tionis ulciscitur. Quod ubi Astyages audivit, contractis 
undique auxiliis, ipse in Persas proficiscitur; et repetito 
alacrius certamine, pugnantibus suis, partem exercitus 
a tergo ponit, et lergivcrsantes ferro agi in hostes ju- 
bet ; ac denuntiat suis : « Ni vincerent, non minus for- 
tes etiam post terga inventuros, quam a frontibus vi- 
ros : proinde videant, fugientibus haec, an illa pugnan- 
tibus acies rumpenda sit. » Ingens, post necessitatem 
pugnandi, animus exercitui et vis accessit. Pulsa itaque 
quum Persarum acies paulatim cederet, matres et uxo- 
res eorum obviam occurrunt : orant , in proelium rever- 
tantur. Cunctantibus, sublata veste, obscoena corporis 
ostendunt, rogantes, « Num in uteros matrum vel uxo- 

rum velint refugere. » Hac repressi castigatione, in proe- 
lium redeunt : et facta impressione, quos fugiebant, fu- 
gere compellunt. In eo proelio Astyages capitur : cui Cy- 
rus nihil aliud quam regnum abstulit; nepotemque in 
illo magis, quam victorem egit : cumque maximae genti 
Hyrcanorum praeposuit : nam in Medos reverti ipse no- 
luit. Hic finis Medorum imperii fuit. Regnaverunt an- 
nos CCCL. 

Vn. Initio regni, Cyrus Soebarem coeptorum socium, 
quem juxta nocturnum visum ergastulo liberaverat, co- 
mitemque in omnibus rebus habuerat, Persis praeposuit, 
sororemque suam ei in matrimonium dedit. Sed civita- 
tes, quae Medorum tributariae fuerant, mutato imperio, 
etiam conditionem suam mutatam arbitrantes, a Cyro 
defecerunt : quae res multorum bellorum Cyro causa 
et origo fuit. Domitis demum plerisque, quum adversus 
Babylonios bellum gereret, Babyloniis rex Lydorum 
Croesus, cujus opes et divitiae insignes ea tempestate 
erant, in auxilium venit; viclusque jam ac desolatus, in 
regnum refugit. Cyrus quoque post victoriam, compo- 
sitis in Babylonia rebus, bellum transfert in Lydiam. 
Ibi, fortuna prioris proelii perculsum jam Croesi exerci- 
tum nullo negotio fundit; Croesus ipse capitur. Sed 
quanto bellum minoris periculi, tanto et mitior victo- 
ria fuit. Croeso et vita, et patrimonii partes, et urbs Ba- 
rene concessa sunt : in qua etsi non regiam vitam, proxi- 
mam tamen majestati regiae degeret. Haec clementia non 
minus victori, quam victo utilis fuit. Quippe ex uni- 
versa Graecia, cognito, quod illatum Croeso bellum es- 
set, auxilia velut ad commune exstinguendum incen- 

tliura confluebant. Tantus Croesi ainor apud omnes in- 
ites erat : passurusque Cyrus grave bellum Graeciae fuit, 
si quid in Croesum crudelius consuluisset. Interjecto 
deinde tempore, occupato in aliis bellis Cyro, Lydi re- 
bellavere. Quibus iterum victis arma et equi adempti ; 
jussique cauponias et ludicras artes, et lenocinia exer- 
cere. Et sic, gens industria quondam potens, et manu 
strenua, effeminata mollitie luxuriaque, virtutem pris- 
tinam perdidit; et quos ante Cyrum invictos bella prae- 
stiterant, in luxuriam lapsos otium ac desidia superavit. 
Fuere Lydis multi ante Croesum reges, variis casibus 
memorabiles : nullum tamen fortuna Candauli compa- 
randus. Hic uxorem, quam propter formae pulchritudi- 
nem deperibat, praedicare omnibus solebat, non conten- 
tus voluptatum suarum tacita conscientia, nisi etiam 
matrimonii reticenda publicaret : prorsus quasi silen- 
tium damnum pulchritudinis esset. Ad postremum ut 
affirmationi suae fidem faceret, nudam sodali suo Gygi 
ostendit. Quo facto, et amicum in adulterium uxoris 
sollicitatum, hostem sibi fecit : et uxorem, veluti tradito 
alii amore, a se alienavit. Namque brevi post tempore, 
caedes Candaulis nuptiarum praemium fiiit ; et uxor ma- 
riti sanguine dotata, regnum viri et se pariter adultero 
tradidit. 

Vm. Cyrus, subacta Asia, et universo Oriente in po- 
testatem redacto, Scythis bellum infert. Erat eo tem- 
pore Scytharum regina Tomyris, quae non muliebriter 
adventu hostium territa, quum prohibere eos transitu 
Araxis fluminis posset, transire permisit, et sibi facilio- 
rem pugnam intra regni sui terminos rata , et hostibus 

objectu fluminis fugam difficiliorem. Itaque Cyrus, tra- 
jectis copiis, quum aliquantisper in Scythiam processis- 
set, castra metatus est. Dein postera die, quum simu- 
lato metu, quasi refugiens, castra deseruisset, vini af- 
fatim, et ea, quae epulis erant necessaria, reliquit. Quod 
quum nuntiatum reginae esset, adolescentulum filium 
ad insequendum cum cum tertia parte copiarum mittit. 
Quum ventum ad Cyri castra esset, ignarus rei milita- 
ris adolescens, veluti ad epulas, non ad proelium ve- 
nisset, omissis hostibus, insuetos barbaros vino se one- 
rare patitur : priusque Scythae ebrietate, quam bello 
vincuntur. Nam cognitis his, Cyrus reversus per noc- 
tem, securos opprimit, omnesque Scythas cum reginae 
filio interficit. Amisso tanto exercitu, et, quod gravius 
dolet , unico filio , Tomyris orbitatis dolorem non in la- 
crymas effudit, sed in ultionis solatia intendit; hostes- 
que recenti victoria exsultantes, pari insidiarum fraude 
circumvenit. Quippe, simulata diffidentia propter vul- 
nus acceptum, refugiens, Cyrum ad angustias usque 
produxit. Ibi compositis in montibus insidiis, ducenta 
millia Persarum cum ipso rege trucidavit. In qua victo- 
ria etiam illud memorabile fuit, quod ne nuntius qui- 
dem tantae cladis superfuit. Caput Cyri amputatum, in 
utrem humano sanguine repletum conjici regina jubet, 
cum hac exprobratione crudelitatis : « Satia te, inquit , 
sanguine, quem sitisti, cujusque insatiabilis semper 
fuisti. » Cyrus regnavit annos xxx, non initio tantum 
regni, sed continuo totius temporis successu, admirabi- 
liter insignis. 

IX. Huic successit filius Cambyses , qui imperio pa- 

tris AJgyptum adjecit : sed offensus superstitionibus 
Aegyptiorum, Apis, ceterorumque deorum aedes dirui 
jubet. Ad Ammonis quoque nobilissimum templum ex- 
pugnandum exercitum mittit : qui tempestatibus et are- 
narum molibus oppressus, interiit. Post haec per quie- 
tem vidit fratrem suum Sinerdim regnaturum. Quo som- 
nio exterritus, non dubitavit post sacrilegia etiam par- 
ricidium facere. Erat enim difficile, ut parceret suis, 
qui, cum contemptu religionis, grassatus etiam adversus 
deos fuerat! Ad hoc tam crudele ministerium. Magum 
quemdam ex amicis delegit, nomine Prexaspem. Inte- 
rim ipse, gladio sua sponte evaginato, in femore gravi- 
ter vulneratus, occubuit; poenasque luit, seu imperati 
parricidii, seu sacrilegii perpetrati. Quo nuntio accepto, 
Magus ante famam amissi regis occupat facinus, pro- 
stratoque Smerde, cui regnum debebatur, fratrem suum 
subjecit Orospasten. Erat enim ct oris et corporis linea- 
mentis persimilis; ac nemine subesse dolum arbitrante, 
pro Smerde rex Orospasta constituitur. Quae res eo oc- 
cultior fuit, quod apud Persas persona regis sub specie 
majestatis occulitur. Igitur Magi , ad favorem populi 
conciliandum, tributa et militia; vacationem in trien- 
nium remittunt ; ut regnum , quod fraude quaesierant , 
indulgentia et largitionibus confirmarent. Quae res su- 
specta primo Otani viro nobili, et in conjecturis sagacis- 
simo, fuit. Itaque per internuntios quaerit de filia, quae 
inter regias pellices erat, an Cyri regius filius rex esset. 
Illa, «Nec se ipsam scire, ait, nec de alia posse cogno- 
scere : quia singulae separatim recludantur. » Tum per- 
tractare dormienti caput jubet; nam Mago Cambyses au- 

res utrasque praeciderat. Factus deinde per fdiam cer- 
tior, sine auribus regem esse, optimatibus Persarum 
rem indicat, et in caedem falsi regis impulsos, sacra- 
menti religione obstringit. Septem tantum conscii fuere 
hujus conjurationis : qui ex continenti, ne, dato in poe- 
nitentiam spatio , res per quemquam narraretur, occul- 
tato sub veste ferro, ad regiam pergunt. Ibi obviis inter- 
fectis, ad Magos perveniunt : quibus ne ipsis quidem 
animus in auxilium sui defuit : siquidem stricto ferro 
duos de conjuratis interficiunt. Ipsi tamen corripiuntur 
a pluribus : quorum alterum Gobryas medium am- 
plexus , cunctantibus sociis , ne ipsum pro Mago trans- 
foderent, quia res obscuro loco gerebatur, vel per suum 
corpus adigi Mago ferrum jussit : fortuna tamen ita re- 
gente, illo incolumi Magus interficitur. 

X. Occisis Magis, magna quidem gloria recepti regni 
principium fuit; sed multo major in eo, quod, quum de 
regno ambigerent, concordare potuerunt. Erant enim 
virtute et nobilitate ita pares, ut difficilem ex his populo 
electionem aequalitas faceret. Ipsi igitur viam invene- 
runt, qua de se judicium religioni et fortunae committe- 
rent. Pactique inter se sunt, ut die statuta omnes equos 
ante regiam primo mane perducerent : et cujus equus 
inter Solis ortum hinnitum primus edidisset, is rex esset. 
Nam et Solem Persae unum deum esse credunt; et equos 
eidem deo sacratos ferunt. Erat inter conjuratos Darius, 
Hystaspis filius : cui de regno sollicito equi custos ait : 
«Si ea res victoriam moraretur, nihil negotii supcresse.» 
Per noctem deinde equum, pridie constitutam diem, ad 
eundem locum ducit, ibique equae admittit, ratus, ex vo- 

luptate Veneris futurum, quod evenit. Postera die ita- 
que, quum ad statutam horam omnes convenissent, Da- 
rii equus, cognito loco, ex desiderio feminae hinnitum 
statim edidit : et, segnibus aliis, felix auspicium domino 
primus emisit. Tanta moderatio ceteris fuit, audito aus- 
picio, ut confestim equis desilierint, et Darium regem 
salutaverint. Populus quoque universus, secutus judi- 
cium principum , eundem regem constituit. Sic regnum 
Persarum , septem nobilissimorum virorum virtute quae- 
situm , tam levi momento in unum collatum est. Incre- 
dibile prorsus, tanta patientia cessisse eo, quod ut eri- 
perent Magis, mori non recusaverint. Quanquam prae- 
ter formam, virtutemque hoc imperio dignam, etiam 
cognatio Dario juncta cum pristinis regibus fuit. Princi- 
pio igi tur regni , Cyri regis filiam in matrimonium recepit, 
regalibus nuptiis regnum firmaturus : ut non tam in ex- 
traneum translatum , quam in familiam Cyri reversum vi- 
deretur. Interjecto deinde tempore , quum Assyrii desci- 
vissent, et Babyloniam occupassent, difficilisque urbis 
expugnatio esset; aestuante rege, unus de interfectoribus 
Magorum , Zopyrus domi se verberibus lacerari toto cor- 
pore jubet: nasum, aures, et labia sibi praecidi ; atque ita 
regi inopinanti se offert. Attonitum, et quaerentem Da- 
rium causas, auctoremque tam foedae lacerationis, taci- 
tus, quo proposito fecerit, edocet; formatoque in futura 
consilio, transfugae titulo Babyloniam proficiscitur. Ibi 
ostendit populo laniatum corpus : queritur crudelitatem 
regis, a quo in regni petitione, non virtute, sed auspicio; 
non judicio hominum, sed hinnitu equi superatus sit: ju- 
bet illos ex amicis exemplum capere, quid hostibus caven- 


Qigitized by GoogI 


HISTORIARUM LIB. I. 


dum sit : hortatur , ne moenibus magis quain armis con- 
fidant, patianturque se commune bellum reeentiore ira 
gerere. Nota nobilitas viri pariter et virtus omnibus erat: 
nec de fide timebant , cujus veluti pignora, vulnera cor- 
poris et injuriae notas habebant. Constituitur ergo dux 
omniuin suffragio: et accepta parva manu, semel atque 
iterum cedentibus consulto Persis, secunda proelia facit. 
Ad postremum universum sibi creditum exercitum Dario 
prodit , urbemque ipsam in potestatem ejus redigit. Post 
haec Darius bellum Scythis infert, quod sequenti volu- 
mine referetur. 

I. Ijv relatione rerum a Scythis gestarum, quae satis am- 
plae magnificaeque fuerunt, principium ab origine repe- 
tendum est. Non enim minus illustria initia, quam im- 
perium habuere : nec virorum imperio magis , quam 
feminarum virtutibus claruere : quippe quum ipsi Par- 
thos Bactrianosque,- feminae autem eorum Amazonum 
regna condiderint : prorsus ut res gestas virorum mu- 
lierumque considerantibus incertum sit , uter apud eos 
sexus illustrior fuerit. Scytbarum gens antiquissima sem- 
per habita : quamquam inter Scythas et iEgyptios diu 
contentio de generis vetustate fuit : iEgyptiis praedican- 
tibus, « Initio rerum , quum aliae terrae nimio fervore 
solis arderent, aliae rigerent frigoris immanitate , ita ut 
non modo primae generare homines , sed ne advenas qui- 
dem recipere ac tueri possent , priusquam adversus ca- 
lorem vel frigus velamenta corporis invenirentur, vel lo- 
corum vitia, quaesitis arte remediis mollirentur : jEgyp- 
tum ita temperatam semper fuisse , ut neque hyberna 
frigora , nec aestivi solis ardores incolas ejus premerent; 
solum ita foecundum , ut alimentorum in usus hominum 
nulla terra feracior fuerit. Jure igitur ibi primum homi- 
nes natos videri debere , ubi educari facillime possent. » 
Contra, Scythae coeli temperamentum nullum esse vetus- 

tatis argumentum putabant : « Quippe naturam , quum 
primum incrementa caloris ac frigoris regionibus dis- 
tinxit, statim ad locorum patientiam animalia quaeque 
generasse; sed et arborum atque frugum, pro regionum 
conditione , apte genera variata. Et quanto Scythis sit 
coelum asperius quam iEgyptiis, tanto et corpora et in- 
genia esse duriora. Ceterum si mundi, quae nunc partes 
sunt, aliquando unitas fuit; sive illuvies aquarum prin- 
cipio rerum terras obrutas tenuit : sive ignis , qui et mun- 
dum genuit, cuncta possedit, utriusque primordii Scy- 
thas origine praestare. Nam si ignis prima possessio rerum 
fuit, qui paulatim exstinctus, sedem terris dedit; nullam 
prius , quam septentrionalem partem, hiemis rigore ab 
igne secretam : adeo ut, nunc quoque, nulla magis ri- 
geat frigoribus. iEgyptum vero et totum Orientem tar- 
dissime temperatum : quippe qui etiam nunc torrenti 
calore solis exaestuet. Quod si omnes quondam terrae sub- 
mersae profundo fuerunt, profecto editissimam quamque 
partem, decurrentibus aquis, primum detectam; humil- 
limo autem solo eandem aquam diutissime immoratam : 
et quanto prior quaeque pars terrarum siccata sit , tanto 
prius animalia generare coepisse. Porro Scythiam adeo 
editiorem omnibus terris esse, ut cuncta flumina ibi nata, 
in Maeotim, tum deinde in Ponticum et jEgyptium mare 
decurrant. jEgyptum autem , quae tot regum, tot seculo- 
rum cura impensaque munita sit, et adversus vim incur- 
rentium aquarum tantis structa molibus , tot fossis con- 
cisa, ut, quum his arceantur, illis recipiantur aquae, 
nihilominus coli, nisi exclusoNilo, non potuerit, non posse 
videri hominum vetustate ultimam , quae sive exaggera- 

tionibus regum , sive Nili trahentis limum terrarum re- 
centissima videatur. » His igitur argumentis superatis 
ASgyptiis, antiquiores semper Scythae visi. 

II. Scythia autem in Orientem porrecta, includitur ah 
uno latere Ponto, ab altero montibus Rhipaeis : a tergo 
Asia et Phasi flumine. Multum in longitudinem et lati- 
tudinem patet. Hominibus inter se nulli fines : neque 
enim agrum exercent: nec domus illis ulla, aut tectum, 
aut sedes est, armenta et pecora semper pascentibus, et 
per incultas solitudines errare solitis. Uxores liberosque 
secum in plaustris vehunt , quibus , coriis imbrium hie- 
misque causa tectis, pro domibus utuntur. Justitia gen- 
tis ingeniis culta, non legibus. Nullum scelus apud eos 
furto gravius : quippe sine tecto munimentoque pecora 
et armenta inter sylvas habentibus quid salvum esset, si 
furari liceret? Aurum et argentum perinde aspernan- 
tur , ac reliqui mortales appetunt. Lacte et meile ves- 
cuntur. Lanae iis usus ac vestium ignotus : quanquam 
continuis frigoribus urantur ; pellibus tamen ferinis aut 
murinis utuntur. Haec continentia illis morum quoque 
justitiam edidit, nihil alienum concupiscentibus. Quippe 
ibidem divitiarum cupido est, ubi et usus. Atque utinam 
reliquis mortalibus similis moderatio, et abstinentia 
alieni foret! profecto non tantum bellorum per omnia se- 
cula terris omnibus continuaretur; neque plus hominum 
ferrum et arma , quam naturalis fatorum conditio rape- 
ret. Prorsus ut admirabile videatur, hoc illis naturam 
dare, quod Graeci longa sapientium doctrina, praeceptis- 
que philosophorum consequi nequeunt ; cultosque mores 
incultae barbaria; collatione superari. Tanto plus in illis 


Digitized by Google 


HISTORIARUM LIB. II. 


'9 

proficit vitiorum ignoratio, quam in his cognitio virtutis. 

III. Imperium Asiae ter quaesivere : ipsi perpetuo ab 
alieno imperio aut intacti, aut invicti mansere. Darium, 
regem Persarum , turpi ab Scythia submoverunt fuga : 
Cyrum cum omni exercitu trucidaverunt : Alexandri Ma- 
gni ducem Zopyriona pari ratione cum copiis universis 
deleverunt : Romanorum audivere , non sensere arma. 
Parthicum et Bactrianum imperium ipsi condiderunt. 
Gens laboribus et bellis aspera : vires corporum immen- 
sas : nihil parare , quod amittere timeant : nihil victores 
praeter gloriam concupiscunt. Primus Scythis bellum in- 
dixit Sesostris rex aegyptius, missis primo lenonibus, 
qui hostibus parendi legem dicerent. Sed Scythae jam ante 
de adventu regis a finitimis certiores facti, legatis res- 
pondent : a Tam opulenti populi ducem stolide adversus 
inopes occupasse bellum , quod magis domi fuerit illi ti- 
mendum : quod belli certamen anceps, praemia victoriae 
nulla, damna manifesta sint. Igitur non exspectaturos 
Scythas dum ad se veniatur, quum tanto sibi plura in 
hoste concupiscenda sint; ultroque praxlse ituros obviam.» 
Nec dicta res morata : quos quum tanta celeritate venire 
rex addidicisset, in fugam vertitur, exercituque cum 
omni apparatu belli relicto, in regnum trepidus se 
recepit. Scythas ab ASgypto paludes prohibuere : inde 
reversi, Asiam perdomitam vectigalem fecere, modico 
tributo, magis in titulum imperii, quam in victorias 
praemium , imposito. Quindecim annis pacandae Asiae im- 
morati , uxorum flagitatione revocantur , per legatos de- 
nuntiantium : « Ni redeant , sobolem se e finitimis quae- 
situras, ncc passuras, ut in posteritatem Scytharum 

genus per feminas intercidat. » His igitur Asia per mille 
quingentos annos vectigalis fuit. Pendendi tributi finem 
Ninus, rex Assyriorum, imposuit. 

IV. Sed apud Scythas medio tempore duo regii juve- 
nes, Ylinos et Scolopitus, per factionem optimatum do- 
mo pulsi, ingentem juventutem secum traxere; et in 
Cappadociae ora , juxta amnem Thermodonta consede- 
runt, subjectosque Themiscyrios campos occupavere. Ibi 
per multos annos spoliare finitimos assueti , conspira- 
tione populorum per insidias trucidantur. Horum uxores, 
quum viderent exsilio additam orbitatem , arma sumunt; 
finesque suos , submoventes primo , mox etiam inferen- 
tes bella, defendunt. Nubendi quoque finitimis animum 
omisere , servitutem, non matrimonium appellantes. Sin- 
gulare omnium seculorum exemplum ausae, auxere rem- 
publicam sine viris : jam etiam cum contemptu virorum 
se tuentur. Et ne feliciores aliae aliis viderentur, viros 
qui domi remanserant interficiunt. Ultionem quoque cae- 
sorum conjugum excidio finitimorum consequuntur. Tum 
pace armis quaesita, ne genus interiret, concubitum fini- 
timorum ineunt. Si qui mares nascerentur, interficiebant. 
Virgines in eundem ipsis morem, non otio, neque lani- 
ficio, sed armis , equis , venationibus exercebant, inustis 
infantum dexterioribus mammis , ne sagittarum jactus 
impediretur : unde Amazones dictae sunt. Duae bis regi- 
nae fuere, Marpesia et Lampedo, quae in duas partes ag- 
mine diviso, inclytae jam opibus, vicibus gerebant bella, 
solae terminos alternis defendentes : et ne successibus 
deesset auctoritas , genitas se Marte praedicabant. Itaque 
majore parte Europae subacta, Asiae quoque nonnullas 

civitates occupavere. Ibi Epheso, multisque aliis urbibus 
conditis , partem exercitus cum ingenti praeda domum 
dimittunt. Reliquae , qua; ad tuendum Asiae imperium re- 
manserant, concursu barbarorum cum Marpesia regina 
interficiuntur. In hujus locum filia ejus Orithya regno 
succedit : cui, praeter singularem belli scientiam, eximia 
servatae in omne aevum virginitatis admiratio fuit. Hujus 
virtute tantum additum gloriae et famae Amazonum est , 
ut Herculi rex , cui xn stipendia debebat , quasi impos- 
sibile, imperaverit, ut arma reginae Amazonum sibi af- 
ferret. Eo igitur profectus longis novem navibus, comi- 
tante principum Graeciae juventute, inopinantes aggredi- 
tur. Duae tum sorores Amazonum regna tractabant, An- 
tiope et Orithya : sed Orithya foris bellum gerebat. 
Igitur quum Hercules ad litus Amazonum applicuit , in- 
frequens multitudo cum Antiopa regina, nihil hostile 
metuente , erat. Qua re effectum est , ut paucae, repen- 
tino tumultu excitae, arma sumerent , facilemque victo- 
riam hostibus darent. Multae itaque caesae captaeque : in 
his duae Antiopae sorores, Menalippe ab Hercule, Hip- 
polyte a Theseo. Sed Theseus, obtenta in praemium cap- 
tiva, eandem in matrimonium assumpsit, et ex ea genuit 
Hippolytum. Hercules post victoriam, Menalippen cap- 
tivam sorori reddidit , et pretium arma reginae accepit. 
Atque ita functus imperio, ad regem revertitur. Sed Ori- 
thya, ubi comperit bellum sororibus illatum, et rapto- 
rem esse Atheniensium principem, hortatur comites, 
«Frustraque et Ponti sinum, et Asiam edomitam esse 
dicit , si Graecorum non tam bellis , quam rapinis pa- 
teant. » Auxilium deinde a Sagillo , rege Scythiae, petit : 

« Genus se Scytharum esse : cladem virorum , necessita- 
tem armorum, belli causas ostendit : assecutasque vir- 
tute , ne segniores viris feminas habere Scythae videren- 
tur. » Motus ille domestica gloria, mittit cum ingenti 
equitatu filium Panasagoram in auxilium. Sed ante prae- 
lium dissensione orta, ab auxiliis desertae, bello ab Athe- 
niensibus vincuntur ; receptaculum tamen habuere cas- 
tra sociorum , quorum auxilio intactae ab aliis gentibus, 
in regnum revertuntur. Post Orithyam , Penthesilea re- 
gno potita est, cujus Trojano bello inter fortissimos vi- 
ros , quum auxilium adversus Graecos ferret , magna vir- 
tutis documenta exstitere. Interfecta demum Penthesilea, 
exercituque ejus absumpto, paucae, quae in regno reman- 
serant, aegre se adversus finitimos defendentes, usque 
tempora Alexandri Magni duraverunt. Harum Minithya, 
sive Thalestris regina, concubitu A lexandri per dies xm ad 
sobolem ex eo generandam obtento, reversa in regnum, 
brevi tempore cum omni Amazonum nomine intercidit. 

V. Scythae autem tertia expeditione asiana, quum an- 
nis octo a conjugibus et liberis abfuissent, servili bello 
domi excipiuntur. Quippe conjuges eorum longa exspec- 
tatione virorum fessae , nec jam teneri bello , sed deletos 
ratae , servis ad custodiam pecorum relictis nubunt : qui 
reversos cum victoria dominos, velut advenas , armati 
finibus prohibent. Quibus quum varia victoria fuisset, ad- 
monentur Scythae mutare genus pugnae, memores, non 
cum hostibus, sed cum servis proeliandum; nec armo- 
rum , sed dominorum jure vincendos : verbera in aciem, 
non tela afferenda; omissoque ferro, virgas ac flagella, 
ceteraque servilis metus paranda instrumenta. Probato 

omnes consilio, instructi sicut praeceptum erat, postquam 
ad hostem accessere, inopinantibus verbera intentant; 
adeoque illos perculerunt , ut , quos ferro non poterant , 
metu verberum vincerent ; fugamque , non ut hostes vic- 
ti, sed ut fugitivi servi capesserent. Quicunquc capi po- 
tuerunt, supplicia crucibus luerunt. Mulieres quoque 
male sibi consciae , partim ferro , partim suspendio , vi- 
tam finierunt Post haec pax apud Scythas fuit usque 
tempora Jancyri regis. Huic Darius, rex Persarum, sicut 
supra dictum est , quum filiae ejus nuptias non obtinuis- 
set, bellum intulit : et armatis septingentis millibus ho- 
minum Scythiam ingressus , non facientibus hostibus 
pugnae potestatem , metuens, ne, interrupto ponte Istri, 
reditus sibi intercluderetur, amissis octoginta millibus 
hominum trepidus refugit : quae jactura , abundante mul- 
titudine , inter damna uuinerata non est. Inde Asiam et 
Macedoniam domuit : Ionas quoque navali proelio supe- 
rat. Deinde cognito, quod Athenienses Ioniis auxilium 
contra se tulissent, omnem impetum belli in eos con- 
vertit. 

VI. Nunc, quoniam ad bella Atheniensium ventum 
est , quae non modo ultra spem gerendi, verum etiam 
ultra gesti fidem patrata sunt, operaque Atheniensium 
effectu majora, quam voto fuere; paucis urbis origo re- 
petenda est : quia non, ut ceterae gentes, a sordidis ini- 
tiis ad summa crevere. Soli enim, praeterquam incre- 
mento, etiam origine gloriantur. Quippe non advenae , 
neque passim collecta populi colluvies originem urbi de- 
dit : sed eodem innati solo , quod incolunt ; et quae illis 
sedes, eadem origo est. Primi, lanificii, et olei, et vini 

usura docuere. Arare quoque, et serere frumenta , glande 
vescentibus monstrarunt. Litterae certe ac facundia, et hic 
civilis ordo disciplinae, veluti templum, Athenas habent. 
Ante Deucalionis tempora regem habuere Cecropem : 
quem, ut omnis antiquitas fabulosa est, biformem tradi- 
dere , quia primus marem feminae matrimonio junxit. 
Huic successit Cranaus , cujus lilia Atthis regioni nomen 
dedit. Post hunc Amphictyon regnavit, qui primus Mi- 
nervae urbem sacravit , et nomen civitati Athenas dedit. 
Hujus temporibus, aquarum illuvies majorem partem po- 
pulorum Graeciae absumpsit. Superfuerunt, quos refugia 
montium receperunt , aut ad regem Thessaliae Deucalio- 
nem ratibus evecti sunt : a quo propterea genus homi- 
num conditum dicitur. Per ordinem deinde successionis 
regnum ad Erechtheum descendit , sub quo frumenti sa- 
tio apud Eleusin a Triptolemo reperta est : in cujus mu- 
neris honorem noctes Initiorum sacratae. Tenuit et AJgeus, 
Thesei pater , Athenis regnum : a quo per divortium de- 
cedens Medea, propter adultam privigni aetatem, Col- 
chos cum Medo filio, ex jEgeo suscepto, concessit. Post 
jEgeum Theseus, ac deinde Thesei filius Demophoon, 
qui auxilium Graecis adversus Trojanos tulit, regnum pos- 
sedit. Erant inter Athenienses et Dorienses simultatum 
veteres offensae : quas vindicaturi bello Dorienses, de 
eventu proelii oracula consuluerunt. Responsum , « Supe- 
riores fore , ni regem Atheniensium occidissent. » Quum 
ventum esset in bellum, militibus ante omnia, custodia 
regis praecipitur. Atheniensibus eo tempore rex Codrus 
erat : qui et responso dei, et praeceptis hostium cognitis, 
permutato regis habitu, pannosus, sarmenta collo ge- 

rens, castra hostium ingreditur : ibi in turba obsisten- 
tium , a inilite, quem falce astu vulneraverat, interfici- 
tur. Cognito regis corpore, Dorienses sine proelio disce- 
dunt. Atque ita Athenienses virtute ducis, pro salute 
patriae morti se offerentis, bello liberantur. 

VII. Post Codrum nemo Athenis regnavit : quod me- 
moriae nominis ejus tributum est. Administratio reipu- 
blicae annuis magistratibus permissa. Sed civitati nullae 
tunc leges erant, quia libido regum pro legibus habeba- 
tur. Legitur itaque Solon, vir justitiae insignis, qui velut 
novam civitatem legibus conderet : qui tanto tempera- 
mento inter plebem senatumque egit (quum, si quid pro 
altero ordine tulisset, alteri displiciturum videretur), ut 
ab utrisque parem gratiam traheret. Hujus viri inter 
multa egregia illud memorabile fuit : inter Athenienses 
et Megarenses de proprietate Salaminae insulae, prope us- 
que interitum armis dimicatum fuerat. Post clades mul- 
tas capitale esse apud Athenienses coepit, si quis legem 
de vindicanda insula tulisset. Sollicitus igitur Solon, nc 
aut tacendo parum reipublicae consuleret, aut censendo, 
sibi; subitam dementiam simulat, cujus venia non dic- 
turus modo prohibita , sed et facturus erat. Deformis ha- 
bitu , more vecordium in publicum evolat ; factoque con- 
cursu hominum, quo magis consilium dissimularet, 
insolitis sibi versibus suadere populo coepit, quod veta- 
batur : omniumque animos ita cepit , ut extemplo bel- 
lum adversus Magarenses decerneretur , insulaque , de- 
victis hostibus , Atheniensium fieret. 

VIII. Interea Megarenses, memores illati ab Athe- 
niensibus belli , et veriti , ne frustra arma movisse vi- 

cierentur, matronas Atheniensium in Eleusiniis sacris 
noctu oppressuri , naves conscendunt. Qua re cognita , 
dux Atheniensium Pisistratus juventutem in insidiis lo- 
cat, jussis matronis solito clamore ac strepitu, etiam in 
accessu hostium, ne intellectos se sentiant, sacra ce- 
lebrare : egressosque navibus Megarenses inopinantes 
aggressus delevit : ac protinus classe captiva inter- 
mixtis mulieribus, ut speciem captarum matronarum 
praeberent , Megara contendit. Illi quum et navium for- 
mam , et petitam praedam cognoscerent , obvii ad por- 
tum procedunt : quibus caesis , Pisistratus paulum a ca- 
pienda urbe abfuit. Ita Megarenses suis dolis hosti vic- 
toriam dedere. Sed Pisistratus , quasi sibi , non patriae 
vicisset , tyrannidem per dolum occupat : quippe verbe- 
ribus voluntariis domi affectus, lacerato corpore, in pu- 
blicum progreditur : advocata concione, vulnera populo 
ostendit : de crudelitate principum, a quibus haec se pas- 
sum simulabat, queritur: adduntur vocibus lacrymae, et 
invidiosa oratione multitudo credula accenditur : amore 
plebis invisum se senatui affirmat : obtinet ad custodiam 
corporis sui satellitum auxilium : per quos occupata ty- 
rannide, per annos xxxiii regnavit. 

IX. Post ejus mortem Diocles , alter ex filiis , per vim 
stuprata virgine , a fratre puellae interficitur. Alter, Hip- 
pias nomine, quum imperium paternum teneret, inter- 
fectorem fratris comprehendi jubet : qui quum per tor- 
menta conscios caedis nominare cogeretur, omnes amicos 
tyranni nominavit. Quibus interfectis, quaerenti tyran- 
no, «An adliuc aliqui conscii essent : neminem , ait, su- 
peresse , quem amplius mori gestiat, quam ipsum tyran- 

uuni. » Qua voce ejusdem se tyranni victorem , post vindic- 
tam pudicitias sororis, ostendit. Hujus virtute quum admo- 
nita civitas libertatis esset, tandem Hippias regno pulsus, 
in exsilium agitur : qui profectus in Persas, ducem se Da- 
rio, inferenti Atheniensibus bellum , sicuti supra signifi- 
catum est , adversus patriam suam offert. Igitur Athe- 
nienses , audito Darii adventu , auxilium a Lacedaemoniis 
socia tum civitate, petiverunt. Quos ubi viderunt quatri- 
dui teneri religione, non exspectato auxilio, instructis de- 
cem millibus civium, et Plataeensibus auxiliaribus mille, 
adversus sexcenta millia hostium, in campos Marathonios 
in proelium egrediuntur. Miltiades et dux belli erat, et 
auctor non exspectandi auxilii : quem tanta fiducia cepe- 
rat, ut plus praesidii in celeritate, quam in sociis duceret. 
Magna igitur in pugnam euntibus alacritas animorum fuit, 
adeo ut, quum mille passus inter duas acies essent, citato 
cursu ante jactum sagittarum ad hostem venerint. Nec 
audaciae ejus eventus defuit. Pugnatum est enim tanta 
virtute, ut hinc viros, inde pecudes putares. Victi Persae 
in naves confugerunt : ex quibus multae suppressae, multae 
captae sunt. In eo praelio tanta virtus singulorum fuit, ut, 
cujus laus prima esset, difficile judicium videretur. Inter 
ceteros tamen Themistoclis adolescentis gloria emicuit, 
in quo jam tunc indoles futurae imperatoriae dignitatis 
apparuit. Cynaegiri quoque, militis atheniensis, gloria 
magnis scriptorum laudibus celebrata est : qui post proe- 
lii innumeras caedes, quum fugientes hostes ad naves 
egisset, onustam navem dextra manu tenuit, nec prius 
dimisit, quam manum amitteret : tum quoque amputata 
dextra, navem sinistra comprehendit : quam et ipsam 

quum amisisset, ad postremum morsu navem detinuit. 
Tantam in eo virtutem fuisse, ut non tot caedibus fatiga- 
tus, non duabus manibus amissis victus, truncus ad pos- 
tremum, et veluti rabida fera, dentibus dimicaverit. Du- 
centa millia Persae eo prcelio, sine naufragio, amisere. 
Cecidit ct Hippias , tyrannus atheniensis , auctor et con- 
citor ejus belli, diis patria: ultoribus poenas repetentibus. 

X. Interea et Darius , quum bellum restauraret , in 
ipso apparatu decedit , relictis multis filiis, et in regno , 
et ante regnum susceptis. Ex his Artemenes maximus 
natu, aetatis privilegio, regnum sibi vindicabat : quod jus, 
et ordo nascendi, et natura ipsa gentibus dedit. Porro 
Xerxes controversiam non de ordine, sed de nascendi 
felicitate referebat. «Namque Artemenem primum qui- 
dem Dario , sed privato provenisse : se regi primum na- 
tum. Fratres itaque suos, qui ante geniti essent, priva- 
tum patrimonium, quod eo tempore Darius habuisset, 
non regnum sibi vindicare posse : se esse, quem primum 
in regno jam rex pater sustulerit. Huc accedere, quod 
Artemenes non patre tantum , sed et matre privatae ad- 
huc fortunae, avo quoque materno privato, procreatus 
sit : se vero et matre regina natum, et patrem non nisi 
regem vidisse; avum quoque maternum Cyrum se regem 
habuisse, non heredem, sed conditorem tanti regni; et 
si in aequo jure utrumque fratrem pater reliquisset, ma- 
terno tamen se jure et avito vincere. » Hoc certamen con- 
cordi animo ad patruum suum Artaphernem , veluti ad 
domesticum judicem , deferunt : qui domi cognita causa, 
Xerxem praposuit : adeoque fraterna contentio fuit, ut 
nec victor insultaverit , nec victus doluerit; ipsoque litis 

tempore invicem munera miserint ; et jucunda quoque 
inter se, non solum credula convivia liabuerint; judi- 
cium quoque ipsum sine arbitris , sine convicio fuerit. 
Tanto moderatius tum fratres inter se regna maxima di- 
videbant, quam nunc exigua patrimonia partiuntur. Igi- 
tur Xerxes bellum a patre coeptum adversus Graeciam , 
quinquennium instruxit. Quod ubi primum didicit De- 
maratus, rex Lacedaemoniorum, qui apud Xerxem exsu- 
labat, amicior patriae post fugam, quam regi post bene- 
ficia, ne inopinato bello opprimerentur, omnia in tabel- 
lis ligneis magistratibus perscribit, eademque cera super- 
inducta delet : ne aut scriptura sine tegmine judicium 
daret, aut recens cera dolum proderet : fido deinde servo 
perferendas tradit , jusso , magistratibus Spartanorum tra- 
dere. Quibus perlatis, Lacedaemone quaestioni res diu 
fuit , quod neque scriptum aliquid viderent , nec frustra 
missas suspicarentur, tantoque rem majorem, quanto 
sit occultior, putabant. Haerentibus in conjectura viris, 
soror regis Leonidae consilium scribentis inVenit. Erasa 
igitur cera, belli consilia deteguntur. Jam Xerxes sep- 
tingenta millia de regno armaverat, et trecenta millia de 
auxiliis : ut non immerito proditum sit, flumina ab exer- 
citu ejus siccata, Graeciamque omnem vix capere exerci- 
tum ejus potuisse. Naves quoque mille ducentas numero 
habuisse dicitur. Huic tanto agmini dux defuit. Ceterum, 
si regem spectes, divitias , non ducem laudes : quarum 
tanta copia in regno ejus fuit, ut, quum flumina multi- 
tudine consumerentur, opes tamen regiae superessent. 
Ipse autem primus in fuga, postremus in proelio, sem- 
per visus est; in periculis timidus; sicubi metus abesset , 

inflatus; denique ante experimentum belli, fiducia vi- 
rium, veluti natura ipsius dominus, et montes in pla- 
num ducebat, et convexa vallium aequabat, et quaedam 
maria pontibus sternebat, quadam ad navigationis com- 
modum per compendium ducebat. 

XI. Cujus introitus in Graciam quam terribilis, tam 
turpis ac foedus discessus fuit. Nam quum Leonidas, rex 
Spartanorum, cum quatuor millibus militum angustias 
Thermopylarum occupasset, Xerxes, contemptu pauci- 
tatis, eos pugnam capessere jubet , quorum cognati Ma- 
rathonia pugna interfecti fuerant: qui, dum ulcisci suos 
quaerunt , principium cladis fuere : succedente deinde 
inutili turba, major caedes editur. Triduo ibi cum dolore 
et indignatione Persarum dimicatum : quarta die, quum 
nuntiatum esset Leonidae, a xx millibus hostium sum- 
mum cacumen teneri, tunc hortatur socios, «Recedant, 
et se ad meliora patriae tempora reservent : sibi cum 
Spartanis fortunam experiendam ; plura se patriae, quam 
vitae debere ceteros ad praesidia Graeciae servandos. » 
Audito regis imperio, discessere ceteri, soli Lacedaemo- 
nii remanserunt. Initio hujus belli sciscitantibus Delphis 
oracula responsum fuerat, aut regi Spartanorum, aut 
urbi cadendum. Et idcirco rex Leonidas quum in bellum 
proficisceretur, ita suos firmaverat , ut ire se parato ad 
moriendum animo scirent. Angustias propterea occupa- 
verat , ut cum paucis aut majore gloria vinceret , aut 
minore damno reipublicae caderet. Dimissis igitur sociis, 
hortatur Spartanos, «Meminerint, qualitercunque proe- 
liantibus cadendum esse : caverent, ne fortius mansisse, 
quam dimicasse videantur; nec exspectandum, ut ab hoste 

circumvenirentur , sed dum nox occasionem daret , se- 
curis et laetis superveniendum : nusquam victores hones- 
tius , quam in castris hostium perituros. » Nihil erat dif- 
ficile persuadere persuasis inori : statim arma capiunt , 
et sexcenti viri castra quingentorum millium irrumpunt; 
statimque regis praetorium petunt , aut cum illo, aut si 
ipsi oppressi essent, in ipsius potissimum sede morituri. 
Tumultus totis castris oritur. Spartani, posteaquain re- 
gem non inveniunt, per omnia castra victores vagantur; 
caedunt, sternuntque omnia : ut qui sciant se pugnare 
non spe victoriae, sed in mortis ultionem. Proelium a prin- 
cipio noctis in majorem partem diei tractum. Ad postre- 
mum non victi, sed vincendo fatigati, inter ingentes 
stratorum hostium catervas occiderunt. Xerxes, duobus 
vulneribus terrestri proelio acceptis, experiri maris for- 
tunam statuit. 

XII. Sed Atheniensium dux Themistocles , quum ani- 
madvertisset, Ionas, propter quos bellum Persarum susce- 
perant, in auxilium regis classe venisse, sollicitare eos in 
partes suas statuit. Et, quum colloquendi copiam non 
haberet, quo applicituri erant, symbolos proponi, et 
saxis proscribi curat: «Quae vos, Iones, dementia tenet? 
quod facinus agitatis ? bellum inferre olim conditoribus 
vestris, nuper etiam vindicibus, cogitatis? An ideo moe- 
nia vestra condidimus, ut essent qui nostra delerent? 
quid ? si non haec et Dario prius , et nunc Xerxi , belli 
causa nobiscum foret, quod vos rebellantes non destitui- 
mus ? Quin vos in haec nostra castra ex ista obsidione 
transitis? Aut si hoc parum tutum est, at vos commisso 
proelio ite cessim , inhibete remis, et a bello discedite. » 

Ante navalis proelii congressionem miserat Xerxes qua- 
tuor millia armatorum Delphos, ad templum Apollinis 
diripiendum : prorsus, quasi non cum Graecis tantum, 
sed et cum diis immortalibus, bellum gereret : quae ma- 
nus tota imbribus et fulminibus deleta est, ut intellige- 
ret, quam nullae essent hominum adversus deos vires. 
Post haec Thespias, et Plataeas, et Athenas vacuas homi- 
nibus incendit ; et quoniam ferro in homines non poterat, 
in aedificia igne grassatur. Namque Athenienses, post 
pugnam Marathoniam , praemonente Themistocle , victo- 
riam illam de Persis, non finem, sed causam majoris 
belli fore, cc naves fabricaverant. Adventante igitur 
Xerxe, consulentibus Delphis oraculum , responsum fue- 
rat, « Salutem muris ligneis tuerentur. » Themistocles 
navium praesidium demonstratum ratus, persuadet om- 
nibus , « Patriam municipes esse , non moenia , civitatem- 
que non in aedificiis , sed in civibus positam. Melius ita- 
que salutem navibus , quam urbi commissuros. Hujus 
sententiae etiam Deum auctorem esse. » Probato consi- 
lio, conjuges liberosque, cum pretiosissimis rebus, ab- 
ditis insulis, relicta urbe , demandant : ipsi naves armati 
conscendunt. Exemplum Atheniensium et aliae urbes 
imitatae. Itaque quum adunata omnis sociorum classis, 
et intenta in bellum navale esset; angustiasque Salami- 
nii freti, ne circumveniri a multitudine posset, occu- 
passent ; dissensio inter civitatum principes oritur. Qui 
quum , deserto bello , ad sua tuenda dilabi vellent , ti- 
mens Themistocles, ne discessu sociorum vires minue- 
rentur, per servum fidum Xerxi nuntiat, « Uno in loco 
eum contractam Graeciam capere facillime posse. Quod 

si civitates, quae jam abire vellent, dissipentur, majori 
labore ei singulas consectandas. » Hoc dolo impellit re- 
gem signum pugnae dare. Graeci quoque, adventu hos- 
tium occupati, proelium collatis viribus capessunt. Inte- 
rea rex, velut spectator pugnae, cum parte navium in 
litore remanet. Artemisia autem, regina Halicarnassi , 
quae in auxilium Xerxi venerat, inter primos duces bel- 
lum acerrime ciebat : quippe ut in viro muliebrem ti- 
morem, ita in muliere virilem audaciam cerneres. Quum 
anceps proelium esset, Iones, juxta praeceptum Themis- 
toclis, pugnae se paulatim subtrahere coeperunt : quo- 
rum defectio animos ceterorum fregit. Itaque circum- 
spicientes fugam pelluntur Persae, et mox proelio victi , 
in fugam vertuntur. In qua trepidatione multae captae 
naves, multae mersae; plures tamen, non minus saevitiam 
regis quam hostem timentes, domum dilabuntur. 

XIII. Hac clade perculsum, et dubium consilii Xerxem 
Mardonius aggreditur. Hortatur, « In regnum abeat, 
ne quid seditionis moveat fama adversi belli, in majus, 
sicuti mos est, omnia extollens : sibi ccc millia armato- 
rum lecta ex omnibus copiis relinquat : qua manu aut 
cum gloria ejus perdomiturum se Graeciam : aut, si ali- 
ter eventus ferat, sine ejusdem infamia hostibus cessu- 
rum. » Probato consilio, Mardonio exercitus traditur : 
reliquas copias rex ipse reducere in regnum parat. Sed 
Graeci, audita regis fuga, consilium ineunt pontis inter- 
rumpendi, quem ille Abydo veluti victor maris fecerat; 
ut, intercluso reditu , aut cum exercitu deleretur, aut 
desperatione rerum, pacem victus petere cogeretur. 
Sed Themistocles, timens ne interclusi hostes despera- 

tionem in virtutem verterent, et iter, quod aliter non 
pateret, ferro patefacerent, «Satis multos hostes in 
Graecia remanere dictitans, nec augeri numerum re- 
tinendo oportere ; » quum vincere consilio ceteros non 
posset , eumdem servum ad Xerxem mittit , certiorem- 
que consilii facit ; et occupare transitum , maturata 
fuga, jubet. Ille, perculsus nuntio, tradit ducibus milites 
perducendos; ipse cum paucis Abydon contendit. Ubi 
quum solutum pontem hybernis tempestatibus offendis- 
set, piscatoria scapha trepidus trajecit. Erat res spec- 
taculo digna, et aestimatione sortis humanae, rerum va- 
rietate mirandae, in exiguo latentem videre navigio quem 
paulo ante vix aequor omue capiebat; carentem etiam 
omni servorum ministerio, cujus exercitus propter mul- 
titudinem terris graves erant. Nec pedestribus copiis, 
quas ducibus assignaverat, felicius iter fuit : siquidem 
quotidiano labori ( neque enim ulla est metuentibus 
quies) etiam fames accesserat. Multorum deinde dierum 
inopia contraxerat et pestem ; tantaque foeditas morien- 
tium fuit, ut viae cadaveribus implerentur, alitesque et 
bestiae, escae illecebris sollicitatae, exercitum seque- 
rentur. 

XIV. Interim Mardonius in Graecia Olynthum expu- 
gnat. Athenienses quoque in spem pacis, amicitiamque 
regis sollicitat, spondens incensae eorum urbis etiam in 
majus restitutionem. Posteaquam nullo pretio libertatem 
videt his venalem, incensis quae aedificare coeperant, co- 
pias in Boeotiam transfert. Eo et Graecorum exercitus , 
qui centum millium fuit , secutus est : ibique proelium 
commissum. Sed fortuna regis cum duce mutata non est. 

Nam victus Mardonius , veluti ex naufragio, cum paucis 
profugit. Castra referta regalis opulentiae capta. Unde pri- 
mum Graecos, diviso inter se auro persico, divitiarum 
luxuria cepit. Eodem forte die, quo Mardonii copiae de- 
letae sunt, etiam navali proelio in Asia sub monte Mycale, 
adversus Persas dimicatum est. Ibi ante congressionem, 
quum classes ex adverso starent , fama ad utrumque exer- 
citum venit, vicisse Graecos, et Mardonii copias occi- 
disse. Tantam famae velocitatem fuisse, ut, quum matu- 
tino tempore proelium in Boeotia commissum sit, meri- 
dianis horis in Asiam , per tot maria, et tantum spatii , 
tam brevi horarum momento, de victoria nuntiatum sit. 
Confecto bello , quum de praemiis civitatum ageretur , 
omnium judicio, Atheniensium virtus ceteris praelata. 
Inter duces quoque Themistocles , princeps civitatum 
testimonio judicatus, gloriam patriae suae auxit. 

XV. Igitur Athenienses aucti, et praemiis belli , et glo- 
ria, urbem ex integro condere moliuntur. Quum moenia 
majora complexi fuissent, suspecti esse Lacedaemoniis 
coepere, recte reputantibus, quibus ruina urbis tantum 
incrementi dedisset, quantum sit datura munita civitas. 
Mittunt ergo legatos, qui monerent, « Ne munimenta 
hostibus , et receptacula futuri belli exstruant. » The- 
mistocles, ut vidit spei urbis invideri, non existimans 
abrupte agendum, respondit legatis, « Ituros Lacedae- 
mona, qui de ea re pariter cum illis consulant.» Sic di- 
missis Spartanis , hortatur suos opus maturent. » Dein 
ipse, interjecto tempore, in legationem proficiscitur; et 
nunc in itinere infirmitate simulata, nunc tarditatem col- 
legarum accusans, sine quibus agi jure nihil possit , diem 

de die proferendo , spatium consummando operi quaere- 
bat : quum interim nuntiatur Spartanis opus Athenis 
maturari ; propter quod denuo legatos mittunt ad inspi- 
ciendam rem. Tum Themistocles per servum magistrati- 
bus scribit Atheniensium, a Legatos vinciant, pignusque 
teneant , ne in se gravius consulatur. » Adiit deinde con- 
cionem Lacedaemoniorum : indicat , « Permunitas Athe- 
nas esse , et posse jam illatum bellum non armis tantum, 
sed etiam muris sustinere : si quid ob eam rem de se cru- 
delius statuerent , legatos eorum in hoc pignus Athenis 
retentos.» Graviter deinde castigat eos, «Quod non vir- 
tute , sed imbecillitate sociorum , potentiam quaererent. » 
Sic dimissus , veluti triumphatis Spartanis , a civibus 
excipitur. Post haec Spartani, ne vires otio corrumpe- 
rent , et ut bis illatum a Persis Graeciae bellum ulcisce- 
rentur, ultro fines eorum depopulantur. Ducem suo 
sociorumque exercitui deligunt Pausaniam : qui , pro 
ducatu, regnum Graeciae affectans, proditionis praemium 
cum Xerxe nuptias filiae ejus paciscitur, redditis capti- 
vis , ut fides regis aliquo beneficio obstringeretur. Scri- 
bit praeterea Xerxi, «Quoscunque ad se nuntios misisset, 
interficeret : ne res loquacitate hominum proderetur.» 
Sed dux Atheniensium Aristides , belli socius , collegae 
conatibus obviam eundo, simul et in rem sapienter con- 
sulendo, proditionis consilia discussit. Nec multo post 
accusatus Pausanias , damnatur. Igitur Xerxes , quum 
proditionis dolum publicatum videret, ex integro bel- 
lum instituit. Graeci quoque ducem constituunt Cimonem 
Atheniensem , filium Miltiadis , quo duce apud Maratho- 
nem pugnatum est , juvenem , cujus magnitudinem futu- 

ram pietatis documenta prodiderunt. Quippe patrem ob 
crimen peculatus in carcerem conjectum , ibique defunc- 
tum, translatis in se vinculis, ad sepulturam redemit. 
Nec in bello judicium deligentium fefellit: siquidem non 
inferior virtutibus patris, Xerxem terrestri navalique 
bello superatum, trepidum recipere se in regnum coegit. 



LIBER III. 


I. A.erxes rex Persarum , terror ante gentium , bello in 
Graeciam infeliciter gesto, etiam suis contemptui esse coe- 
pit. Quippe Artabanus , praefectus ejus , deficiente quo- 
tidie regis majestate, in spem regni adductus , cum sep- 
tem robustissimis filiis regiam vesperi ingreditur ( nam 
amicitiae jure semper illi patebat), trucidatoque rege, 
voto suo obsistentes filios ejus dolo aggreditur. Securior 
de Artaxerxe, puero admodum, fingit regem a Dario, 
qui erat adolescens, quo maturius regno potiretur, occi- 
sum ; impellit Artaxerxem parricidium parricidio vindi- 
care. Quum ventum ad domum Darii esset , dormiens 
inventus, quasi somnum fingeret, interficitur. Dein quum 
unum ex regis filiis sceleri suo superesse Artabanus vi- 
deret, metueretque de regno certamina principum, as- 
sumit in societatem consilii Bacabasum : qui, praesenti 
statu contentus, rem prodit Artaxerxi, «Ut pater ejus 
occisus ; ut frater falsa parricidii suspicione oppressus ; 
ut denique ipsi pararentur insidiae. » His cognitis Ar- 
taxerxes, vereus Artabani numerum filiorum, in posterum 
diem paratum esse armatum exercitum jubet , quasi re- 
cogniturus et numerum militum, et in armis industriam 
singulorum. Itaque quum inter ceteros et ipse Artabanus 
armatus adsisteret , rex simulat se breviorem loricam ha- 

bere : jubet Artabanum secum commutare : exuentem 
se, ac nudatum, gladio trajicit; tum et filios ejus corripi 
jubet. Atque ita egregius adolescens et caedem patris et 
se ab insidiis Artabani vindicavit. 

II. Dum haec in Persis geruntur, interea Graecia om- 
nis,, ducibus Lacedaemoniis et Atheniensibus, in duas di- 
visa partes, ab externis bellis, velut in viscera sua, arma 
convertit. Fiunt igitur de uno populo duo corpora; et eo- 
rumdem castrorum homines in duos hostiles exercitus 
dividuntur. Hinc Lacedaemonii communia quondam ci- 
vitatum auxilia ad vires suas trahebant : inde Athenien- 
ses, et vetustate gentis , et gestis rebus illustres, pro- 
priis viribus confidebant. Atque ita duo potentissimi 
Graeciae populi , institutis Solonis et Lycurgi legibus pa- 
res , ex aemulatione virium in bellum ruebant. Namque 
Lycurgus, quum fratri suo Polydectae, Spartanorum regi, 
successisset, regnumque sibi vindicare potuisset, Cha- 
rilao, filio ejus , qui natus posthumus fuerat, quum ad 
aetatem adultam pervenisset, regnum summa fide resti- 
tuit : ut intclligerent omnes quanto plus apud bonos 
pietatis jura, quam omnes opes , valerent. Medio igitur 
tempore dum infans conva^cit , tutelamque ejus admi- 
nistrat, non habentibus Spartanis leges instituit, non in- 
ventione earum magis, quam exemplo clarior. Siquidem 
nihil lege ulla in alios sanxit , cujus non ipse primus in 
se documenta daret. Populum in obsequia principum , 
principes ad justitiam imperiorum formavit. Parcimo- 
niam omnibus suasit, existimans laborem militiae assi- 
dua frugalitatis consuetudine faciliorem fore. Emi sin- 
gula non pecunia, sed compensatione mercium jussit. 

Auri argentique usum, velut omnium scelerum mate- 
riam , sustulit. 

III. Admiuistrationem reipublicae per ordines divisit : 
regibus potestatem bellorum; magistratibus judicia per 
annuas successiones ; senatui custodiam legum ; populo 
sublegendi senatum , vel creandi quos vellet magistratus, 
potestatem permisit. Fundos omnium aequaliter inter om- 
nes divisit, ut aequata patrimonia neminem potentiorem 
altero redderent. Convivari omnes publice jussit, ne cu- 
jus divitiae vel luxuria in occulto essent. Juvenibus non 
amplius una veste uti toto anno permisit, nec quemquam 
cultius quam alterum progredi, nec epulari opulentius, 
ne imitatio in luxuriam verteretur. Pueros puberes non 
in forum , sed in agrum deduci praecepit , ut primos an- 
nos non in luxuria, sed in opere et laboribus agerent. 
Nihil eos somni causa substernere , et vitam sine pul- 
mento degere, neque prius in urbem redire, quam viri 
facti essent , statuit. Virgines sine dote nubere jussit, ut 
uxores eligerentur, non pecuniae ; severiusque matrimo- 
nia sua viri coercerent, quum nullis dotis fraenis teneren- 
tur. Maximum honorem non divitum et potentium , sed 
pro gradu aetatis , senum e9k voluit. Nec sane usquam 
terrarum locum honoratiorem senectus habet. Haec quo- 
niam primo, solutis antea moribus, dura videbat esse, 
auctorem eorum Apollinem Delphicum fingit, et inde 
se ea ex praecepto numinis detulisse, ut consuescendi 
taedium metus religionis vincat. Dein ut aeternitatem 
legibus suis daret, jurejurando obligat civitatem, nihil 
eos de ejus legibus mutaturos, priusquam reverteretur : 
et simulat se ad oraculum Delphicum proficisci, consul- 

turum quid addendum mutandumve legibus videretur. 
Proficiscitur autem Cretam, ibique perpetuum exsilium 
egit, abjicique in mare ossa sua moriens jussit , ne rela- 
tis Lacedaemonem, solutos se Spartani religione jurisju- 
randi in dissolvendis legibus arbitrarentur. 

IY. His igitur moribus ita brevi civitas convaluit, ut, 
quum Messeniis , propter stupratas virgines suas in so- 
leuni Messeniorum sacrificio , bellum intulissent , gravis- 
sima se exsecratione obstrinxerint, non prius, quam 
Messenam expugnassent, reversuros ; tantum sibi vel de 
viribus suis, vel de fortuna spondentes. Quae res initium 
dissensionis Graeciae, et intestini belli causa et origo 
fuit. Itaque, quum contra praesumptionem suam annis 
decem in obsidione urbis tenerentur, et querelis uxo- 
rum post tam longam viduitatem revocarentur : ve- 
riti, ne hac perseverantia belli gravius sibi, quam 
Messeniis nocerent : quippe illis, quantum juventutis 
bello intercidat, mulierum foecunditate suppleri; sibi 
et belli damna assidua , et fecunditatem uxorum , 
absentibus viris, nullam esse : itaque legunt juvenes ex 
eo genere militum, qui post jusjurandum in supple- 
mentum venerant, quibus Spartam remissis promiscuos 
omnium feminarum concubitus permisere : maturio- 
rem futuram conceptionem rati, si eam singulae per plu- 
res viros experirentur. Ex his nati ob notam materni 
pudoris, Partheniae vocati. Qui quum ad annos xxx per- 
venissent, metu inopiae (nulli enim pater exsistebat, cu- 
jus in patrimonium successio speraretur), ducem Pha- 
lanthum assumunt, filium Arati, qui auctor Spartanis 
fuerat juventutis ad generandam sobolem domum re- 

mittendae : ut, sicuti (ludum patrem ejus nascendi auc- 
torem habuissent, sic ipsum spei ac dignitatis suae habe- 
rent. Itaque nec salutatis matribus, e quarum adulterio 
infamiam collegisse videbantur, ad sedes inquirendas 
proficiscuntur; diuque et per varios casus jactati, tan- 
dem in Italiam deferuntur; et occupata arce Tarentino- 
rum, expugnatis veteribus incolis, sedes ibi constituunt. 
Sed post annos plurimos dux eorum Phalanthus, per 
seditionem in exsilium proturbatus, Brundisium se 
contulit, quo expulsi sedibus suis veteres Tarentini con- 
cesserant. His moriens persuadet, «Ut ossa sua, pos- 
tremasque reliquias conterant, et tacite spargi in foro 
Tarentinorum curent. Hoc enim modo recuperare illos 
patriam suam posse , Apollinem Delphis cecinisse. » Illi 
arbitrantes eum in ultionem sui, civium fata prodidisse, 
praeceptis paruere : sed oraculi diversa sententia fuerat. 
Perpetuitatem enim urbis, non amissionem, hoc facto 
promiserat. Ita ducis exsulis consilio, et hostium minis- 
terio, possessio Tarentina Partheniis in aeternum fun- 
data. Ob cujus beneficii memoriam Phalantho divinos 
honores decrevere. 

V. Interea Messenii, quum virtute non possent, per 
insidias expugnantur. Dein quum per annos lxxx gravia 
servitutis verbera, plerumque et vincula, ceteraque cap- 
tivitatis mala perpessi essent , post longam poenarum pa- 
tientiam, bellum restaurant. Lacedaemonii quoque eo con- 
spiratius ad arma concurrunt, quod adversus servos 
dimicaturi videbantur. Itaque quum hinc injuria, inde 
indignitas animos acueret, Lacedaemonii, de belli eventu 
oraculo Delphis consulto, jubentur ducem belli ab Athe- 

niensibus petere. Porro Athenienses , quum responsum 
cognovissent, in contemptum Spartanorum Tyrtaeum poe- 
tam claudum pede misere : qui tribus proeliis fusus, eo 
usque desperationis Spartanos adduxit, ut, ad supple- 
mentum exercitus, servos suos manumitterent, hisque 
interfectorum matrimonia pollicerentur : ut non numero 
tantum amissorum civium , sed et dignitati succederent. 
Sed reges Lacedaemoniorum, ne, contra fortunam pu- 
gnando, majora detrimenta civitati infligerent, reducere 
exercitum voluerunt; ni intervenisset Tyrtaeus , qui com- 
posita carmina exercitui pro concione recitavit , in qui- 
bus hortamenta virtutis, damnorum solatia, belli consilia 
conscripserat. Itaque tantum ardorem militibus injecit, 
ut non de salute, sed de sepultura solliciti, tesseras, in- 
sculptis suis et patrum nominibus, dextro brachio deli- 
garent : ut, si omnes adversum proelium consumpsisset, 
et temporis spatio confusa corporum lineamenta essent, 
ex indicio titulorum tradi sepulturae possent. Quum sic 
animatum reges exercitum viderent , curant rem hostibus 
nuntiari. Messeniis autem non timorem res, sed aemula- 
tionem mutuam dedit. Itaque tantis animis concursum 
est, ut raro unquam cruentius proelium fuerit. Ad pos- 
tremum tamen victoria Lacedaemoniorum fuit. 

VI. Interjecto tempore, tertium quoque bellum Mes- 
senii reparavere : in cujus auxilium Lacedaemonii, inter 
reliquos socios, etiam Athenienses adhibuere. Quorum 
fldem quum suspectam haberent, supervacaneos simu- 
lantes, a bello eosdem dimiserunt. Hanc rem Athenien- 
ses graviter ferentes, pecuniam, quae erat in stipendium 
persici belli ab universa Graecia collata, a Delo Athenas 

transferunt, ne, deficientibus a fide societatis Lacedae- 
moniis, praedae ac rapinae esset. Sed nec Lacedaemonii 
quievere : qui , quum Messeniorum bello occupati essent , 
Peloponnenses immisere, qui bellum Atheniensibus fa- 
cerent. Parvae tunc temporis , classe in zEgyptum missa , 
vires Atheniensibus erant. Itaque navali proelio dimican- 
tes facile superantur. Interjecto deinde tempore, post 
reditum suorum aucti et classis et militum robore, proe- 
lium reparavere. Jam et Lacedaemonii, omissis Messe- 
niis, adversus Athenienses arma verterant. Diu varia 
victoria fuit : ad postremum aequo marte utrinque dis- 
cessum. Inde revocati Lacedaemonii ad Messeniorum bel- 
lum, ne medium tempus otiosum Atheniensibus relin- 
querent, cum Thebanis paciscuntur, ut Boeotiorum im- 
perium his restituerent, quod temporibus persici belli 
amiserant, ut illi Atheniensium bella susciperent. Tantus 
furor Spartanorum erat, ut, duobus bellis impliciti, sus- 
cipere tertium non recusarent, dummodo inimicis suis 
hostes acquirerent. Igitur Athenienses, adversus tantam 
tempestatem belli duos duces deligunt , Periclem spec- 
tata; virtutis virum , et Sophoclem scriptorem tragoedia- 
rum : qui, diviso exercitu, et Spartanorum agros vasta- 
verunt, et multas Achaiae civitates Atheniensium impe- 
rio adjecerunt. 

VII. His malis fracti Lacedaemonii, in annos xxx pepi- 
gerunt pacem: sed tam longum otium inimicitiae non tule- 
runt. Itaque quinto decimo anno, rupto foedere, cum con- 
temptu deorum hominumque, fines atticos populantur; 
et ne praedam potius , quam pugnam , expetiisse videren- 
tur, hostes ad proelium provocant. Sed Athenienses, con- 

silio Periclis ducis, populationis injuriam differunt in 
tempus ultionis; supervacuam pugnam existimantes, 
quum ulcisci hostem sine periculo possent. Deinde in- 
terjectis diebus, naves conscendunt, et nihil sentientibus 
Lacedaemoniis, totam Spartam depraedantur, multoque 
plura auferunt, quam amiserant : prorsus ut, in compa- 
ratione damnorum, longe pluris fuerit ultio, quam in- 
juria. Clara quidem haec Periclis expeditio habita : sed 
multo clarior privati patrimonii contemptus fuit. Hujus 
agros, in populatione ceterorum, intactos hostes reli- 
querant, sperantes acquirere se illi posse aut periculum 
ex invidia, aut ex suspicione proditionis infamiam. Quod 
ante prospiciens Pericles, et futurum populo praedixe- 
rat, et ad invidiae impetum declinandum, agros ipsos 
dono reipublicae dederat : atque ita , unde periculum 
quaesitum fuerat, ibi maximam gloriam invenit. Post haec 
interjectis diebus, navali proelio dimicatum est : victi La- 
cedaemonii fugerunt. Nec cessatum deinceps est, quin 
aut terra, aut mari, varia proeliorum fortuna, invicem 
se trucidarent. Denique fessi tot malis, pacem in annos 
quinquaginta fecere, quam non nisi sex annis servave- 
runt. Nam inducias, quas proprio nomine condixerant, 
ex sociorum persona rumpebant : quippe quasi minus 
perjurii contraherent, si ferentes sociis auxilia, potius 
quam si ipsi aperto proelio dimicassent. Hinc bellum in 
Siciliam translatum : quod priusquam expono r de Sici- 
liae situ pauca dicenda suut. 

I. Oiciliam ferunt angustis quondam faucibus Italia: 
adhaesisse ; diremptamque velut a corpore, majore impetu 
superi maris, quod toto undarum onere illuc vehitur. 
Est autem ipsa terra tenuis ac fragilis ; et cavernis qui- 
busdam fistulisque ita penetrabilis, ut ventorum tota 
ferme flatibus pateat; nec non et ignibus generandis nu- 
triendisque soli ipsius naturalis materia, quippe intrin- 
secus stratum sulphure et bitumine traditur : quae res 
facit , ut spiritu cum igne inter interiora luctante, fre- 
quenter ct compluribus locis nunc flammas, nunc vapo- 
rem, nunc fumum eructet. Inde denique ditnae montis 
per tot secula durat incendium. Et ubi acrior per spira- 
menta cavernarum ventus incubuit, arenarum moles 
egeruntur. Proximum Italiae promontorium Rhegium di- 
citur, ideo, quia graece abrupta hoc nomine pronun- 
tiantur. Nec mirum si fabulosa est loci hujus antiquitas, 
in quem res tot coiere mirae. Primum quod nusqqam 
alias tam torrens fretum, nec solum citato impetu, ve- 
rum etiam saevo ; neque experientibus modo terribile , 
verum etiam procul videntibus. Undarum porro inter se 
concurrentium tanta pugna est, ut alias veluti terga 
dantes in imum desidere, alias quasi victrices in sublime 
ferri videas : nunc hic fremitum ferventis aestus, nunc 

illic gemitum in voraginem desidentis exaudias. Acce- 
dunt vicini et perpetui iEtnae montis ignes, et insularum 
folidum, veluti ipsis undis alatur incendium. Neque 
enim in tam angustis terminis aliter durare tot seculis 
tantus ignis potuisset, nisi humoris nutrimentis aleretur. 
Hinc igitur fabulae Scyllam etCharybdin peperere; hinc 
latratus auditi; hinc monstri credita simulacra, dum na- 
vigantes, magnis vorticibus pelagi desidentis exterriti, 
latrare putant undas , quas sorbentis aestus vorago colli- 
dit. Eadem causa etiam iEtnae montis perpetuos ignes fa- 
cit. Nam aquarum ille concursus raptum secum spiritum 
in imum fundum trahit, atque ibi suffocatum tamdiu te- 
net, donec per spiramenta, terrae diffusus, nutrimenta 
ignis incendat. Jam ipsa Italiae Sicilkeque vicinitas, jam, 
promontoriorum altitudo ipsa ita similis est, ut, quan- 
tum nunc admirationis, tantum antiquis terroris dederit, 
credentibus, coeuntibus in se promontoriis, ac rursum 
discedentibus, solida intercipi absumique navigia. Neque 
hoc ab antiquis in dulcedinem fabulae compositum, sed 
metu et admiratione transeuntium. Ea est enim procul 
inspicientibus natura loci, ut sinum maris, non transi- 
tum putes; quo quum accesseris, discedere ac sejungi 
promontoria, quae antea juncta fuerint, arbitrere. 

II. Siciliae primo Trinacriae nomen fuit; postea Sicania 
cognominata est. Ilacc a principio patria Cyclopum fuit ; 
quibus exstinctis, Cocalus regnum insulae occupavit : post 
quem singulae civitates in tyrannorum imperium conces- 
serunt, quorum nulla terra feracior fuit. Horum ex nu- 
mero Anaxilaus justitia cum ceterorum crudelitate cer- 
tabat; cujus moderationis haud mediocrem fructum tulit. 

Quippe decedens quum filios parvulos reliquisset, tute- 
lamque eorum Micytho, spectatae fidei servo, commisis- 
set , tantus amor memoriae ejus apud omnes fuit, ut pa- 
rere servo, quam deserere regis filios mallent; principes- 
que civitatis, obliti dignitatis suae, regni majestatem admi- 
nistrari per servum paterentur. Imperium Siciliae etiam 
Carthaginienses tentavere; diuquc varia victoria cum 
tyrannis dimicatum. Ad postremum, amisso Hamilcare 
imperatore cum exercitu, aliquantisper quievere victi. 

III. Medio tempore quum Rhegini discordia labora- 
rent, civitasque per dissensionem divisa in duas partes 
esset, veterani ah altera parte ab Himera in auxilium vo- 
cali , pulsis civitate , contra quos implorati fuerant , et 
mox caesis, quibus tulerant auxilium, urbem cumconju- 
gibus et liberis sociorum occupavere; ausi facinus nulli 
tyranno comparandum : quippe ut Rheginis melius fue- 
rit vinci , quam vicisse. Nam sive victoribus captivitatis 
jure servissent, sive amissa patria exsulare necesse ha- 
buissent; non tamen, inter aras et patrios lares truci- 
dati , crudelissimis tyrannis patriam cum conjugibus ac 
liberis praedam reliquissent. Catinienses quoque, quum 
Syracusanos graves paterentur, diffisi viribus suis, auxi- 
lium ab Atheniensibus petivere : qui, seu studio majoris 
imperii, quo Asiam Graeciamque penitus occuparent, 
seu metu factae pridem a Syracusanis classis , ne Lacedae- 
moniis illae vires accederent, Lamponium ducem cum 
classe in Siciliam misere, ut, sub specie ferendi Cati- 
niensibus auxilii, tentarent Siciliae imperium. Et quo- 
niam prima initia, frequenter caesis hostibus, prospera 
fuerant, majore denuo classe, et robustiore exercitu, 

Lachete et Chariadc ducibus, Siciliam petivere :sed La- 
tinienses , sive metu Atheniensium, sive taedio belli, pa- 
cem cum Syracusanis, remissis Atheniensium auxiliis, 
fecerunt. 

IV. Interjecto deinde tempore, quum fides pacis a Sy- 
racusanis non servaretur, denuo legatos Athenas mit- 
tunt; qui sordida veste, capillo barbaque promissis, et 
omni squaloris habitu ad misericordiam commovendam 
acquisito, concionem deformes adeunt : adduntur preci- 
bus lacrymae : et ita misericordem populum supplices 
movent, ut damnarentur duces, qui ab his auxilia de- 
duxerant. Igitur classis ingens decernitur : creantur du- 
ces Nicias, et Alcibiades, et Lamachus; tantisque viribus 
Sicilia repetitur, ut ipsis terrori essent, in quorum auxi- 
lia mittebantur. Brevi post tempore, revocato ad reatum 
Alcibiade, duo proelia pedestria secunda Nicias et Lama- 
chus faciunt : munitionibus deinde circumdatis, hostes 
etiam marinis commeatibus in urbe clausos intercludunt. 
Quibus rebus fracti Syracusani, auxilium a Lacedaemo- 
niis petiverunt. Ab his mittitur Gylippus solus, sed in 
quo instar omnium auxiliorum erat. Is, audito in itinere 
belli jam inclinato statu, auxiliis partim in Graecia, par- 
tim in Sicilia contractis, opportuna bello loca occupat. 
Duobus deinde proeliis victus, congressus tertio, occiso 
Lamaeho, et hostes in fugam compulit, et socios obsi- 
dione liberavit. Sed quum Athenienses a bello terrestri in 
navale se transtulissent, Gylippus classem Lacedsemone 
cum auxiliis arcessit. Quo cognito, et ipsi Athenienses in 
locum amissi ducis Demosthenem et Eurymedonta, cum 
supplemento copiarum mittunt: Peloponnesii quoque, 

communi civitatum decreto, ingentia Syracusanis auxilia 
misere : et quasi Graecis bellum in Siciliam translatum 
esset, ita ex utraque parte summis viribus dimicabatur. 

Y. Prima igitur congressione navalis certaminis, Athe- 
nienses vincuntur. Castra quoque cum omni publica ac 
privata pecunia amittunt. Super haec mala, quum etiam 
terrestri proelio victi essent , tunc Demosthenes censere 
coepit, «Ut abirent Sicilia, dum res, quamvis afflictae, 
nondum tamen perditae forent : neque in bello male 
auspicato amplius perseverandum esse; domi graviora et 
forsitan infeliciora bella, in quae servare hos urbis appa- 
ratus oporteat. » Nicias , seu pudore male actae rei , seu 
metu destitutae spei civium, seu impellente fato, manere 
contendit. Reparatur igitur navale bellum, et animi a 
prioris fortunae procella ad spem certaminis revocantur : 
sed inscitia ducum, qui inter angustias maris tuentes se 
Syracusanos aggressi fuerant, vincuntur. Eurymedon 
du£, in prima acie fortissime dimicans, primus cadit : 
triginta naves , quibus praefuerat , incenduntur. Demos- 
thenes et Nicias, et ipsi victi, exercitum in terram de- 
ponunt , tutiorem fugam rati itinere terrestri. Ab his re- 
lictas centum triginta naves Gylippus invasit : ipsos 
deinde insequitur : fugientes partim capit, partim caedit. 
Demosthenes, amisso exercitu, a captivitate gladio et vo- 
luntaria morte se vindicat : Nicias autem, ne Demosthe- 
nis quidem exemplo , ut sibi consuleret, admonitus , cla- 
dem suorum auxit dedecore captivitatis. 

I. Dum Athenienses in Sicilia bellum per biennium cu- 
pidius, quam felicius gerunt, interim concitor et dux 
ejus Alcibiades absens Athenis insimulatur, mysteria 
Cereris Initiorum sacra, nullo magis quam silentio solen- 
nia, enuntiavisse. Revocatusque a bello ad judicium , sive 
conscientiam, sive indignitatem rei non ferens, tacitus 
in exsilium Elidem profectus est. Inde , ubi non dam- 
natum se tantum , verum etiam diris per omnium sacer- 
dotum religiones devotum cognovit, Lacedaemona se 
contulit; ibique regem Lacedaemoniorum impellit, tur- 
batis Atheniensibus adverso Siciliae proelio , ultro bellum 
inferre. Quo facto, omnia Graeciae regna, velut ad exstin- 
guendum commune incendium, concurrunt. Tantum 
odii Athenienses immoderati imperii cupiditate contraxe- 
rant ! Darius quoque, rex Persarum, memor paterni avi- 
tique in hanc urbem odii, facta cum Lacedaemoniis per Tis- 
saphernem, praefectum Lydiae, societate, omnem sump- 
tum belli pollicetur. Et erat hic quidem titulus cum Grae- 
cis coeundi : re autem vera timebat, ne, victis Athenien- 
sibus, ad se Lacedaemonii, arma transfernent. Quis igi- 
tur miretur , tam florentes Atheniensium opes ruisse , 
quum ad opprimendam unam urbem, totius Odientis 
vires concurrerent? Non tamen inerti, neque incruento 

cecidere beilo; sed proeliati ad ultimum, victores etiam 
interdum, consumpti magis fortunae varietate, quam vi 
victi sunt. Principio belli omnes ab his etiam socii de- 
sciverant, ut fit : quo se fortuna, eodem etiam favor 
hominum inclinat. 

II. Alcibiades quoque motum adversus patriam bel- 
lum, non gregarii militis opera, sed imperatoris virtuti- 
bus adjuvat. Quippe acceptis quinque navibus, in Asiam 
contendit, ct tributarias Atheniensium civitates, aucto- 
ritate nominis sui, ad defectionem compellit. Sciebant 
enim domi clarum, nec exsilio videbant factum minorem; 
nec tam ablatum Atheniensibus ducem, quam Lacedae- 
moniis traditum; partaque cum amissis imperia pensa- 
bant. Sed apud I^acedaemonios virtus Alcibiadis plus in- 
vidiae quam gratiae contraxit. Itaque quum principes ve- 
lut aemulum gloriae suae interficiendum insidiis mandas- 
sent, cognita re, Alcibiades per uxorem Agidis regis, 
quam adulterio cognoverat, ad Tissaphernem, praefec- 
tum Darii regis, profugit ; cui se celeriter officii comi- 
tate, et obsequendi gratia insinuavit. Erat enim ct aeta- 
tis flore, ct formae veneratione, nec minus eloquentia, 
etiam inter Athenienses, insignis : sed in conciliandis 
amicitiarum studiis, quam in retinendis, vir melior : quia 
morum vitia sub umbra eloquentiae primo latebant. Igi- 
tur persuadet Tissapherni, a Ne tanta stipendia classi 
Lacedaemoniorum praeberet. Vocandos enim in portionem 
muneris Ionios, quorum pro libertate, quum tributa 
Atheniensibus penderent, bellum susceptum sit. Sed nec 
auxiliis nimis enixe Lacedaemonios juvandos; quippe me- 
morem esse debere, alienam se victoriam, non suam in- 

struere; et catenus bellum sustinendum, nc inopia de- 
seratur. Nam regem Persarum, dissidentibus Graecis , 
arbitrum pacis ac belli fore; et quos suis non possit, ip- 
sorum armis victurum; perfecto autem bello, statim ei 
cum victoribus dimicandum. Domesticis .itaque bellis 
Graeciam atterendam, ne externis vacet; exaequandasque 
vires partium , et inferiores auxilio levandos. Non enim 
quieturos post hanc victoriam Spartanos, qui vindices se 
libertatis Graeciae professi sint. « Grata oratio Tissapherni 
fuit. Itaque commeatus maligne praebere ; classem regiam 
non totam mittere; ne aut victoriam totam daret, aut 
necessitatem deponendi belli imponeret. 

III. Interca Alcibiades hanc operam civibus vendita- 
bat : ad quem quum legati Atheniensium venissent, pol- 
licetur his amicitiam regis, si respublica a populo trans- 
lata ad senatum foret: sperans ut, aut concordante ci- 
vitate, dux belli ab omnibus legeretur, aut discordia 
inter ordines facta, ab altera parte in auxilium vocare- 
tur. Sed Atheniensibus, imminente periculo belli, major 
salutis, quam dignitatis cura fuit. Itaque, permittente 
populo, imperium ad senatum transfertur. Qui quum 
insita genti superbia crudeliter in plebem consuleret, 
singulis tyrannidis sibi impotentiam vindicantibus , ab 
exercitu Alcibiades exsul revocatur, duxque classi con- 
stituitur. Statim igitur Athenas mittit, «Ex continenti se 
cum exercitu venturum, rccepturumque a quadringen- 
tis jura populi, ni ipsi redderent.» Hac denuntiatione 
optimates territi , primo urbem prodere Lacedaemoniis 
tentavere : dein , quum id nequissent, in exsilium pro- 
fecti sunt. Igitur Alcibiades, intestino malo patria libe- 

rata, summa cura classem instruit; atque ita in bellum 
adversus Lacedaemonios pergit. 

IV. Jam Sesti Mindarus et Pharnabazus, Lacedaemo- 
niorum duces, instructis navibus exspectabant. Proelio 
commisso, victoria penes Athenienses fuit. In eo bello 
major pars exercitus, et omnes ferme hostium duces 
caesi : naves txxx raptae. Interjectis quoque diebus, quum 
bellum Lacedaemonii a mari in terram transtulissent, 
iterato vincuntur. His malis fracti , pacem petiere : quam 
ne acciperent, opera eorum effectum est, quibus ea res 
quaestum praestabat. Interea et Syracusanorum auxilia 
illatum a Carthaginiensibus Siciliae bellum domum revo- 
cavit : quibus rebus destitutis Lacedaemoniis, Alcibiades 
cum classe victrici Asiam vastat : multis locis proelia fa- 
cit : ubique victor recipit civitates quae defecerant : non- 
nullas capit, et imperio Atheniensium adjicit: atque ita 
prisca navali gloria vindicata, adjecta etiam laude ter- 
restris belli, desideratus civibus suis Athenas revertitur. 
His omnibus proeliis ducentae naves hostium, et praeda 
ingens capta. Ad hunc redeuntis exercitus triumphum 
effusa omnis multitudo obviam procedit, et universos 
quidem milites, praecipue tamen Alcibiadem mirantur : 
in hunc oculos civitas universa, in hunc suspensa ora 
convertit : hunc quasi de coelo missum , et ut ipsam Vic- 
toriam contuentur : laudant quae pro patria, nec minus 
admirantur quae exsul contra gesserit, excusantes ipsi, 
iratum provocatumque fecisse. Enimvero tantum in uno 
viro fuisse momenti, ut maximi imperii subversi et rur- 
sum recepti auctor esset ; et unde stetisset, eo se victoria 
transferret; fieretque cum eo mira quaedam fortunae in- 

clinatio. Igitur omnibus non humanis tantum, verum 
et divinis eum honoribus onerant; certant secum ipsi, 
utrum contumeliosius eum expulerint, an revocaverint 
honoratius. Ipsos illi deos gratulantes tulere obviam, 
quorum exsecrationibus erat devotus ; et cui paulo ante 
omnem humanam opem interdixerant, eum, si queant, 
in coelo posuisse cupiunt. Explent contumelias honori- 
bus, detrimenta muneribus, exsecrationes precibus. Non 
Sicilis illis adversa pugna in ore est , sed Graeci® victo- 
ria : non classes per illum amiss®, sed acquisitx; nec 
Syracusarum, sed Ioni® Hellcspontique meminerunt. Sic 
Alcibiades nunquam mediocribus, nec in offensa, nec in 
favore, studiis suorum exceptus est. 

V. Dum h®c aguntur, a Lacedsmoniis Lysander classi 
belloque pr®ficitur; et in locum Tissaphernis Darius, 
rex Persarum, filium suum Cyrum Ioni® Lydiaeque prae- 
posuit : qui Lacedaemonios auxiliis opibusque ad spem 
fortun® prioris erexit. Aucti igitur viribus Alcibiadem 
cum centum navibus in Asiam profectum, dum agros 
longa pace divites securius populatur, et pr®d® dulce- 
dine sine insidiarum metu sparsos milites habet, repen- 
tino adventu oppressere : tantaque csdes palantium fuit , 
ut plus vulneris eo proelio Athenienses acciperent, quam 
superioribus dederant : et tanta desperatio apud Athe- 
nienses erat, ut ex continenti Alcibiadem ducem Conone 
mutarent; arbitrantes, victos se non fortuna belli, sed 
fraude imperatoris : apud quem plus prior offensa va- 
luisset, quam recentia beneficia. Vicisse autem eum 
priore bello ideo tantum, ut ostenderet hostibus quem 
ducem sprevissent, et ut carius eis ipsam victoriam ven- 

deret. Omnia enim credibilia in Alcibiade vigor ingenii, 
et morum luxuria faciebat. Veritus itaque multitudinis 
impetum, denuo in voluntarium exsilium proficiscitur. 

VI. Itaque Conon Alcibiadi suffectus, habens ante 
oculos cui duci successisset, classem maxima industria 
exornat : sed navibus exercitus deerat, fortissimis qui- 
busque in Asiae populatione amissis. Armantur tamen 
senes, aut impuberes pueri, et numerus militum sine 
exercitus robore expletur. Sed non magnam bello mo- 
ram aetas fecit imbellis : caeduntur passim, aut fugientes 
capiuntur : tantaque strages, aut occisorum, aut capti- 
vorum fuit, ut Atheniensium deletum non imperium 
tantum, verum etiam nomen videretur. Quo prcclio per- 
ditis et desperatis rebus, ad tantam inopiam rediguntur, 
ut, consumpta militari aetate, peregrinis civitatem, servis 
libertatem, damnatis impunitatem darent. Ex qua col- 
luvione hominum conscripto exercitu , domini antea Grae- 
ciae, vix libertatem tuebantur. Iterum tamen fortunam 
maris experiendam decernunt. Tanta virtus animorum 
erat , ut, quum paulo ante salutem desperaverint, nunc 
non desperent victoriam. Sed neque is miles erat, qui no- 
men Atheniensium tueretur; neque eae vires quibus vin- 
cere consuerant; neque ea scientia militaris in his, quos 
vincula , non castra continuerant. Itaque omnes aut capti, 
aut occisi. Quum dux Conon eo proelio superfuisset so- 
lus, crudelitatem civium metuens, cum octo navibus ad 
regem Cyprium concedit Evagoram. 

VII. At dux Lacedaemoniorum, rebus feliciter gestis, 
fortunae hostium insultat; captivas naves cum praeda bel- 
lica, in triumphi modum ornatas mittit Lacedaemona; 

ac tributarias Atheniensium civitates, quas metus dubia: 
belli fortunae in fide tenuerat, voluntarias recipit: nec 
aliud ditionis Atheniensium praeter urbem ipsam relin- 
quit. Quae cuncta quum Athenis nuntiata essent, omnes, 
rei ictis domibus, per urbem discurerre pavidi : alius alium 
sciscitari; auctorem nuntii requirere : non pueros im- 
prudentia, non senes debilitas, non mulieres sexus im- 
becillitas domi tenet : adeo ad omnem aetatem tanti mali 
sensus penetraverat! In foro deinde coeunt : atque ita 
perpeti nocte fortunam publicam questibus iterant. Alii 
fratres, aut filios, aut parentes deflent; cognatos alii, 
alii amicos cognatis cariores ; et cum privatis casibus 
querelam publicam miscent : « Jam se ipsos , jam ipsam 
patriam perituram, miserioremque incolumium, quam 
amissorum fortunam judicantes : sibi quisque ante ocu- 
los obsidionem , famem , et superbum victoremque hos- 
tem proponentes : jam ruinam urbis et incendia, jam 
omnium captivitatem et miserrimam servitutem recor- 
dantes : feliciores prorsus priores urbis ruinas ducentes, 
qua:, incolumibus filiis parentibusque, tectorum tan- 
tum ruina taxatae sint. Nunc autem non classem, in 
quam, sicuti pridem, confugiant, superesse; non exer- 
citum, cujus virtute servati, pulchriora possent moenia 
exstruere. » 

VIII. Sic defletae ac prope perditae urbi hostes super- 
veniunt, et obsidione circumdatos fame urgent. Scie- 
bant enim, neque ex advectis copiis multum superesse, 
ct, ne novae advehi possent, providerant. Quibus malis 
Athenienses fracti, post longam famem, et assidua suo- 
rum funera, pacem petivere : quae au dari deberet, diu 

inter Spartanos sociosque deliberatum. Quum multi de- 
lendum Atheniensium nomen, urbemque incendio con- 
sumendam censerent, negarunt se Spartani , « Ex duo- 
bus Graeciae oculis alterum eruturos ; » pacem polliciti , 
« Si demissa Piraeeum versus muri brachia dejicerent , na- 
vesque, quae reliquae forent, traderent; resque publica 
ex semet ipsis xxx rectores acciperet. » Iu has leges tra- 
ditam sibi urbem Lacedaemonii formandam Lysandro 
tradiderunt. Insignis hic annus et expugnatione Athena- 
rum, et morte Darii regis Persarum , et exsilio Dionysii 
Siciliae tyranni fuit. Mutato statu Athenarum , etiam ci- 
vium conditio mutatur. Triginta rectores reipublicae con- 
stituuntur, qui fiunt tyranni : quippe a principio tria 
millia sibi satellitum statuunt, quantum ex tot cladibus 
prope nec civium superfuerat ; et quasi parvus hic ad 
continendam civitatem exercitus esset, septingentos mi- 
lites a victoribus accipiunt. Caedes deinde civium ab Al- 
cibiade auspicantur, ne iterum rempublicam sub ob- 
tentu liberationis invaderet. Quem quum profectum ad 
Artaxerxem, Persarum regem, comperissent, citato iti- 
nere miserunt, qui eum interciperent : a quibus occu- 
patus, quum occidi aperte non posset, vivus in cubiculo, 
in quo dormiebat, crematus est. 

IX. Liberati hoc ultoris metu tyranni , miseras urbis 
reliquias caedibus et rapinis exhauriunt. Quod quum dis- 
plicere uni ex numero suo Therameni didicissent, ipsum 
quoque ad terrorem omnium interficiunt. Fit igitur ex 
urbe passiin omnium fuga, repleturque Graecia Athe- 
niensium exsulibus. Quod etiam ipsum auxilium quum 
miseris eriperetur ( nam Lacedaemoniorum edicto civita- 

tes exsules recipere prohibebantur) ; omnes se Argos et 
Thebas contulere. Ibi non solum tutum exsilium ege- 
runt, verum etiam spem recuperandae patriae recepe- 
runt. Erat inter exsules Thrasybulus, vir strenuus, et 
domi nobilis , qui audendum aliquid pro patria et pro 
salute communi , etiam cum periculo, ratus, adunatis 
exsulibus, castellum Phylen Atticorum finium occupat : 
nec deerat quarumdam civitatum, tam crudeles casus 
miserantium, favor. Itaque Ismenias, Thebanorum prin- 
ceps, etsi publicis non poterat, privatis tamen viribus 
adjuvabat : et Lysias Syracusanus orator, exsul tunc, 
quingentos milites , stipendio suo instructos , in auxi- 
lium patriae communis eloquentiaj misit. Fit itaque as- 
perum prcelium. Sed , quum hinc pro patria summis vi- 
ribus, inde pro aliena dominatione securius pugnaretur, 
tyranni vincuntur : victi in urbem refugiunt, quam, 
exhaustam caedibus, suis etiam armis spoliant. Deinde, 
quum omnes Athenienses proditionis suspectos habe- 
rent , demigrare eos ex urbe jubent , et in brachiis 
muri, quae diruta fuerant, habitare, extraneis militibus 
imperium tuentes. Post haec Thrasybulum corrumpere, 
imperii societatem pollicentes, conantur. Quod quum 
non contigisset, auxilia a Lacedaemoniis petivere : qui- 
bus accitis, iterato proeliantur. In eo bello Critias et 
Hippolochus , omnium tyrannorum saevissimi , cadunt. 

X. Ceteris victis, quum exercitus eorum, ex quibus 
major pars Atheniensium erat, fugeret, magna voce 
Thrasybulus exclamat , « Cur se victorem fugiant po- 
tius, quam ut vindicem communis libertatis adjuvent? 
Civium illam meminerint aciem, non hostium esse; nec 

se ideo arma cepisse, ut aliqua viciis adimat, sed ut 
adempta restituat : triginta se dominis, non civitati bel- 
lum inferre. » Admonet deinde cognationis, legum, sa- 
crorum communium ; tum vetusti per tot bella commi- 
litii : orat, « Misereantur exsulum civium, si tam pa- 
tienter ipsi serviant : reddant sibi patriam, accipiant 
libertatem ! » His vocibus tantum promotum est, ut re- 
versus in urbem exercitus, triginta tyrannos emigrare 
Eleusina juberet, substitutis decem, qui rempublicam 
regerent : qui , nihil exemplo prioris dominationis ter- 
riti, eandem viam crudelitatis aggressi sunt. Dum haec 
aguntur, nuntiatur Lacedaemone, bellum Athenis exar- 
sisse ; ad quod comprimendum Pausanias rex mittitur : 
qui, misericordia exsulis populi permotus, patriam mise- 
ris civibus restituit, et decem tyrannos ex urbe Eleu- 
sina migrare ad ceteros jubet. Quibus rebus quum pax 
statuta esset , interjectis diebus, repente tyranni non 
minus restitutos exsules, quam se in exsilium actos in- 
dignantes, quasi vero aliorum libertas sua servitus es- 
set, bellum Atheniensibus inferunt : sed ad colloquium, 
veluti dominationem recepturi, progressi, per insidias 
comprehensi, ut pacis victimae trucidantur : populus, 
quem emigrare jusserant , in urbem revocatur. Atque 
ita per multa membra civitas dissipata, in unum tan- 
dem corpus redigitur; et, ne qua dissensio ex ante actis 
nasceretur, omnes jurejurando obstringuntur, discordia- 
rum oblivionem fore. Interea Thebani Corinthiique lega- 
tos ad Lacedaemonios mittunt, qui ex manubiis portio- 
nem praedte communis belli periculique peterent. Qui- 
bus negatis, non quidem aperte bellum adversus Lace- 

daemonios decernunt : sed tacitis animis tantam iram 
concipiunt, ut subesse bellum intelligi posset. 

XI. Eodem fere tempore Darius, rex Persarum, mo- 
ritur, Artaxerxe et Cyro fdiis relictis. Regnum Ar- 
taxerxi , Cyro civitates, quarum praefectus erat, testa- 
mento legavit. Sed Cyro judicium patris injuria videba- 
tur. Itaque occulte adversus fratrem bellum parabat. 
Quod quum nuntiatum Artaxerxi esset, arcessitum ad se 
fratrem, et innocentiam dissimulatione belli simulantem, 
compedibus aureis vinxit; interfecissetque, ni mater pro- 
hibuisset. Dimissus igitur Cyrus, jam non occulte bel- 
lum, sed palam; nec per dissimulationem, sed aperta 
professione parare coepit; auxilia undique contrahit. La- 
cedaemonii memores, Atheniensi bello enixe se ejus 
opera adjutos , velut ignorantes contra quem bellum 
pararetur, decernunt auxilia Cyro mittenda, ubi res ejus 
exegisset : quaerentes apud Cyrum gratiam, et apud Ar- 
taxerxem, si vicisset, veniae patrocinia, quum nihil ad- 
versus cum aperte decrevissent. Sed quum in bello fors 
proelii utrumque fratrem pugnae obtulisset, prior Ar- 
taxerxes a fratre vulneratur : quem quum equi fuga pe- 
riculo subtraxisset, Cyrus a cohorte regia oppressus in- 
terficitur. Sic victor Artaxerxes, et praeda fraterni belli , 
et exercitu potitur. In eo proelio decem millia Graeco- 
rum in auxilio Cyri fuere : quae et in cornu, in quo ste- 
terant, vicerunt; et post mortem Cyri, neque armis a 
tanto exercitu vinci, neque dolo capi potuerunt; rever- 
tentesque inter tot indomitas nationes et barbaras gen- 
tes, per tanta itineris spatia, virtute se usque terminos 
patriae defenderunt. 

I. IjACEDjEmonii , more ingenii humani, quo plura 
habent, eo ampliora cupientes, non contenti accessione 
atheniensium opum vires sibi duplicatas, totius Asiae 
imperium affectare coeperunt : sed major pars sub 
regno Persarum erat. Itaque Dercyllides , dux in hanc 
militiam electus, quum videret sibi adversus duos prae- 
fectos Artaxerxis , Pharnabazum et Tissaphernem , 
maximarum gentium viribus succinctos, dimicandum, 
pacificari cum altero statuit. Aptior visus Tissapher- 
nes, vir et industria potior, et militibus Cyri quon- 
dam regis instructior, in colloquium vocatur, et statutis 
conditionibus, ab armis dimittitur. Hanc rem Pharna- 
bazus apud communem regem criminatur, « Ut Lace- 
daemonios Asiam ingressos non repulerit armis, sed im- 
pensis regiis aluerit : merceturque ab his, quae differant 
bella, qu® gerant, tanquam non ad unius summum 
imperii detrimentum omne perveniat. Indignum, ait, 
bella non perfici, sed redimi; hostem pretio, non ar- 
mis submoveri. » His vocibus regem a Tissapherne 
alienatum hortatur, ut in locum ejus navalis belli du- 
cem eligat Conona Atheniensem, qui, amissa bello pa- 
tria, Cypri exsulabat : « Quippe Atheniensibus, etsi 
fract* sint opes, manere tamen navalem usum; nec, si 

eligendus sit ex universis, meliorem alium esse. » Ac- 
ceptis igitur quingentis talentis, jussus est Conona classi 
praeficere. 

H. His cognitis, Lacedaemonii et ipsi a rege jEgypli 
Hercynione auxilia navalis belli per legatos petunt ; a 
quo centum triremes, et sexceqja millia modiorum fru- 
menti missa : a ceteris quoque sociis ingentia auxilia 
contracta sunt. Sed tanto exercitui, et contra tantum 
ducem, deerat dignus imperator. Itaque postulantibus 
sociis Agesilaum ducem , regem tunc Lacedaemoniorum , 
propter responsum oraculi Delphici, diu Lacedaemonii, 
an eum summae rei praeponerent, deliberaverunt : qui- 
bus futurus imperii finis denuntiabatur, quum regium 
claudicasset imperium : erat enim pede claudus. Ad pos- 
tremum statuerunt, melius esse incessu regem, quam 
imperio regnum claudicare. Posteaquam Agesilaum cum 
ingentibus copiis in Asiam misere, non facile dixerim, 
quod aliud par ducum tam bene comparatum fuerit : 
quippe aetas, virtus, consilium, sapientia utrique prope 
una, gloria quoque rerum gestarum eadem : quibus 
quum paria omnia fortuna dederit, invictum tamen ab 
altero utrumque servavit. Magnus igitur amborum appa- 
ratus belli, magnae res gestae fuerunt. Sed Cononem se- 
ditio militum invadit, quos praefecti regis fraudare sti- 
pendio soliti erant, eo instantius debita poscentibus, quo 
graviorem sub magno duce militiam praesumebant. Ita- 
que Conon, diu rege per epistolas frustra fatigato, ad 
postremum ipse ad eum pergit : a cujus aspectu et col- 
loquio prohibitus est, quod cum more Persarum adorare 
nollet : agit tamen cum eo per internuntios, et queritur, 

a Opulentissimi regis bella inopia dilabi; cl, qui exerci- 
tum parem hostibus habeat, pecunia vinci, qua praestet; 
inferioremque cum ea parte virium inveniri, qua longe 
superior sit.» Postulat, «Dari sibi ministrum impensae, 
quia pluribus id mandare perniciosum sit. » Dato stipen- 
dio, ad classem remittitur; nec moram agendis rebus 
facit : multa fortiter, multa feliciter agit : agros hostiles 
vastat : urbes expugnat : et , quasi tempestas quaedam , 
cuncta prosternit. Quibus rebus territi Lacedaemonii, ad 
patriae subsidium revocandum ab Asia Agesilaum decer- 
nunt. 

III. Interim Pisandrus, ab Agesilao proficiscente dux 
patriae relictus, ingentem classem summis viribus in- 
struit, fortunam belli tentaturus. Nec non ct Conon, tunc 
primum cum hostium exercitu concursurus, magna cura 
ordinat suos. Summa igitur (non) tam ducum in eo proe- 
lio, quam militum aemulatio fuit. Nam et ipse dux Co- 
non non tam Persis, quam patri* studebat, et sicut, af- 
flictis Atheniensium rebus , auctor amissae dominationis 
fuerat, sic volebat idem haberi reddit*, patriamque vin- 
cendo recipere, quam victus amiserat : eo speciosius, 
quod ne ipsorum quidem Atheniensium, sed alieni im- 
perii viribus dimicet, pugnaturus periculo regis, victurus 
praemio patri* ; gloriamque diversis artibus, quam prio- 
res civitatis su* duces, consecuturus : quippe illos, vin- 
cendo Persas, patriam defendisse; se, Persas victores fa- 
ciendo, restituturum patriam esse. Porro Pisandrus pro 
conjunctione Agesilai, etiam virtutum aemulator erat; 
contendebatque ne a rebus gestis ejus ct gloria splen- 
dore decederet ; neve tot bellis ac seculis qu*situm im- 

perium brevis momenti culpa subverteret. Eadem mili- 
tum et omnium remigum cura erat : quos major sollici- 
tudo cruciabat, non tam, ne ipsi quaesitas opes amitte- 
rent, quam ne pristinas Athenienses reciperent. Sed 
quanto majus proelium fuit, tanto et clarior victoria Co- 
nonis. Victi Lacedaemonii fugam capessunt : praesidia 
hostium Athenis deducuntur : populo, restituta digni- 
tate, conditio servilis eripitur : multae quoque civitates 
recipiuntur. 

IV. Hoc initium Atheniensibus resumendae potentiae, 
et Lacedaemoniis habendae finis fuit. Namque, velutcum 
imperio etiam virtutem perdidissent, contemni a finiti- 
mis coepere. Primi igitur Thebani , auxiliantibus Athe- 
niensibus , bellum his intulere : quae civitas ex infimis 
incrementis, virtute Epaminondae ducis, ad spem imperii 
Graeciae erecta est. Fit itaque terrestre proelium, eadem 
Lacedaemoniorum fortuna, qua pugnatum adversus Co- 
nona navali proelio fuerat. In eo bello Lysander, quo 
duce Athenienses victi a Lacedaemoniis fuerant, interfi- 
citur. Pausanias quoque, alter dux Lacedaemoniorum , 
proditionis accusatus, in exsilium abiit. Igitur Thebani, 
potiti victoria, universum exercitum ad urbem Lacedae- 
moniorum ducunt, facilem expugnationem rati, quoniam 
deserti a sociis omnibus erant : quod metuentes Lace- 
daemonii , regem suum Agesilaum ex Asia, qui ibi ma- 
gnas res gerebat, ad defensionem patriae arcessunt. Oc- 
ciso enim Lysandro, nullius alterius fiduciam ducis ha- 
bebant. Cujus quoniam serus adventus erat, conscripto 
exercitu, obviam hosti procedunt. Sed victis adversus 
paulo ante victores nec animus neque vires pares fuere. 

Prima igitur congressione funduntur. Deletis jam suo- 
rum copiis, supervenit rex Agesilaus, qui restituto proe- 
lio, non difficulter, recenti et multis expeditionibus in- 
durato milite , hostibus victoriam eripuit; ipse tamen 
graviter sauciatur. 

V. Quibus rebus cognitis, Athenienses verentes, ne , 
iterum Lacedaemoniis victoribus, in pristinam sortem 
servitutis redigerentur, exercitum contrahunt, eumque 
in auxilium Boeotiorum per Iphicratem, viginti quidem 
annos natum, sed magnae indolis juvenem, duci jubent. 
Hujus adolescentis supra aetatem virtus admirabilis fuit ; 
nec unquam ante eum Athenienses, inter tot tantosque 
duces, aut spei majoris, aut indolis maturioris impera- 
torem habuerunt : in quo non imperatoriae tantum, 
verum et oratoriae artes fuere. Conon quoque, audito 
reditu Agesilai, et ipse ex Asia ad populandos Lacedae- 
moniorum agros revertitur; atque ita, undique belli for- 
midine circumstrepente, clausi Spartani ad summam de- 
sperationem rediguntur. Sed Conon, vastatis hostium 
terris, Athenas pergit : ubi magno civium gaudio excep- 
tus, plus tamen tristitiae ipse ex incensa et diruta a La- 
cedaemoniis patria, quam laetitiae ex recuperata post 
tantum temporis, cepit. Itaque, quae incensa fuerant, 
praedarum sumptu et exercitu Persarum restituit; quae 
diruta fuerant, reficit. Fatum illud Athenarum fuit, ut 
ante a Persis crematae, manibus eorum, et nunc a Lace- 
daemoniis dirutae, ex spoliis Lacedaemoniorum, restitue- 
rentur : versa quoque vice, nunc haberent socios, quos 
tunc hostes habuerant ; et hostes nunc paterentur, cum 
quibus juncti tunc arctissimis societatis vinculis fuerant. 

VI. Dum haec geruntur, Artaxerxes, rex Persarum, 
legatos in Graeciam mittit, per quos jubet, a Omnes ab 
annis discedere : qui aliter fecisset, eum se pro hoste ha- 
biturum : » civitatibus libertatem suaque omnia restituit: 
quod non Graeciae laboribus, assiduisque bellorum inter- 
necivis odiis consulens fecit ; sed, ne occupato sibi aegyp- 
tio bello, quod propter auxilia, adversus praefectos suos 
Lacedamioniis missa, susceperat, exercitus sui in Grae- 
cia distinerentur. Fessi igitur tot bellis Graeci cupide 
paruere. Hic annus non eo tantum insignis fuit, quod 
repente pax tota Graecia facta est ; sed etiam eo , quod 
eodem tempore Urbs remana a Gallis capta est: Sed 
Lacedaemonii securis insidiantes, absentiam Arcadum 
speculati, castellum eorum expugnant, occupatoque 
praesidium imponunt. Itaque, armato instructoque exer- 
citu, Arcades, adhibitis in auxilium Thebanis, amissa 
bello repetunt. In eo proelio Archidamus, dux Lacedae- 
moniorum, vulneratur : qui, quum caedi suos jam et 
victos videret , per praeconem corpora interfectorum ad 
sepulturam poscit. Hoc est enim signum apud Graecos 
victoriae traditae. Qua confessione contenti, Thebani si- 
gnum parcendi dedere. 

VII. Paucis deinde post diebus , neutris quicquam hos- 
tile facientibus, quum quasi tacito consensu induciae es- 
sent, Lacedaemoniis alia bella adversus finitimos geren- 
tibus, Thebani, Epaminonda duce, occupandae urbis 
eorum spem ceperunt. Igitur principio noctis taciti Lace- 
daemona proficiscuntur : non tamen aggredi incautos po- 
tuerunt. Quippe senes, et cetera imbellis aetas, quum 
adventum hostium praesensissent, in ipsis portarum an- 

gustiis armati occurrunt; et adversus quindecim millia 
militum, non amplius centum jam eficetaj aetatis viri 
pugnae se offerunt. Tantum animorum viriumque patria; 
et penatium conspectus subministrat; tantoque praesen- 
tia, quam recordatione sui, majores spiritus largiuntur. 
Nam, ut videre, inter quae, et pro quibus starent, aut 
vincendum sibi, aut moriendum censuerunt. Pauci igitur 
sustinuere senes aciem, cui par ante diem universa ju- 
ventus esse non potuit. In eo proelio duo duces hostium 
cecidere. Quum interim, Agesilai adventu nuntiato, The- 
bani recessere ; nec bellum diu dilatum; siquidem Spar- 
tanorum juventus, senum virtHte et gloria incensa, te- 
neri non potuit , quin ex continenti acie decerneret. 
Quum victoria Thebanorum esset, Epaminondas, dum 
non ducis tantum , verum etiam fortissimi militis offi- 
cio fungitur, graviter vulneratur. Quo audito, his ex 
dolore metus, illis ex gaudio, stupor injicitur; atque ita, 
veluti ex placito consensu, a proelio disceditur. 

VIII. Post paucos deinde dies Epaminondas decedit : 
cum quo vires quoque reipublicae ceciderunt. Nam, sic- 
uti, telo si primam aciem praefregeris, reliquo ferro vim 
nocendi sustuleris; sic illo (velut mucrone teli) ablato 
duce Thebanorum, rei quoque publicae vires hebetatae 
sunt : ut non tam illum amisisse, quam cum illo inter- 
iisse omnes viderentur. Nam neque hunc ante ducem 
ullum memorabile bellum gessere; nec postea virtutibus, 
sed cladibus insignes fuere : ut manifestum sit, patriae 
gloriam et natam et exstinctam cum eo fuisse. Fuit au- 
tem incertum, vir melior, an dux esset. Nam et impe- 
rium non sibi, sed patriae semper quaesivit; et pecuniae 

adeo parcus fuit, ut sumptus funeri defuerit. Gloria; quo- 
que non cupidior, quam pecuniae : quippe recusanti om- 
nia imperia ingesta sunt ; honoresque ita gessit, ut orna- 
mentum non accipere, sed dare ipsi dignitati videretur. 
Jam litterarum studium, jam philosophiae doctrina tanta, 
ut mirabile videretur, unde tam insignis militiae scientia 
homini inter fltteras nato. Neque ab hoc vitae proposito 
mortis ratio dissensit : nam ut relatus in castra semi- 
animis, vocem spiritumque collegit, id unum a circum- 
stantibus requisivit, «Num cadenti sibi scutum ademisset 
hostis?» Quod ut servatum audivit, allatum, velut la- 
borum gloriaeque socium osculatus est. Iterum quaesivit, 
« Utri vicissent?» Ut audivit Thebanos, « Bene habere 
se rem,» dixit : atque ita, velut gratulabundus patriae, 
exspiravit. 

IX. Hujus morte etiam Atheniensium virtus inter- 
cidit. Siquidem amisso, Cui aemulari consueverant, in 
segnitiam torporemque resoluti, non, ut olim, in clas- 
sem exercitusque , sed in dies festos apparatusque ludo- 
rum reditus publicos effundunt; et cum actoribus nobi- 
lissimis poetisque theatra celebrant, frequentius scenam, 
quam castra visentes; versificatoresque meliores, quam 
duces laudantes. Tunc vectigal publicum, quo milites et 
remiges alebantur, cum urbano populo dividi coeptum. 
Quibus rebus effectum est, ut inter otia Graecorum sor- 
didum et obscurum antea Macedonum nomen emerge- 
ret; et Philippus, obses triennio Thebis habitus, Epami- 
nonda: et Pelopidae virtutibus eruditus, regnum Mace- 
doniae, Graeciae et Asiae cervicibus, velut jugum servi- 
tutis, imponeret. 

I. IVIacedonia ante, nomine Emathionis regis, cujus 
prima virtutis experimenta in illis locis exstant, Ema- 
thia cognominata est. Hujus, sicuti incrementa modica, 
ita termini perangusti fuere. Populus Pelasgi , regio Paeo- 
nia dicebatur. Sed postea, virtute regum et gentis in- 
dustria subactis primo finitimis, mox populis nationi- 
busque, imperium usque extremos Orientis terminos pro- 
latum. In regione Paeonia, quae nunc portio estMacedoniae, 
regnasse fertur Pelegonus, pater Asteropaei , cujus trojano 
bello, inter clarissimos vindices urbis, nomen accepimus. 
Ex alio latere in Europa regnum Europus nomine te- 
nuit. Sed et Caranus cum magna multitudine Graeco- 
rum sedes in Macedonia responso oraculi jussus quae- 
rere, quum in Emathiam venisset, urbem Edessam, non 
sentientibus oppidanis , propter imbrium et nebulae ma- 
gnitudinem, gregem caprarum imbrem fugientium se- 
cutus, occupavit : revocatusque in memoriam oraculi, 
quo jussus erat, u Ducibus capris imperium quaerere, » 
regni sedem statuit; religioseque postea observavit, quo- 
cunque agmen moveret, ante signa easdem capras ha- 
bere, coeptorum duces habiturus, quas regni habuerat 
auctores. Urbem Edessam, ob memoriam muneris, 
iEgeas, populum VEgeadas vocavit. Pulso deinde Mida 

(nam is quoque portionem Macedoniae tenuit), aliisque 
regibus pulsis, in locum omnium solus successit; pri- 
inusque, adunatis gentibus variorum populorum, veluti 
unum corpus Macedoniae fecit; crescentique regno va- 
lida incrementorum fundamenta constituit. 

II. Post hunc Perdiccas regnavit, cujus et vita illustris, 
et mortis postrema, veluti ex oraculo praecepta, memo- 
rabilia fuere : siquidem senex moriens Argaco filio mon- 
stravit locum , quo condi vellet ; ibique non sua tantum, 
sed et succedentium sibi regum ossa poni jussit ; praefa- 
tus, «Quoad ibi conditae posterorum reliquiae forent, 
regnum in familia mansurum : » creduntque hac super- 
stitione exstinctam in Alexandro stirpem, qui locum se- 
pulturae mutaverit. Argaeus, moderate et cum amore po- 
pularium administrato regno, successorem filium Phi- 
lippum reliquit : qui, immatura morte raptus, iEropum 
parvulum admodum instituit heredem. Sed Macedonibus 
assidua certamina cum Thracibus et Illyriis fuere : quo- 
rum armis, veluti quotidiano exercitio , indurati, gloria 
bellicae laudis finitimos terrebant. Igitur Illyrii, infantiam 
regis pupilli contemnentes, bello Macedonas aggrediun- 
tur: qui proelio pulsi, rege suo in cunis prolato, et pone 
aciem posito , acrius certamen repetivere : tanquam ideo 
victi fuissent antea, quod bellantibus sibi regis sui au- 
spicia defuissent; futuri vel propterea victores, quod ex 
superstitione animum vincendi ceperant : simul et mise- 
ratio cos infantis tenebat, quem, si victi forent, cap- 
tivum dc rege facturi videbantur. Conserto itaque 
proelio, magna caede Illyrios fudere; ostenderuntque 
hostibus sui«, priore bello regem Macedonibus, non vir- 

tuiem defuisse. Huic Amyntas succedit, et propria vir- 
tute, et Alexandri filii egregia indole insigniter clarus : 
cui Alexandro tanta omnium virtutum natura ornamenta 
exstitere, ut etiam Olympio certamine, vario ludicro- 
rum genere contenderit. 

III. Quum interim Darius, rex Persarum, turpi ab 
Scythia fuga submotus, ne ubique deformis militiae dam- 
nis haberetur, mittit cum parte copiarum Megabazum 
ad subigendam Thraciam, ceteraque ejus tractus regna : 
quibus pro ignobili momento erat accessura Macedonia. 
Qui, brevi tempore exsecuto regis imperio, legatis ad 
Amyntam regem Macedonice missis, obsides in pignus 
futurae pacis dari sibi postulabat. Sed legati, benigne 
excepti, inter epulas, ebrietate crescente, rogant Amyn- 
tam, «Ut apparatui epularum adjiciat jus familiaritatis, 
adhibitis in convivium suis ac filii uxoribus : id apud 
Persas haberi pignus ac foedus hospitii. » Quas ut ve- 
nerunt, petulantius Persis eas contrectantibus, filius 
Amyntae Alexander rogat patrem, respectu aetatis ac 
gravitatis suae abiret convivio, pollicitus, se hospitum 
temperaturum jocos. Quo digresso, mulieres quoque 
paululum e convivio evocat, cultius exornaturus, gra- 
tioresque reducturus. In quarum locum matronali ha- 
bitu exornatos juvenes supponit, eosque petulantiam le- 
gatorum ferro, quod sub veste gerebant, compescere ju- 
bet. Atque ita interfectis omnibus, ignarus rei Megaba- 
zus, quum legati non redirent, mittit eo cum exercitus 
parte Bubarem, ut in bellum facile et mediocre ; dedigna- 
tus ipse ire, ne dehonestaretur proelio tam foedae gentis. 
Sed Bubares ante bellum amore filiae Amyntae captus , 

omisso bello, nuptias facit; depositisque hostilibus ani- 
mis, in affinitatisjura succedit. 

IV. Post discessum a Macedonia Bubaris, Amyntas 
rex decedit : cujus filio et successori Alexandro cognatio 
Bubaris non Darii tantum temporibus pacem praestitit ; 
verum etiam Xerxem adeo conciliavit, ut, quum Grae- 
ciam, veluti tempestas quaedam, occupasset, inter Olym- 
pum Haemumque montes totius regionis eum imperio 
donaverit. Sed nec virtute minus, quam Persarum libe- 
ralitate, regnum ampliavit. Per ordinem deinde succes- 
sionis regnum Macedoniae ad Amyntam, fratris ejus Me- 
nelai filium, pervenit. Hic quoque insignis industria , et 
omnibus imperatoriis virtutibus instructus fuit : qui ex 
Eurydice tres filios sustulit, Alexandrum, Perdiccam, et 
Philippum, Alexandri Magni Macedonis patrem, et fi- 
liam Eurynoen : ex Gygaea autem Archelaum, Aridaeum, 
Menelaum. Cum Illyriis deinde et cum Olynthiis gravia 
bella gessit. Insidiis autem Eurydices uxoris, quae, nup- 
tias generi pacta, occidendum virum, regnumque adul- 
tero tradendum susceperat, occupatus fuisset , ni filia pel- 
licatum matris, et sceleris consilia prodidisset. Functus 
itaque tot periculis, senex decessit, regno maximo ex 
filiis Alexandro tradito. 

V. Igitur Alexander inter prima initia regni, bellum 
ab Illyriis, pacta mercedc, et Philippo fratre dato ob- 
side, redemit. Interjecto quoque tempore per eundem 
obsidem cum Thebanis gratiam pacis reconciliat : quae 
res Philippo maxima incrementa egregia; indolis dedit; 
siquidem Thebis triennio obses habitus, prima pueritiae 
rudimenta in urbe severitatis antiquae, et in domo Epa- 

minondae , summi et piiilosophi et imperatoris, deposuit. 
Nec multo post Alexander insidiis Eurydices matris ap- 
petitus occumbit : cui Amyntas in scelere deprehensae, 
propter communes liberos, ignarus iisdem quandoque 
exitiosam fore, pepercerat. Frater quoque ejus Perdic- 
cas pari insidiarum fraude decipitur. Indignum prorsus, 
libidinis causa liberos a matre vita privatos, quam sce- 
lerum suorum suppliciis liberorum contemplatio vindi- 
caverat. Perdiccae hoc indignior caedes videbatur, quod 
ei apud matrem misericordiam nec parvulus quidem fi- 
lius conciliaverat. Itaque Philippus diu non regem , sed 
tutorem pupilli egit. At ubi graviora bella imminebant, 
serumque auxilium in exspectatione infantis erat, com- 
pulsus a populo regnum suscepit. 

VI. Ut est ingressus imperium, magna de illo spes 
omnibus fuit, et propter ipsius ingenium, quod magnum 
spondebat virum, et propter vetera Macedoniae fata, quae 
cecinerant, uno ex Amyntae filiis regnante, florentissi- 
inum fore Macedoniae statum : cui spei scelus matris 
hunc residuum fecerat. Principio regni, quum hinc caedes 
fratrum indigne peremptorum, inde hostium multitudo; 
hinc insidiarum metus, inde inopia continuis bellis ex- 
hausti regni, immaturam aetatem tironis urgerent , bella, 
qua; velut conspiratione quadam ad opprimendam Ma- 
cedoniam, multarum gentium ex diversis locis uno 
tempore confluebant, quoniam omnibus par esse non po- 
terat, dispensanda ratus; alia interposita pactione com- 
ponit , alia redimit , facillimis quibusque aggressis, quo- 
rum victoria et militum trepidos animos firmaret, et con- 
temptum sibi hostium demeret. Primum illi cum Athe- 

Iliensibus certamen fuit : quibus per insidias victis, metu 
belli gravioris , quum interficere omnes posset, incolu- 
mes sine pretio dimisit. Post haec, bello in Illyrios trans- 
lato, multa millia hostium caedit; urbem nobilissimam 
Larissam capit. Hinc Thessaliam , non prsdae cupiditate, 
sed quod exercitui suo robur thessalorum equitum ad- 
jungere gestiebat, nihil minus quam bellum metuentem, 
improvisus expugnat; unumque corpus equitum pedes- 
triumque copiarum invicti exercitus fecit. Quibus feli- 
citer provenientibus, Olympiadem, Neoptolemi regis 
Molossorum filiam , uxorem ducit; conciliante nuptias 
fratre patruele, altore virginis Arruba, rege Molosso- 
rum, qui sororem Olympiadis Troada in matrimonio ha- 
bebat : quae causa illi exitii, malorumque omnium ini- 
tium fuit. Nam dum regni incrementa affinitate Philippi 
acquisiturum se sperat, proprio regno ab eodem priva- 
tus in exsilio consenuit. His ita gestis, Philippus jam non 
contentus submovere bella, ultro etiam quietos lacessit. 
Quum Methonam urbem oppugnaret, in praetereuntem 
de muris sagitta jacta dextrum oculum regis effodit. Quo 
vulnere nec segnior in bellum, nec iracundior adversus 
hostes factus est : adeo ut, interjectis diebus, pacem 
deprecantibus dederit; nec moderatus tantum, verum 
etiam mitis adversus victos fuerit. 

I. IjRjEcia; civitates, dum imperare singulae cupiunt, 
imperium omnes perdiderunt : quippe in mutuum exi- 
tium sine modo ruentes, omnibus perire quod singula* 
amitterent, non nisi oppressae senserunt : siquidem Phi- 
lippus, rex Macedoniae, velut e specula quadam , liber- 
tati omnium insidiatus, dum contentiones civitatum alit, 
auxilium inferioribus ferendo, victos pariter victoresque 
subire regiam servitutem coegit. Causa et origo hujus 
mali Thebani fuere : qui, quum rerum potirentur, se- 
cundam fortunam Imbecillo animo ferentes, victos armis 
Lacedaemonios et Phocenses , quasi parva supplicia cae- 
dibus et rapinis luissent, apud commune Graeciae conci- 
lium superbe accusaverunt. Lacedaemoniis crimini datum, 
quod arcem thebanam induciarum tempore occupas- 
sent; Phocensibus, quod Boeotiam depopulati essent : 
prorsus, quasi post arma et bellum, locum legibus reli- 
quissent. Quum judicium arbitrio victorum exerceretur, 
tanta pecunia damnantur, quanta exsolvi non posset. 
Igitur Phocenses, quum agris, liberis, conjugibusque 
privarentur, desperatis rebus, Philomelo quodam duce, 
velut deo irascentes, templum ipsum Apollinis Delphis 
occupavere. Inde auro et pecunia divites, conducto mer- 
cenario milite, bellum Thebanis intulerunt. Factum Pho- 

eensium, tametsi omnes exsecrarentur propter sacrile- 
gium , plus tamen invidiae Thebanis, a quibus ad hanc 
necessitatem compulsi fuerant, quam ipsis intulit. Itaque 
auxilia bis et ab Atheniensibus , et a Lacedaemoniis missa. 
Prima igitur congressione Philomelus Thebanos castris 
exuit. Sequenti proelio primus inter confertissimos dimi- 
cans cecidit, et sacrilegii pcenas impio sanguine luit. In 
hujus locum dux Onomarchus creatur. 

II. Adversus quem Thebani Thessalique non ex civi- 
bus suis, ne victores potentiam ferre non possent, sed 
Philippum, Macedoniae regem, ducem eligunt; et ex- 
ternae dominationi, quam in suis timuerunt, sponte suc- 
cedunt. Igitur Philippus, quasi sacrilegii, non Theba- 
norum , ultor esset, omnes milites coronas laureas sumere 
jubet, atque ita, veluti deo duce, in proelium pergit. 
Phocenses, insignibus dei conspectis, conscientia delic- 
torum territi, abjectis armis, fugam capessunt, poenas- 
que violatae religionis sanguine et caedibus suis pendunt. 
Incredibile, quantum ea res apud omnes nationes Phi- 
lippo gloriae dedit. «Illum vindicem sacrilegii, illum ul- 
torem religionum :quod orbis viribus expiari debuisset, 
solum , qui piacula exigeret, exstitisse. Dignum itaque, 
qui diis proximus haberetur, per quem deorum majestas 
vindicata sit.» Sed Athenienses, audito belli eventu, ne 
in Graeciam Philippus transiret, angustias Thermopyla- 
rum, pari ratione, sicut antea advenientibus Persis, oc- 
cupavere; sed nequaquam simili aut virtute aut causa: 
siquidem tunc pro libertate Graeciae, nunc pro sacrilegio 
publico; tunc a rapina hostium templa vindicaturi, nunc 
adversus vindices templorum raptores defensuri : agunt- 

que propugnatores sceleris, cujus turpe erat alios vindi- 
ces fuisse ; immemores prorsus , quod in dubiis rebus 
suis , illo deo etiam consiliorum auctore usi fuerant ; 
quod illo duce tot bella victores inierant ; tot urbes auspi- 
cato condiderant; tantum imperium terra marique quae- 
sierant; quod nihil sine majestate numinis ejus aut pri- 
vatae unquam , aut publicae rei gesserant. Tantum facinus 
admisisse ingenia omni doctrina exculta, pulcherrimis 
legibus institutisque formata, ut, quid posthac succen- 
sere jure barbaris possent, non haberent. 

III. Sed nec Philippus melioris fidei adversus socios 
fuit : quippe, veluti timens ne ab hostibus sacrilegii 
scelere vinceretur , civitates , quarum paulo ante dux 
fuerat, quae sub auspiciis ejus militaverant, quae gratu- 
latae illi sibique victoriam fuerant, hostiliter occupatas 
diripuit ; conjuges liberosque omnium sub corona ven- 
didit : non deorum immortalium templis, non aedibus 
sacris , non diis penatibus publicis privatisque, ad quos 
paulo ante ingressus hospitaliter fuerat, pepercit : pror- 
sus, ut non tam sacrilegii ultor exstitisse, quam sacrile- 
giorum licentiam quaesisse videretur. Inde, veluti rebus 
egregie gestis, in Cappadociam trajicit : ubi, bello pari 
perfidia gesto, captisque per dolum et occisis finitimis 
regibus, universam provinciam imperio Macedoniae ad- 
jungit. Deinde ad abolendam perfidiae famam, qua insi- 
gnis praeter ceteros tunc temporis habebatur, per regna 
mittit et opulentissimas civitates, qui opinionem sere- 
rent, regem Philippum magna pecunia locare et muros 
per civitates, et fana, et templa facienda; et ut per prae- 
cones susceptores sollicitarent. Qui quum in Macedoniam 

venissent, variis dilationibus frustrati, vim regiae majes- 
tatis timentes, taciti proficiscebantur. Post haec Olyn- 
thios aggreditur : receperant enim per misericordiam , 
post caedem unius , duos fratres ejus, quos Philippus ex 
noverca genitos, veluti participes regni, interficere ges- 
tiebat. Ob hanc igitur causam urbem antiquam et nobi- 
lem exscindit, et fratres olim destinato supplicio tradit, 
praedaque ingenti pariter et parricidii voto fruitur. Inde, 
quasi omnia quae agitasset animo, ei licerent , auraria 
in Thessalia, argenti metalla in Thracia occupat. Et, ne 
quod jus vel fas inviolatum praetermitteret, piraticam 
quoque exercere instituit. His ita gestis, forte evenit, ut 
eum fratres duo, reges Thraciae, non contemplatione 
justitiae ejus, sed invicem metuentes, ne alterius viribus 
accederet, disceptationum suarum judicem eligerent. Sed 
Philippus, more ingenii sui, ad judicium, veluti ad bel- 
lum, inopinantibus fratribus, instructo exercitu, super- 
venit, et regno utrumque, non judicis more, sed fraude 
latronis ac scelere spoliavit. 

IV. Dum haec aguntur, legati Atheniensium , petentes 
pacem, ad eum venerunt. Quibus auditis, et ipse lega- 
tos Athenas cum pacis conditionibus misit : ibique ex 
commodo utrorumque pax facta. Ex ceteris quoque Grae- 
ciae civitatibus, non pacis amore, sed belli metu lega- 
tiones venere : siquidem, crudescente ira, Thessali Boeo- 
tiique orant, ut professum se adversum Phocenses du- 
cem Graeciae exhibeat : tanto odio Phocensium ardentes, 
ut, obliti cladium suarum, perire ipsi, quam non per- 
dere eos praeoptarent; expertamque Philippi crudelita- 
tem pati, quam parcere hostibus suis mallent. Contra 

Phocensium legati, adhibitis Lacedaemoniis et Athenien- 
sibus, bellum deprecabantur, cujus ab eo dilationem ter 
jam emerant. Foedum prorsus miserandumque spectacu- 
lum, Graeciam, etiam nunc et viribus et dignitate orbis 
terrarum principem, regum certe gentiumque semper 
victricem, et multarum adhuc urbium dominam, alienis 
excubare sedibus, aut rogantem bellum, aut deprecan- 
tem : in alterius ope omnem spem posuisse orbis terra- 
rum vindices, eoque discordia sua, civilibusque bellis 
redactos, ut adulentur ultro sordidam paulo ante clien- 
telae suae partem : et haec potissimum facere Thebanos 
Lacedaemoniosque, antea inter se imperii, nunc Graeciae 
imperantis aemulos. Philippus venditatione gloriae suae 
tantarum urbium fastidium agitat; atque utros potius 
dignetur, aestimat. Secreto igitur auditis utriusque lega- 
tionibus, his veniam belli pollicetur, jurejurando adac- 
tis, responsum nemini prodituros; illis contra, venturum 
se, auxiliumque laturum. Utrosque vetat parare bellum, 
aut metuere. Sic, variato responso, securis omnibus 
Thermopylarum angustias occupat. 

V. Tunc primum Phocenses captos se fraude Phi- 
lippi animadvertentes, trepidi ad arma confugiunt. Sed 
neque spatium erat instruendi belli, nec tempus ad con- 
trahenda auxilia; et Philippus excidium minabatur, ni 
fieret deditio. Victi igitur necessitate, pacta salute, se 
dediderunt. Sed pactio ejus fidei fuit, cujus antea fue- 
rat deprecati belli promissio. Igitur caeduntur passim , 
rapiunturque; non liberi parentibus, non conjuges ma- 
ritis, non deorum simulacra templis suis relinquuntur. 
Unuin tantum miseris solatium fuit, quod, quum Phi- 

lippus portione praeda: socios fraudassct , nihil rerum 
suarum apud inimicos viderunt. Reversus in regnum, ut 
pecora pastores nunc in hybernos, nunc in aestivos sal- 
tus trajiciunt , sic ille populos et urbes, ut illi vel re- 
plenda, vel derelinquenda quaeque loca videbantur, ad 
libidinem suam transfert. Miseranda ubique facies, et 
excidio similis erat. Non quidem pavor ille hostilis, nec 
discursus per urbem militum erat ; non tumultus ar- 
morum ; non bonorum atque hominum rapina : sed taci- 
tus inceror et luctus, verentibus , ne ipsae lacrymae pro con- 
tumacia haberentur. Crescit dissimulatione ipsa dolor, 
hoc altius demissus, quo minus profiteri licet. Nunc sepul- 
cra majorum, nunc veteres penates, nunc tecta, in qui- 
bus geniti erant, in quibusque genuerant, considerabant: 
miserantes nunc vicem suam, quod in eam diem vixissent; 
nunc filiorum , quod non post eam diem nati essent. 

VI. Alios populos in finibus ipsis hostibus opponit; 
alios in extremis (regni terminis) statuit ; quosdam bello 
captos in supplementis urbium dividit; atque ita ex mul- 
tis gentibus nationibusque unum regnum populumque 
constituit. Compositis ordinatisque Macedonias rebus, 
Dardanos, ceterosque finitimos fraude captos expugnat. 
Sed nec a proximis manus abstinet : siquidem Arrybam, 
regem Epiri, uxori suae Olympiadi arctissima cognatione 
junctum, pellere regno statuit ; atqije Alexandrum, pri- 
vignum ejus, uxoris Olympiadis fratrem , puerum ho- 
nestae pulchritudinis, in Macedoniam nomine sororis ar- 
cessit, omnique studio sollicitatum spe regni, simulato 
amore , ad stupri consuetudinem perpulit , majora in eo 
obsequia habiturus, sive conscientia: pudore, sive regni 

beneficio. Quum igitur ad vigiuti annos pervenisset, 
ereptum Arrybae regnum puero admodum tradit, sce- 
lestus in utroque. Nam nec in eo jus cognationis serva- 
vit, cui ademit regnum; et eum, cui dedit, impudicum 
fecit antequam regem. 

I. In Graeciam Philippus quum venisset, sollicitatus pau- 
carum civitatum direptione, et ex praeda modicarum ur- 
bium, quantae opes universarum essent, animo prospi- 
ciens, bellum toti Graeciae inferre statuit. Ad cujus emo- 
lumentum egregie pertinere ratus, si Byzantium, nobi- 
lem ct maritimam urbem, receptaculum terra marique 
copiis suis futuram, in potestatem redegisset; eandem 
claudentem sibi portas, obsidione cinxit. Haec namque 
urbs condita primo a Pausania, rege Spartanorum , el per 
vii annos possessa fuit : deinde, variante victoria, nunc 
Lacedaemoniorum , nunc Atheniensium juris habita est. 
Quae incerta possessio effecit, juvante ut, nemine quasi 
suam auxiliis juvante, libertatem constantius tueretur. 
Igitur Philippus longa obsidionis mora exhaustus, pe- 
cuniae commercium de piratica mutuatur. Captis itaque 
centum septuaginta navibus, mercibusque distractis, an- 
helantem inopiam paululum recreavit. Deinde, ne unius 
urbis oppugnatione tantus exercitus teneretur, profectus 
cum fortissimis, multas Chersonensium urbes expugnat; 
fdiumque Alexandrum, decem et octo annos natum, ut 
sub militia patris tirocinii rudimenta deponeret, ad se ar- 
cessit. In Scythiam quoque pnedandi causa profectus est, 
more negotiantium, impensas belli alio bello refecturus. 

II. Erat eo tempore rex Scytharmn Atlieas, qui, quum 
bello Istrianorum premeretur, auxilium a Philippo per 
Apollonienses petit, in successionem eum regni Scythia: 
adoptaturus. Quum interim Istrianorum rex decedens, et 
metu belli, et auxiliorum necessitate Scythas solvit. Ita- 
que Atlieas, remissis Macedonibus, renuntiari Philippo 
jubet , « Neque auxilium ejus se petisse, neque adoptio- 
nem mandasse. Nam neque vindicta Macedonum egere 
Scythas, quibus meliores forent; neque heredem sibi, in- 
columi filio, deesse. » His auditis, Philippus legatos ad 
Atheam mittit, « Impensae obsidionis portionem peten- 
tes, ne inopia deserere bellum cogatur : quod eo promp- 
tius eum facere debere, quod missis a se in auxilium 
ejus militibus ne sumptum quidem vitae, non modo offi- 
cii pretia dederit. » Alheas, inclementiam coeli et terrae 
sterilitatem causatus , quae non patrimoniis ditet Scythas, 
sed vix alimenta exhibeat , respondit : « Nullas sibi opes 
esse, quibus tantum regem expleat; et turpius putare 
parvo defungi, quam totum abnuere: Scythas autem vir- 
tute animi et duritia corporis, non opibus censeri. » Qui- 
bus derisus Philippus, soluta obsidione Byzantii, scy- 
thica bella aggreditur, praemissis legatis, quo securiores 
faceret, qui nuntient Atlieae, «Dum Byzantium obsidet, 
vovisse se statuam Herculi , ad quam in ostio Istri po- 
nendam se venire , pacatum accessum ad religionem dei 
petens, amicus ipse Scythis venturus.» Ille, «Si voto 
fungi vellet, statuam sibi mitti» jubet: «Non modo, ut 
ponatur, verum etiam, ut inviolata maneat, «pollicetur: 
« Exercitum autem fines ingredi , negat se passurum. Ac , 
si invitis Scythis statuam ponat, eo digresso, sublatu- 

rum, versurumque a»s statuae in aculeos sagittarum.» His 
utrinque irritatis animis, proelium committitur. Quum 
virtute et numero praestarent Scythae, astu Philippi vin- 
cuntur. Viginti millia puerorum ac feminarum capta, 
pecoris magna vis, auri argentique nihil. Ea primum fides 
inopiae scythicae fuit. Viginti millia nobilium equarum 
ad genus faciendum in Macedoniam missa. 

III. Sed revertenti ab Scythia Triballi Philippo oc- 
currunt : negant, « Se transitum daturos, ni portionem 
accipiant praedae. » Hinc jurgium, et mox proelium, in 
quo ita in femore vulneratus est Philippus , ut per corpus 
ejus equus interficeretur. Quum omnes occisum puta- 
rent, praeda amissa est. Ita scythica, velut devota, spolia 
paene luctuosa Macedonibus fuere. Ubi vero ex vulnere 
primum convaluit, diu dissimulatum bellum Athenien- 
sibus infert : quorum causae Thebani se junxere, me- 
tuentes, ne, victis Atheniensibus, bellum, veluti vici- 
num incendium , ad se transiret. Facta igitur inter duas 
paulo ante infestissimas civitates societate, legationibus 
Graeciam fatigant. « Communem hostem putant commu- 
nibus viribus submovendum ; neque enim cessaturum 
Philippum , si prospere prima successerint, nisi omnem 
Graeciam domuerit. » Motae quaedam civitates Athenien- 
sibus se jungunt; quasdam autem ad Philippum belli 
metus traxit. Proelio commisso, quum Athenienses longe 
majore militum numero praestarent, assiduis bellis in- 
durata virtute Macedonum , vincuntur. Non tamen imme- 
mores pristinae gloria: cecidere : quippe adversis vulneri- 
bus, omnes loca, quae tuenda a ducibus acceperant, mo- 
rientes corporibus texerunt. Hic dies universa: Graeciae et 

gloriam dominationis, et vetustissimam libertatem finivit. 

IV. Hujus victoriae callide dissimulata laetitia est. De- 
nique non solita sacra Philippus illa die fecit; non in 
convivio risit; non ludos inter epulas adhibuit; non co- 
ronas, non unguenta sumpsit; et, quantum in illo fuit, 
ita vicit, ut victorem nemo sentiret. Sed nec regem se 
Graeciae, sed ducem appellari jussit. Atque ita inter ta- 
citam laetitiam et dolorem hostium temperavit, ut ne- 
que apud suos exsultasse, neque apud victos insultasse 
videretur. Atheniensibus , quos passus infestissimos fue- 
rat, et captivos gratis remisit, et bello consumptorum 
corpora sepulturae reddidit; reliquiasque funerum ut ad 
sepulcra majorum deferrent, ultro hortatus est. Super 
haec Alexandrum filium cum amico Antipatro , qui pa- 
cem cum his amicitiamque jungerent, Athenas misit. 
Thebanorum porro non solum captivos, verum etiam 
interfectorum sepulturam vendidit. Principes civitatis 
alios securi percussit, alios in exsilium redegit, bonaque 
omnium occupavit. Pulsos deinde per injuriam in pa- 
triam restituit ; ex horum numero occ exsules , judices 
rectoresque civitati dedit : apud quos quum potentis- 
simi quique rei ejus ipsius criminis postularentur, quod 
per injuriam in exsilium egissent, hujus constantiae fue- 
runt, ut omnes se auctores faterentur, meliusque cum 
republica actum, quum damnati essent, quam quum 
restituti, contenderent. Mira prorsus audacia : de judi- 
cibus vitae necisque suae, quemadmodum possunt, sen- 
tentiam ferunt; contemnuntque absolutionem, quam 
dare inimici possunt ; et quam rebus nequeunt ulcisci , 
verbis usurpant libertatem. 

V. Compositis in Graecia rebus, Philippus omnium 
civitatum legatos ad formandum rerum praesentium sta- 
tum evocari Corinthum jubet. Ibi pacis legem universae 
Graeciae pro meritis singularum civitatum statuit; con- 
ciliumque omnium, veluti unum senatum, ex omnibus 
legit. Soli Lacedaemonii, et legem, et regem contempse- 
runt, servitutem, non pacem rati, quae non ipsis civita- 
tibus conveniret, sed a victore ferretur. Auxilia deinde 
singularum civitatum describuntur, sive adjuvandus ea 
manu rex , oppugnante aliquo, foret, seu duce illo bel- 
lum inferendum. Neque enim dubium erat imperium 
Persarum his apparatibus peti. Summa auxiliorum du- 
centa millia peditum fuere, et equitum quindecim millia. 
£xtra hanc summam et Macedoniae exercitus erat, et 
confinis domitarum gentium barbaries. Initio veris tres 
duces in Asiam Persarum juris praemittit, Parmenio- 
nem, Amyntam, et Attalum, cujus sororem nuper, ex- 
pulsa Alexandri matre Olympiade propter stupri suspi- 
cionem , in matrimonium receperat. 

VI. Interea, dum auxilia a Graecia coeunt, nuptias 
Cleopatrae filiae et Alexandri, quem regem Epiri fecerat, 
celebrat. Dies erat pro magnitudine duorum regum , et 
collocantis filiam, et uxorem ducentis, apparatibus insi- 
gnis. Sed nec ludorum magnificentia deerat : ad quorum 
spectaculum Philippus dum sine custodibus, medius in- 
ter duos Alexandros, filium generumque, contenderet, 
Pausanias, nobilis ex Macedonibus adolescens, nemini 
suspectus, occupatis angustiis, Philippum in transitu ob- 
truncat; diemque laetitiae destinatum , foedum luctu fu- 
neris facit. Hic primis pubertatis annis stuprum per in- 

juriam passus ab Attalo fuerat : cujus indignitati haec 
etiam foeditas accesserat; nam perductum in convivium 
solutumque mero Attalus non suae tantum, verum et 
convivarum libidini, velut scortum vile, subjecerat, lu- 
dibriumque omnium inter aequales reddiderat. Hanc rem 
aegre ferens Pausanias, querelam Philippo saepe detule- 
rat. Quum variis frustrationibus non sine risu differre- 
tur, et honoratum insuper ducatu adversarium cerneret, 
iram in ipsum Philippum vertit, ultionemque, quam ab 
adversario non poterat, ab iniquo judice exegit. 

VII. Creditum est etiam, immissum ab Olympiade 
inatre Alexandri fuisse; nec ipsum Alexandrum ignarum 
paternae caedis exstitisse : quippe non minus Olympiadem 
repudium, et praelatam sibi Cleopatram, quam stuprum 
Pausaniam doluisse. Alexandrum quoque, regni aemulum, 
fratrem ex noverca susceptum timuisse ; eoque actum, 
ut in convivio antea primum cum Attalo, mox cum ipso 
patre jurgaret : adeo ut etiam stricto gladio eum Phi- 
lippus consectatus sit, aegreque a filii caede amicorum 
precibus exoratus. Quamobrem Alexander ad avuncu- 
lum se in Epirum cum matre, inde ad regem Illyriorum 
contulerat; vixque revocanti mitigatus est patri, preci- 
busque cognatorum aegre redire compulsus. Olympias 
quoque fratrem suum Alexandrum, Epiri regem, in bel- 
lum subornabat, pervicissetquc , ni filiae nuptiis pater 
generum occupasset. His stimulis irarum utrique Pau- 
saniam de impunitate stupri sui querentem , ad tantum 
facinus impulisse creduntur. Olympias certe fugienti per- 
cussori equos quoque praeparatos habuit. Ipsa deinde, 
audita regis nece, quum titulo offui ad exsequias cucur- 

risset, in cruce pendentis Pausaniae capiti, eadem nocte 
qua venit , coronam auream imposuit : quod nemo alius 
audere, nisi haec, superstite Philippi filio, potuisset. Pau- 
cos deinde post dies, refixum corpus interfectoris super 
reliquias mariti cremavit; et tumulum ei eodem fecit in 
loco, parentarique eidem quotannis, incussa populo su- 
perstitione, curavit. Post haec Cleopatram, a qua pulsa 
Philippi matrimonio fuerat, in gremio ejus prius filia in- 
terfecta, finire vitam suspendio coegit, spectaculoque 
pendentis ultionem potita est, ad quam per parricidium 
festinaverat. Novissime gladium , quo rex percussus est , 
Apollini sub nomine Myrtales consecravit : hoc enim no- 
men ante Olympiadis parvulae fuit. Quae omnia ita pa- 
lam facta sunt, ut timuisse videatur, ne facinus ab ea 
commissum non probaretur. 

VIII. Decessit Philippus xl et vii annorum, quum 
annis xxv regnasset. Genuit ex Larissaea saltatrice filium 
Aridaeum, qui post Alexandrum regnavit. Habuit et alios 
multos ex variis matrimoniis regio more susceptos, qui 
partim fato, partim ferro periere. Fuit rex armorum, 
quam conviviorum apparatibus studiosior; cui maximae 
opes erant instrumenta bellorum : divitiarum quaestu, 
quam custodia solertior. Itaque inter quotidianas rapinas 
semper inops erat. Misericordia in eo et perfidia pari 
jure dilectae. Nulla apud eum turpis ratio vincendi. Blan- 
dus pariter et insidiosus alloquio; qui plura promitte- 
ret, quam praestaret : in seria et jocos artifex. Amicitias 
utilitate, non fide colebat. Gratiam fingere in odio, in 
gratia offensam simulare, instruere inter concordantes 
odia, apud utrumque gratiam quaerere, solennis illi con- 

suetudo. Inter haec eloquentia insignis, oratio acuminis 
et solertiae plena; ut nec ornatui facilitas, nec facilitati 
inventio, nec inventioni deesset ornatus. Huic Alexan- 
der filius successit , et virtute et vitiis patre major. Vin- 
cendi ratio utrique diversa. Hic aperte, ille artibus bella 
tractabat. Deceptis ille gaudere hostibus , hic palam fu- 
sis. Prudentior ille consilio, hic animo magnificentior. 
Iram pater dissimulare, plerumque etiam vincere : huic, 
ubi exarsisset, nec dilatio ultionis, nec modus erat. Vini 
nimis uterque avidus : sed ebrietatis diversa vitia. Pater 
de convivio in hostem procurrere, manum conserere , 
periculis se temere ofFerre : Alexander non in hostem , 
sed in suos saevire. Quamobrem Philippum saepe vulne- 
ratum proelia remisere : hic amicorum interfector con- 
vivio frequentior excessit. Regnare ille cum amicis vole- 
bat; hic in amicos regna exercebat. Amari pater malle, 
hic metui. Litterarum cultus utrique similis. Solertiae 
pater majoris, hic fidei. Verbis atque oratione Philippus, 
hic rebus moderatior. Parcendi victis filio animus et 
promptior, et honestior; ille nec sociis abstinebat. Fru- 
galitati pater, luxuriae filius magis deditus erat. Qui- 
bus artibus orbis imperii fundamenta pater jecit, operis 
totius gloriam filius consummavit. 

I. Artaxerxi, regi Persarum, ex pellicibus cxv filii 
fuere, sed tres tantum justo matrimonio suscepti, Darius, 
Ariarathes , et Ochus. Ex his Darium contra morem 
Persarum, apud quos rex non nisi morte mutatur, per 
indulgentiam pater regem vivus fecit, nihil sihi ablatum 
existimans, quod in filium contulisset, sinceriusque gau- 
dium ex procreatione capturus, si insignia majestatis 
suae vivus in filio conspexisset. Sed Darius, post nova 
paternae pietatis exempla, interficiendi patris consilium 
cepit : sceleratus, si solus parricidium cogitasset ; tanto 
sceleratior, quod in societatem facinoris assumptos quin- 
quaginta fratres fecit parricidas. Ostenti prorsus genus, 
ubi in tanto populo non solum sociari, verum etiam si- 
leri parricidium potuit; ut ex quinquaginta liberis nemo 
inventus sit, quem aut paterna majestas, aut veneratio 
senis, aut indulgentia patris, a tanta immanitate revo- 
caret. Adeone vile paternum nomen apud tot numero 
filios fuit, ut, quorum praesidio tutus etiam adversus 
hostes esse debuerat, eorum insidiis circumventus, tu- 
tior ab hostibus, quam a filiis fuerit? 

II. Causa parricidii sceleratior ipso parricidio fuit. 
Occiso quippe Cyro fraterno bello, cujus mentio supra 
habita est, Aspasiam, pellicem ejus, rex Artaxerxes in 

matrimonium receperat. Hanc patrem cedere sibi, sicuti 
regnum. Darius postulaverat : qui pro indulgentia sua in 
liberos primo facturum se dixerat: mox poenitentia duc- 
tus, ut honeste negaret, quod temere promiserat, Solis 
eam sacerdotio praefecit, quo perpetua illi ab omnibus 
viris pudicitia imperabatur. Hinc exacerbatus juvenis, 
in jurgia primo patris erupit : mox facta cum fratribus 
conjuratione, dum patri insidias parat, deprehensus cum 
sociis, poenas parricidii diis paternae majestatis ultoribus 
dedit. Conjuges quoque omnium cum liberis, ne quod 
vestigium tanti sceleris exstaret, interfectae. Post haec 
Artaxerxes morbo ex dolore contracto decedit, rex quam 
pater felicior. 

III. Hereditas regni Ocho tradita, qui, timens parem 
conjurationem, regiam cognatorum caede et strage prin- 
cipum replet, nulla non sanguinis, non sexus, non aeta- 
tis misericordia permotus : scilicet ne innocentior fra- 
tribus parricidis haberetur. Atque ita veluti purificato 
regno, bellum Cadusiis infert. In eo quum adversus pro- 
vocatorem hostium Codomannus quidam cum omnium 
favore processisset, hoste caeso, victoriam suis pariter, 
et prope amissam gloriam restituit. Ob haec decora idem 
Codomannus praeficitur Armeniis. Interjecto deinde tem- 
pore, post mortem Ochi regis, ob memoriam pristinae 
virtutis, rex a populo constituitur, Darii nomine, ne quid 
regiae majestati deesset , honoratus ; bellumquc cum 
Alexandro Magno , diu variante fortuna , magna virtute 
gessit. Postremo victus ab Alexandro, et a cognatis oc- 
cisus, vitam pariter cum Persarum regno finivit. 

I. Itr exercitu Philippi sicuti variae gentes erant, ita eo 
occiso diversi motus animorum fuere. Alii quippe injusta 
servitute oppressi, ad spem se libertatis erigebant : alii 
taedio longinquae militiae remissam sibi expeditionem gau- 
debant : nonnulli facem, nuptiis filiae accensam, rogo 
patris subditam dolebant. Amicos quoque tam subita 
mutatione rerum haud mediocris metus ceperat, repu- 
tantes nunc provocatam Asiam ; nunc Europam nondum 
perdomitam; nunc Illyrios, Thracas, Dardanos, cete- 
rasque barbaras gentes fidei dubiae, et mentis infidae, qui 
omnes populi, si pariter deficiant, sisti nullo modo posse. 
Queis rebus veluti medela quaedam interventus Alexan- 
dri fuit;- qui pro concione ita vulgus omne consolatus 
hortatusque pro tempore est, ut et metum timentibus 
demeret, et spe omnes impleret. Erat hic annos xx na- 
tus : in qua aetate ita moderate de se multa pollicitus est, 
ut appareret, plura eum experimentis reservare. Mace- 
donibus immunitatem cunctarum rerum, praeter militiae 
vacationem , dedit : quo facto tantum sibi favorem om- 
nium conciliavit , ut corpus hominis, non virtutem regis, 
mutasse se dicerent. 

II. Prima illi cura paternarum exsequiarum fuit : in 
quibus ante omnia caedis conscios ad tumulum patris 



y, JUSTINI 

occidi jussit. Soli Alexandro Lyncestas fratri pepercit; 
servans in eo auspicium dignitatis suae : nam regem eum 
primus salutaverat. iEmulum quoque imperii Caranum 
fratrem, ex noverca susceptum, interfici curavit. Inter 
initia multas gentes rebellantes compescuit; orientes 
nonnullas seditiones exstinxit. Quibus rebus erectus, ci- 
tato gradu in Grasciam contendit, ubi, exemplo patris 
Corinthum evocatis civitatibus, dux in locum ejus sub- 
stituitur. Inchoatum deinde a patre persicum bellum 
aggreditur. In cujus apparatu occupato nuntiatur, «Athe- 
nienses et Thebanos ab eo ad Persas defecisse , auctorem- 
que ejus defectionis, magno auri pondere a Persis cor- 
ruptum , Demosthenem oratorem exstitisse : qui Mace- 
donum deletas omnes cum rege copias a Tribadis affir- 
maverit, producto in concionem auctore, qui in eo proe- 
lio, in quo rex ceciderit, se quoque vulneratum diceret. 
Qua opinione mutatos omnium ferme civitatum animos 
esse : praesidia Macedonum obsideri. » Quibus motibus 
occursurus, tanta celeritate instructo paratoque exercitu 
Graeciam oppressit, ut, quem venire non senserant, vi- 
dere se vix crederent. 

III. In transitu hortatus Thessalos fuerat; beneficio- 
rumque Philippi patris, maternaeque suae cum his abzEa- 
cidarum gente necessitudinis admonuerat. Cupide haec 
Thessalis audientibus, exemplo patris dux universae gen- 
tis creatus erat, et vectigalia omnia reditusque suos ei 
tradiderant. Sed Athenienses, sicuti primi defecerant, 
ita primi poenitere coeperunt, contemptum hostis in ad- 
mirationem vertentes, pueritiamque Alexandri spretam 
antea, supra virtutem veterum ducum extollentes. Mis- 

sis itaque legatis, bellum deprecantur : quibus auditis 
et graviter increpatis, Alexander bellum remisit. Inde 
Thebas exercitum convertit, eadem indulgentia usurus, 
si parem poenitentiam invenisset. Sed Thebani armis, 
non precibus (nec deprecatione) usi sunt. Itaque victi 
gravissima quaeque supplicia miserrimae captivitatis ex- 
perti sunt. In consilio quum de excidio urbis delibera- 
retur, Phocenses, et Plataeenses, et Thespienses, et Or- 
chomenii , Alexandri socii, victoriaeque participes, exci- 
dia urbium suarum, crudelitatemque Thebanorum refe- 
rebant; studia in Persas non praesentia tantum, verum et 
vetera, adversus Graeciae libertatem increpantes : « Quam- 
obrem odium eos omnium populorum esse : quod vel ex 
eo manifestari, quod jurejurando se omnes obstrinxerint, 
ut victis Persis Thebas diruerent. » Adjiciunt et scele- 
rum priorum fabulas , quibus omnes scenas repleverint, 
ut non praesenti tantum perfidia, verum et vetere infa- 
mia invisi forent. 

IV. Tunc Cicadas, unus ex captivis, data potestate 
dicendi, «Non a rege se defecisse, quem interfectum 
audierint, sed a regis heredibus: quicquid in eo sit ad- 
missum, credulitatis, non perfidiae culpam esse; cujus 
tamen jam magna se supplicia perpendisse, deleta juven- 
tute : nunc senum feminarumque, sicuti infirmum, ita 
innoxium restare vulgus, quod ipsum stupris contume- 
liisquc ita vexatum esse, ut nihil amarius unquam sint 
passi. Nec tam pro civibus se , qui tam pauci remanse- 
rint, orare; sed pro innoxio patria; solo, et pro urbe, qua? 
non viros tantum, verum et deos genuerit.» Privata 
etiam regem superstitione deprecatur geniti apud ipsos 

Herculis, unde originem gens ASacidarum trahat; acta- 
que Thebis a patre ejus Philippo pueritia. Rogat, « Urbi 
parcat, quae majores ejus partim apud se genitos deos 
adoret, partim educatos summae majestatis reges viderit.» 
Sed potentior fuit ira, quam preces. Itaque urbs diruitur: 
agri inter victores dividuntur : captivi sub corona ven- 
duntur : quorum pretium non ex ementium commodo, 
sed ex inimicorum odio extenditur. Miseranda res Athe- 
niensibus visa. Itaque portas refugiis profugorum contra 
interdictum regis aperuere. Quam rem ita graviter tulit 
Alexander, ut secunda legatione denuo bellum deprecan- 
tibus, ita demum remiserit, ut oratores et duces, quo- 
rum fiducia toties rebellent, sibi dedantur : paratisque 
Atheniensibus, ne cogantur subire bellum, eo res re- 
ducta est, ut, retentis oratoribus, duces in exsilium age- 
rentur : qui ex continenti ad Darium profecti , non me- 
diocre momentum Persarum viribus accessere. 

V. Proficiscens ad persicum bellum, omnes novercae 
suae cognatos, quos Philippus in excelsiorem dignitatis 
locum provehens, imperiis praefecerat, interfecit. Sed 
nec suis, qui apti regno videbantur, pepercit, ne qua 
materia seditionis, procul se agente, in Macedonia re- 
maneret : et reges stipendiarios conspectioris ingenii ad 
commilitium secum trahit, segniores ad tutelam regni 
relinquit. Adunato deinde exercitu naves onerat : unde 
conspecta Asia incredibili ardore mentis accensus, duo- 
decim aras deorum in belli vota statuit. Patrimonium 
omne suum, quod in Macedonia Europaque habebat, 
amicis dividit, «Sibi Asiam sufficere» praefatus. Priusquam 
ulla navis litore excederet, hostias caedit, petens «Vic- 

toriam bello, quo toties a Persis petitas Graecia; ultor 
electus sit : quibus longa jam satis et matura imperia 
contigisse, quorumque tempus esse vices excipere me- 
lius acturos.» Sed nec exercitus ejus alia, quam regis 
animorum praesumptio fuit : quippe obliti omnes conju- 
gurn liberorumque, et longinquae a domo militiae, persi- 
cum aurum, et totius Orientis opes, jam quasi suam prae- 
dam ducebant, nec belli periculorumque, sed divitiarum 
meminerant. Quum delati in continentem essent, pri- 
mus Alexander jaculum velut in hostilem terram jecit ; 
armatusque de navi tripudianti similis prosiluit, atque 
ita hostias caedit , precatus, « Ne se regem illae terrae in- 
vitae accipiant. «In Ilio quoque ad tumulos heroum, qui 
trojano bello ceciderant, parentavit. 

VI. Inde hostem petens, milites a populatione Asiae 
prohibuit, « Parcendum suis rebus praefatus, nec per- 
denda ea , quae possessuri venerint. » In exercitu ejus 
fuere peditum xxx duo millia, equitum quatuor millia 
quingenti, naves centum lxxxii. Hac tam parva manu 
universum terrarum orbem utrum admirabilius vicerit, 
an aggredi ausus fuerit, incertum est. Quum ad tam pe- 
riculosum bellum exercitum legeret, non juvenes robus- 
tos, nec primum florem aetatis, sed veteranos plerosque, 
etiam emeritae militiae, qui cum patre patruisque mili- 
taverant, elegit ; ut non tam milites, quam magistros mi- 
litiae electos putares. Ordines quoque nemo nisi sexage- 
narius duxit: ut, si principia castrorum cerneres, sena- 
tum te alicujus priscae reipublicae videre diceres. Itaque 
nemo in proelio fugam, sed victoriam cogitavit : nec in 
pedibus cuiquam spes, sed in lacertis fuit. Contra rex 

Persarum Darius, fiducia virium, nil astu agere, affir- 
matis suis, «Occulta consilia victoria; furtivae convenire;» 
nec liostem regni finibus arcere, sed in intimum regnum 
accipere: gloriosius ratus repellere bellum, quam non 
admittere. Prima igitur congressio in campis Adrastiae 
fuit. In acie Persarum sexcenta millia militum fuere : • 
quae non minus arte Alexandri, quam virtute Macedo- 
num superata, terga verterunt. Magna itaque caedes Per- 
sarum fuit. De exercitu Alexandri novem pedites, cen- 
tum viginti equites cecidere : quos rex impense, ad ce- 
terorum exemplum , humatos statuis equestribus dona- 
vit, cognatisque eorum immunitates dedit. Post victo- 
riam major pars Asiae ad cum defecit. Gessit et plura 
bella cum, praefectis Darii, quos jam non tam armis, 
quam terrore nominis sui vicit. 

VII. Dum haec aguntur, interim indicio captivi ad 
eum defertur, insidias ei ab Alexandro Lyncesta, genero 
Antipatri, qui praepositus Macedonias erat, parari. Ob 
quam causam timens, ne quis, interfecto eo, in Mace- 
donia motus oriretur, in vinculis eum habuit. Post haec 
Gordium urbem petit, quae posita est inter Phrygiani 
majorem et minorem : cujus urbis potiundae non tam 
propter praedam cupido eum cepit, sed quod audierat, 
in ea urbe, in templo Jovis, jugum plaustri Gordii po- 
situm; « cujus nexum si quis solvisset, eum tota Asia 
regnaturum,» antiqua oracula cecinisse. Hujus rei causa 
et origo illa fuit. Gordius quum in his regionibus bobus 
conductis araret, aves eum omnis generis circumvolare 
coeperunt. Profectus ad consulendos augures vicina: ur- 
bis, obviam in porta habuit virginem eximiae pulchritu- 

dinis; percontatus eam, quem potissimum augurem con- 
suleret : illa, audita causa consulendi , gnara artis ex dis- 
ciplina parentum, «regnum ei portendi,» respondit; 
polliceturque se et matrimonii et spei sociam. Tam pul- 
chra conditio prima regni felicitas videbatur. Post nup- 
tias inter Phrygas orta seditio est. Consulentibus de fine 
discordiarum oracula responderunt, « Regem discordiis 
opus esse. » Iterato quaerentibus de persona regis, juben- 
tur eum regem observare , quem reversi primum in tem- 
plum Jovis euntem plaustro reperissent. Obvius illis Gor- 
dius fuit, statimque eum regem consalutant. Ille plaus- 
trum, quo vehenti regnum delatum fuerat, in templo 
Jovis positum, majestati regiae consecravit. Post hunc 
filius Midas regnavit, qui ab Orpheo sacrorum solen- 
nibus initiatus , Phrygiam religionibus implevit: quibus 
tutior omni vita, quam armis fuit. Igitur Alexander, 
capta urbe, quum in templum Jovis venisset, jugum 
plaustri Gordii requisivit : quo exhibito, quum capita 
■ loramentorum intra nodos abscondita reperirc non pos- 
set, violentius oraculo usus, gladio loramenta caedit : at- 
que ita resolutis nexibus, latentia in nodis capita invenit. 

VIII. Haec illi agenti nuntiatur, Darium cum ingenti 
exercitu adventare. Itaque timens angustias, magna ce- 
leritate Taurum transcendit : in qua festinatione quin- 
genta stadia cursu fecit. Quum Tarsum venisset, captus 
Cydni fluminis amoenitate, per mediam urbem influen- 
tis, projectis annis, plenus pulveris ac sudoris , in praefri- 
gidam undam se projecit Tum repente tantus nervos ejus 
occupavit rigor, ut, interclusa voce, non spes modo 
remedii, sed nec dilatio periculi inveniretur. Unus erat 

ex. medicis, nomine Philippus, qui solus remedium pol- 
liceretur : sed et ipsum Parmenionis pridie a Cappado- 
cia missae epistola: suspectum faciebant : qui ignarus 
infirmitatis Alexandri scripserat, «A Philippo medico ca- 
veret; nam corruptum illum a Dario ingenti pecunia 
esse. » Tutius tamen est ratus, dubiae se fidei medici cre- 
dere, quam indubitato morbo perire. Accepto igitur po- 
culo, epistolas medico tradidit; atque ita inter biben- 
dum oculos in vultum legentis intendit. Ut securum 
conspexit, la>tior factus est, sanitatemque quarta die 
recepit. 

TX. Interea Darius cum quadringentis millibus pedi- 
tum, ac centum millibus equitum in aciem procedit. 
Movebat haec multitudo hostium, respectu paucitatis 
sua:, Alexandrum : sed interdum reputabat, quantas 
res cum ista paucitate gessisset, quantosque populos fu- 
disset. Itaque quum spes metum vinceret, periculosius 
differre bellum ratus, ne desperatio suis cresceret, cir- 
cumvectus suos, singulas gentes diversa oratione alio-» 
quitur. Illyrios et Thracas opum ac divitiarum ostenta- 
tione; Graecos veterum bellorum memoria, internccivi- 
que cum Persis odii , accendebat : Macedones autem nunc 
Europae victa: admonet, nunc Asiae expetitae; nec inven- 
tas illis toto orbe pares vires gloriatur. Ceterum et la- 
borum finem hunc, et gloriae cumulum fore. Atque inter 
haec identidem consistere aciem jubet, ut hac mora con- 
suescant oculis turbam hostium sustinere. Nec Darii 
segnis opera in ordinanda acie defuit. Quippe omissis 
ducum officiis, ipse omnia circumire, singulos hortari, 
veteris gloriae Persarum, imperiique perpetuae a diis 

immortalibus datae possessionis admonere. Post haec proe- 
lium ingentibus animis committitur. In eo uterque rex 
vulneratur. Tamdiu certamen anceps fuit, quoad fuge- 
ret Darius. Exinde caedes Persarum secuta est. Caesa 
sunt peditum unum et sexaginta millia, equitum decem 
millia : capta quadraginta millia. Ex Macedonibus ceci- 
dere pedestres cxxx, equites cl. In castris Persarum 
multum auri ceterarumquc opum inventum. Inter cap- 
tivos castrorum, mater, et uxor eademque soror, et 
filiae duae Darii fuere. Ad quas visendas hortandasque 
quum Alexander venisset, conspectis armatis, invicem 
se amplexae, velut statim moriturae, complorationem 
ediderunt. Provoluta; deinde genibus Alexandri, non mor- 
tem, sed dum Darii corpus sepeliant, dilationem mor- 
tis deprecantur. Motus tanta mulierum pietate Alexan- 
der, et Darium vivere dixit, et timentibus mortis metum 
dempsit, easque haberi ut reginas praecepit. Filias quo- 
* que non sordidius dignitate patris sperare matrimonium 
jussit. 

X. Post haec opes Darii , divitiarumque apparatum 
contemplatus, admiratione tantarum rerum capitur. 
Tunc primum luxuriosa convivia, et magnificentiam epu- 
larum sectari : tunc Barsinem captivam diligere propter 
formae pulchritudinem coepit. A qua postea susceptum 
putrum Herculem vocavit. Memor tamen adhuc Darium 
vivere, Parmenionem ad occupandam persicam classem, 
aliosque amicos ad recipiendas Asiae civitates misit; quae 
statim , audita fama victoriae, ipsis Darii praefectis cum 
.auri magno pondere tradentibus s6, in potestatem vic- 
torum venerunt. Tunc in Syriam proficiscitur : ubi oh- 

vios cum infulis multos Orientis reges habuit. Ex his 
pro meritis singulorum alios in societatem recepit : aliis 
regnum ademit, suffectis in loca eorum novis regibus. 
Insignis praster ceteros fuit Abdolonymus, rex ab Alexan- 
dro Sidoniae constitutus. Quem Alexander, quum ope- 
ram oblocare ad puteos exhauriendos, hortosque irri- 
gandos solitus esset, misere vitam exhibentem, regem 
fecerat, spretis nobilibus, ne generis id, non dantis be- 
neficium putarent. Tyriorum civitas quum coronam au- 
ream magni ponderis per legatos in titulum gratulatio- 
nis Alexandro misisset, grate munere accepto, «Tyrum 
se ire velle ad vota Herculi reddenda , » dixit. Quum le- 
gati «Rectius id eum in Tyro vetere et antiquiore tem- 
plo facturum» dicerent, in deprecantcs ejus introitum 
ita exarsit, ut urbi excidium minaretur : confestimque 
exercitu insulae applicato, non minus animosis Tyriis 
fiducia Carthaginiensium , bello excipitur. Augebat enim 
Tyriis animos Didonis exemplum, quae, Carthagine con- 
dita, tertiam partem orbis quaesisset; turpe ducentes, si 
feminis suis plus animi fuisset in imperio quaerendo, 
quam sihi in tuenda libertate. Amota igitur imbelli aetate 
Carthaginem, et arcessitis mox auxiliis, non magno post 
tempore per proditionem capiuntur. 

XI. Inde Rhodum Alexander, dEgyptum, Ciliciam- 
que, sine certamine recipit. Ad Jovem deinde Hammo- 
nem pergit, consulturus et de eventu futurorum, et de 
origine sua. Namque mater ejus Olympias confessa viro 
suo Philippo fuerat, «Alexandrum non ex eo se, sed ex 
serpente ingentis magnitudinis concepisse. » Denique Phi- 
lippus ultiino prope vitae su* tempore, «Filium suum 

non esse,» palum p radi caverat. Qua ex causa Olym- 
piadem, velut stupri compertam, repudio dimiserat. 
Igitur Alexander cupiens originem divinitatis acquirere, 
simul et matrem infamia liberare, per praemissos subor- 
nat antistites, quid sibi responderi velit. Ingredientem 
templum statim antistites ut Hammonis filium salutant. 
Ille laetus dei adoptione hoc se patre censeri jubet. Ro- 
gat deinde, « An omnes interfectores parentis sui sit ul- 
tus?» respondetur, «Patrem ejus nec posse interfici, nec 
mori : regis Philippi peractam plene ultionem esse. » 
Tertiam interrogationem poscenti, «Victoriam omnium 
bellorum, possessionemque terrarum dari,» responde- 
tur. Comitibus quoque ejus responsum, «Ut Alexandrum 
pro deo, non pro rege, colerent. » Hinc illi aucta inso- 
lentia, mirusque animo increvit tumor, exempta comi- 
tate, quam et Gracorum litteris, et Macedonum insti- 
tutis didicerat. Reversus ab Hammone Alexandriani con- 
didit, et coloniam Macedonum caput esse jEgypti jubet. 

XII. Darius, quum Babyloniam profugisset, per epi- 
stolas Alexandrum deprecatur, «Redimendarum sibi cap- 
tivarum potestatem faciat, «inque eam rem magnam pe- 
cuniam pollicetur. Sed Alexander in pretium captivarum 
regnum omne, non pecuniam petit. Interjecto tempore, 
alia; epistolae Darii Alexandro redduntur, quibus filias ma- 
trimonium et regni portio offertur. Sed Alexander « Sua 
sibi dari » rescripsit; jussitque supplicem venire, et regni 
arbitria victori permittere. Tum spe pacis amissa, bel- 
lum Darius reparat : cum quadringentis millibus pedi- 
tum, et centum millibus equitum , obviam vadit Alexan- 
dro. In itinere nuntiatur, « Uxorem ejus ex collisione 

abjecti partus decessisse, ejusque mortem illacrymatum 
Alexandrum , exsequiasque benigne prosecutum, idque 
eum non amoris, sed humanitatis causa fecisse. » Nam 
semel tantum eam Alexandro visam esse, quum matrem 
filiasque ejus parvulas frequenter consolaretur. Tunc 
Darius se ratus vere victum, quum post tot proelia etiam 
beneficiis ab hoste superaretur, gratumque sibi esse, si 
vincere nequeat, quod a tali potissimum vinceretur. 
Scribit itaque et tertias epistolas, et gratias agit, quod 
nihil in suos hostile fecerit. Offert deinde majorem par- 
tem regni usque flumen Euphraten, et alteram filiam 
uxorem; pro reliquis captivis triginta millia talentum. 
Ad haec Alexander, « Gratiarum actionem ab hoste super- 
vacaneam esse,» respondit :« nec a se quicquam factum 
in hostis adulationem, nec quod in dubios belli exitus, 
aut in leges pacis sibi lenocinia quaereret; sed animi 
magnitudine, qua didicerit adversus vires hostium, non 
adversus calamitates contendere,» polliceturque, « prae- 
staturum se ea Dario, si secundus sibi, non par haberi 
velit. Ceterum neque mundum posse duobus solibus 
regi : neque orbem summa duo regna salvo statu ter- 
rarum habere : proinde aut deditionem ea die, aut in 
posteram, aciem paret : nec polliceatur sibi aliam, quam 
sit expertus, victoriam. » 

XIII. Postera die aciem producunt. Tum repente ante 
proelium, confectum curis Alexandrum somnus arripuit. 
Quum ad pugnam solus rex deesset, a Parmenionc aegre 
excitatus, quaerentibus somni causas omnibus inter pe- 
ricula , cujus etiam in otio semper parcior fuerit : «Ma- 
gno se spstu liberatum, ait, somnumque sibi a repen- 

tilia securitate datum, quod liceat cum omnibus Darii 
copiis confligere : veritum se longam belli moram , si 
Persae exercitum divisissent. » Ante proelium utraque 
acies hostibus spectaculo fuit. Macedones multitudinem 
hominum, corporum magnitudinem, armorumque pul- 
chritudinem mirabantur : Persae a tam paucis victa suo- 
rum tot millia stupebant. Sed nec duces circumire suos 
cessabant.- Darius «Vix deuis armatis singulos hostes, si 
divisio fieret, evenire» dicebat. Alexander Macedonas 
monebat, «Nc multitudine hostium, nec corporis magni- 
tudine, vel coloris novitate moverentur: tantum memi- 
nisse jubet, cum iisdem se tertio pugnare; nec meliores 
factos putarent fuga, quum in aciem secum tam tristem 
memoriam caedium suarum , et tantum sanguinis duobus 
proeliis fusi ferrent : et quemadmodum Dario majorem 
turbam hominum esse, sic virorum sibi.» Hortatur, 
«Spernant illam aciem auro et argento fulgentem, in 
qua plus praedae, quam periculi sit; quum victoria non 
armorum decore , sed ferri virtute quaeratur. » 

XIV. Post haec proelium committitur. Macedones in 
ferrum cum contemptu toties a se victi hostis ruebant : 
contra Persae mori, quam vinci praeoptabant. Raro ullo 
proelio tantum sanguinis fusum est. Darius quum vinci 
suos videret, mori voluit et ipse; sed a proximis fugere 
compulsus est. Suadentibus deinde quibusdam , ut pons 
Cydni fluminis, ad iter hostium impediendum, interci- 
deretur : «Non ita se saluti suae velle consultum , ait, ut 
tot millia sociorum hosti objiciat : debere et aliis fugae 
viam patere, quae patuerit sibi. » Alexander autem pe- 
riculosissima quaeque aggrediebatur : et ubi confertis- 


io6 


JUSTINI 


simos hostes acerrime pugnare conspexisset , eo se sem- 
per ingerebat , periculaque sua esse, non militum 
volebat. Hoc proelio Asiae imperium rapuit, quinto post 
acceptum regnum anno : cujus tanta felicitas fuit , ut 
post hoc nemo rebellare ausus sit, patienterque Persae, 
post imperium tot annorum, jugum servitutis accepe- 
rint. Donatis refectisque militibus xxxiv diebus, prae- 
dam recognovit. In urbe deinde Susa xl millia talentum 
invenit. Expugnat et Persepolim, caput persici regni , 
urbem multis annis illustrem , refertamque orbis terra- 
rum spoliis, quae interitu ejus primum apparuere. Inter 
haec dccc admodum Graeci occurrunt Alexandro, qui 
poenam captivitatis truncata corporis parte tulerant , ro- 
gantes, ut, «Sicuti Graeciam, se quoque ab hostium cru- 
delitate vindicaret. » Data potestate redeundi , agros ac- 
cipere maluerunt, ne non tam gaudium parentibus, 
quam detestandum sui conspectum reportarent. 

XV. Interea Darius in gratiam victoris a cognatis 
suis, aureis compedibus catenisque in vico Parthorum 
Thara vincitur : credo, ita diis immortalibus judicanti- 
bus, ut in terra eorum, qui successuri imperio erant, 
Persarum regnum finiretur. Alexander quoque citato 
cursu postera die supervenit; ibique cognovit Darium 
clauso vehiculo per noctem exportatum. Jusso itaque 
exercitu subsequi, cum sex millibus equitum fugientem 
insequitur : in itinere multa et periculosa prcelia facit. 
Emensus deinde plura millia passuum, quum nullum 
Darii indicium reperisset, respirandi equis data potes- 
tate, unus ex militibus, dum ad fontem proximum per- 
git, in vehiculo Darium, multis quidem vulneribus con- 

fossum, sed spirantem adhuc invenit : qui applicito 
capite, quum civem ex voce cognovisset, «Id saltem 
praesentis fortunae solatium habere se dixit, quod apud 
intellecturum locuturus esset, nec incassum postremas 
voces emissurus. » Perferri haec Alexandro jubet : « Se 
nullis in eum meritorum officiis, maximorum illi debi- 
torem mori , quod in matre liberisque suis, regium ejus, 
non hostilem animum expertus, felicius hostem, quam 
cognatos sortitus sit; quippe matri et liberis suis ab eo- 
dem hoste vitam datam : sibi a cognatis ereptam, quibus 
et vitam et regna dederit. Quamobrem gratiam illis eam 
futuram, quam ipse victor volet. Alexandro referre se, 
quam solam moriens potest, gratiam.: precari superum 
inferumque numina, et regales deos, ut illi terrarum 
omnium victori contingat imperium. Pro se justam ma- 
gis, quam gravem sepulturae veniam orare. Quod ad ul- 
tionem pertineat, jam non suam, sed exempli, commu- 
nemque omhium regum esse causam, quam negligere, 
illi et indecorum et periculosum esse : quippe quum in 
altero justitiae ejus, in altero etiam utilitatis, causa ver- 
setur. In quam rem unicum pignus fidei regiae, dextram 
se ferendam Alexandro dare.» Post haec, porrecta manu, 
exspiravit. Quae ubi Alexandro nuntiata sunt, viso cor- 
pore defuncti, tam indignam illo fastigio mortem Iacry- 
mis prosecutus est; corpusque regio more sepeliri, et re- 
liquias ejus majorum tumulis inferri jussit. 

T. iV.LEXA.NDER in persequendo Dario amissos milites 
magnis funerum impensis extulit; reliquis expeditionis 
ejus sociis tredecim millia talentum divisit. Equorum 
major pars aestu amissa, inutilesque etiam, qui super- 
fuerant, facti. Pecunia omnis, centum nonaginta millia 
talentum, Ecbatana congesta, eique Parmenio praepo- 
situs. Dum haec aguntur, epistola: Antipatri e Macedo- 
nia ei redduntur, quibus bellum Agidis, regis Sparta- 
norum, in Graecia; bellum Alexandri, regis Epiri, in 
Italia; bellum Zopyrionis, praefecti ejus, in Scythia, con- 
tinebatur. Quibus varie affectus, plus tamen laetitiae, 
cognitis mortibus duorum aemulorum regum, quam do- 
loris amissi cum Zopyrione exercitus, suscepit. Namque 
post profectionem Alexandri, Graecia ferme omnis r in 
occasionem recuperandae libertatis, ad arma concurre- 
rat, auctoritatem Lacedaemoniorum secuta, qui Phi- 
lippi Alexandrique pacem soli spreverant, et leges res- 
puerant. Dux hujus belli Agis, rex Lacedaemoniorum, 
fuit. Quem motum Antipater, contractis militibus, in 
ipso ortu oppressit. Magna tamen utrinque caedes fuit. 
Agis rex quum suos terga dantes videret, dimissis satel- 
litibus, ut Alexandro felicitate, non virtute inferior vi- 
deretur, tantam stragem hostium edidit, ut agmina in- 

Lc nlum fugaret. Aii postremum, etsi a multitudine vic- 
tus, gloria tamen omnes vicit. 

[I. Porro Alexander, rex Epiri, in Italiam a Taren- 
tinis, auxilia adversus Brutios deprecantibus, sollicitatus, 
ita cupide profectus fuerat, veluti in divisione orbis ter- 
rarum, Alexandro, Olympiadis sororis suae filio, Oricus, 
sibi Occidens sorte contigisset ; non minorem rerum 
materiam in Italia, Africa, Siciliaque, quam ille in Asia, 
et in Persis habiturus. Huc accedebat, quod, sicut 
Alexandro Magno delphica oracula insidias in Macedo- 
nia , ita huic responsum Dodona;i Jovis circa urbem Pan- 
dosiam, amnemque Acherusium praedixerat. Quae utra- 
que quum in Epiro essent, ignarus eadem et in Italia 
esse, ad declinanda fatorum pericula, peregrinam mili- 
tiam cupidius elegerat. Igitur, quum in Italiam venisset, 
primum illi bellum cum Apulis fuit : quorum cognito 
urbis fato, brevi post tempore pacem et amicitiam cum 
rege eorum fecit. Erat namque tunc temporis urbs Apu- 
lis Brundisium, quam iEtoli, secuti dudum fama re- 
rum in Troja gestarum clarissimum ac nobilissimum du- 
cem Diomedem, condiderant : sed pulsi ab Apulis, con- 
sulentes oracula, responsum acceperant, «Locum, quem 
repetissent, perpetuo possessuros.» Ilac igitur ex causa, 
per legatos cum belli comminatione, restitui sibi ab 
Apulis urbem postulaverant. Sed ubi Apulis oraculum 
innotuit, interfectos legatos in urbe sepelierunt, perpe- 
tuam ibi sedem habituros. Atque ita defuncti responso, 
diu urbem possederunt. Quod factum quum cognovisset 
Alexander, antiquitatis fata veneratus, bello Apulorum 
abstinuit. Gessit et cum Brutiis Lucanisque bellum; 

multasque urbes cepit : Ium el cum Metapontinis, et Pe- 
diculis, et Romanis, foedus amicitiamque fecit. Sed Bru- 
tii Lucaniquc, quum auxilia a finitimis contraxissent, 
acrius bellum repetivere. Ibi rex juxta urbem Pando- 
siam, et flumen Acheronta, non prius fatalis loci cognito 
nomine, quam occideret, interficitur; moriensque, non 
in patria fuisse sibi periculosam mortem , propter quam 
patriam fugerat, intellexit. Corpus ejus Thurii publice 
redemptum sepulturae tradiderunt. Dum liate aguntur in 
Italia, Zopyrion quoque, praefectus Ponti ab Alexandro 
Magno relictus, otiosum se ratus, si nihil et ipse gessis- 
set, adunato xxx millium exercitu, Scythis bellum in- 
tulit; caesusque cum omnibus copiis, poenas temere il- 
lati belli genti innoxiae luit. 

III. Haec quum nuntiata in Partilis Alexandro essent, 
simulato moerore, propter Alexandri cognationem, exer- 
citui suo triduum luctum indixit. Omnibus deinde, ve- 
lut perpetrato bello, reditum in patriam exspectantibus, 
conjugesque ac liberos suos animo jam quodammodo 
complectentibus, ad concionem exercitum vocat : ibi, 
«Nihil actum tot egregiis proeliis, ait, si incolumis orien- 
talis barbaria relinquatur; nec se corpus, sed regnum 
Darii, petisse; persequendosque esse eos, qui a regno 
defecerint. » Hac oratione velut ex integro incitatis ani- 
mis, Hyrcaniam, Mardosque subegit. Ibi ei occurrit Tha- 
les Iris (sive Minitbya), Amazonum regina, cum ccc mu- 
lieribus, xxv dierum inter infestissimas gentes itinere 
confecto, ex rege liberos quaesitura : cujus conspectus 
adventusque admirationi omnibus fuit, et propter inso- 
litum feminis habitum, et propter expetitum concubi- 

tum.Ob hoc tredecim diebus otio a rege datis, ut visa 
esi uterum implesse, discessit. Post luce Alexander habi- 
tum regum Persarum, et diadema insolitum antea regi- 
bus macedonicis , velut in leges eorum, quos vicerat, 
transiret, assumit. Quae ne invidiosius in se uno conspi- 
cerentur, amicos quoque suos longam vestem auratam 
purpureamque sumere jubet. Ut luxum quoque, sicuti 
cultum, Persarum imitaretur, inter pellicum regiarum 
greges electae pulchritudinis nobilitatisque, noctiuin vi- 
ces dividit. Ilis rebus ingentes epularum apparatus ad- 
jicit, ne jejuna et destructa luxuria videretur, convi- 
viumque juxta regiam magnificentiam ludis exornat : 
immemor prorsus, tantas opes amitti his moribus, non 
quaeri solere. 

IV. Inter haec indignatio omnium totis castris erat, 
a Philippo illum patre tantum degeneravisse, ut etiam 
patriae nomen ejuraret, moresque Persarum assumeret, 
quos propter tales mores vicerat. Sed ne solus vitiis eo- 
rum, quos armis subegerat, succubuisse videretur, mi- 
litibus quoque suis permisit, si quarum captivarum con- 
suetudine tenerentur, ducere uxores: existimans minorem 
in patriam reditus cupiditatem futuram, habentibus in 
castris imaginem quamdam larium, ac domesticae sedis; 
simul et laborem militiae molliorem fore dulcedine uxo- 
rum. In supplementa quoque militum minus exhauriri 
posse Macedoniam , si veteranis patribus tirones filii suc- 
cederent, militaturi in vallo, in quo essent nati; con- 
stantioresque futuri , si non solum tirocinia, verum et 
incunabula in ipsis castris posuissent. Quae consuetudo in 
successores quoque Alexandri mansit. Igitur et alimenta 

pueris statuta; et instrumenta annorum equorumque 
juvenibus data; et patribus, pro numero filiorum, pra;- 
mia statuta. Si quorum patres occidissent, nihilominus 
pupilli stipendia patrum trahebant; quorum pueritia 
inter varias expeditiones, militia erat. Itaque a parvula 
«tatc periculis laborihusque indurati, invictus exercitus 
fuere : neque castra aliter, quam patriam, neque pugnam 
aliud unquam, quam victoriam, duxere. Haec soboles 
nomen habuit Epigoni. Parthis deinde domitis, praefec- 
tus his statuitur ex nobilibus Persarum Andragoras : unde 
postea originem Parthorum reges habuere. 

V. Interca Alexander non regio, sed hostili odio sae- 
vire in suos erepit. Maxime indignabatur, carpi se ser- 
monibus suorum, Philippi patris, patriaeque mores sub- 
vertisse. Propter quae crimina Parmenion quoque senex, 
dignitate regi proximus , cum Philota filio, de utroque 
prius quaestionibus habitis, interficitur. Fremere itaque 
omnes universis castris erepere, innoxii senis filiique ca- 
sum miserantes; interdum, «Se quoque non debere me- 
lius sperare, » dicentes. Quae quum nuntiata Alexandro 
essent, verens, ne haec opinio etiam in Macedoniam di- 
vulgaretur, et ne victoriae gloria saevitiae macula infusca- 
retur, simulat se ex amicis quosdam in patriam victoriae ■ 
nuntios missurum. Hortatur milites suis scribere, rario- 
rem habituros occasionem propter militiam remotiorem. 
Datos fasces epistolarum tacite ad se deferri jubet : ex 
quibus cognito de se singulorum judicio, in unam co- 
hortem eos, qui de rege durius opinati fuerant, contri- 
buit, aut consumpturus eos, aut in ultimis terris in colo- 
nias distributurus. Inde Drancas, Evcrgetas, Parymas, 

Parapammenos, Adaspios, ceterosque populos, qui in 
radice Caucasi morabantur, subegit. Interea unus ex 
amicis Darii Bessus, vinctus perducitur, qui regem non 
solum prodiderat, verum et interfecerat. Quem in ul- 
tionem perfidiae excruciandum fratri Darii tradidit; re- 
putans, non tam hostem suum fuisse Darium , quam ami- 
cum ejus, a quo esset occisus. Et ut his terris nomen 
relinqueret, urbem Alexandriam super amnem Tanain 
condidit , intra diem septimum decimum muro vi mil- 
lium passuum consummato, translatis eo trium civita- 
tum populis, quas Cyrus condiderat. In Bactrianis quo- 
que Sogdianisque xn urbes condidit, distributis his , 
quoscunque in exercitu seditiosos habebat. 

VI. His ita gestis, solenni die amicos in convivium 
vocat : ubi orta inter ebrios rerum a Philippo gestarum 
mentione, praeferre se patri ipse, rerumque suarum ma- 
gnitudinem extollere coelo tenus coepit, assentante ma- 
jore convivarum parte. Itaque, quum unus c senibus 
Clitus, fiducia amicitiae regiae, cujus palmam tenebat, 
memoriam Philippi tueretur, laudaretque ejus res gestas, 
adeo regem offendit, ut, telo a satellite rapto, eundem 
in convivio trucidaverit. Qua caede exsultans, mortuo 
patrocinium Philippi, laudemque paternae militiae objec- 
tabat. Postquam satiatus caede animus conquievit , et in 
ira» locum successit aestimatio, modo personam occisi, 
modo causam occidendi considerans, pigere eum facti 
coepit : quippe paternas laudes tam iracunde accepisse 
se, quam nec convicia debuisset; amicumque senem et 
innoxium, a se occisum inter epulas ct pocula, dolebat. 
Eodem igitur furore in poenitentiam, quo pridem in 

iram, versus, mori voluit. Primum in (Ictus progressus 
amplecti mortuum, vulnera tractare, et quasi audienti 
confiteri dementiam ; arreptum telum in se vertit ; per- 
cgissctque facinus, nisi amici intervenissent. Mansit haec 
voluntas moriendi etiam sequentibus diebus. Accesserat 
enim poenitentiae, nutricis suae, sororis Cliti, recordatio, 
cujus absentis eum maxime pudebat, tam foedam illi ali- 
mentorum suorum mercedem redditam; ut, in cujus ma- 
nibus pueritiam egerat, huic juvenis et victor, pro bene- 
ficiis funera remitteret. Reputabat deinde, quantum in 
exercitu suo, quantum apud devictas gentes fabularum 
atque invidiae , quantum apud ceteros amicos metum et 
odium sui fecerit : quam amarum et triste reddiderit 
convivium suum, non armatus in acie, quam in convi- 
vio terribilior. Tunc Parmenion ct Philotas, tunc Amyn- 
tas consobrinus, tunc noverca fratresque interfecti : tunc 
Attalus, Eurylochus, Pausanias, aliique Macedonia; exs- 
tincti principes occurrebant. Ob haec illi quatriduo per- 
severata inedia est, donec exercitus universi precibus 
exoratus est, prccantis, «Ne ita mortem unius doleat, 
ut universos perdat : quos in ultimam deductos Barba- 
nam, inter infestas ct irritatas bello gentes, destituat.» 
Multum proluere et Callisthenis philosophi preces, con- 
discipulatu apud Aristotelem familiaris illi, et tunc ab 
ipso rege ad prodenda memoriae acta ejus accitus. Re- 
vocato igitur ad bellum animo, Chorasmos et Dahas in 
deditionem accepit. 

VII. Deinde, quod primo ex persico superbiae regiae 
more distulerat , ne omnia pariter invidiosiora essent, 
non salutari, sed adorari se jubet. Acerrimus inter re- 

cusantes Callisthenes fuit. Quae res et illi, et multis 
principibus Macedonum exitio fuit ; siquidem sub specie 
insidiarum omnes interfecti. Retentus tamen est a Ma- 
cedonibus mos salutandi regis, explosa adoratione. Post 
haec Indiam petit, ut Oceano, ultimoque Oriente finiret 
imperium. Cui gloriae ut etiam exercitus ornamenta con- 
venirent, phaleras equorum, et arma militum argento 
inducit; exercitumque suum, ab argenteis clypeis, Ar- 
gyraspidas appellavit. Quum ad Nysam urbem venisset, 
oppidanis non repugnantibus fiducia religionis Liberi 
patris, a quo condita urbs erat, parci jussit, laetus non 
militiam tantum, verum et vestigia se dei secutum. 
Tunc ad spectaculum sacri montis duxit exercitum, na- 
turalibus bonis, vite, hederaque non aliter vestiti, quam 
si manu cultus, colentiumque industria exornatus esset. 
Sed exercitus ejus, ubi ad montem accessit, repentino 
impetu mentis, in sacros dei ululatus instinctus, cum 
stupore regis, sine noxa discurrit : ut intelligeret , non 
tam oppido se parcendo, quam exercitui suo consuluisse. 
Inde montes Daedalos, regnaque Cleopbidis reginae, pe- 
tit. Quae quum se dedidisset ei, concubitu redemptum 
regnum ab Alexandro recepit, illecebris consecuta, 
quod virtute non potuerat; filiumque ab eo genitum , 
Alexandrum nominavit, qui postea regno Indorum po- 
titus est. Cleophis regina, propter prostratam pudici- 
tiam scortum regium ab Indis exinde appellata est 
Peragrata India, quum ad saxum mirae asperitatis et al- 
titudinis, in quod multi populi confugerant, pervenis- 
set, cognoscit, Herculem ab expugnatione ejusdem saxi 
terrae motu prohibitum. Captus itaque cupidine Hercu- 

lis acta superare, cum summo labore ac periculo po- 
titus saxo, omnes ejus loci gentes in deditionem accipit. 

VIII. Uuus ex regibus Indorum fuit, Porus nomine, 
viribus corporis et animi magnitudine pariter insignis : 
qui bellum jam pridem, audita Alexandri opinione, in 
adventum ejus parabat. Commisso itaque proelio, exer- 
citum suum Macedonas invadere jubet; sibi regem eo- 
rum privatum hostem deposcit. Nec Alexander pugnae 
inoram fecit : sed prima congressione vulnerato equo, 
quum praeceps in terram decidisset, concursu satellitum 
servatur. Porus multis vulneribus obrutus capitur. Qui 
victum se adeo doluit, ut, quum veniam ab hoste inve- 
nisset, neque cibum sumere voluerit, neque vulnera cu- 
rari passus sit; aegreque sit ab eo obtentum, ut vellet 
vivere. Quem Alexander ob honorem virtutis incolumem 
in regnum remisit. Duas ibi urbes condidit : unam Ni- 
caeam, alteram ex nomine equi Bucephalen vocavit. 
Inde Adrestas , Gcsteanos, Praesidas, Gangaridas, caesis 
eorum exercitibus, expugnat. Quum ad Cuphites venis- 
set, ubi eum cum ducentis millibus equitum hostes op- 
periebantur, exercitus omnis, non minus victoriarum 
numero, quam laboribus fessus, lacrymis eum depreca- 
tur, «Finem tandem belli faceret; aliquando patriae, re- 
ditusque meminisset; respiceret militum annos, quibus 
vix aetas ad reditum sufficeret : » ostendere alius canitiem, 
alius vulnera, alius aetate consumpta corpora, alius cica- 
tricibus exhausta : « Solos se esse, qui duorum regum , 
Philippi Alexandrique, continuam militiam pertulerint. » 
Tandem orare, «Ut reliquias saltem suas paternis sepul- 
cris reddat , quorum non studiis deficiatur, quam annis : 

ac si non militibus, vel ipsi sibi parcat, ne fortunam 
suam nimis onerando fatiget. » Motus his tam justis pre- 
cibus, velut in finem victoriae, castra solito magnificen- 
tiora fieri jussit, quorum molitionibus et hostis terrere- 
tur, et posteris admiratio sui relinqueretur. Nullum opus 
milites laetius fecere. Itaque caesis hostibus, cum gratu- 
latione in eadem reverterunt. 

IX. Inde Alexander ad amnem Acesinem pergit : per 
hunc in Oceanum devehitur. Ibi Hiacensanas Sileosque, 
quos Hercules condidit, in deditionem accepit. Hinc in 
Ambros et Sygambros navigat. Quae gentes eum cum 
armatis lxxx millibus peditum, et lx millibus equitum 
excipiunt. Quum proelio victor esset, exercitum ad ur- 
bem eorum ducit. Quam desertam a defensoribus, quum 
de muro, quem primus ceperat, animadvertisset, in ur- 
bis planitiem sine ullo satellite desiliit. Itaque quum eum 
hostes solum conspexissent, clamore edito, undique con- 
currunt, si possint in uno capite orbis bella finire, et 
ultionem tot gentibus dare. Nec minus Alexander con- 
stanter resistit , et unus adversus tot millia proeliatur. 
Incredibile dictu est, ut eum non multitudo hostium, 
non vis magna telorum, non tantus lacessentium cla- 
mor terruerit ; solus tot millia ceciderit ac fugaverit. Ubi 
vero obrui multitudine se vidit, trunco sc, qui propter 
murum stabat, applicuit; cujus auxilio tutus quum diu 
agmen sustinuisset, tandem cognito periculo ejus, amici 
ad eum desiliunt; ex quibus mulli caesi: proeliuinque 
tamdiu anceps fuit, quoad omnis exercitus, muris de- 
jectis, in auxilium veniret. In eo proelio sagitta sub mam- 
ma trajectus, quum sanguinis fluxu deficeret, genu po- 

sito tamdiu proeliatus est , donec eum, a quo vulneratus fue- 
rat, occideret. Curatio vulneris gravior ipso vulnere fuit. 

X. Itaque ex magna desperatione tandem saluti red- 
ditus, Polyperchonta cum exercitu Babyloniam mittit. 
Ipse, cum lectissima manu navibus conscensis, Oceani 
litora peragrat. Quum venisset ad urbem Ambigeri re- 
gis, oppidani invictum ferro audientes, sagittas veneno 
armant; atque ita gemino mortis vulnere, hostem a mu- 
ris submoventes, plurimos interficiunt. Quum inter mul- 
tos vulneratus etiam Ptolemaeus esset, moriturusque jam- 
jam videretur, per quietem regi monstrata in remedia 
veneni herba est, qua in potu accepta, statim periculo 
liberatus est; majorque pars exercitus hoc remedio ser- 
vata. Expugnata deinde urbe, reversus in naves, Oceano 
libamenta dedit, prosperum in patriam reditum preca- 
tus; ac veluti curru circa metam acto, positis imperii 
terminis, quatenus aut terrarum solitudines prodire passae 
sunt, aut mare navigabile fuit, secundo aestu ostio flu- 
minis Indi invehitur. Ibi in monumenta rerum a se ges- 
tarum, urbem Barcen condidit; arasque statuit, relicto 
ex numero amicorum, litoralibus Indis praefecto. Inde 
iter terrestre facturus, quum arida loca medii itineris 
dicerentur, puteos opportunis locis fieri praecipit, qui- 
bus ingenti dulci aqua inventa, Babyloniam redit. Ibi 
multae devictae gentes praefectos suos accusaverunt: quos 
sine respectu amicitiae Alexander in conspectu legatorum 
necari jussit. Filiam post haec Darii regis, Statiram, in 
matrimonium recepit : sed et optimatibus Macedonum 
lectas ex omnibus gentibus nobilissimas virgines tradi- 
dit, ut communi facto crimen regis levaretur. 

XI. Hinc ad concionem exercitum vocat; et promit- 
tit , «Se aes alienum omnium propria impensa soluturum,» 
ut praedam praemiaque integra domos ferant. Insignis 
haec munificentia non summa tantum, verum etiam ti- 
tulo muneris fuit, nec a debitoribus magis, quam a cre- 
ditoribus gratius excepta , quoniam utrisque exactio pa- 
riter ac solutio difficilis erat, xx millia talentum in hos 
sumptus expensa. Dimissis veteranis, exercitum junioribus 
supplet. Sed retenti veteranorum discessum aegre feren- 
tes, missionem et ipsi flagitabant : a Nec annos, sed sti- 
pendia sua numerari jubebant : pariter in militiam lec- 
tos, pariter sacramento solvi aequum censentes : » nec 
jam precibus, sed convicio agebant, jubentes «Eum so- 
lum cum patre suo Hammone inire bella , quatenus mi- 
lites suos fastidiat. » Contra ille nunc castigare milites , 
nunc lenibus verbis monere, « Ne gloriosam militiam se- 
ditionibus infuscarent. » Ad postremum , quum verbis 
nihil proficeret, ad corripiendos seditionis auctores, e 
tribunali in concionem armatam inermis ipse desiliit, ct 
nemine prohibente, tredecim correptos, manu sua ipse 
ad supplicia duxit. Tantam vel illis moriendi patientiam 
metus regis, vel huic exigendi supplicii constantiam 
disciplina militaris dabat. 

XII. Inde separatim auxilia Persarum in concione al- 
loquitur. Laudat perpetuam illorum, tum in se, tum in 
pristinos reges fidem; sua in illos beneficia commemorat; 
« Ut nunquam quasi victos, sed veluti victoriae socios 
habuerit : denique se in illorum, non illos in gentis suae 
morem transisse ; affinitatibus connubiorum victos vic- 
toribus miscuisse. Nunc quoque, ait, custodiam cor- 

poris sui non Macedonibus tantum se, verum et illis 
crediturum. » Atque ita mille ex his juvenes in nu- 
merum satellitum legit, auxiliorum quoque portionem, 
formatam in disciplinam Macedonum , exercitui suo 
miscet. Quam rem aegre Macedones tulerunt, jactantes 
« Hostes suos in officium suum a rege subjectos. » Tunc 
universi flentes regem adeunt; orant, a Suppliciis suis 
potius saturet se , quam contumeliis. » Qua modestia 
obtinuerunt , ut undecim millia militum veteranorum 
exauctoraret. Sed ex amicis dimissi senes , Polyper- 
chon, Clitus, Gorgias, Polydamas, Amadas, Antige- 
nes. Dimissis bis Craterus praeponitur, jussus praeesse 
Macedonibus in Antipatri locum; Antipatrumque cum 
supplemento tironum in locum ejus evocat : stipendia 
revertentibus, veluti militantibus, data. Dum haec figun- 
tur, unus ex amicis ejus Ilephaestion decedit, dotibus 
primo formae pueritiaeque, mox obsequiis, regi percarus, 
quem contra decus regium Alexander diu luxit; tumu- 
lumque ei xii millium talentorum fecit; eumque post 
mortem coli ut deum jussit. 

XIII. Ab ultimis litoribus Oceani Babyloniam rever- 
tenti nuntiatur, legationes Carthaginiensium, ceterarum- 
que Africae civitatum, sed et Hispaniarum; Siciliae, Gal- 
liae, Sardiniae, nonnullas quoque ex Italia, ejus adventura 
Babyloniae opperiri. Adeo universum terrarum orbem 
nominis ejus terror invaserat, ut cunctae gentes, veluti 
destinato sibi regi adularentur. Hac igitur ex causa Ba- 
byloniam festinanti, veluti conventum terrarum orbis 
acturo, quidam ex Magis praedixit, « Ne urbem intro- 
iret,» testatus «Hunc locum ei fatalem fore.» Ob hoc, 

omissa Babylonia, in Borsippam urbem trans Euphra- 
tem, desertam olim, concessit. Ibi ab Anaxarcho phi- 
losopho compulsus est rursum Magorum praedicta con- 
temnere, ut falsa et incerta; et si fatis constent, ignota 
mortalibus; at si natura} debeantur, immutabilia. Re- 
versus igitur Babyloniam, multis diebus 1 otio datis, in- 
termissum olim convivium solenniter instituit : totus- 
que in laetitiam effusus, quum diei noctem pervigilem 
junxisset, recedentem jam e convivio Medius Thessalus, 
instaurata comessatione, et ipsum et sodales ejus invi- 
tat. Accepto poculo, media potione repente veluti telo 
confixus, ingemuit : clatusque e convivio semianimis, 
tanto dolore cruciatus est, ut ferrum in remedia posce- 
ret, tactumque hominum velut vulnera indolesceret. 
Amici causam morbi intemperiem ebrietatis dissemina- 
verunt : re autem vera insidiae fuerunt, quarum infa- 
miam successorum potentia oppressit. 

XIV. Auctor insidiarum Antipater fuit, qui quum ca- 
rissimos amicos ejus interfectos videret ; Alexandrum Lyn- 
cestam , generum suum, occisum ; se magnis rebus hi Grae- 
cia gestis, non tam gratum apud regem, quam invidiosum 
esse; a matre quoque ejus Olympiade variis se crimina- 
tionibus vexatum. Huc accedebant ante paucos dies sup- 
plicia in praefectos devictarum nationum crudeliter ha- 
bita. Ex quibus se quoque a Macedonia non ad societa- 
tem militiae, sed ad poenam evocatum arbitrabatur. Igitur 
ad occupandum regem , Cassandrum filium, dato veneno, 
subornat, qui cum fratribus, Philippo et lolia, mini- 
strare regi solebat : cujus veneni tanta vis fuit , ut non 
aere, non ferro, non testa contineretur, nec aliter ferri, 

nisi in ungula equi, potuerit : praemonito filio, ne alii, 
quam Thessalo et fratribus crederet. Hac igitur ex causa 
apud Thessalum paratum repetitumque convivium est. 
Philippus et Iollas praegustare ac temperare potum re- 
gis soliti, in aqua frigida venenum habuerunt, quam 
praegustatae jam potioni supermiserunt. 

XV. Quarta die Alexander indubitatam mortem sen- 
tiens , « Agnoscere se fatum domus majorum suorum ait : 
nam plcrosque AEacidarum intra trigesimum annum de- 
functos. » Tumultuantes deinde milites , insidiis periisse 
regem suspicantes, ipse sedavit; eosque omnes, quum 
prolatus in editissimum urbis locum isset , ad conspec- 
tum suum admisit, osculandamque dextram suam flen- 
tibus porrexit. Quum lacrymarent omnes, ipse non sine 
lacrymis tantum , verum etiam sine ullo tristioris mentis 
argumento fuit, ut quosdam impatientius dolentes con- 
solatus sit; quibusdam mandata ad parentes eorum de- 
derit : adeo, sicuti in hostem, ita et in mortem invictus 
animus fuit. Dimissis militibus, amicos circumstantes 
percontatur, «Videanturne similem sibi reperturi re- 
gem?» Tacentibus cunctis, tum ipse, «Ut hoc nesciat, 
ita illud scire vaticinarique se, ac paene oculis videre 
dixit, quantum sit in hoc certamine sanguinis fusura Ma- 
cedonia; quantis caedibus, quo cruore, mortuo sibi pa- 
rentatura.» Ad postremum, corpus suum in Hammonis 
templo condi jubet. Quum deficere cum amici viderent, 
quaerunt, « Quem imperii faciat heredem : » respondit, 
«Dignissimum.» Tanta illi magnitudo animi fuit, ut, 
quum Herculem filium, quum fratrem Aridaeum, quum 
Roxanen uxorem praegnantem relinqueret, oblitus nc- 

cessitudinum , dignissimum nuncuparet heredem : pror- 
sus quasi nefas esset viro forti alium quam virum for- 
tem succedere; aut tanti regni opes aliis, quam probatis, 
relinqui. Hac voce , veluti bellicum inter amicos cecinis- 
set, aut malum discordi» misisset, ita omnes in aemu- 
lationem consurgunt, et ambitione vulgi tacitum favo- 
rem militum quaerunt. Sexto die praeclusa voce, exemptum 
digito annulum Perdiccae tradidit : quae res gliscentem 
amicorum dissensionem sedavit. Nani etsi non voce nun- 
cupatus heres, judicio tamen electus esse videbatur. 

XVI. Decessit Alexander, mensem unum, annos tres 
et triginta natus ; vir supra humanam potentiam magni- 
tudine animi praeditus. Qua nocte eum mater Olympias 
concepit, visa per quietem est cum ingenti serpente 
volutari ; nec decepta somnio est : nam profecto ma- 
jus humana mortalitate opus utero tulit : quam quum 
^acidarum gens ab ultima scculorum memoria, et re- 
gna patris, fratris, mariti, ac deinceps majorum om- 
nium illustraverint, nullius tamen nomine, quam filii, 
clarior fuit. Prodigia magnitudinis ejus in ipso ortu non- 
nulla apparuere. Nam ea die , qua natus est, duae aquilae 
tota die perpetes supra culmen domus patris ejus sede- 
runt, omen duplicis imperii, Europae Asiaeque, praefe- 
rentes. Eadem quoque dic nuntium pater ejus duarum 
victoriarum accepit; alterius, belli Illyrici; alterius, 
certaminis Olympici , in quod quadrigarum currus mi- 
serat : quod omen universarum terrarum victoriam in- 
fanti portendebat. Puer acerrimis litterarum studiis eru- 
ditus fuit. Exacta pueritia , per quinquennium sub Aris- 
totele, doetore inclyto (omnium philosophorum), crevit. 

Accepto deinde imperio , « Regem se terrarum omnium 
ac mundi » appellari jussit : tantamquc fiduciam sui mi- 
litibus fecit, ut, illo praesente, nullius hostis arma nec 
inermes timuerint. Itaque cum nullo hostium unquam 
congressus est, quem non vicerit : nullam urbem obse- 
dit, quam non expugnaverit : nullam gentem adiit , 
quam non calcaverit. Victus denique ad postremum est, 
non virtute hostili, sed insidiis suorum, et fraude civili. 

I. Hjxstincto in ipso aetatis ac victoriarum flore Alexan- 
dro Magno, triste apud omnes tota Babylone silentium 
fuit. Sed nec devictae gentes fidem nuntio habuerunt, 
quod ut invictum regem, ita immortalem esse credi- 
derant; recordantes, quoties, praesenti morte ereptus 
esset, quam saepe pro amisso, repente se non sospitem 
tantum suis, verum etiam victorem obtulisset. Ut vero 
mortis ejus fides adfuit, omnes barbarae gentes, paulo 
ante ab eo devictae, non ut hostem, sed ut parentem 
luxerunt. Mater quoque Darii regis , quam , amisso filio, 
a fastigio tantae majestatis in captivitatem redactam, in- 
dulgentia victoris, in eam diem vitae non poenituerat, 
audita morte Alexandri, mortem sibi ipsa conscivit; non 
quod hostem filio praeferret, sed quod pietatem filii in 
eo, quem ut hostem timuerat, experta esset. Contra Ma- 
cedones (versa vice), non ut civem, ac tantae majestatis 
regem, verum ut hostem amissum gaudebant : severita- 
tem nimiam, et assidua belli pericula exsecrantes. Huc 
accedebat, quod principes regnum et imperia, vulgus 
militum thesauros et grande pondus auri , velut inopi- 
natam praedam, spectabant; illi successionem regni, hi 
oputn ac divitiarum hereditatem cogitantes. Erant enim 
in thesauris quinquaginta millia talentum, et in annuo 

vectigali (tributo) tricena millia. Sed nec amici Alexan- 
dri frustra regnum spectabant : nam ejus virtutis ac ve- 
nerationis erant, ut singulos reges putares. Quippe ea 
formae pulchritudo, et proceritas corporis, et virium ac 
sapientiae magnitudo in omnibus fuit, ut, qui eos igno- 
raret, non ex una gente, sed ex toto terrarum orbe elec- 
tos judicaret. Neque enim unquam ante Macedonia , vel 
ulla gens alia, tam clarorum virorum proventu floruit : 
quos primo Philippus, mox Alexander, tanta cura lege- 
rat, ut non tam ad societatem belli, quam in successio- 
nem regni, electi viderentur. Quis igitur miretur, tali- 
bus ministris orbem terrarum victum, quum exercitus 
Macedonum tot, non ducibus, sed regibus regeretur? 
qui nunquam sibi reperissent pares, si non inter se con- 
currissent : multosque Macedonia pro uno Alexandros 
habuisset , nisi fortuna eos ®mulatione virtutis in perni- 
ciem mutuam armassct. 

II. Ceterum, occiso Alexandro, non ut laeti, ita et 
securi fuere , omnibus unum locum competentibus : nec 
minus milites invicem se timebant, quorum et libertas 
solutior , et favor incertus erat. Inter ipsos vero aequali- 
tas discordiam augebat, nemine tantum ceteros exce- 
dente, ut ei aliquis se submitteret. Armati itaque in re- 
giam coeunt , ad formandum rerum praesentium statum. 
Perdiccas censet, «Roxanes exspectari partum, quae, 
exacto mense octavo, matura jam ex Alexandro erat; 
et si puerum peper isset, hunc dari successorem patri.» 
Meleager negat « Differenda in partus dubios consilia ; 
nec exspectandum, dum reges nascerentur, quum jam 
genitis uti liceret. Seu puer illis placeat, esse Pergami 

(ilium Alexandri, natum ex Barsine, nomine Herculem : 
seu mallent juvenem , esse in castris fratrem Alexandri 
Aridaeum, comem, et cunctis non suo tantum, verum 
et patris Philippi nomine acceptissimum. Ceterum Roxa- 
nen esse originis persicae ; nec esse fas , ut Macedonibus 
ex sanguine eorum, quorum regna deleverint, reges con- 
stituantur : quod nec ipsum Alexandrum voluisse » dicit. 
« Denique morientem nullam de eo mentionem habuisse.» 
Ptolemaeus recusat regem Aridaeum, «Non propter ma- 
ternas modo sordes, quod ex Larissaeo scorto nascere- 
tur; sed etiam propter valetudinem majorem, quam pa- 
tiebatur; ne ille nomen regis, alius imperium teneret: 
melius esse ex his legi, qui pro virtute regi suo proximi 
fuerint, qui provincias regant, quibus bella mandentur, 
quam sub persona regis indignorum subjiciantur impe- 
rio. » Vicit Perdiccae sententia, consensu universorum. 
Placuit itaque Roxanes exspectari partum, et si puer 
natus fuisset, tutores Leonatum, Perdiccam, Craterum 
et Antipatrum constituunt; confestimque in tutorum ob- 
sequia jurant. 

III. Quum equites quoque idem fecissent, pedites in- 
dignati, nullas sibi consiliorum partes relictas, Aridaeum, 
Alexandri fratrem , regem appellant , satellitesque illi 
ex tribu sua legunt, et nomine Philippi patris vocari ju- 
bent. Quae quum nuntiata equitibus essent, legatos ad 
mitigandos eorum animos, duos ex proceribus, Attalum 
et Meleagrum mittunt, qui potentiam ex vulgi adula- 
tione quaerentes , omissa legatione, militibus consentiunt. 
Statim et seditio crevit, ubi caput et consilium habere 
coepit. Tunc ad delendum equitatum cuncti armati in 

regiam irrumpunt : quo cognito, equites trepidi ab urbe 
discedunt, castrisque positis, et ipsi pedites terrere coe- 
perunt. Sed nec procerum inter se odia cessabant. Atta- 
lus ad interficiendum Perdiccam , ducem partis alterius 
mittit : ad quem armatum, et ultro vocantem, quum 
accedere percussores ausi non fuissent, tanta constantia 
Perdiccae fuit, ut ultro ad pedites veniret, et in concio- 
nem vocatos edoceret, quod facinus molirentur : « Re- 
spicerent, contra quos arma sumpsissent : non illos Per- 
sas, sed Macedonas; non hostes, sed cives esse ; plerosque 
etiam cognatos eorum , certe commilitones , eorumdem 
castrorum ac periculorum socios : edituros deinde egre- 
gium hostibus suis spectaculum, ut, quorum armis vic- 
tos scdoleant, eorum mutuis caedibus gaudeant, paren- 
talurosque sanguine suo manibus hostium a se interfec- 
torum. » 

IV. Haec quum pro singulari facundia sua Perdiccas 
perorasset, adeo movit peditus, ut, probato consilio ejus, 
dux ab omnibus legeretur. Tum equites in concordiam 
revocati, in Aridaeum regem consentiunt. Servata est 
portio regni Alexandri filio, si natus esset. Haec agebant, 
posito in medio corpore Alexandri , ut majestas ejus tes- 
tis decretorum esset. His ita compositis, Macedoniae et 
Graeciae Antipater praeponitur : regiae pecuniae custodia 
Cratero traditur : castrorum et exercitus , et rerum cura 
Meleagro et Perdiccae assignatur : jubclurque Aridaeus 
rex corpus Alexandri in Hammonis templum deducere. 
Tunc Perdiccas infensus seditionis auctoribus, repente, 
ignaro collega, lustrationem castrorum, propter mor- 
tem regis, in posterum edicit. Postquam armatum exer- 

citum in campo constituit, consentientibus universis, 
evocatos, dum transit, de singulis manipulis seditiosos, 
supplicio tradi occulte jubet. Reversus inde, inter prin- 
cipes provincias dividit, simul ut et removeret aemulos, 
et munus imperii, beneficii sui faceret. Prima Ptolemaeo 
Aigyptus, et Africa; Arabiaeque pars, sorte venit, quem 
ex gregario milite Alexander virtutis causa provexerat: 
cui ad tradendam provinciam Cleomenes, qui Alexan- 
driani aedificaverat, datur. Confinem liuic provinciae Sy- 
riam Laomedon Mitylenaeus, Ciliciam Philotas, Philo 
Illyrios accipiunt. Mediae majori Atropatus, minori so- 
cer Perdiccae praeponitur. Susiana gens Seyno, Phrygia 
major Antigono, Philippi filio, assignatur. Lyciam et 
Pamphyliam Nearchus, Cariam Cassander, Lydiam Me- 
nander, sortiuntur. Leonato minor Phrygia evenit: 
Thracia et regiones Pontici maris Lysimacho : Cappa- 
docia cum Paphlagonia Eumeni data. Summus castro- 
rum tribunatus Seleuco, Antiochi filio, cessit. Stipato- 
ribus regis satellitibusque Cassander, filius Antipatri, 
praeficitur. In Bactriana ulteriore, et Indiae regionibus, 
priores praefecti retenti. Terras inter amnes Hydaspem 
et Indum Taxiles habebat. In colonias in Indis conditas 
Python, Agenoris filius, mittitur. Paropamisios et fines 
Caucasi montis Extarchcs accepit. Aracossi Gedrosique 
Sibyrtio traduntur : Drancae et Arci Stasanori. Bactria- 
nos Amyntas sortitur, Sogdianos Scythaeus, Nicanor 
Parthos, Philippus Hyrcanos, Phrataphernes Armenios, 
Tleptolemus Persas , Peucestes Babylonios, Archon Pe- 
lasgos, Arcesilaus Mesopotamiam. Quum haec divisio, 
veluti fatale munus, singulis contigisset, ita magna in- 

crementorum materia plurimis fuit : siquidem non ma- 
gno post tempore, quasi regna, non praefecturas divi- 
sissent, sic reges cx praifectis facti, magnas opes non 
sibi tantum paraverunt, verum etiam posteris relique- 
runt. 

V. Dum haec in Oriente aguntur, in Graecia Athe- 
nienses et /Etoli bellum, quod jam vivo Alexandro mo- 
verant, summis viribus instruebant. Causae belli erant, 
quod reversus ab India Alexander, epistolas in Graeciam 
scripserat, quibus omnium civitatum exsules, praeter 
caedis damnatos, restituebantur. Quae recitatae, praesente 
universa Graecia, in mercatu olympiaco, magnos motus 
fecerunt : quod plurimi non legibus pulsi patria, sed 
per factionem principum fuerant; vercnlibus iisdem 
principibus , ne revocati potentiores in rcpublica fie- 
rent. Palam igitur jam tunc multae civitates libertatem 
bello vindicandam fremebant. Principes tamen omnium 
Athenienses et JEtoli fuere. Quod quum nuntiatum 
Alexandro esset, mille naves longas sociis imperari prae- 
ceperat, quibus in Occidente bellum gereret; excursu- 
l-usque cum valida manu fuerat ad Athenas delendas. 
Igitur Athenienses, contracto xxx millium exercitu, et 
cc navibus, bellum cum Antipatro, cui Graecia sorte 
evenerat, gerunt ; eumque detrectantem proelium, et 
Heracleae urbis moenibus tuentem se, obsidione cingunt. 
Eodem tempore Demosthenes , Atheniensis orator, pul- 
sus patria, ob crimen accepti ab Harpalo auri, qui cru- 
delitatem Alexandri fugerat, quod civitatem in ejusdem 
Alexandri bellum impelleret , forte Megaris exsulabat : 
qui ut missum ab Atheniensibus Hyperidem legatum co- 

gnovit, qui Peloponnenses in societatem armorum solli- 
citaret, secutus eum, Sicyona, Argos et Corinthum, 
ccterasque civitates, eloquentia sua Atheniensibus junxit. 
Ob quod factum, missa ab Atheniensibus obviam nave, 
ab exsilio revocatur. Interim in obsidione Antipatri, 
Leosthenes, dux Atheniensium, telo e muris in trans- 
euntem jacto occiditur. Quae res tantum animorum An- 
tipatro dedit, ut etiam vallum rescindere auderet. Auxi- 
lium deinde a Leonato per legatos petit : qui quum ve- 
nire cum exercitu nuntiatus esset, obvii ei Athenienses 
cum instructis copiis fuere, ibique equestri proelio, gravi 
vulnere ictus exstinguitur. Antipater, tametsi auxilia sua 
videret victa, morte tamen Leonati laetatus est : quippe 
et aemulum sublatum, et vires ejus accessisse sibi gratu- 
labatur. Statiin igitur exercitu ejus recepto, quum par 
hostibus etiam proelio videretur, solutus obsidione, in 
Macedoniam concessit. Graecorum quoque copiae, finibus 
Graeciae hoste pulso, in urbes dilapsae. 

VI. Interea Perdiccas, bello Ariarathi, regi Cappa- 
docum , illato, proelioque victor, nihil praemii praeter 
vulnera et pericula retulit. Quippe hostes ab acie in ur- 
bem recepti , occisis conjugibus et liberis , domos quis- 
que suas cum omnibus copiis incenderunt. Eodem con- 
gestis etiam servitiis, et semetipsos praecipitant, ut nihil 
hostis victor suarum rerum, praeter incendii spectacula 
frueretur. Inde, ut viribus auctoritatem regiam acquire- 
ret, ad nuptias Cleopatrae, sororis Alexandri Magni, et 
alterius Alexandri quondam uxoris, non aspernante Olym- 
piade, matre ejus, intendit :sed prius Antipatrum, sub 
affinitatis obtentu, capere cupiebat. Itaque fingit, se in 

matrimonium filiam ejus petere, quo facilius ab eo sup- 
plementum tironum ex Macedonia obtineret. Quem do- 
lum praesentiente Antipatro, dum duas eodem tempore 
uxores quaerit , neutram obtinuit. Post haec bellum inter 
Antigonum et Perdiccam oritur. Antigono Craterus et 
Antipater auxilium ferebant : qui , facta cum Athenien- 
sibus pace, Polypercbonta Graeciae et Macedoniae prae- 
ponunt. Perdiccas, alienatis rebus, Aridaeum, et Alexan- 
dri Magni filium in Cappadocia, quorum cura illi mandata 
fuerat, de summa belli in consilium adhibet. Quibus- 
dam placebat bellum in Macedoniam transferri, ad ip- 
sum fontem et caput regni, ubi Olympias esset, mater 
Alexandri, non mediocre momentum partium, et civium 
favor, propter Alexandri Philippique nomina : sed in 
rem visum est, ab yEgypto incipere, ne in Macedoniam 
profectis, Asia a Ptolemaeo occuparetur. Eumeni, praeter 
provincias, quas acceperat, Paphlagonia, et Caria, et 
Lycia, et Phrygia adjiciuntur. Ibi Craterum et Antipa- 
trum opperiri jubetur ; adjutores ei dantur cum exerci- 
tibus frater Perdiccae Alcetas, et Neoptolemus : Clito 
cura classis traditur : Cilicia Philotae adempta Philoxeno 
datur : ipse Perdiccas /Egyptum cum ingenti exercitu 
petit. Sic Macedonia , in duas partes discurrentibus du- 
cibus, in sua viscera armatur ; ferrumque ab hostili bello 
in civilem sanguinem vertit, exemplo furentium, manus 
ac membra sua ipsa caesura. Sed Ptolemaeus in yEgypto 
solerti industria magnas opes parabat : quippe et dEgyp- 
tios insigni moderatione in favorem sui sollicitaverat : 
et reges finitimos beneficiis obsequiisque devinxerat : ter- 
minos quoque imperii, acquisita Cyrene urbe, ainplia- 

verat ; factusque jam lautus erat , .ut non tam timeret , 
quam timendus ipse hostibus esset. 

VII. Cyrene autem condita fuit ab Aristaeo, cui no- 
men Batto propter linguae obligationem fuit. Hujus 
pater Grinus, rex Therae insulae, quum ad oraculum 
Delphos, propter dedecus adolescentis filii nondum lo- 
quentis, Deum deprecaturus venisset, responsum acce- 
pit, quo jubebatur filius ejus Battus «Africam petere, 
et urbem Cyrenen condere, usum linguae ibi accepturus. » 
Quum responsum ludibrio simile videretur, propter so- 
litudinem Therae insulx, ex qua coloni ad urbem con- 
dendam in Africam tam vastae regionis proficisci jube- 
bantur, res omissa est. Interjecto deinde tempore, velut 
contumaces, pestilentia Deo parere compelluntur : quo- 
rum tam insignis paucitas fuit, ut vix unam navem com- 
plerent. Quum venissent in Africam, pulsis accolis, 
montem Cyram, et propter amoenitatem loci, et prop- 
ter fontium ubertatem , occupavere. Ibi Battus , dux eo- 
rum, linguae nodis solutis, loqui primum coepit : quae 
res animos eorum, ex promissis Dei jam parte percepta, 
in reliquam spem condendae urbis accendit. Positis igitur 
castris, opinionem veteris fabulae accipiunt, Cyrenen, 
eximiae pulchritudinis virginem, a Thessaliae monte Pe- 
lio ab Apolline raptam, perlatamque in ejusdem montis 
juga, cujus collem occupaverant, a Deo repletam, qua- 
tuor pueros peperisse, Nomium, Aristaeum, Authocum, 
Argaeum : missos a patre Hypseo, rege Thessaliae, qui 
perquirerent virginem, loci amoenitate captos in iisdem 
terris cum virgine resedisse : ex his pueris tres adultos 
in Thessaliam reversos, avita regna recepisse : Aristaeum 

in Arcadia late regnasse, eumque primum , et apium et 
mellis usum, et lactis ad coagula, hominibus tradidisse, 
solstitialesque ortus sideris primum invenisse. Quibus 
auditis, Battus, virginis nomine ex responsis agnito, 
urbem Cyrenen condidit. 

VIII. Igitur Ptolemaeus hujus urbis auctus viribus, 
bellum in adventum Perdiccae parabat. Sed Perdiccae 
plus odium arrogantiae, quam vires hostium nocebant: 
quam exosi etiam socii ad Antipatrum gregatiin profu- 
giebant. Neoptolemus quoque in auxilium Eumeni re- 
lictus, non solum transfugere, verum etiam prodere par- 
tium exercitum voluit. Quam rem quum praesensisset 
Eumenes, cum proditore decernere proelio necesse ha- 
buit. Victus Neoptolemus ad Antipatrum et Polyper- 
chonta profugit, hisque persuadet, ut continuatis man- 
sionibus, laeto ex victoria et securo fuga Eumeni su- 
perveniant. Sed res Eumenem non latuit. Itaque insi- 
diae in insidiatores versae : et qui securum aggressuros 
se putabant, securis in itinere, et pervigilio noctis fa- 
tigatis occursum est. In eo proelio Polyperchon occidi- 
tur. Neoptolemus quoque cum Eumene congressus, diu , 
mutuis vulneribus acceptis , colluctatus est; in summa 
victus, occumbit. Victor igitur duobus proeliis continuis 
Eumenes afflictas partes transitione sociorum paululum 
sustentavit. Ad postremum tamen Perdicca occiso, ab 
exercitu hostis cum Pythone, et Illyrio, et Alceta , fratre 
Perdiccae, appellatur : bellumque adversus eos Antigono 
decernitur. 

I. JTLcmenf.s, ut Perdiccam occisum, se hostem a Ma- 
cedonibus judicatum, bellumque Antigono decretum co- 
gnovit, ultro ea militibus suis indicavit, ne fama aut 
rem in majus extolleret, aut militum animos rerum no- 
vitate terreret; simul, ut, quomodo circa se animati es- 
sent, cognosceret, sumpturus consilium ex motu univer- 
sorum. Constanter tamen praefatus est : «Si cui linee ter- 
rori essent, habere eum discedendi potestatem.» Qua 
voce adeo cunctos in studium partium suarum induxit, 
ut ul tro illum omnes hortarentur, «Rescissurosque se ferro 
decreta Macedonum affirmare^.» Tunc exercitu in Aeto- 
liam promoto, pecunias civitatibus imperat; recusantes 
dare hostiliter diripit. Inde Sardes profectus est ad Cleo- 
patram, sororem Alexandri Magni, ut ejus voce centu- 
riones principesque confirmaret, existimaturos, ibi majes- 
tatem regiam verti, unde soror Alexandri staret. Tanta 
veneratio magnitudinis Alexandri erat, ut etiam per ves- 
tigia mulierum favor sacrati ejus nominis quaereretur. 
Quum reversus in castra esset, epistola: totis castris 
abjectae inveniuntur : quibus iis, qui Eumenis caput ad 
Antigonum detulissent, magna praemia definiebantur. 
His cognitis, Eumenes, vocatis ad concionem militibus, 
primo gratias agit, «Quod nemo inventus esset, qui spem 

cruenti praemii fidei sacramento anteponeret:» deinde 
callide subnectit, «Confictas has a se epistolas ad expe- 
riendos suoruin animos esse. Ceterum salutem suam in 
omnium potestate esse; nec Antigonum, nec quemquam 
ducum sic velle vincere, ut ipse in se exemplum pessi- 
mum statuat. » Hoc facto, et in praesenti labantium ani- 
mos retinuit, et in futurum providit, ut, si quid simile 
accidisset, non se ab hoste corrumpi, sed ab duce ten- 
tari arbitrarentur. Omnes igitur operam suam certatim 
ad custodiam salutis ejus offerunt. 

II. Interim Antigonus cum exercitu supervenit, cas- 
trisque positis, postera dic in aciem procedit. Nec Eu- 
menes moram proelio fecit; qui victus in munitum quod- 
dam castellum confugit : ubi quum videret se fortunam 
obsidionis subiturum, majorem exercitus partem dimi- 
sit, ne aut consensu multitudinis hosti traderetur, aut 
obsidio ipsa multitudine gravaretur. Legatos deinde ad 
Antipatrum, qui solus p^r Antigoni viribus videbatur, 
supplices mittit : a quo quum auxilia Eumeni missa An- 
tigonus didicisset, ab obsidione recessit. Erat quidem so- 
lutus ad tempus metu mortis Eumenes : sed nec salutis, 
dimisso exercitu, magna spes erat. Omnia igitur circum- 
spicienti optimum visum est, ad Alexandri Magni Ar- 
gyraspidas, invictum exercitum, et tot victoriarum 
praefulgentem gloria, decurrere. Sed Argyraspides post 
Alexandrum omnes duces fastidiebant, sordidam mili- 
tiam sub aliis, post tanti regis memoriam, existimantes. 
Itaque Eumenes blandimentis agere; suppliciter singulos 
alloqui, nunc «commilitones suos,» nunc «patronos» 
appellans, nunc «periculorum et operum orientalium 

socios : » nunc «refugia salutis suae, et unica praesidia » 
commemorans :« Solos esse, quorum virtute Oriens sit 
domitus; solos, qui militiam Liberi patris, qui Herculis 
monumenta superarint : per hos Alexandrum magnum 
factum; per hos divinos honores, et immortalem glo- 
riam consecutum : » orat, «Ut non tam ducem se, quam 
commilitonem, recipiant, unumque ex corpore suo esse 
velint. » Receptus hac lege paullatim imperium primum 
monendo singulos, mox, qua; perperam facta erant, 
blande corrigendo usurpat : nihil in castris sine illo agi , 
nihil administrari sine solertia illius poterat. 

III. Ad postremum , quum Antigonum venire cum 
exercitu nuntiatum esset, compellit eos in aciem des- 
cendere. Ibi dum ducis imperia contemnunt, hostium 
virtute superantur. In eo proelio non gloriam tantum 
tot bellorum cum conjugibus et liberis , sed et praemia 
longa militia parta perdiderunt. Sed Eumenes, qui auc- 
tor cladis erat, nec aliam spem salutis reliquam habebat, 
victos hortabatur. Nam « et virtute eos superiores fuisse» 
affirmabat : « Quippe ab his quinque millia hostium 
caesa : et si in bello perstent, ultro hostes pacem petitu- 
ros. Damna, quibus se victos putent, duo millia mulie- 
rum, et paucos infantes, et servitia esse, qua; melius 
vincendo possint reparare, quam deserendo victoriam. » 
Porro Argyraspides «Neque fugam se tentaturos dicunt, 
post damna patrimoniorum, et post conjuges amissas, 
neque bellum gesturos contra liberos suos;» ultroque 
eum conviciis agitant , « Quod sc post tot annos emeri- 
torum stipendiorum, redeuntes domum cum praemiis tot 
bellorum, ab ipsa missione rursus in novam militiam 

immensaque bella revocaverit, et a laribus jam quodam 
modo suis, et ab ipso limine patriae abductos, inanibus 
promissis deceperit : nunc quoque amissis omnibus fe- 
licis militiae quaestibus, ne victos quidem in misera et 
inopi senecta quiescere sinat. » Ignaris deinde ducibus , 
confestim ad Antigonum legatos mittunt, petentes, «Ut 
sua reddi jubeat. Is redditurum se pollicetur, si Eume- 
nem sibi tradant. » Quibus cognitis, Eumenes cum pau- 
cis fugere tentavit : sed retractus, desperatis rebus, 
quum concursus multitudinis factus esset, petit, ut postre- 
mum sibi alloqui exercitum liceret. 

IV. Jussus ab universis dicere, facto silentio, laxa- 
tisque vinculis, prolatam, sicut erat catenatus, manum 
ostendit :« Cernitis, milites, inquit, hahitum atque or- 
namenta ducis vestri , qua; milii non hostium quisquam 
imposuit : nam hoc etiam mihi solatio foret. Vos me ex 
victore victum, vos me ex imperatore captivum fecistis. 
Quater intra hunc annum in mea verba jurejurando ob- 
stricti estis. Sed ista omitto (neque enim miseros con- 
vicia decent) : unum oro, si propositorum Antigoni in 
meo capite summa consistit, inter vos me velitis mori. 
Nam neque illius interest, quemadmodum aut ubi cadam; 
et ego fuero ignominia mortis liberatus. Hoc si impetro, 
solvo vos jurejurando, quo toties vos sacramento mihi 
devovistis. Aut si ipsos pudet roganti vim adhibere, fer- 
rum huc date, et permittite, quod vos facturos pro im- 
peratore jurastis, imperatorem pro vobis sine religione 
jurisjurandi facere. » Quum non obtineret, preces in 
iram vertit. «At vos, ait, devota capita, respiciant Dii 
perjuriorum vindices, talcsque vobis exitus dent, quales 

vos ducibus vestris dedistis! Nempe vos iidem paulo ante 
et Perdiccae sanguine estis aspersi, et in Antipatrum 
eadem moliti. Ipsum denique Alexandrum, si fas fuisset 
eum mortali manu cadere, interempturi, quod maximum 
erat, seditionibus agitastis. Ultima nunc ego perfidorum 
victima, has vobis diras atque inferias dico ; ut inopes ex- 
torresque omne aevum in hoc castrensi exsilio agatis, 
devorentque vos arma vestra, quibus plures vestros, 
quam hostium duces, absumpsistis.» Plenus deinde irae, 
custodes suos praecedere ab Antigoni castra coepit. Se- 
quitur exercitus, prodito imperatore suo et ipse capti- 
vus, triumphumque de se ipso ad victoris sui castra du- 
cit; omnia auspicia regis Alexandri, et tot bellorum 
palmas laureasque una secum victori tradens : et ne quid 
deesset pompae, elephanti quoque et auxilia orientalia 
subsequuntur. Tanto pulchrior haec Antigono, quam 
Alexandro tot victoriae fuerunt; ut, quum ille Orientem 
vicerit, hic etiam eos, a quibus Oriens victus fuerat, 
superaverit. Igitur Antigonus domitores illos orbis exer- 
citui suo dividit, redditis, quae in victoria ceperat. Eu- 
menem vero, verecundia prioris amicitiae, in conspec- 
tum suum venire prohibitum, assignari custodibus prae- 
cepit. 

V. Interea Eurydice, uxor Aridaei regis, ut Polyper- 
clionta a Graecia redire in Macedoniam cognovit , et ab 
eo arcessitam Olympiadem; muliebri aemulatione per- 
culsa, abutens valetudine viri , cujus officia sibi vindica- 
bat, scribit regis nomine Polyperchonti, «Cassandro 
exercitum tradat, in quem regni administrationem rex 
transtulerit; eadem et in Asiam Antigono per epistolas 

nuntiat. Quo beneficio devinctus Cassander, nihil non 
ex arbitrio muliebris audacia; gerit. Deinde profectus in 
Graeciam, multis civitatibus bellum infert : quarum ex- 
cidio, veluti vicino incendio, territi Spartani, urbem 
quam semper armis, non muris, defenderant, tum con- 
tra responsa fatorum et veterem majorum gloriam , ar- 
mis diffisi, murorum praesidio includunt. Tantum eos 
degeneravisse a majoribus, ut, quum multis seculis mu- 
rus urbi civium virtus fuerit, tunc cives salvos se fore 
non existimaverint, nisi intra muros laterent. Dum haec 
aguntur, Cassandrum a Graecia turbatus Macedoniae sta- 
tus domum revocavit. Namque Olympias (mater Alexan- 
dri Magni regis), quum Epiro in Macedoniam, prose- 
quente /Eacida , rege Molossorum , veniret, prohiberique 
finibus ab Eurydice et Aridaeo rege coepisset; seu me- 
moria mariti , seu magnitudine filii , et indignitate rei 
moti Macedones, ad Olympiadem transiere : cujus jussu 
et Eurydice, et rex occiditur, sex annis post Alexan- 
drum potitus regno. 

VI. Sed nec Olympias diu regnavit. Nam quum prin- 
cipum passim caedes, muliebri magis, quam regio more 
fecisset, favorem sui in odium vertit. Itaque audito Cas- 
sandri adventu, diffisa Macedonibus, cum nuru Roxane 
et nepote (Hercule), in Pydnam urbem concedit. Profi- 
ciscenti Deidamia, AJacidae regis filia, et Thessalonice 
privigna, et ipsa clara Philippi patris nomine, multae- 
que aliae principum matronae, speciosus magis quam 
utilis grex, comites fuere. Haec quum nuntiata Cassan- 
dro essent, statim, citato cursu, Pydnam venit, et urbem 
obsidione cingit. Quum fame ferroque urgeretur Olym- 

pias, longae obsidionis taedio, pacta salute, victori se tra- 
didit. Sed Cassander, ad concionem vocato populo, 
sciscitaturus, «Quid de Olympiade fieri velint,» subornat 
parentes interfectorum, qui, sumpta lugubri veste, cru- 
delitatem mulieris accusarent. A quibus accensi Mace- 
dones, sine respectu pristinae majestatis, occidendam 
decernunt : immemores prorsus, quod per filium ejus 
virumque, non solum vitam ipsi inter finitimos tutam 
habuissent, verum etiam tantas opes iinpcriumque orbis 
quassissent. Sed Olympias ubi obstinatos venire ad se ar- 
matos vidit, veste regali, duabus ancillis innixa, ultro 
obviam procedit. Qua visa, percussores attoniti fortuna 
majestatis prioris, et tot in ea memoriae occurrentibus 
regum suorum nominibus, substiterunt; donec a Cas- 
sandro missi sunt , qui eam confoderent , non refugien- 
tem gladium nec vulnera, aut muliebriter vociferantem, 
sed virorum more fortium, pro gloria veteris prosapiae, 
morti succumbentem; ut Alexandrum posses etiam in 
moriente matre cognoscere. Insuper exspirans, capillis 
et veste crura contexisse fertur, ne quid posset in cor- 
pore ejus indecorum videri. Post haec Cassander Thes- 
salonicen , regis Aridaei filiam, uxorem ducit : filium 
Alexandri cum matre, in arcem Amphipolitanam custo- 
diendos mittit. 

I. X f.rdicca., et fratre ejus Eumene, ac Polyperchonte, 
ceterisque ducibus diversae partis occisis, finitum cer- 
tamen inter successores Alexandri Magni videbatur; 
quum repente inter ipsos victores nata discordia est : 
quippe postulantibus Ptolemaeo, et Cassandro, et Lysi- 
macho, « Ut pecunia in praeda capta, provinciaeque divi- 
derentur,» Antigonus negavit, « Se in ejus belli praemia 
socios admissurum, in cujus periculum solus descende- 
rit. » Et ut bonestum adversus socios bellum suscipere 
videretur, divulgat, «Se Olympiadis mortem, a Cas- 
sandro interfectae, ulcisci velle, et Alexandri, regis sui, 
filium cum matre obsidione Amphipolitana liberare. » 
His cognitis, Ptolemaeus et Cassander, inita cum Lysi- 
macho et Seleuco societate, bellum terra marique enixe 
instruunt. Tenebat Ptolemaeus iEgyptum cum Africae 
parte majore, et Cypro, et Phoenice. Cassandro parebat 
Macedonia cum Graecia. Asiam et partes Orientis occu- 
paverat Antigonus, cujus filius Demetrius, prima belli 
congressione, a Ptolemaeo apud Gamalam vincitur. In 
quo proelio major Ptolemaei moderationis gloria, quam 
ipsius victoriae, fuit: siquidem et amicos Demetrii non 
solum cum suis rebus , verum etiam additis insuper mu- 
neribus , dimisit; et ipsius Demetrii privatum omne 

instrumentum ae familiam reddidit, adjecto honore ver- 
borum : «Non se propter pra*dam, sed propter dignita- 
tem inisse beilum, indignatum, quod Antigonus, de- 
victis diversae factionis ducibus, solus communis victo- 
riae praemia corripuisset. » 

II. Dum haec aguntur, Cassander ab Apollonia re- 
diens, incidit in Abderitas, qui propter ranarum mu- 
riumque multitudinem relicto patriae solo, sedes quaere- 
bant : veritus, ne Macedoniam occuparent, facta pac- 
tione in societatem eos recepit; agrosque iis ultimos 
Macedoniae assignat. Deinde, ne Hercules, Alexandri 
filius, qui fere annos quatuordecim excesserat, favore 
paterni nominis in regnum Macedoniae vocaretur, oc- 
cidi eum tacite cum matre Barsinc jubet, corporaque 
eorum terra obrui, ne caedes sepultura proderetur : et 
quasi parum facinoris in ipso primum rege, mox in ma- 
tre ejus Olympiade ac filio admisisset, alterum quoque 
fdium cum matre Roxane, pari fraude interficit : scili- 
cet, quasi regnum Macedoniae, quod affectabat, aliter 
consequi , quam scelere, non posset. Interea Ptolemaeus 
cuin Demetrio, navali proelio, iterato congreditur, et 
amissa classe , hostique concessa victoria, in jEgyptum 
refugit. Demetrius fdium Ptolemaei Leontiscum, et fra- 
trem Menelaum , amicosque ejus cum privati instrumenti 
ministerio , pari provocatus antea munere, /Egypturm re- 
mittit : et ut appareret eos non odio, sed dignitatis gloria 
accensos, donis muneribusque inter ipsa bella conten- 
debant. Tanto honestius tunc bella gerebantur, quam 
nunc amicitiae coluntur. Hac victoria elatus Antigonus, 
regem se cum Demetrio filio appellari a populo jubet. 

Ptolemaeus quoque, ne minoris apud suos auctoritatis 
haberetur , rex ab exercitu cognominatur. Quibus audi- 
tis, Cassander et Lysimachus, et ipsi regiam sibi ma- 
jestatem vindicaverunt. Ilujus honoris ornamentis tam- 
diu omnes abstinuerunt, quamdiu filii regis sui superesse 
potuerunt. Tanta in illis verecundia fuit, ut, quum opes 
regias haberent, regum tamen nominibus aequo animo 
caruerint, quod Alexandro justus heres fuit. Sed Pto- 
lemaeus et Cassander, ceterique factionis alterius duces, 
quum carpi se singulos ab Antigono viderent; dum pri- 
vatum singulorum, non commune universorum bellum 
ducunt, nec auxilium ferre alteri volunt, quasi victoria 
unius , non omnium foret , per epistolas se invicem con- 
firmantes, tempus et locum coeundi condicunt, bellum- 
que communibus viribus instruunt. Cui quum Cassan- 
der interesse propter finitimum bellum non posset, Ly- 
simachum cum ingentibus copiis in auxilium sociis mittit. 

III. Erat hic Lysimachus illustri quidem Macedoniae 
loco natus, sed virtutis experimentis omni nobilitate 
clarior : quae tanta in illo fuit, ut animi magnitudine, phi- 
losophia ipsa, viriumque gloria omnes, per quos Oriens 
domitus est, vicerit. Quippe quum Alexander Magnus 
Callisthenem philosophum, propter salutationis persicae 
interpellatum morem, insidiarum, quae sibi paratae fue- 
rant , conscium fuisse iratus finxisset ; eumque truncatis 
crudeliter omnibus membris, abscissisque auribus, ac 
naso, labiisque, deforme ac miserandum spectaculum 
reddidisset; insuper cum cane in cavea clausum, ad me- 
tum ceterorum, circumferret : tunc Lysimachus, audire 
Callisthenem, et praecepta ab eo virtutis accipere soli- 

Ius, misertus tanti viri, non culpae, sed libertatis poenas 
pendentis , venenum ei in remedium calamitatum dedit. 
Quod adeo aegre Alexander tulit, ut eum objici ferocis- 
simo leoni juberet. Sed quum ad conspectum ejus con- 
citatus leo impetum fecisset, manum amiculo involutam 
Lysimachus in os leonis immersit, arreptaque lingua, 
feram exanimavit. Quod quum nuntiatum regi esset, ad- 
miratio in satisfactionem cessit, carioremque eum prop- 
ter constantiam tantae virtutis habuit. Lysimachus quo- 
que magno animo, regis, veluti parentis, contumeliam 
tulit. Denique omni ex animo hujus facti memoria ex- 
turbata, postea in India insectanti regi quosdam palantes 
hostes, quum a satellitum turba, equi sui celeritate de- 
sertus esset , solus ei per immensas arenarum moles cur- 
sus comes fuit. Quod idem antea Philippus, frater ejus, 
quum facere voluisset, inter manus regis exspiraverat. 
Sed Lysimachum desiliens equo Alexander hastae cuspide 
ita in fronte vulneravit, ut sanguis aliter cludi non pos- 
set, quam diadema sibi demptum rex, alligandi vulneris 
causa, capiti ejus imponeret. Quod auspicium primum 
regalis majestatis Lysimacho fuit. Sed et post mortem 
Alexandri, quum inter successores ejus provinci* divi- 
derentur, ferocissimae gentes, quasi omnium fortissimo, 
assignatae sunt : adeo etiam consensu universorum pal- 
mam virtutis inter ceteros tulit. 

IV. Priusquam bellum inter Ptolemaeum, sociosque 
ejus, adversus Antigonum committeretur, repente ex 
Asia majore digressus Seleucus, novus Antigono hostis 
accesserat. Hujus quoque et virtus clara, et origo admi- 
rabilis fuit. Siquidem mater ejus Laodice, quum nupta 

esset Antiocho, claro inter Philippi duces viro, visa est 
sibi per quietem ex concubitu Aj.ollinis concepisse; gra- 
vidamque factain, munus concubitus, annulum a Deo 
accepisse, in cujus gemma ancora sculpta esset : jussa- 
que donum filio, quem peperisset, dare. Admirabilem 
fecit hunc visum et annulus, qui postera die, ejusdem 
sculpturae, in lecto inventus est : et figura ancorae, quae 
in femore Seleuci nata cum ipso parvulo fuit. Quam- 
obrem Laodice annulum Seleuco eunti cum Alexandro 
Magno ad persicam militiam, edocto de origine sua, de- 
dit. Ubi post mortem Alexandri, occupato regno Orien- 
tis, urbem condidit, ibique geminae originis memoriam 
consecravit. Nam et urbem ex Antiochi patris nomine 
Antiochiam vocavit ; et campos vicinos urbi Apollini di- 
cavit. Originis ejus argumentum etiam in posteris man- 
sit : siquidem filii nepotesque ejus , ancoram in femore, 
veluti notam generis naturalem, habuere. Multa in 
Oriente, post divisionem inter socios regni macedonici, 
bella gessit. Principio Babyloniam cepit; inde auctis ex 
victoria viribus, Bactrianos expugnavit. Transitum deinde 
in Indiam fecit, quae post mortem Alexandri, veluti cer- 
vicibus jugo servitutis excusso, praefectos ejus occiderat. 
Auctor libertatis Sandrocottus fuerat : sed titulum liber- 
tatis post victoriam in servitutem verterat : siquidem oc- 
cupato regno, populum, quem ab externa dominatione 
vindicaverat, ipse Servitio premebat. Fuit hic quidem hu- 
mili genere natus, sed ad regni potestatem majestate nu- 
minis impulsus. Quippe quum procacitate sua Alexan- 
drum regem offendisset , interfici a rege jussus salutem 
pedum celeritate quaesierat. Ex qua fatigatione, quum 

somno captus jaceret, leo ingentis formae ad dormientem 
accessit, sudoremque profluentem lingua ei detersit, ex- 
pergefactumque blande reliquit. Hoc prodigio primum 
ad spem regni impulsus, contractis latronibus, Indos ad 
novitatem regni sollicitavit. Molienti deinde bellum ad- 
versus praefectos Alexandri elephantus ferus infinitae ma- 
gnitudinis ultro se obtulit, et, veluti domita mansue- 
tudine, eum tergo excepit, duxque belli, et proeliator 
insignis fuit. Sic acquisito regno, Sandrocottus ea tem- 
pestate, qua Seleucus futurae magnitudinis fundamenta 
jaciebat, Indiam possidebat : cum quo, facta pactione, 
Seleucus , compositisque in Oriente rebus , in bellum 
Antigoni descendit. Adunatis igitur omnium sociorum 
copiis, proelium committitur; in eo Antigonus occiditur; 
Demetrius, filius ejus, in fugam vertitur. Sed socii, profli- 
gato hostili bello, denuo in seinet ipsos arma verterunt; 
et quum de praeda non convenirent , iterum in duas fac- 
tiones diducuntur. Seleucus Demetrio , Ptolemaeus Ly- 
simacho junguntur. Cassandro defuncto Philippus filius 
succedit. Sic, quasi ex integro, nova Macedoniae bella 
nascuntur. 


LIBER XVI. 


I. L ost Cassandri regis, filiique Philippi continuas mor- 
tes, Thessalonice regina, uxor Cassandri , non magno 
post tempore, ab Antipatro filio, quum vitam etiam per 
ubera materna deprecaretur, occiditur. Causa parricidii 
fuit, quod post mortem mariti, in divisione inter fratres 
regni, propensior fuisse Alexandro videbatur. Quod fa- 
cinus in eo gravius omnibus visum est, quod nullum 
maternae fraudis vestigium fuit : quanquam in parricidio 
nulla satis justa causa ad sceleris patrocinia praetexi po- 
test. Ob haec igitur Alexander, in ultionem maternae 
necis, gesturus cum fratre bellum, auxilium a Demetrio 
petit; nec Demetrius, spe invadendi macedonici regni, 
moram fecit. Cujus adventum verens Lysimachus, per- 
suadet genero suo Antipatro, ut malit cum fratre in gra- 
tiam reverti, quam paternum hostem in Macedoniam 
admitti. Inchoatam igitur inter fratres reconciliationem 
quum praesensisset Demetrius, per insidias Alexandrum 
interficit ; occupatoque Macedoniae regno , caedem apud 
exercitum excusaturus, in concionem vocat. Ibi «Priorem 
se petitum ab Alexandro allegat : nec fecisse se , sed oc- 
cupasse insidias. Regem autem se Macedoniae vel aetatis 
experimentis , vel causis justiorem esse. Patrem enim 
suum et Philippo regi, et Alexandro Magno socium in 

omni militia fuisse : liberorum deinde Alexandri minis- 
trum, et ad persequendos defectores ducem exstitisse. 
Contra Antipatrum, avum horum adolescentium, ama- 
riorem semper ministrum regni, quam ipsos reges fuisse. 
Cassandrum vero patrem, exstinctorem regiae domus, non 
feminis, non pueris pepercisse; nec cessasse, quoad om- 
nem stirpem regia; sobolis deleret. Horum scelerum ul- 
tionem, quia nequisset ab ipso Cassandro exigere , ad 
liberos ejus translatam. Quamobrem etiam Philippum, 
Alexandrumque, si quis manium sensus est, non inter- 
fectores suos, ac stirpis suae, sed ultores eorum, Mace- 
doniae regnum tenere malle. » Per haec mitigato populo , 
rex Macedoniae appellatur. Lysimachus quoque, quum 
bello Doricetis, regis Thracum, premeretur, ne eodem 
tempore et adversus eum dimicare necesse haberet, tra- 
dita ei altera parte Macedoniae, quae Antipatro ejus ge- 
nero obvenerat, pacem cum eo fecit. 

II. Igitur Demetrius, totis Macedoniae regni viribus 
instructus, quum Asiam occupare statuisset, iterato Pto- 
lemaeus, Seleucus, et Lysimachus, experti priore certa- 
mine, quantae vires essent concordiae, pacta societate, 
adunatisque exercitibus, bellum adversus Demetrium 
transferunt in Europam. His comitem se et belli socium , 
jungit Pyrrhus , rex Epiri , sperans non difficilius De- 
metrium amittere Macedoniam posse, quam acquisierat. 
Nec spes frustra fuit : quippe exercitu ejus corrupto, 
ipsoque in fugam acto, regnum Macedoniae occupavit. 
Dum haec aguntur, Lysimachus generum suum Antipa- 
trnm, regnum Macedoniae ademptum sibi soceri fraude 
querentem, interficit; filiamque suam Eurydicen, que- 

relarum sociam, in custodiam tradit : atque ita universa 
Cassandri domus Alexandro Magno, seu necis ipsius, 
seu stirpis exstincta: poenas, partim caede, partim sup- 
plicio, partiin parricidio luit. Demetrius quoque a tot 
exercitibus circumventus, quum posset honeste mori, 
turpiter se dedere Seleuco maluit. Finito bello , Ptole- 
maeus cum magna rerum gestarum gloria moritur. Is , 
contra jus gentium, minimo natu ex filiis ante infirmi- 
tatem regnum tradiderat, ejusque rei populo rationem 
reddiderat : cujus non minor favor in accipiendo , quam 
patris in tradendo regno fuerat. Inter cetera patris et 
filii mutuae pietatis exempla, etiam ea res amorem po- 
puli juveni conciliaverat , quod pater, regno ei publice 
tradito, privatus officium regni inter satellites fecerat, 
omnique regno pulchrius regis esse patrem duxerat. 

III. Sed inter Lysimachum, et Pyrrhum regem, so- 
cios paulo ante adversus Demetrium, assiduum inter 
pares discordiae malum bellum moverat. Victor Lysima- 
chus, pulso Pyrrho, Macedoniam occupaverat. Inde 
Thraciae, ac deinceps Heraclea: bellum intulerat : cujus 
urbis et initia et exitus admirabiles fuere : quippe Bceo- 
tiis pestilentia laborantibus oraculum Delphis respon- 
derat , « Coloniam in Ponti regione sacram Herculi con- 
derent. » Quum propter metum longae ac periculosae na- 
vigationis, mortem in patria omnibus praeoptantibus, 
res omissa esset, bellum his Phocenses intulerunt : quo- 
rum quum adversa proelia paterentur, iterato ad oracu- 
lum decurrunt : responsum, «Idem belli quod pestilen- 
tiae remedium fore.» Igitur conscripta colonorum manu, 
in Pontum delati, urbem Heracleam condiderunt. Et quo- 

niani fatorum auspiciis in eas sedes delati erant , brevi 
tempore magnas opes paravere. Mulla deinde hujus ur- 
bis adversus finitimos bella, multae etiam domesticae dis- 
sensiones fuere. Inter cetera magnifica, vel praecipue 
illud memorabile fuit. Quum rerum potirentur Athe- 
nienses, victisque Persis, Graeciae et Asiae tributum in tu- 
telam classis descripsissent, omnibus cupide ad praesi- 
dium salutis suae conferentibus; soli Heracleenses, ob 
amicitiam regum persicorum, collationem abnuerunt. 
Missus itaque ab Atheniensibus Lamachus cum exercitu 
ad extorquendum , quod negabatur, dum, relictis in li- 
tore navibus, agros Heracleensium populatur, classem 
cum' majore parte exercitus naufragio repentinae tempes- 
tatis amisit. Itaque quum neque mari posset, amissis 
navibus, neque terra auderet, cum parva manu inter tot 
ferocissimas gentes reverti ; Heracleenses honestiorem be- 
neficii, quam ultionis occasionem rati, instructos com- 
meatibus auxiliisque dimittunt : bene agrorum suorum 
populationem impensam existimantes, si, quos hostes 
habuerant, amicos reddidissent. 

IV. Passi sunt inter plurima mala etiam tyrannidein : 
siquidem quum plebs et novas tabulas et divisionem agro- 
rum divitum impotenter flagitaret, diu re in senatu trac- 
tata, quum exitus rei non inveniretur, postremum ad- 
versus plebem nimio otio lascivientem, auxilia a Timo- 
theo, Atheniensium duce mox, ab Epaminonda Theba- 
norum petivere. Utrisque negantibus, ad Clearchum, 
quem ipsi in exsilium egerant, decurrunt. Tanta calami- 
tatum necessitas fuit, ut, cui patriam interdixerant , eum 
ad tutelam patriae revocarent. Sed Clearchus exsilio fa- 


4 


EJigitized by Google 



i5s 


JUSTINI 


cinorosior redditus, et dissensionem populi occasionem 
invadendae tyrannidis existimans, primo tacitus cum Mi- 
thridate, civium suorum hoste , colloquitur ; et inita so- 
cietate paciscitur, ut revocatus in patriam, prodita ei 
urbe, praefectus ejus constitueretur. Postea autem insi- 
dias , quas civibus paraverat , in ipsum Mithridatem ver- 
tit. Namque quum, velut arbiter civilis discordiae, de 
exsilio reversus esset, statuto tempore, quo urbem Mi- 
thridati traderet, ipsum cum amicis suis cepit; captum- 
que, accepta ingenti pecunia, dimisit. Atque ut in illo 
subitum se ex socio fecit hostem, sic ex defensore sena- 
toriae causae, repente patronus plebis evasit; et adversus 
auctores potentiae suae, a quibus revocatus in patriam, 
per quos in arce collocatus fuerat, non solum plebem 
accendit, verum ctiain nefandissima quaeque tyrannicae 
crudelitatis exercuit. Igitur populo ad concionem vocato, 
«Neque se adfuturum amplius grassanti in populum se- 
natui,» ait; «intercessurum etiam, si in pristina saevitia 
perseveret : quod si pares se crudelitati senatorum arbi- 
trentur, abiturum cum militibus suis, neque civilibus 
discordiis interfuturum. Sin vero diffidant viribus pro- 
priis, vindictae se civium non defuturum. Proinde con- 
sulant sibi ipsi, jubeant abire se, an malint causae popu- 
laris socium remanere. » His verbis sollicitata plebs sum- 
mum ad eum imperium defert; et dum senatus potentiae 
irascitur, in servitutem se tyrannicae dominationis cum 
conjugibus ct liberis tradit. Igitur Clearchus lx senato- 
res comprehensos ( nam ceteri in fugam dilapsi erant) 
in vincula compingit. Laetari plebs, quod a duce potis- 
simum senatorum, senatus deleretur, versaque vice auxi- 

Iium eorum in exitium conversum esset. Quibus dum 
mortem passim omnibus minatur, cariora eorum pretia 
facit: siquidem Clearchus magna pecunia (quasi minis 
populi occulte eos subtracturus), accepta, spoliatos for- 
tunis, vita quoque spoliavit. 

V. Cognito deinde, quod bellum sibi ab iis, qui pro- 
fugerant, misericordia in auxilium sollicitatis civitatibus, 
pararetur, servos eorum manu mittit. Et ne quid mali 
afflictis honestissimis domibus deesset, uxores eorum 
filiasque nubere servis suis, proposita recusantibus morte, 
compellit, ut eos sibi fidiores, et dominis infestiores red- 
deret. Sed matronis tam lugubres nuptiae graviores re- 
pentinis funeribus fuere. Itaque multae se ante nuptias, 
multae in ipsis nuptiis, occisis prius novis maritis, inter- 
ficiunt, et se tam funestis calamitatibus, virtute ingenui 
pudoris, eripiunt. Proelium deinde committitur : quo vic- 
tor tyrannus captivos senatores in triumphi modum per 
ora civium trahit. Reversus in urbem alios vincit, tor- 
quet alios, alios occidit : nullus locus urbis a crudelitate 
tyranni vacat. Accedit saevitiae insolentia, crudelitati arro- 
gantia. Interdum ex successu continuae felicitatis obli- 
viscitur se hominem; interdum Jovis se filium dicit. Eunti 
per publicum aurea aquila , velut argumentum generis , 
praeferebatur : veste purpurea, et cothurnis regum tra- 
gicorum, et aurea corona utebatur : filium quoque suum 
Ceraunon vocat , ut Deos non mendacio tantum , verum 
etiam nominibus illudat. Haec illum facere duo nobilis- 
simi juvenes Chion et Leonides indignantes , patriam li- 
beraturi in necem tyranni conspirant. Erant hi discipuli 
Platonis philosophi : qui virtutem, ad quam quotidie 

praeceptis magistri erudiebantur , patriae exhibere cupien- 
tes, quinquaginta cognatos [veluti clientes] in insidiis 
locant. Ipsi inore jurgantium, ad tyrannum (veluti ad 
regem) in arcem contendunt: qui jure familiaritatis ad- 
missi, dum alterum priorem dicentem intentus audit 
tyrannus, ab altero obtruncatur. Sed et ipsi, sociis tar- 
dius auxilium ferentibus, a satellitibus obruuntur. Quare 
factum est, ut tyrannus quidem occideretur, sed patria 
non liberaretur. Nam frater Clearcbi, Satyrus, eadem via 
tyrannidem invadit; multisque annis, per gradus suc- 
cessionis, Heracleenses sub regno tyrannorum fuere. 


LIBER XVII. 


I. Jler idem ferine tempus in Hellesponti et Chersonesi 
regionibus terrae motus fuit : maxime tamen Lysimachia 
urbs, ante duos et viginti annos a Lysimacho rege con- 
dita, eversa est. Quod portentum dira Lysimacho, stir- 
pique ejus, ac regni ruinam , cum clade vexatarum re- 
gionum, portendebat. Nec ostentis fides defuit : nam 
brevi post tempore, Agathoclem filium suum, quem in 
successionem regni ordinaverat, per quem multa bella 
prospere gesserat, non solum patrium, verum etiam 
humanum ultra morem, perosus, ministra Arsinoe 
noverca, veneno interfecit. Haec illi prima mali la- 
bes, hoc initium impendentis ruinae fuit. Nam parrici- 
dium principum secutae caedes sunt, luentium suppli- 
cia, quod occisum juvenem dolebant. Itaque et hi, qui 
caedibus superfuerant, et hi, qui exercitibus praeerant, 
cerlatiin ad Seleucum deficiunt, eumque pronum jam ex 
aemulatione gloriae, bellum Lysimacho inferre compel- 
lunt. Ultimum hoc certamen commilitonum Alexandri 
fuit, et, velut ad exemplum fortunae, par reservatum. 
Lysimachus quatuor et lxx annos natus erat, Seleucus 
septem ct lxx. Sed in hac aetate utrique animi juveniles 
orant, imperiique cupiditatem insatiabilem gerebant. 
Quippe quum orbem terrarum duo soli tenerent, an- 


1 56 


JUSTINI • 


gustiis sibimet inclusi videbantur, vitasque finem non an- 
norum spatio, sed imperii terminis metiebantur. 

II. In eo bello Lysimachus, amissis ante variis casi- 
bus xv liberis, non instrenue mor iens, postremus domus 
suas ruinae cumulus accessit. Laetus tanta victoria Seleu- 
cus, et quod majus victoria putabat, solum se de cohorte 
Alexandri remansisse, victoremque victorum exstitisse, 
«Non humanum esse opus, sed divinum munus,» glo- 
riatur : ignarus prorsus, non multo post fragilitatis hu- 
mauae se ipsum exemplum futurum. Quippe post men- 
ses admodum septem a Ptolemaeo, cujus sororem Lysi- 
machus in matrimonio habuerat, per insidias circum- 
ventus occiditur; regnumque Macedoniae, quod Lysi- 
macho eripuerat, cum vita pariter amittit. Igitur Ptole- 
maeus quum et in gratiam memoriae magni Ptolemaei 
patris, et in favorem ultionis Lysimachi ambitiosus apud 
populares esset, primo Lysimachi filios conciliare sibi 
statuit; nuptiasque Arsinoes sororis suae, matris eorum 
petit , puerorum adoptione promissa; ut, quum in locum 
patris eorum successisset, nihil illi moliri vel verecun- 
dia matris, vel appellatione patris auderent. Fratris quo- 
que, regis jEgypti, concordiam per epistolas deprecatur, 
professus, «Deponere se offensam erepti paterni regni, 
neque amplius a fratre quaesiturum, quod honestius a 
paterno hoste perceperit. » Omnique arte adulatur Eu- 
meni et Ahtigono, Demetrii filiis, Antiocho, filio Se- 
leuci, cum quibus bellum habiturus erat, ne tertius sibi 
hostis accederet. Sed nec Pyrrhus, rex Epiri, omissus, 
ingens momentum futurus, uti parti socius accessisset : 
qui ct ipse spoliare singulos cupiens, omnibus se parti- 

]>us venditabat. Itaque Tarentinis adversus Romanos la- 
turus auxilium, ab Antigono naves, ad exercitum in Ita- 
liam deportandum, mutuo petit; ab Antiocho pecuniam, 
qui opibus, quam militibus, instructior erat; a Ptole- 
maeo Macedonum militum auxilia. Sed Ptolemaeus, cui 
nulla dilationis ex infirmitate virium venia esset, quin- 
que millia peditum, equitum quatuor millia, elephantos 
quinquaginta, non amplius quam in biennii usum dedit. 
Ob haec Pyrrhus, filia Ptolemaei in matrimonium accepta, 
vindicem eum regni reliquit: ne, abducta in Italiam ju- 
ventute, praedam hostibus regnum relinqueret. 

III. Sed quoniam ad Epiri mentionem ventum est, 
de origine regni ejus pauca narranda sunt. Molossorum 
primum in ea regione regnum fuit. Post Pyrrhus, Achil- 
lis filius, amisso per absentiam trojauis temporibus 
paterno regno, in his locis consedit, qui Pyrrhidae pri- 
mo, postea Epirotae dicti sunt. Sed Pyrrhus quum in 
templum Dodonaei Jovis ad consulendum venisset, ibi 
Ianassam , neptem Herculis, rapuit : ex cujus matri- 
monio octo liberos sustulit. Ex his nonnullas virgines 
nuptum finitimis regibus tradidit, opesque affinitatum 
auxilio magnas paravit : atque ita Heleno, filio Priami 
regis, ob industriam singularem, regnum Chaonum, ct 
Andromachen Hectoris, quam et ipse matrimonio suo 
in divisione trojanae praedae acceperat, uxorem tradidit : 
brevique post tempore Delphis, insidiis Orestae, filii 
Agamemnonis, inter altaria Dei interiit. Successor huic 
Pielus filius fuit. Per ordinem deinde regnum ad Arry- 
bam descendit, cui, quoniam pupillus et unicus ex gente 
nobili superesset, intentiore omnium cura servandi ejus 

educandique , publice Ultores constituuntur : Athenas 
quoque erudiendi gratia missus, quanto doctior majo- 
ribus suis, tanto et gratior populo fbit. Primus itaque 
leges , et senatum , annuosque magistratus et reipublicae 
formam composuit : ct ut a Pyrrho sedes , sic vita cul- 
tior populo ad Arryba statuta. Hujus filius Neoptolemus 
fuit: ex quo nata est Olympias , mater Alexandri Magni, 
et Alexander, qui post eum regnum Epiri tenuit; et in 
Italia bello gesto, in Brutiis interiit. Post ejus mortem 
frater Placides regno successit, qui, assiduis adversus 
Macedonas bellorum certaminibus populum fatigando, 
offensam civium contraxit; ac propterca in exsilium ac- 
tus, Pyrrhum filium bimum, admodum parvulum, in 
regno reliquit. Qui ct ipse quum a populo propter odium 
patris ad necem quaereretur, furtim subtractus in Illy- 
rios defertur ; tradilusque est Beroae , Glauciae regis 
uxori , nutriendus, qua: ct ipsa genus jEacidarum erat. 
Ibi eum, seu misericordia fortunae ejus, seu infantili- 
bus blandimentis inductus rex, adversum Cassandrum, 
Macedoniae regem, qui eum sub belli comminatione de- 
poscebat, diu protexit , addito in auxilium etiam adop- 
tionis officio. Quibus rebus moti Epirotae, odio in miseri- 
cordiam verso, annorum xi eum in regnum revocaverunt, 
datis tutoribus, qui regnum usque adultam ejus aetatem 
tuerentur. Adolescens deinde multa bella gessit ; tantus- 
que rerum successu haberi coeptus est, ut Tarentinos 
solus adversus Romanos tueri posse videretur. 


Digitized by GoogI 


LIBER XVIII. 


J. Igitur Pyrrhus, rex Epiri, quum iterata Tarenti- 
norum legatione, additis Samnitum et Lucanorum pre- 
cibus, et ipsis auxilio adversus Romanos indigentibus, 
fatigaretur, non tam supplicum precibus, quam spe in- 
vadendi Italiae imperii inductus, venturum se cum exer- 
citu pollicetur. In quam rem inclinatum semel animum 
praecipitem agere coeperant exempla majorum : ne aut 
inferior patruo suo Alexandro videretur, quo defensore 
iidem Tarentini adversus Brutios usi fuerant; aut mino- 
res animos Magno Alexandro habuisse, qui tam longa 
a domo militia Orientem subegit. Igitur relicto custode 
regni filio Ptolemaeo, annos xv nato, exercitum in portu 
Tarentino exponit , duobus parvulis filiis, Alexandro et 
Heleno, in solatia longinquae secum expeditionis adduc- 
tis. Cujus audito adventu, consul romanus Valerius Lae- 
vinus, festinans, ut prius cum eo congrederetur, quam 
auxilia sociorum convenirent, exercitum in aciem edu- 
cit. Nec rex , tametsi numero militum inferior esset, cer- 
tamini moram fecit. Sed Romanos vincentes jam, inusi- 
tata ante elephantorum forma stupere primo, mox cedere 
proelio coegit; victoresquc jam nova Macedonum mons- 
tra repente vicerunt. Nec hostibus incruenta victoria fuit 
Nam et ipse Pyrrhus graviter vulneratus est; et magna 

pars militum ejus caesa; majoremque gloriam ejus victo- 
riae, quam laetitiam habuit. Hujus pugnae eventum multae 
civitates secutae Pyrrho se tradunt. Inter ceteras etiam 
Locri, prodito praesidio romano, ad Pyrrhum deficiunt. 
Ex ea praeda Pyrrhus cc captivos milites Romam gratis 
remisit, ut, cognita virtute ejus, Romani cognoscerent 
etiam liberalitatem. Interjectis deinde diebus, quum so- 
ciorum exercitus supervenisset, iterato proelium cum Ro- 
manis facit, in quo par fortuna priori bello fuit. 

II. Interea Mago, dux Carthaginiensium in auxilium 
Romanorum cum cxx navibus missus senatum adiit, 
«lEgre tulisse Carthaginienses affirmans, quod bellum 
in Italia a peregrino rege paterentur : ob quam causam 
missum se, ut, quoniam externo hoste oppugnarentur, 
externis auxiliis juvarentur. » Gratiae a senatu Carthagi- 
niensibus actae , auxiliaque remissa. Sed Mago, punico 
ingenio, post paucos dies tacitus, quasi pacificator Car- 
thaginiensium, Pyrrhum adit, speculaturus consilia ejus 
de Sicilia, quo eum arcessiri faina erat. Nam Romanis 
eadem causa mittendi auxilii Carthaginiensibus fuerat, 
ut romano bello, ne in Siciliam transire posset Pyr- 
rhus, in Italia detineretur. Dum luee aguntur, legatus a 
senatu romano Fabricius Luscinus missus, pacem cum 
Pyrrho composuit. Ad quam confirmandam Cineas Ro- 
mam cum ingentibus a Pyrrho donis missus, neminem , 
cujus domus muneribus pateret, invenit. Huic continen- 
tiae Romanorum simile exemplum iisdem ferme tempo- 
ribus fuit. Nain missi a senatu in /Egyptuin legati quum 
ingentia sibi a Ptolema» rege missa munera sprevissent, 
interjectis diebus, ad camam invitatis aureae coronae missae 

sunt : quas illi honoris causa receptas , postera die sta- 
tuis regis imposuerunt. Igitur Cineas quum turbatam 
cum Romanis pacem ah Appio Claudio renuntiasset , 
interrogatus a Pyrrho aqualis Roma esset,» respondit 
a regum urbem sibi visam. » Post haec legati Siculorum 
superveniunt, tradentes Pyrrho totius insulae imperium, 
quae assiduis Carthaginiensium bellis vexabatur. Itaque 
relicto Locris Alexandro filio, firmatisque sociorum ci- 
vitatibus valido praesidio, in Siciliam exercitum trajecit. 

III. Et quoniam ad Carthaginiensium mentionem ven- 
tum est, de origine eorum pauca dicenda sunt, repeti- 
tis Tyriorum paulo altius rebus, quorum casus etiam 
dolendi fuerunt. Tyriorum gens condita a Phoenicibus 
fuit : qui terrae motu vexati, relicto patriae solo, Assy- 
rium stagnum primo, mox mari proximum litus, inco- 
luerunt, condita ibi urbe, quam a piscium ubertate, 
Sidona appellaverunt ; nam piscem Phoenices Sidon vo- 
cant. Post multos deinde annos a rege Ascaloniorum 
expugnati, navibus appulsi, Tyron urbem ante annum 
Trojanae cladis condiderunt. Ibi Persarum bellis diu va- 
ricque fatigati, victores quidem fuere; sed attritis viri- 
bus, a servis suis multitudine abundantibus, indigna 
supplicia perpessi sunt : qui , conspiratione facta, omnem 
liberum populum cum dominis interficiunt; atque ita, 
potiti urbe, lares dominorum occupant, rempublicam 
invadunt, conjuges ducunt, et, quod ipsi non erant, 
liberos procreant. 

Unus ex tot millibus servorum fuit, qui miti inge- 
nio, senis domini parvulique filii ejus fortuna move- 
retur, dominosque non truci feritate, sed piae miseri- 

cordi® Immanitate respiceret. Itaque quum velut oc- 
cisos alienasset, servisque de statu reipublic® delibe- 
rantibus placuisset regem ex suo corpore creari, eumque 
potissimum quasi acceptissimum diis , qui solem orien- 
tem primus vidisset, rem ad Stratonem (hoc enim ei 
nomen erat) dominum occulte latentem detulit. Ab eo 
formatus, quum medio noctis omnes in unum campum 
processissent, ceteris in Orientem spectantibus, solus 
Occidentis regionem intuebatur. Id primum aliis videri 
furor, in Occidente solis ortum qu®rere : ubi vero dies 
adventare coepit, editissimisque culminibus urbis oriens 
splendere, exspectantibus aliis, ut ipsum solem aspi- 
cerent, hic primus omnibus fulgorem solis in summo 
fastigio civitatis ostendit. Non servilis ingenii ratio visa ; 
requirentibusque auctorem, de domino confitetur. Tunc 
intellectum est, quantum ingenua servilibus ingenia 
prsstarent; malitiaque servos, non sapientia vincere. 
Igitur venia seni filioque data est : et velut numine quo- 
dam reservatos arbitrantes , regem Stratonem creave- 
runt. Post cujus mortem regnum ad filium, ac deinde ad 
nepotes transiit. Celebre hoc servorum facinus , metuen- 
dumque exemplum toto orbe terrarum fuit. Itaque 
Alexander Magnus, quum, interjecto tempore, in Oriente 
bellum gereret, velut ultor public® securitatis, expu- 
gnata eorum urbe, oinnes, qui proelio superfuerant, ob 
memoriam veteris c»dis crucibus affixit; genus tantum 
Stratonis inviolatum servavit, regnumque stirpi ejus res- 
tituit, ingenuis et innoxiis incolis insui® attributis, ut, 
exstirpato servili germine, genus urbis ex integro con- 
deretur. 

IV. FIoc igitur motio Tyrii Alexandri auspiciis con- 
diti, parcimonia et labore quaerendi cito convaluere. Ante 
cladem dominorum tpium et opibus et multitudine abun- 
darent, missa in Africam juventute, Uticam condidere; 
quum interim rex Tyro decedit , fdio Pygmalione , et 
Elissa (ilia, insignis formae virgine, heredibus institutis. 
Sed populus Pygmalioni admodum puero regnum tradi- 
dit. Elissa quoque Acerbae avunculo suo, sacerdoti Her- 
culis , qui honos secundus a rege erat, nubit. Huic ma- 
gnae , sed dissimulatae opes erant; aurumque, metu regis, 
non tectis, sed terrae crediderat : quam rem etsi homines 
ignorabant , fama tamen loquebatur. Qua incensus Pyg- 
malion, oblitus juris humani, avunculum suum, eum- 
demque generum , sine respectu pietatis, occidit. 

Elissadiu fratrem propter scelus aversata ad postremum, 
dissimulato odio , mitigatoque interim vultu, fugam tacito 
molitur, assumptis quibusdam principibus in societatem , 
quibus par odium in regem esse, eamdemque fugiendi 
cupiditatem arbitrabatur. Tunc fratrem dolo aggreditur: 
fingit , « se ad eum migrare velle , ne amplius ei mariti 
domus, cupidae oblivionis, gravem luctus imaginem re- 
novet, nec ultro amara admonitio oculis ejus occurrat. » 
Non invitus Pygmalion verba sororis audivit, existimans 
cum ea et aurum Acerbae ad se venturum. Sed Elissa 
ministros migrationis a rege missos, navibus cum omni- 
bus opibus suis prima vespera imponit, provectaque in 
altum, compellit eos onera arenae, pro pecunia involu- 
cris involuta, in mare dejicere. Tunc deflens ipsa, lugu- 
brique voce Acerbam ciet : orat, «ut libens opes suas 
recipiat, quas reliquerat; haheatque inferias, quas ha- 

buerat causam mortis. » Tunc ipsos ministros aggredi- 
tur : «Sibi quidem ait Optatam olim mortem; sed illis 
acerbos cruciatus , et dira supplicia imminere, qui Acerbae 
opes, quarum spe parricidium rex fecerit, avaritiae ty- 
ranni subtraxerint.» Hoc metu omnibus injecto, co- 
mites fugae accepit. Junguntur ei senatorum in eam 
noctem praeparata agmina; atque ita sacris Herculis, 
cujus sacerdos Acerbas fuerat , repetitis , exsilio sedes 
quaerunt. 

V. Primus illis appulsus terrae Cyprus insula fuit : ubi 
sacerdos Jovis, cum conjuge et liberis, deorum monitu, 
comitem se Elissae sociumque fortunae offert , pactus sibi 
posterisque perpetuum honorem sacerdotii. Conditio pro 
manifesto omine accepta. Mos erat Cypriis, virgines ante 
nuptias statutis diebus dotalem pecuniam quaesituras, in 
quaestum ad litus maris mittere, pro reliqua pudicitia 
libamenta Veneri soluturas, llarum igitur ex numero lxxx 
admodum virgines raptas navibus imponi Elissa jubet; 
ut et juventus matrimonia , et urbs sobolem , habere pos- 
set. Dum haec aguntur, Pygmalion cognita, sororis fuga, 
quum impio bello fugientem persequi pararet, aegre pre- 
cibus matris, et deorum minis victus, quievit : cui quum 
inspirati vates canerent, o non impune laturum, si incre- 
menta urbis toto orbe auspicatissimae interpellasset , » 
hoc modo spatium respirandi fugientibus datum. Itaque 
Elissa delata in Africae sinum, incolas loci ejus, adventu 
peregrinorum , mutuarumque rerum commercio gauden- 
tes, in amicitiam sollicitat : deinde empto loco, qui corio 
bovis tegi posset, in quo fessos longa navigatione socios, 
quoad proficisceretur, reficere posset, corium in tenuis- 

simas partes secari jubet, atque ita majus loci spatium, 
quam petierat, occupat : unde postea ei loco Byrsa; no- 
men fuit. Confluentibus deinde vicinis locorum, qui spe 
lucri multa hospitibus venalia inferebant, sedesque ibi 
statuentibus, cx frequentia hominum velut instar civita- 
tis effectum est. Uticensium quoque legati dona, ut con 
sanguineis, attulerunt; hortatique sunt, urbem ibi con 
derent, ubi sedes sortiti essent. Sed et Afros detinendi 
advenas amor cepit. Itaque consentientibus omnibus Car- 
thago conditur, statuto annuo vectigali pro solo urbis. 
In primis fundamentis caput bubulum inventum est; 
quod auspicium quidem fructuosa; terrae, sed laboriosae, 
perpetuoque servae urbis fuit : propter quod in alium lo- 
cum urbs translata. Ibi quoque equi caput repertum, 
bellicosum potentemque populum futurum significans, 
urbi auspicatam sedem dedit. Tunc ad opinionem novae 
urbis concurrentibus gentibus, brevi et populus, et ci- 
vitas magna facta. 

VI. Quum successu rerum florentes Carthaginis opes 
essent , rex Maxitanorum Hiarbas, decem Poenorum prin- 
cipibus ad se arcessitis, Elissae nuptias sub belli denun- 
tiatione petit : quod legati reginae referre metuentes, 
punico cum ea ingenio egerunt, nuntiantes, «regem 
aliquem poscere, qui cultiores victus eum Afrosque per- 
doceat : sed quem inveuiri posse, qui ad Barbaros et 
ferarum more viventes transire a consanguineis velit ? » 
Tunc a regina castigati, si pro salute patriae asperiorem 
vitam recusarent, cui etiam ipsa vita , si res exigat, de- 
beatur, regis mandata aperuere, dicentes, quae praeci- 
piat aliis, ipsi facienda esse, si velit urbi consultum 

esse. Hoc dolo capta, diu Acerbae viri nomine cum 
multis lacrymis et lamentatione flebili invocato, ad pos- 
tremum, ituram se, quo sua et urbis fata vocarent, 
respondit. In hoc trium mensium sumpto spatio, pyra in 
ultima parte urbis exstructa, velut placatura viri manes, 
inferiasque ante nuptias missura, multas hostias caedit, 
et, sumpto gladio, pyram conscendit; atque ita ad popu- 
lum respiciens, «ituram se ad virum, sicut praeceperant, » 
dixit , vitamque gladio finivit. 

Quandiu Carthago invicta fuit, pro dea culta est. 
Condita est urbs haec lxxii annis ante, quam Roma : 
cujus virtus sicut bello clara fuit, ita domi status variis 
discordiarum casibus agitatus est. Quum inter cetera mala 
etiam peste laborarent , cruenta sacrorum religione , et 
scelere pro remedio usi sunt: quippe homines ut victimas 
immolabant; et impuberes (quae aetas etiam hostium mi- 
sericordiam provocat) aris admovebant, pacem deorum 
sanguine eorum exposcentes , pro quorum vita dii rogari 
maxime solent. 

VII. Itaque aversis tanto scelere numinibus, quum 
in Sicilia diu feliciter dimicassent, translato in Sardi- 
niam bello, amissa majore exercitus parte, gravi proelio 
victi sunt. Propter quod ducem suum Maleum, cujus 
auspiciis et Siciliae partem domuerant , et adversus Afros 
magnas res gesserant , cum parte exercitus , quae super- 
fuerat, exsulare jusserunt. Quam rem aegre ferentes mi- 
lites, legatos Carthaginem mittunt, qui reditum primo, 
veniamque infelicis militiae, petant; tum denuntient, 
quod precibus nequeant, armis se consecuturos. Quum 
et preces et minae legatorum spretae essent, interjec- 

lis diebus, conscensis navibus, annali ad urbem ve- 
niunt : ibi deos hominesque testati , « non se expugna- 
tum, sed recuperatum patriam venire, ostensurosque 
civibus suis, non virtutem sibi priore bello, sed fortu- 
nam defuisse , » prohibitis commeatibus , obsessaque 
urbe, in summam desperationem Carthaginienses ad- 
duxerunt. Interea Cartalo, Malei exsulis ducis filius, 
quum praeter castra patris a Tyro, quo decimas Herculi 
ferre ex praeda Siciliensi, quam pater ejus ceperat, a 
Carthaginiensibus missus fuerat, reverteretur, arcessi-; 
tusque a patre esset, «prius publicae se religionis officia 
exsecuturum, quam privatae pietatis, » respondit. Quam 
rem etsi indigne ferret pater, non tamen vim afferre 
religioni ausus est. Interjectis deinde diebus, Cartalo, 
petilo commeatu a populo, quum reversus ad patrem 
esset ; ornatusque purpura et infulis sacerdotii , om- 
nium se oculis ingereret, tunc in secretum abducto pater 
ait : « Aususnces, nefandissimum caput, ista purpura et 
auro ornatus, in conspectum tot miserorum civium ve- 
nire; et moesta ac lugentia castra, circumfluentibus 
quietae felicitatis insignibus, velut exsultabundus in- 
trare? Nusquamnete aliis jactare potuisti? Nullus locus 
aptior, quam sordes patris, et exsilii infelicis aerumnae 
fuerunt? Quid, quod paulo ante vocatus, non dico pa- 
trem, duCem certe civium tuorum, superbe sprevisti? 
Quid porro tu in purpura ista coronisque aliud, quam 
victoriarum mearum titulos geris? Quoniam igitur tu in 
patre nihil nisi exsulis nomen agnoscis, ego quoque im- 
peratorem me magis, quam patrem judicabo; statuam- 
que in te exemplum, ne quis posthac infelicibus mise- 

riis patris illudat. » Atque ita eum cum ornatu suo , in 
altissimam crucem in conspectu urbis suffigi jussit. Post 
paucos deinde dies Carthaginem capit ; evocatoque po- 
pulo ad concionem , exsilii injuriam queritur : belli ne- 
cessitatem excusat; contentumque victoria sua, puni- 
tis auctoribus miserorum civium, injuriosi exsilii omni- 
bus se veniam dare dicit. Atque ita decem senatoribus 
interfectis , urbem legibus suis reddidit. Nec multo post 
ipse, affectati regni accusatus, duplicis, et in filio et in 
patria, parricidii poenas dedit. Huic Mago imperator suc- 
cessit , cujus industria et opes Carthaginiensium , et im- 
perii fines, et bellicae gloriae laudes, creverunt. 

I. IVI ago, Carthaginiensium imperator, quum primus 
omnium, ordinata disciplina militari, imperium Poeno- 
rum condidisset, viresque civitatis, non minus bellandi 
arte, quam virtute, firmasset, diem fungitur, relictis 
duobus filiis, Hasdrubale et Hamilcare: qui, per vestigia 
paternae virtutis decurrentes, sicuti generi, ita et magni- 
tudini patris successerunt. His ducibus Sardiniae bellum 
illatum; adversus Afros quoque, vectigal pro solo urbis 
inultorum annorum repetentes, dimicatum : sed Afro- 
rum sicuti causa justior, ita et fortuna superior fuit; 
bellumque cum his solutione pecuniae, non armis finitum. 
In Sardinia quoque Hasdrubal graviter vulneratus, im- 
perio Hamilcari fratri tradito, interiit : cujus mortem, 
quum luctus civitatis, tum et dictaturae undecim, et 
triumphi quatuor insignem fecere : hostibus quoque cre- 
vere animi, veluti cum duce vires Poenorum cecidissent. 
Itaque Siciliae populis propter assiduas Carthaginiensium 
injurias, ad Leonidam, fratrem regis Spartanorum , con- 
currentibus, grave bellum natum : in quo et diu, et varia 
victoria proeliatum fuit. Dum haec aguntur, legati a Da- 
rio, Persarum rege, Carthaginem venerunt, afferentes 
edictum, quo Poeni humanas hostias immolare, et canina 
vesci prohibebantur; mortuorumque corpora terra pc- 

tius obruere, quam cremare, a rege jubebantur : pe- 
tentes simul auxilia adversus Graeciam, cui illaturus 
bellum Darius erat. Sed Carthaginienses, auxilia negan- 
tes, propter assidut finitimorum bella, ceteris, ne per 
omnia contumaces viderentur, cupide paruere. 

II. Interea Hamilcar bello Siciliensi interficitur, relic- 
tis tribus filiis, Ilimilcone, Hannone, Giscone. Hasdru- 
bali quoque par numerus filiorum fuit, Hannibal, et 
Hasdrubal , et Sappho. Per hos res Carthaginiensium ea 
tempestate gerebantur. Itaque et Mauris bellum illatum, 
et adversus Numidas pugnatum , et Afri compulsi sti- 
pendium urbis conditae Carthaginiensibus remittere. 
Deinde quum familia tanta imperatorum gravis liberae 
civitati esset, omniaque ipsi agerent simul et judicarent, 
centum ex numero senatorum judices deliguntur, qui 
reversis a bello ducibus rationem rerum gestarum exi- 
gerent , ut hoc metu ita in bello imperia cogitarent , ut 
domi judicia legesque respicerent. In Sicilia in locum 
Hamilcaris , imperator Himilco succedit : qui quum na- 
vali terrestrique bello secunda proelia fecisset, inultasque 
civitates cepisset, repente pestilentis sideris vi exercitum 
amisit. Quae res quum nuntiata Carthagini esset, incesta 
civitas fuit : omnia ululatibus , non secus ac si urbs ipsa 
capta esset, personabant : clausae privatae domus, clausa 
deorum templa, intermissa omnia sacra, omnia privata 
officia damnata. Cuncti deinde ad portum congregantur, 
egredientesque paucos e navibus, qui cladi superfuerant. 

de suis percontantur. Ut vero dubia antea spe, et sus- 
penso metu, incerta orbitatis exspectatione, casus suo- 
rum miseris eluxit , tunc toto litore plangentium gemitus , 
tunc infelicium matrum ululatus , et debiles querelae au- 
diebantur. 

111. Inter haec procedit inops e navi sua imperator, 
sordida servilique tunica discinctus : ad cujus conspec- 
tum plangentium agmina junguntur. Ipse quoque manus 
ad coelum tendens, nunc sortem suam, nunc publicam 
fortunam deflet; nunc «deos accusat, qui tanta belli 
decora, et tot ornamenta victoriarum, quae ipsi dederant, 
abstulerint; qui captis tot urbibus, totiesque hostibus 
terrestri navalique proelio victis , exercitum victorem non 
bello, sed peste deleverint. Deferre se tamen civibus suis 
non modica solatia, quod malis eorum hostes gaudere, 
non gloriari possint : quippe quum neque eos, qui mor- 
tui sunt, a se occisos, neque eos, qui reversi sunt, a se 
fugatos possint dicere. Praedam , quam relictis a se cas- 
tris abstulerint , non esse talem, quam velut spolium victi 
hostis ostentent : sed quam possessione vacua , fortuitis 
dominorum mortibus , sicuti caduca occuparint. Quod 
ad hostes pertinet, victores se recessisse: quod ad pes- 
tem, victos. Nihil tamen se gravius ferre, quam quod inter 
fortissimos viros mori non potuerit, servatusque sit, non 
ad vitae jucunditatem, sed ad ludibrium calamitatis. 
Quanquam ubi miseras copiarum reliquias Carthaginem 
reduxerit, se quoque secuturum commilitones suos; 


i 7 a JUSTINI HISTORIARUM LIB. XIX. 

ostensurumque patriae, non ideo se in eam diem vixisse, 
quoniam velit vivere : sed ne hos, quibus nefanda lues 
pepercerat , inter hostium exercitus relictos , morte sua 
proderet. » Tali vociferatione per urbem ingressus, ut 
ad limina domus suae venit, prosecutam multitudinem 
velut postremo alloquio dimisit; obseratisque foribus, 
ac nemine ad se, ne filiis quidem, admissis, mortem sibi 
conscivit. 

LIBER XX. 


I. JL/ionysics, e Sicilia Carthaginiensibus pulsis, occu- 
patoque totius insulse imperio, grave otium regno suo, 
periculosamque desidiam tanti exercitus ratus, copias in 
Italiam trajecit : simul ut militum vires continuo labore 
acuerentur, et regni fines proferrentur. Prima illi mihtia 
adversus Graecos, qui proxima Italici maris litora tene- 
bant, fuit; quibus devictis, finitimos quosque aggredi- 
tur, omnesque Graeci nominis Italiam possidentes , hostes 
sibi destinat : quae gentes non partem, sed universam 
ferme Italiam , ea tempestate occupaverant. Denique 
multae urbes adhuc post tantam vetustatem vestigia graeci 
moris ostentant. Namque Thuscorum populi, qui oram 
inferi maris possident, a Lydia venerunt: et Venetos, 
quos incolas superi maris videmus, capta et expugnata 
Troja, Antenore duce, misit : Hadria quoque Illyrico 
mari proxima, quae et Hadriatico mari nomen dedit, 
graeca urbs est; et Arpos Diomedes, exciso Ilio, naufra- 
gio in ea loca delatus, condidit. Sed et Piste in Liguribus 
graecos auctores habent : et in Thuscis Tarquinii a Thes- 
salis, et Spina in Umbris : Perusini quoque originem ab 
Achaeis ducunt. Quid Ceren urbem dicam? Quid Latinos 
populos, qui ab dEnea conditi videntur? Jam Falisci,. 
Nolani, Abellani, nonne Chalcidensium coloni sunt? 

Quid tractus omnis Campania;? Quid Brutii, Sabinique? 
Quid Samnites? Quid Tarentini? quos Lacedaemone pro- 
fectos, Spuriosque vocatos accepimus. Thurinorum ur- 
bem condidisse Philocteten ferunt , ibique adhuc monu- 
mentum ejus visitur, et Herculis sagittae in Apollinis 
templo, quae fatum Trojae fnere. 

II. Metapontini quoque in templo Minervae ferra- 
menta, quibus Epeus, a quo conditi sunt, equum tro- 
janum fabricavit, ostentant. Propter quod omnis illa pars 
Italiae Major Grcecia appellata est. Sed principio ori- 
ginum Metapontini cum Sybaritanis et Crotoniensibus 
pellere ceteros Graecos Italia statuerunt. Quum primum 
urbem Sirim cepissent , in expugnatione ejus quinqua- 
ginta juvenes amplexos Minervae simulacrum, sacerdo- 
teinque deae velatum ornamentis, inter ipsa altaria tru- 
cidaverunt. Ob haec quum peste et seditionibus vexaren- 
tur, priores Crotonienses Delphicum oraculum adierunt 
Responsum his est, «finem mali fore, si violatum Mi- 
nervae numen, et interfectorum inanes placassent.» Ita- 
que quum statuas juvenibus justae magnitudinis, et in- 
primis Minervae fabricare coepissent , Metapontini , co- 
gnito oraculo deorum, occupandam manium et deee pa- 
cem rati , juvenibus modica et lapidea simulacra ponunt , 
et deam panificiis placant. Atque ita pestis utrobique 
sedata est, quum alteri magnificentia, alteri velocitate 
certassent. Recuperata sanitate, non diu Crotonienses 
quievere. Itaque indignantes, in oppugnatione Siris 
auxilium contra se a Locrensibus latum, bellum his in- 
tulerunt. Quo metu territi Locrenses ad Spartanos de- 
currunt : auxilium supplices deprecantur. Illi longinqua 

militia gravati, auxilium a Castore et Polluce petere eos 
jubent. Neque legati responsum sociae urbis spreverunt: 
profectique in proximum templum, facto sacrificio , auxi- 
lium deorum implorant. Litatis hostiis , obtentoque , ut 
rebantur, quod petebant, haud secus laeti, quam si deos 
ipsos secum avecturi essent , pulvinaria iis in navi com- 
ponunt; faustisque profecti ominibus, solatia suis pro 
auxiliis deportant. 

m. His cognitis, Crotonienses et ipsi legatos ad ora- 
culum Delphos mittunt, victoriae facultatem bellique 
prosperos eventus deprecantes. Responsum, « prius votis 
hostes, quam armis, vincendos.» Quum vovissent Apol- 
lini decimas praedae, Locrenses et voto hostium, et res- 
ponso dei cognito, nonas voverunt; tacitamque eam 
rem habuere, ne votis vincerentur. Itaque quum in 
aciem processissent, et Crotoniensium centum viginti 
millia armatorum constitissent, Locrenses paucitatem 
suam circumspicientes (nam sola quindecim millia mi- 
litum habebant), omissa spe victoriae , in destinatam mor- 
tem conspirant ; tantusque ardor ex desperatione sin- 
gulos cepit, ut victores se putarent, si non inulti mo- 
rerentur. Sed' dum mori honeste quaerunt, feliciter 
vicerunt : nec alia causa victoriae fuit , quam quod de- 
speraverunt. Pugnantibus Locris, aquila ab acie nun- 
quam recessit, eosque tam diu circumvolavit, quoad 
vincerent. In cornibus quoque duo juvenes diverso a 
ceteris armorum habitu, eximia magnitudine, et albis 
equis, et coccineis paludamentis, pugnare visi sunt, nec 
ultra apparuerunt, quam pugnatum est. Hanc admira- 
tionem auxit incredibilis famae velocitas. Nam eadem 

tlie, qua in Italia pugnatum est , et Corintho, et Athe- 
nis, et Lacedaemone nuntiata est victoria. 

IV. Post haec Crotoniensibus nulla virtutis exercitatio, 
nulla armorum cura fuit. Oderant enim, quae infeliciter 
sumpserant; mutassentque vitam luxuria, ni Pythagoras 
philosophus fuisset. Ilie Sami Demarato, locuplete ne- 
gotiatore, natus, magnisque sapientiae incrementis for- 
matus, iEgyptum primo, mox Babyloniam ad perdiscen- 
dos siderum motus, originemque mundi spectandam, 
profectus, summam scientiam consecutus erat. Inde 
regressus Cretam et Lacedaemona , ad cognoscendas Mi- 
nois et Lycurgi inclytas ea tempestate leges, contende- 
rat. Quibus omnibus instructus, Crotonam venit, po- 
pulumque in luxuriam lapsum , auctoritate sua ad usum 
frugalitatis revocavit. Laudabat quotidie virtutem; et 
vitia luxuriae, casusque civitatium, ea peste perditarum, 
enumerabat; tantumque studium ad frugalitatem mul- 
titudinis provocavit , ut aliquos ex his luxuriatos incre- 
dibile videretur. Matronarum quoque separatam a viris 
doctrinam, et puerorum a parentibus, frequenter ha- 
buit. Docebat nunc has pudicitiam , et obsequia in viros; 
nunc illos modestiam, et litterarum studium. Inter haec 
velut genitricem virtutum frugalitatem omnibus ingere- 
bat; consecutusque disputationum assiduitate erat, ut 
matrona; auratas vestes , ceteraque dignitatis suae orna- 
menta , velut instrumenta luxuriae , deponerent ; eaque 
omnia delata in Junonis aedem ipsi deae consecrarent, 
prae se ferentes, vera ornamenta matronarum pudici- 
tiam , non vestes , esse. In juventute quoque quantum 
profligatum sit, victi feminarum contumaces animi ma- 

nifcstant. Sed ccc ex juvenibus , quum sodalitii juris 
sacramento quodam nexi, separatam a ceteris civibus 
vitain exercerent, quasi coetum clandestinae conjurationis 
haberent, civitatem in se converterunt: quae eos, quum 
in unam domum convenissent, cremare voluit. In quo 
tumultu lx ferme periere : ceteri in exsilium profecti. 
Pythagoras autem quum annos xx Crotonae egisset, Me- 
tapontum migravit, ibique decessit : cujus tanta admi- 
ratio fuit, ut ex domo ejus templum facerent, eumque 
pro deo colerent. 

Y. Igitur Dionysius tyrannus, quem supra a Sicilia 
exercitum in Italiam trajecisse, bellumquc Graecis in- 
tulisse, memoravimus, expugnatis Locris , Crotonienses , • 
vix vires longo otio ex prioris belli clade resumentes, 
aggreditur : qui fortius cum paucis tanto exercitui ejus , 
quam antea cum tot millibus Locrensium paucitati, res- 
titerunt. Tantum virtutis paupertas adversus insolentes 
divitias habet, tantoque insperata interdum sperata vic- 
toria certior est. Sed Dionysium gerentem bellum legati 
Gallorum, qui ante menses Romam incenderant, socie- 
tatem amicitiamque petentes adeunt : « Gentem suam 
inter hostes ejus positam esse, magnoque usui ei futu- 
ram vel in acie bellanti , vel de tergo intentis in proelium 
hostibus,» affirmant. Grata legatio Dionysio fuit. Ita 
pacta societate, et auxiliis Gallorum auctus, bellum ve- 
lut ex integro restaurat. His autem Gallis causa in Ita- * 
liam veniendi , sedesque novas quaerendi , intestina dis- 
cordia, et assiduae domi dissensiones fuere : quarum 
taedio quum in Italiam venissent, sedibus Thuscos ex- 
pulerunt ; et Mediolanum , Comum , Brixiam , Veronam, 
i. 12 

Bergamum , Tridentum , Vicentiam condiderunt. Thusci 
quoque, duce Rhaeto, avitis sedibus amissis, Alpes oc- 
cupavere; et ex nomine ducis gentes Rhaetorum condi- 
derunt. Sed Dionysium in Siciliam adventus Carthagi- 
niensium revocavit : qui reparato exercitu, bellum, quod 
lue deseruerant, auctis viribus repetebant. Dux belli 
Hanno Carthaginiensis erat : cujus inimicus Suniatus, 
potentissimus ea tempestate Poenorum, quum odio ejus, 
graecis litteris, Dionysio adventum exercitus, et segni- 
tiem ducis familiariter praenuntiasset , comprehensis 
epistolis, proditionis damnatur facto senatus consulto, 
a ne quis postea Carthaginiensis aut litteris graecis , aut 
• sermoni studeret, ne aut loqui cum hoste, aut scribere 
sine interprete posset.» Nec multo post Dionysius, 
quem paulo ante non Sicilia, non Italia capiebat, as- 
siduis belli certaminibus victus fractusque, insidiis ad 
postremum suorum interficitur. 




— - 

I. HiXSTiNcro in Sicilia Dionysio lyranno, in locum 
ejus milites maximum natu ex filiis ejus, nomine Dio- 
nysium, suffecere, et naturae jus secuti, et quod fir- 
mius futurum esse regnum , si penes unum remansisset, 
quam si portionibus inter plures filios divideretur, ar- 
bitrabantur. Sed Dionysius inter initia regni, avunculos 
fratrum suorum, veluti aemulos imperii sui, hortatores- 
que puerorum ad divisionem regni , tollere gestiebat 
Qua re paulisper dissimulata, animum prius ad favorem 
popularium conciliandum intendit, excusatius facturus 
quod statuerat, si probatus ante omnibus foret. Igitur 
nexorum tria millia e carcere dimittit, tributa per trien- 
nium remittit, et quibuscunque delinimentis potest , ani- 
mos omnium sollicitat. Tunc ad destinatum facinus con- 
versus non cognatos tantum fratrum, sed etiam ipsos 
interficit: ut, quibus consortium regni debebat, ne spi- 
ritus quidem consortium relinqueret, tyrannidem in suos 
prius, quam in exteros auspicatus. 

II. Sublatis deinde aemulis, in segnitiem lapsus, sa- 
ginam corporis ex nimia luxuria, oculorumque vale- 
tudinem contraxit; adeo ut non solem, non pulverem, 
non denique splendorem ferre lucis ipsius posset. Prop- 
ter quae dum contemni se putat , saevitia grassatur , nec 

ut pater carcerem nexis, sed caedibus civitatem replet. 
Ob quae non contemptior omnibus, quam invisior fuit. 
Itaque quum bellum adversus eum Syracusani decre- 
vissent, diu dubitavit, imperium deponeret, an bello 
resisteret. Seda militibus, praedam et urbis direptionem 
sperantibus, descendere in proelium cogitur. Victus, 
quum iterato non felicius fortunam tentasset, legatos 
ad Syracusanos mittit, spondens, «se depositurum tv- 
rannidem, si mitterent ad eum , quibuscum sibi de pace 
conveniret. » In quam rem missos primores in carccre 
retinet, atque ita incautis omnibus, nec quicquam hos- 
tile metuentibus, exercitum ad delendam civitatem 
mittit. Fit igitur in ipsa urbe anceps proelium; in quo 
oppidanis multitudine superantibus, Dionysius pellitur: 
qui quum obsidionem arcis timeret, cum omni regio 
apparatu in Italiam profugit tacitus. Exsul a Locrensi- 
bus sociis exceptus, velut jure regnaret, arcem occupat; 
solitamque sibi saevitiam exercet. Conjuges principum 
ad stuprum rapi jubebat : virgines ante nuptias abdu- 
cebat, stupratasque sponsis reddebat : locupletissimos 
quosque aut civitate pellebat , aut occidi imperabat , bo- 
naque eorum invadebat. 

III. Dein quum rapinae occasio deesset, universam ci- 
vitatem callido commento circumvenit. Quum Rhegino- 
rum tyranni Leoplironis bello Locrenses premerentur, 
voverant, si victores forent , ut die festo Veneris virgi- 
nes suas prostituerent. Quo voto intermisso , quum ad- 
versa bella cum Lucanis gererent, in concionem eos 
Dionysius vocat : hortatur, «ut uxores filiasque suas in 
templum Veneris, quam possint ornatissimas , mittant ; 

c\ quibus sorte ductae centum, voto publico fungantur; 
religionisque gratia, uno stent in lupanari inense, omni- 
bus ante juratis viris, ne quis ullam attaminet. Quae res ne 
virginibus , voto civitatem solventibus, fraudi esset, de- 
cretum facerent , ne qua virgo nuberet prius , quam illae 
maritis traderentur.» Probato consilio, quo et supersti- 
tioni et pudicitiae virginum consulebatur, certatim om- 
nes feminae impensius exornatx, in templum Veneris 
conveniunt : quas omnes Dionysius, immissis militibus, 
spoliat, ornamentaque matronarum in praedam suam 
vertit. Quarumdam viros ditiores intefficit, quasdam 
ad prodendas virorum pecunias torquet. Quum his ar- 
tibus per annos sex regnasset, conspiratione Ixacrorum 
civitate pulsus, in Siciliam redit. Ibi Syracusas securis 
omnibus, post longam intercapedinem pacis, per prodi- 
tionem recepit. 

IV. Dum haec in Sicilia geruntur, interim in Africa 
princeps Carthaginiensium Hanno opes suas , quibus 
vires reipublicae superabat, ad occupandam dominatio- 
nem intendit, regr.umquc invadere, interfecto senatu, 
conatus est. Cui sceleri solennem nuptiarum diem filiae 
suae legit, ut religione votorum, nefanda commenta faci- 
lius tegerentur. Itaque plebi epulas in publicis portici- 
bus, senatui in domo sua parat, ut poculis veneno in- 
fectis, secretius senatum, et sine arbitris, interficeret, 
orbainque rempublicam facilius invaderet. Qua re ma- 
gistratibus per ministros prodita, scelus declinatum, non 
vindicatum est, ne in viro tam potenti plus negotii fa- 
ceret res cognita, quam cogitata. Contenti itaque cohi- 
buisse, decreto modum nuptiarum sumptibus statuunt; 

idque observari non ab uno, sed ab universis jubent , uc 
persona designata, sed vitia correcta viderentur. Hoc 
consilio praeventus, iterum servitia concitat, statutaque 
rursus caedium die, quum denuo se proditum videret, 
timens judicium, inunitum quoddam castellum cum vi- 
ginti millibus servorum armatis occupat. Ibi dum Afros 
regemque Maurorum concitat, capitur, virgisque caesus, 
effossis oculis, et manibus cruribusque fractis, velut a 
singulis membris poenae exigerentur, in conspectu po- 
puli occiditur: corpus verberibus lacerum in cruce figi- 
tur. Filii quoque cognalique omnes , etiam innoxii, sup- 
plicio traduntur, ne quisquam aut ad imitandum scelus, 
aut ad mortem ulciscendam , ex tam nefaria domo super- 
esset. 

V. Interea Dionysius Syracusis receptus , quum gra- 
vior crudeliorquc in dies civitati esset, iterata conspi- 
ratione, obsidetur. Tunc deposito imperio, arcem Syra- 
cusanis cum exercitu tradit; receptoquc privato instru- 
mento, Corinthum in exsilium proficiscitur. Ibi humil- 
lima quaeque tutissima existimans , in sordidissimum 
vitae genus descendit : non contentus in publico vagari, 
sed potare : nec conspici in popinis lupanaribusque , 
sed totis diebus desidere : cum perditissimo quoque de 
ininimis rebus disceptare, pannosus et squalidus ince- 
dere : risum libentius praebere, quam oaptare : in ma- 
cello perstare; quod emere non poterat, oculis devorare: 
apud aediles adversus lenones jurgari; omniaque ista fa- 
cere, ut contemnendus magis, quam metuendus, vide- 
retur. Novissime ludimagtstrum professus, pueros in tri- 
vio docebat, ut aut a timentibus semper in publico vide- 

retur , aut a non timentibus facilius contemneretur. Nam 
licet tyrannicis vitiis semper abundaret , tamen simulatio 
haec vitiorum, non naturae erat : magisque haec arte, quam 
amisso regali pudore faciebat, expertus quam invisa ty- 
rannorum forent etiam sine opibus nomina. Laborabat 
itaque invidiam praeteritorum contemptu praesentium de- 
mere : neque honesta , sed tuta consilia circumspiciebat. 
Inter has tamen simulationum artes insimulatus est af- 
fectatae tyraunidis; nec aliter quam dum contemnitur, 
liberatus est. 

VI. Inter haec Carthaginienses tanto successu rerum 
Alexandri Magni exterriti, verentes ne Persico regno 
et Africam vellet adjungere, mittunt ad speculandos 
ejus animos Hamilcarem cognomento Rhodanum, virum 
solertia facundiaque praeter ceteros insignem. Augebant 
enim metum et Tyrus urbs, auctor originis suae, capta : 
et Alexandria, aemula Carthaginis, in terminis Africae et 
yEgypti condita : et felicitas regis, apud quem nec cu- 
piditas, nec fortuna ullo modo terminabantur. Igitur 
Hamilcar, per Parmenionem aditu regis obtento, profu- 
gisse se ad regem expulsum patria lingit , militemque se 
expeditionis offert. Atque ita consiliis ejus exploratis , in 
tabellis ligneis, vacua desuper cera inducta, civibus 
suis omnia perscribebat. Sed Carthaginienses post mor- 
tem regis reversum in patriam, quasi urbem regi ven- 
ditasset , non ingrato tantum, verum etiam invido et 
crudeli animo, necaverunt. 

I. Agathocles, Sicili» tyrannus, qui magnitudini 
prioris Dionysii successit, ad regni majestatem ex hu- 
mili et sordido genere pervenit. Quippe in Sicilia patre 
figulo natus, non honestiorem pueritiam, quam princi- 
pia originis , habuit, siquidem forma et corporis pul- 
chritudine egregius, diu vitam stupri patientia exhi- 
buit. Annos deinde pubertatis egressus, libidinem a 
viris ad feminas transtulit. Post haec apud utrumque 
sexum famosus vitam latrociniis mutavit. Interjecto tem- 
pore, quum Syracusas concessisset , adseitusque in civi- 
tatem inter incolas esset, diu sine fide fuit, quoniam nec 
in fortunis quod amitteret, nec in verecundia quod in- 
quinaret, habere videbatur : in summa, gregariam mi- 
litiam sortitus, non minus tunc seditiosa quam antea 
turpi vita, in oinue facinus promptissimus erat. Nam et 
manu strenuus, et in concionibus perfacundus habeba- 
tur. Brevi itaque centurio, ac deinceps tribunus mili- 
tum factus est. Primo bello adversus dBtnaeos magna ex- 
perimenta sui Syrasusanis dedit. Sequenti Campanorum , 
tantam de se spem omnibus fecit , ut in locum demortui 
ducis Damasconis sufficeretur. Cujus uxorem adulterio 
cognitam post mortem viri in matrimonium recepit. 
Nec contentus , quod ex inope repente dives factus esset , 


Digitized by Google 




JUSTINI HISTORIARUM LIB. XXH. i85 

piraticam adversus patriam exercuit. Saluti ei fuit , 
quod socii capti tortique de illo negaverunt. Bis occu- 
pare imperium Syracusarum voluit : bis in exsilium 
actus est. 

II. A Murgantinis, apud quos exsulabat, odio Syra- 
cusanorum, primo praetor, mox dux creatur. In eo 
bello et urbem Leontinorum capit, et patriam suam Sy- 
racusas obsidere coepit : ad cujus auxilium Hamilcar, 
dux Poenorum, imploratus, depositis hostilibus odiis, 
praesidia militum mittit. Ita uno eodemquc tempore 
Syracusae et ab hoste, civili amore defensae, et a cive, 
hostili odio impugnatae sunt. Sed Agathocles, quum vi- 
deret fortius defendi urbem, quam oppugnari, preci- 
bus per internuntios Hamilcarem exorat , ut inter se et 
Syracusanos pacis arbitria suscipiat, peculiaria in ipsum 
officia sua repromittens. Qua spe impletus Hamilcar 
societatem cum eo, metu potentiae ejus, jungit : ut, 
quantum virium Agathocli adversus Syracusanos dedis- 
set, tantum ipse ad incrementa domesticae potentiae re- 
ciperaret. Igitur non pax tantum Agathocli conciliatur, 
verum etiam praetor Syracusis constituitur. Tunc Ha- 
milcari , expositis ignibus cereis tactisque , in obsequia 
Poenorum jurat. Deinde acceptis ab eo quinque millibus 
Afrorum , potentissimos quosque ex principibus inter- 
ficit : atque ita veluti reipublicae statum formaturus , 
populum in theatrum ad concionem vocari jubet, con- 
tracto in gymnasio senatu, quasi quaedam prius ordi- 
naturus. Sic compositis rebus, immissis militibus popu- 
lum obsidet, senatum trucidat : cujus peracta caede, ex 
plebe quoque locupletissimos et promptissimos interficit. 

III. His ita gestis, militem legit, exercitumque conscri- 
bit :quo instructus, finitimas civitates, nihil hostile me- 
tueutes , ex improviso aggreditur. Poenorum quoque so- 
cios, permittente Hamilcare, foede vexat : propter quod 
querelas Carthaginem socii non tam de Agathocle, quam 
de Hamilcare, detulerunt : « Hunc ut dominum et ty- 
rannum, illum ut proditorem arguentes: a quo infestis- 
simo hosti, fortunae sociorum, interposita pactione, do- 
natae sint : sicut ab initio Syracusae iu pignus societatis 
sint traditae, urbs semper Poenis infesta, et de imperio 
Siciliae Carthaginis aemula : nunc insuper civitates so- 
ciorum eidem titulo pacis addictas. Denunciare igitur 
se, haec brevi ad ipsos redundatura , ac propediem sen- 
suros, quantum malum non Siciliae magis, quain ipsi 
Africae, attulerint. » His querelis senatus in Hamilca- 
rem accenditur. Sed quoniam in imperio esset, tacita 
de eo suffragia tulerunt, et sententias, priusquam reci- 
tarentur, in urnam conjectas, obsignari jusserunt, dum 
alter Hamilcar, Gisconis filius, a Sicilia reverteretur. 
Sed haec callida commenta Poenorum, et sententias inau- 
ditas mors Hamilcaris praevenit; liberatusque est fati 
munere, quem sui per injuriam cives inauditum damna- 
verant. Quae res Agathocli adversus Poenos occasionem 
movendi belli dedit. Prima igitur illi cum Hamilcare Gis- 
conis filio proelii congressio fuit : a quo victus, majore 
mole reparaturus bellum, Syracusas concessit. Sed se- 
cundi certaminis eadem fortuna, quae et prioris, fuit. 

IV. Quum igitur victores Poeni Syracusas obsidione 
cinxissent, Agathoclesque se nec viribus parem, neque 
ad obsidionem ferendam instructum videret; super haec 

a sociis, crudelitate ejus offensis, desertus esset, statuit 
bellum in Africam transferre, mira prorsus audacia, ut, 
quibus in solo urbis suae par non erat, eorum urbi bel- 
lum inferret, et qui sua tueri non poterat, impugnaret 
aliena ; victusque victoribus insultaret. Hujus consilii 
non minus admirabile silentium, quam commentum, 
fuit, populo hoc solum professus, «invenisse se victoriae 
viam : animos illi tantum in brevem obsidionis patien- 
tiam firmarent : vel , si cui status praesentis fortunae dis- 
pliceret, dare se ei discedendi liberam potestatem.» 
Quum mille sexcenti discessissent, ceteros ad obsidionis 
necessitatem frumento et stipendio instruit : quinqua- 
ginta tantum secum talenta ad praesentem usum aufert, 
cetera ex hoste melius, quam ex sociis paraturus. Om- 
nes deinde servos militaris aetatis, libertate donatos sa- 
cramento adegit, eosque , et majorem partem ferme mi- 
litum, navibus imponit; ratus, exaequata utriusque or- 
dinis conditione, mutuam inter eos virtutis aemulationem 
futuram : ceteros omnes ad tutelam patriae reliquit. 

V. Septimo igitur imperii anno , comitibus duobus 
adultis filiis, Archagatho et Heraclida, nullo militum 
sciente quo veheretur, cursum in Africam dirigit. Quum 
omnes aut in Italiam praedatum se, aut in Sardiniam 
ituros crederent, tum primum, exposito in Africae litore 
exercitu, consilium suum omnibus aperit. Quo in loco 
Syracusae positae sint, ostendit, «quibus aliud nullum 
auxilium superesset , quam ut hostibus faciant, quae ipsi 
patiantur. Quippq aliter domi, aliter foris, bella trac- 
tari. Domi ea sola auxilia esse, quae patriae vires submi- 
nistrent : foris hostem etiam suis viribus vinci, defi- 

cientibus sociis, et odio diuturni imperii extera auxilia 
circumspicientibus. Huc accedere, quod urbes, castel- 
laque Africae, non muris cinctae, non in montibus po- 
sitae sint, sed in planis campis, sine ullis munimentis, 
jaceant : quas omnes metu excidii facile ad belli socie- 
tatem perlici posse. Majus igitur Carthaginiensibus ab 
ipsa Africa, quam ex Sicilia, exarsurum bellum, coitu- 
raque auxilia omnium adversus unam urbem, nomine 
quam opibus ampliorem, et quas non attulerit vires, 
inde sumpturum. Nec in repentino oenorum metu mo- 
dicum momentum victoriae fore, qui tanta audacia hos- 
tium perculsi, trepidaturi sint. Accessura et villarum 
incendia, castellorum , urbiumque contumacium direp- 
tionem, tum ipsius Carthaginis obsidionem. Quibus om- 
nibus non sibi tantum in alios, sed et aliis in se sentient 
patere bella. His non solum Poenos vinci, sed et Sici- 
liam liberari posse. Nec enim moraturos in ejus obsi- 
dione hostes , quum sua urgeantur. Nusquam igitur 
alibi facilius bellum, sed nec praedam uberiorem inve- 
niri posse. Nam, capta Carthagine, omnem Africam Si- 
ciliamquc praemium victorum fore. Gloriam certe tam 
honestae militiae tantam in omne aevum futuram, ut 
terminari nullo tempore oblivione possit : ut dicatur, 
eos solos mortalium esse, qui bella, quae domi ferre non 
poterant, ad hostes transtulerint, victique victores inse- 
cuti sint, et obsessores urbis suae obsederint. Omnibus 
igitur forti ac laeto animo bellum ineundum, quo nul- 
lum aliud possit aut praemium victoribus uberius , aut 
victis monumentum illustrius dare. » 

VI. Ilis quidem adhortationibus animi militum erige- 


i 



Bigitizoet-by Google ^ 



HISTORIARUM UB. XXII. 


,89 

liantur : sed terrebat eos portenti religio, quod navigan- 
tibus eis sol defecerat. Cujus rei rationem non minore 
cura rex, quam belli, reddebat, affirmans, a si prius, 
quam proficiscerentur, factum esset, crediturum adver- 
sum profecturos prodigium esse : nunc, quia egressis 
acciderit, illis, ad quos eatur, portendere. Porro defectus 
naturalium siderum semper praesentem rerum statum mu- 
tare; certumque esse, florentibus Carthaginiensium opi- 
bus, adversisque rebus suis, commutationem significari. » 
Sic consolatis militibus, universas naves, consentiente 
exercitu, incendi jubet, ut omnes scirent, auxilio fugae 
adempto, aut vincendum, aut moriendum esse. Deinde 
quum omnia, quacunque ingrederentur, prosternerent, 
villas castellaque incenderent, obvius eis fuit cum xxx 
millibus Poenorum Hanno : sed proelio commisso, duo de 
Siculis , tria millia de Poenis cum ipso duce cecidere. Hac 
victoria et Siculorum animi eriguntur, et Poenorum fran- 
guntur. Agathocles , victis hostibus , urbes castellaque 
expugnat, praedas ingentes agit, hostium multa millia 
trucidat. Castra deinde in quinto lapide a Carthagine 
statuit, ut damna carissimarum rerum, vastitatemque 
agrorum, et incendia villarum de muris ipsius urbis spe- 
cularentur. Interea ingens tota Africa deleti Poenorum 
exercitus fama, occupatarumque urbium, divulgatur. 
Stupor itaque omnes et admiratio incessit, unde tanto im- 
perio tam subitum bellum, praesertim ab hoste jam victo: 
admiratio deinde paulatim in contemptum Poenorum ver- 
titur. Nec multo post non Afri tantum, verum etiam 
urbes nobilissimae, novitatem secutae, ad Agathoclem de- 
fecere; frumentoque et stipendio victorem instruxere. 


igo JUSTINI 

VII. His Poenorum malis etiam deletus in Sicilia cum 
imperatore exercitus, velut quidam aerumnarum cumu- 
lus, accessit. Nam post profectionem a Sicilia Agatho- 
clis, in obsidione Syracusarum Poeni segniores redditi, 
ab Antandro, fratre regis Agathoclis, occidione caesi 
nuntiabantur. Itaque quum domi forisque eadem fortuna 
Carthaginiensium esset, jam non tributariae tantum ab 
his urbes, verum etiam socii reges deficiebant, amicitia- 
rum jura non fide, sed successu ponderantes. Erat inter 
ceteros rex Cyrenarum Opheltas, qui , spe improba re- 
gnum totius Africae amplexus, societatem cum Aga- 
thocle per legatos junxerat , pactusque cum eo fuerat, 
ut Siciliae illi, sibi Africae imperium, victis Carthagi- 
niensibus, cederet. Itaque, quum ad belli societatem cum 
• ingenti exercitu ipse venisset, Agathocles blando allo- 
quio, et humili adulatione, quum saepius simul coenas- 
sent, adoptatusque filius ejus ab Ophelta esset, incau- 
tum interficit; occupatoque exercitu ejus, iterato Car- 
thaginienses, omnibus viribus bellum cientes, magno 
utriusque exercitus sanguine, gravi proelio superat. Hoc 
certaminis discrimine tanta desperatio illata Poenis est, 
ut, nisi in exercitu Agathoclis orta seditio fuisset, trans- 
iturus ad eum Bomilcar, rex Poenorum, cum exercitu 
fuerit. Ob quam noxam in medio foro a Poenis patibulo 
suffixus est : ut idem locus monumentum suppliciorum 
ejus esset, qui ante fuerat ornamentum honorum. Sed 
Bomilcar magno animo crudelitatem civium tulit; adeo 
ut de summa cruce, veluti de tribunali, in Poenorum sce- 
lera condonaretur; objectans illis, nunc Hannonem 
falsa affectati regni invidia circumventum : nunc Gis- 

conis innocentis exsilium : nunc in Hamilcarem patruum 
suum tacita suffragia , quod Agathoclem socium illis fa- 
cere, quam hostem maluerit. Haec quum in maxima po- 
puli concione vociferatus esset,, exspiravit. 

VIII. Interea Agathocles, profligatis in Africa rebus, 
tradito Archagatho filio exercitu, in Siciliam recurrit, 
nihil actum in Africa existimans, si amplius Syracusae 
obsiderentur. Nam post occisum Hamilcarem, Gisconis 
filium, novus eo a Poenis missus exercitus fuerat. Statim 
igitur primo adventu ejus omnes Siciliae urbes, auditis 
rebus quas in Africa gesserat , certatim se ei tradunt : 
atque ita pulsis e Sicilia Poenis, totius insulae imperium 
occupavit. In Africam deinde reversus, seditione militum 
excipi tur.Jtfam stipendiorum solutio in adventum patris 
dilata a filio fuerat. Igitur, ad concionem vocatos blan- 
dis verbis permulsit : « Stipendia illis non a se flagitanda 
esse , sed ab hoste quaerenda : communem victoriam , 
communem praedam, futuram. Paulum modo adniteren- 
tur, dum belli reliquiae peragantur, quum sciant, Cartha- 
ginem captam spes omnium expleturam. » Sedato militari 
tumultu, interjectis diebus ad castra hostium exercitum 
ducit : ibi inconsultius proelium committendo, majorem 
partem exercitus perdidit. Quum itaque in castra fugis- 
set, versamque in se invidiam temere commissi belli vi- 
deret, pristinamque offensam non depensi stipendii me- 
tueret, concubia nocte solus a castris cum Archagatho 
filio profugit. Quod ubi milites cognovere, haud secus, 
quam si ab hoste capti essent, trepidavere : «Bis se a 
rege suo in mediis hostibus relictos esse,» proclamantes : 
« salutemque suam desertam ab eo esse, quorum ne se- 

pultura quidem relinquenda fuerit. » Quum persequi 
regem vellent, a Numidis excepti in castra revertuntur, 
comprehenso tamen reductoqu Archagatho , qui a pa- 
tre noctis errore discesserat. Agathocles autem navibus, 
quibus reversus a Sicilia fuerat, cum custodibus earum- 
dem Syracusas defertur. Exemplum flagitii singulare , 
rex exercitus sui desertor, filiorumque pater proditor. 
Interim in Africa post fugam regis, milites pactione cum 
hostibus facta, interfectis Agathoclis liberis, Carthagi- 
niensibus se tradidere. Archagatus quum occideretur ab 
Arcesilao , amico antea patris, rogavit eum, « quidnam 
liberis ejus facturum Agathoclem putet, per quem ipse 
liberis careat?» Tunc respondit, « satis habere se, quod 
superstites eos esse Agathoclis liberis sciat.» Post haec 
Poeni ad persequendum belli reliquias, duces in Siciliam 
miserunt, cum quibus Agathocles pacem aequis conditio- 
nibus fecit. 


NOTjE IN JUSTINI - 

HISTORIAS PHILIPPICAS 

EX TROGO POMPEIO. 


Historias Philippicas. Hanc epigraphcn a Trogo esse veterum 
librorum consensus arguit. Historias autem Philippicas quare 
inscripsit diversa est apud doctos sententia. Pleriquc cum Bongar- 
sio existimant Philippicam historiam Trogo Macedonicam esse, 
princeps nempe hujus operis argumentum : nam , a libro vn ad 
xli, regnum Macedonicum describit, cujus a Philippo, Alexandri 
patre , dignitas coepit. <t>tXnMtuwt Theopompi citantur ab Athenaeo 
passim; quibus historiam Philippi libris lviii complexus est, ut 
Diodorus refert , libro xi. In editione A. Thysii cum notis vario- 
rum, Justini epitome sic inscribitur ex veteribus libris : Justini 
Historiarum Philippicarum et totius mundi Originum et terree si- 
tus, ex Trogo Pompeio, liber i. Terne situs, quos haec pollicetur 
inscriptio, arbitrantur esse descriptiones regionum, quae in Justino 
fere nullae, in Trogo frequentes fuerunt, ut indicant Prologi , quos 
ex mss. codicibus produxit in luminis oras Bongarsius. 


IN PR^FATIONEM. 

Multi.... viri. In his A. Albinus, consul a. v. c. 6oa, L. Qn- 
cius, C. Julius, senator, L. Lucullus, consul a. v. r. 679, atque 
Cicero, qui commentarium consulatus sui (a. v. c. 690) graecc 
compositum ad Atticum suum misit, anno 6 g 3 ,ut ipse scribit ad 
Atticum, 1, 19. 

T rogus Pompeius. Hic vir priscae eloquentiae, qui gr aecas et 
totius orbis historias latino sermone composuit, e A r ocontiis, in 
Yiennensi provincia, oriundus erat. Avus, Sertoriano bello, a 

Cn. Pompeio civitate romana donatus fuit. Unde el Pompeii no- 
men accepisse videtur. 

Ad te. Addunt cdd. Rom. et Aid., Imperator Antonine, quae est 
sine dubio glossa eorum, qui nostrum historieum cum Justino 
philosopho et martyre confundebant. Hanc enim J. Bon- 

garsins, Justini sospitator, in antiquis codicibus inveniri negat; 
et revera obtrusam apparet ab iis qui Justinum epitomatorem cum- 
dem putarunt cum illo Justino, qui librum apologeticum pro Chris- 
tiana religione Imperatori Antonino obtulit. At hi non nisi nomine 
conveniunt : alter Christianus et Graecus, Gentilis alter et Latinus. 


IN LIBRUM I. 

Cm>. I. Libyce. Graici non semel ita Africam appellarunt. Dicta 
fuit Libya, AtSu», non a nigro colore Libyum, ut ait Bongars. , 
XtSuc enim nigrum nunquam grsece denotavit, sed a xi£w seu XiiSn, 
libo, fundo, stillo, XiSo?, stilla, XiSrpoc, guttatim fluens, humidus; 
seu rectius a xty, XiSo';, Euronotus, unde et Xi6<a, quod vox AiSsvo- 
t»;, Libonotus, ventus humidus qui spirat inter Africum et No- 
tum, vel Austrum, corroborat. Africa autem, graece A<ppu«i, nomen 
sortitur non ab spuma, nec ab a priv. et tjfUr,, frigus, ut 

putatur, sed ab % augm. et ^puyi», torreo, torrefacio, sicco, areo, 
sicut et Phrygia. Unde quoque latins voces frico, Afer, Africa, 
Africus, apricus, apricor, apricatio. non est frigus, sed 

horror febrilis , gallice le frisson de la fievre. 

Cum Zoroastre. Zoroastres, astronomiis et artis magicae inven- 
tor, Bactrianorum rex non erat, sed deus, quod et arguit nomen 
ejus, a graeco £upo{, purus, merus, efficax, et iuTr.p vel iarin, 
astrum, sidus, stella, compositum. Diodoro, ii, 6, male dicitur 
6 £u«pttk, pro OvjauTpr,; , grsece velox astrum. Zoroastres igitur, ex 
interpretatione nominis, ut asserit Aristoteles, in libro quem ins- 
cripsit Magicum, astrorum fuit cultor, astrum ipsum, vel sol, lu- 
cifer aut vesper, proindeque deus. 

Cap. III. Sardanapalus , vir muliere corruptior. Quod et arguit 
quoque nomen ZxpfavairaXo;, vel potius IxpJWr xXXo; , ex duabus 
vocibus 2ipJsf<55 dorice, pro XipJsiv-.;, vel IxpJtiW;, Sardianus, et 
(paXri; seu (poXii;, Priapus, Bacchi et Veneris filius , aut tpiXXi; , phallus, 
id est penis ligneus, seu coriaceus; vel rectius a 2 ap#*,i, Sar- 

diana, et itiXXaxin , pellex, concubina, gallice, la p.... de Sardes, 
sine dubio a Graecis efformatum. Scaliger, ad Ensebium animad- 
versionibus, affirmat in omnibua^Uiris mss. per geminam U ex- 
primi Sardanapallum , ut propt^Imminis turpitudinem obsccena 
sit allusio ad iraXXo' 4 seu (piXXc'<. Thysio quoque videtur phalli no- 
men in eo latitare. Hic ultimus Bactrianorum et Assyriorum rex, 
trigesimus a Nino, omni libidinis mollitiaeque genere effemina- 
tissimus fuit, adeo ut non erubuerit muliebri liabitu inter scortorum 
greges purpuram colo nere, sicut Hercules ad Omphalen, Samson 
ad Dalilara, Salomon inter trecentas concubinas et septingentas 
reginas, et feminas omnes lascivia anteire. Idem est igitur ac 
Bacchus Indicus, mollitie diffluens, qui Sardibus nutritus erat, 
rujusque sacra Phallica dicebantur, symbolumque phallus erat. 
Ex hujus cultu forte Lydi lenocinia exercuerunt, et AuJoira 0 iis dicti 
fuerunt, seu Lydi Pathici, ut Sardanapalus. Sardanapalus alio no- 
mine Thonosconcoleros dictus erat, teste unico, in Chron. , Euse- 
bio, quod a grateo epulor, et xc-yxiiXti, ostreum, purpura, 

ortum est, et ad eamdem fabulam hujus dei purpuram colo nentis, 
id est solis sub canicula, ostrum reperientis tyrium, ballucinatur. 

Arbaces. Hoc nomen recepit V. Cl. Lemaire, c margine edit. 
Colon. « Quum ita hoc nomen , ait, a cateris scriptoribus scri- 
batur, in mss. autem et edd. varietur Arbacus , Arbatus , Ar- 
bactus. » Haec ille. Revera in prologo est Arbaces. Diodoro, n, 
» 4 , Straboni, 16, Athenaeo, xn, 7, Agath., a , ApSouoic. Velleio, 
1,6, mendose Pharnaces; Orosio, 1, 19 et n,a, Arbacus, quem , 
inquit, alii Arbacem vocant. Nomen illud ab ra P ax 1 

raptor, sicut Harpagus infra, vel ab ip-r-txroc , vi ereptus, origi- 
nem habet. Legendum itaque Arbaces aut Arbactus, et rectius 
Harpages vel Harpactus. Utrum in dubio etymologia relinquit; 
attamen Arbatus pravam esse lectionem me docet; allegoriaque, 
haec est enim fabula, Arbaces esse anteferendam, sicut et aucto- 
rum numerus qui ita legunt. 

Cap. IV. Ad Astyagen. Astyages nomen adhuc gradum est, non 
persicum : oritur enim ab «ara, urbs, et ayo 4 , dux, dux urbis, 
sicut Agis, rex Spartae, Agas , rex Cyrenarum, Astyanax, urbis 
rex, etc., etc. 

Spacos. Revera a iri-, -io*, canis erat apud Persas, ex Hero- 
doto. Haec fabula fere eadem est qua Hecubae, Priami Trojanorum 
regis uxoris, et in canem versa. Non est igitur arabicum, ut Thy- 

1 3. 



NOTiE IN JUSTINI 


196 

sius credit, nomen hujus nutricis, sed gracum. Nomen ipsum Per- 
sarum , qui sagittis , equis et equitatu clari erant , sicut et Penis , 
filii Penei, a quo Herodotus, l^i , Penas suam originem duxisse 
scribit , oritur a graco ~ fV;n , p^roo , vasto , perimo , trucido , mpoi;, 
vastatio , sicut et nomen Xerxis , Persarum regis , a «5« , desertum 
facio, desolo. Dioscuri, qui equis et equitibus praeerant, diceban- 
tur Lapcrsce, ab eadem voce, et Xx- particula augmentativa , seu a 
Ai, civitate Laconica, sic appellata quod in petra excelsa sita esset; 
et equis albis sedentes efficti fuerunt, quales P. Vacieno, quum e 
pratura Reatina veniret, noctu apparuerunt, dicentes, Penert re- 
gem Macedonia; illo die captum, quod ille senatui nuntiavit. In 
fidem hujus fabulae Cicero ipse scribit. De nat. Deor., 1 . 111, apud 
Regillum (sic dictum a Reges, grace Anaces, Castorum cogno- 
mine ) in silice apparere tanquam vestigium ungulae Castoris equi. 
Vide infra Ungula equi, xti, 1 4 ; vide notas meas ad Regum vitas 
C. Nepotis, cap. 1 , not. Macrochir. 

Cap. V. Cyri nomen. Cyrum persico sermone solem significare, 
auctores sunt Ctesias, Plutarchusque , in Artaxerxe, c. 1. Cyrus 
igitur, grace Kupst, idem est qui xupicc, dominus, gallice le Sei- 
gneur, ideoque sol, qui apud omnes gentes olim Dominus dice- 
batur, praecipue apud Persas, qui, ut ait Justinus infra, c. 9, 
solem unum deum esse credebant. 

Cap.VI. Saebarem. « Sic dedi, ait D. Lemaire,cumls. Vossio,pro 
vulg. Sybarem, quum sit grace Oi6apr,{ Ctesiae apud Photium,p. 107, 
ethnjusmodi nominibus praeponi soleat littera s scilicet, ut Andro- 
cottus, Merdis, Osthanes , quos alii pronuntiant Sandrocottus , 
Smerdis, Sosthanes. » Mihi autem videtur ex etymologia minime 
legendum Saebarem, neque Sybarem, sed Sobarem , a graco <70- 
6ap i { qui concitato gradu incedit , vel qui incessu pra se fert animi 
tumorem, ac€apiOop.u, superbe incedo. 

Obsccena corporis ostendunt. Refert et Plutarchus, libello De 
virtute mulierum, cap. 9; nec absimilia de Germanis Tacitus, 
de Mor. Germ., cap. 8, principio. 

Cap. VI I. Croesus. A graco ui» vel xpito, impero, regno, xpiiuv , 
regnator, rex, unde Creon, Thebarum rex, xpiicue* vel xpisaux, 
regina, unde et Creusa, Creontis Corinthiorum regis filia. 

Cap. VIII. Tomyris. Hoc nomen pro diversis auctoribus diver- 
sum est : Frontinus, 11, 5 , et Jornandes, in Geticis, c. 10, et 
nostri vett. omnes constanter Tamiris, uno excepto, qui habet 

Torneris ; Orosii mu., u, 7, Ttiameris ; Valerius Maximus, ix, 
10, Thamyris; Herodoto, i, 307 ct seqq., est Topupic; Luciano , 
in Charonte, et aliis, T<J|ieu>pi?, Toipupij et Oxuupi;. Oritur a graeco 
To'(Mifo<, sacrificator, victimarius, vel eodem sensu ct pariter a «■ 
piusi vel TX IA, hi . seco, incido, a to|aouooc, vates, hariolus, unde r ojacu* 
p«i, oracula, prophetia- , sign ificatque feminino genere victima- 
rius, vel hariola : scribendum igitur Tamaris, Torneris vel To- 
myris, quod narratione Justini confirmatur;Tamaris enim regina, vel 
Tamyris, victimarii vice fungitur, caput Cyri abscidendo; hariola? 
vero in utrem conjiciendo. Fabula hujus Scytharum dea;, qua: 
caput Cyri amputatum in utrem conjici jubet , mihi videtur eadem 
ac viduae et prophetissae Judith, qua-, cx sacris litteris, xm, 11, 
Holopliemis caput abscidit, et ancillae suae jussit ut mitteret illud 
in peram suam. 

Cap. IX. Smerdim. Bongarsius habet Mergim, qui est Hero- 
doto, m, 3o, Smerdis, quo nomine etiam magum Oropasten 
vocat; et Cometes magus, qui in editionibus vulgatis dicebatur 
Comaris, contra libros, apud eiundem Herodotum est Prexaspes ; 
et Ostanes, qui vulgo Orthanes, Herodoto dicitur Otanes. Haec 
ut in Herodoto habentur, ait Bongars. , edidit Asulanus incon- 
sulte, quia nominum mutationes permulta; sunt, preesertim bar- 
barorum, ut est apud Strabonem, fine libri xvi. Non sine inju- 
ria, inquit Vossius, posset aliquis suspicari scribendum esse, Mer- 
dim, et paulo post, Merdi pro Mergule. Merdim enim et Merdiam 
appellant nonnulli Cyri filium, ut testantur Scholia ad Persas 
dEschyli. Apud dsschylum ipsum male legitur Mop^ic. ut jam vidit 
Scholiastes. Herodoto et Aristoteli est Iixio-In , nam sa?pe to 0 no- 
minibus propriis in principio affigitur. Ctesia- est Towud-otpxr.t (Xe- 
nophonti, Cyrop., viii, 7, Tanaoxares). Sic legendum. Oropas- 
tes ipsi est SipivdouhtTr.c. Hiec Vossius et Bongarsius. An Smerdim, 
Mergim aut Mardim legendum. Etymon in dubio relinquit. Hoc 
enim nomen oriri potest contractione a -ju.sfa-f-Jc?, smaragdus, 
e(iap*y<Jt!;», smaragdum imitor, unde et Mardi populi; vel a (ijp. 
■pn, insanus, stolidus, vecors; imo littera? d et g permutantur , et 
■s nominibus quandoque praeponitur. Attamen Mardi populus et 
Mardonius dux pro Smerdis magus militant. 

Prexaspem. A gra-co , sors, fatum, ct iaisic, aspis vel cly- 
peus; Cometes autem, qui hic loco Prexaspis in editione Thysiana 
legitur, a xs|»vrr.;, comatus, crinitus, cometa, stella crinita. 

Magus. Non ille quem ( Prexaspern ) nominaverat, ait V. Cl. Le- 
maire, ut auctor innuere videtur, sed Smerdis quidam magus, 
Smerdi interfecto simillimus, adjutus a fratre Pathizite mago, He- 
rod., m, 61. Nostro autem alios auctores sequuto, idem est ille 
Prexaspes , cujus fratrem nominat Oropasten, pro quo edd. Bong. 
et Coli, substituunt Smerdim. 

Otani. Alii legunt Oslani, Othani, Orthani vel etiam Sosthani. 
Ego autem illud animadvertendo, quod Otanis nominis ab tu;, 
uri', derivati, sensus idem ac uTofo; vel urucic, id est auritus, 
auriculosus, esset; quod Cambyses Orospasti aures utrasque prae- 
cidisset , Otanesque fraudem ejus Pseudo-Smerdis detexisset , fac- 
t usque fuisset per filiam certior sine auribus Orospasten esse, odo- 
ratus sum Ornspastis nomen ortura esse ab eadem voce, et oirdu, 
traho, extraho, vello, quod est gallice, les oreilles coupees, pro- 
indeque pro Orospastes, Otospastes legendum, et esse eumdem ac 
Zopyrum , qui aures utrasque ipse sibi praeciderat. Haec enim 
omnia fabulam redolent. Otanis filia Phedyma appellabatur, a ^a{- 
dmc; , lucidus , illuminatus, illustris, sicut a lux, luna. 

Gobryas. Pro Copryas, a xonjioc, stercoreus, stercorosus, homo 
infamis, vilis, qui stercora colligit, sicut Job super stercore 
sedens; unde et Gabrias vel Babrias , graecarum fabularum 
auctor. 

C*r. X. Darii equus. Unde postea Darium in sigillo habuisse 
sculptum equum , per quem hinnitum edentem rex factus fuerat , a 
Scholiaste Thucydidis est notatum. Unde et fabula equi ungulae, 
lib. xn, cap. 14. Vule ibi notam, et Spacos, lib. 1, cap. 4 - 

IN LIBRUM II. 

Cap. I. Ab Scythis. Eorum nomen a graeco <,xi#s{, pro vxi^oc, 
scyphus, oritur; Scyt hancesque , Scytbarum rex, ab eadem voce 
et , princeps : «xuOiju enim, ad litteram Scythas imitari, est 
vinum bibere ad ebrietatem, scyphos exsiccare, Scytharum more. 
Duplex erat Scythia, Europaea et Asiatica. Eumpcea, in quam 
Darius impressionem fecit cum exercitu septingentorum millium ; 
a Strabone, lib. vn, parva Scythia vocatur, cujus fines erant 
Tanais et Borysthenes fluvii. Scythia Asiatica, in qua Cyrus, pri- 
mus rex Persarum , bellum postremum adversus Massagetas gessit, 
duplex est : una intra Imaum montem , altera extra Imaum. Utri- 

que Cyro et Dario , qui utramque Scythiam imperii sui jugo sub- 
jicere conati sunt, conatus infeliciter cesserunt, sicut et nostro 
Napoleoni. Nam Cyrus a Massagetis crudeliter interfectus est, et 
liic Darius turpi fuga, amissa septima parte exercitus discessit. 
Est enim verissimum dictum Isocratis : omnes bellorum exitus 
tantlem congruunt eum justitia. 

In Mceotim. Temerindam Scythis appellari testatur Plinius, 
quasi matrem maris ; sicuti et Dionysius Alexandrinus firiripa 
IIovtw; quod reipsa graece Mcxotis significat. Hoc enim nomen 
graecum, sicut paius:;, obstetricis opera et munus, et iseuetmxoc , 
vel contracte (muutum;, ad obstetricem pertinens, a jiaituM, obs- 
tetricem ago, pali, obstetrix, nutrix, avia, originem trahit, so- 
natque magna mater, nutrix vel obstetrix, quod ad Rheam, a 
pau, fluo, sic dictam, alludit. 

C*p. II. Montibus Riphceis. Hi montes grsece Putata vocantur, 
a puni, flatus vehemens, Jwpi, impetus, porru , projicio, prosterno, 
proindeque eorum nomen Riphcei vel Ripcei scribi potest, ut 
trophaeum vel tropicum , e grseco rpo-xlov. Riphxi montes assidua 
nive rigent, et siti sunt in extremis partibus versus aquilonem; 
inde nomen ipsis impositum. Plinius , vi , 6 , dicit ubi deficiunt 
Riphaeorum montium juga , ibi Arimphceos esse. Arimphcei igitur 
vox est ab a priv. et Puraia conflata : a piirru enim pipupi, cele- 
riter, quoque originem ducit. 

Phasi flumine. Ita legendum contra libros, qui habent Ithasi. 
Legiti/r etiam Tanai. Ex D’Anville, oraculo geograplii» veteris, 
apud historicos Alexandri Tanais fluvius idem est ac Silis et Jaxar- 
tes, quem Sogdianae terminum assignant veteres; et ad citeriorem 
Jaxartis ripam sita erat urbs Cyreschata ( a Cyrus et , finis, 

ultima, extrema, Cyri meta) a Cyro condita, dictaquc post, ab 
Alexandro , Alexandria ultima, ad Tanaim ; et reipsa citra hunc 
fluvium Herculis, Bacchi, Cyri, Semiramidis et Alexandri arae, 
pro metis eorum, erectae fuerant. Vide Plin. , vr , 16; Strab., a, et 
Curtium, vi. 

In plaustris. Unde Scythae dicti ApalitSiM et Ani^Cirat, hoc est 
in plaustris viventes; item ApuiScixoi, domos suas in plaustris ha- 
bentes. Unde quoque ursa, sidus arcticum , dfia^x, planstmra, 
gallice lechariot, dicitur; vel rectius inde mos Scytharum, qui sub 
axe vel circum axem mundi habitant, et in plaustris vivunt, instar 
stellarum sideris hujus nominis: ex cultu enim veterum mores 

originem ducunt : quod a nemine, quod sciam, usque adhuc ani- 
madversum est. 

Gap. V. Iancyri regis. Oxon. ex tribus codd. Ianthyri; Salmasius 
et Vossius corrigunt Idanthyri. Herodoto, iv, 76 et 120, .est iv£«- 
(uf®oc, ut et Arriano, libro vn; Straboni, iJohtupooc; Plutarcho, 
in Apophthegmatibus , iiaCuptrc.;. Hoc nomen igitur formatum mihi 
videtur, quoad vocem priorem, sicut iv^oXtYn;, Indiae perditor, 
Bacchi cognomen, ex Uim, Indi; quoad posteriorem, sicut Aga- 
thyrsi, populi Scythis vicini, ex flujocj, thyrsus; vel rectius pro 
Ianthyri vel Idanthyri, omnino legendum Agathyrsi, ex eadem 
voce 96 pacc , et dux, ayw vel r t ye'o[Axi, duco, quod est dux thyr- 
sorum, sicut Agelochus aut Hegelochus, ex , cohors, dux 
cohortis; sicut Agemachus vel Hegernachus , ex pax*» pugna, dux 
proelii; sicut Hegestratus , ex erpivot, exercitus, dux exercitus. Sic 
Bactri vel Bactriani, quorum rex erat Zoroastres , id est Bacchus 
Indicus , vel Mercurius caducifer, Bacchi pater nutritius, a j}axrp«, 
scipio, baculus, nempe thyrsus, baculus Bacchicus, nomen sortiti 
sunt. Indathyrsus Herodoto , est Ctesiae Scythares , vel Scy tharum 
rex. Vide supra, cap. 1, Ab Scythis. 

Istri. Danubius, AxvcuStoc, Europae maximus fluvius Ptolemaeo et 
cteteris. Ister, graece larpcs, quoque vocatur, teste Plinio et Stra- 
bone : hic horum nominum mutationem ponit ad ejus cataractas; 
ille, ubi primum Illyricum alluit ; Ptolemaeus ad Axiopolin urbem ; 
Appianus ad Savi fluminis cum eo confluentiam ; itaque ut supe- 
rior pars Danubius , inferior vero Ister vocetur. 

Cap. VI. Eodem innati solo. Indigenas, quales Aborigines La- 
tii, auroxOovic, ynymi;, terrigence Ausonio, in catalogo urbium : 
Nuuc et terrigenis patribus memoremus Athenas. 

Cicero, pro L. Flacco, c. 26 : Athenarum urbs vetustate ea est, 
ut ipsa esc sese cires suos genuisse dicatur. Quidam tamen colo- 
nos Saitarum Athenienses dictitabant. Fide Dion. Sic., 1, afi. 

Biformem. Id est duas habentem naturas, sicut Bacchus, qui 
et <ltjjLcp!po; vocitatus est, ut docet Diodorus, quoniam Bac- 
chus duplex fuit, deus et homo : prior, barba promissa, est sol 
solstitialis, in coelum ascendens; posterior, speciosus juvenis et 
delicatus, est sol brumalis, sub signo Hominis seu Aquarii. Hinc 
illum in hymno nomine salutat Orpheus; alio loco 

AuuiTov fctxx 9 '* nuncupat, hoc est duplicis naturce Lysium Iac- 

chum. Cecrops igitur idem erat ac Bacchus aut rectius Mer- 
curius, qui mane Lucifer est, vesperi , Vesper seu Hesperus; quod 
arguit nomen ipsum Cecropis. Cecrops enim , graece Kixpuiji , pro 
xiptMuji, est versutus, fraudulentus, improbus, sicut Mercurius. 
Plures hujus appellationis rationes habet Suidas , in Kixpwi^ ; seda 
mea multum alise sunt. Jesus, salvator noster , dicitur quoque iumiht, 
sicut homo et Deus, sicut filius hominis et filius Dei : natus est 
enim sub signo Hominis, et Deus factus est post ascensionem. 

Cap. IX. Cymegiri. De quo, praeter Herodotnm, vi, 1 14, Va- 
lerius, in, a, et Ammianus, xxiv, a3, qui eum et Callimachum 
vocat Medicorum bellorum fulmina. Cynaegirum imitatus est Aci- 
lius, in navali pugna ad Massiliam, teste Suetonio, Cces., lxviii, 
9 . Sed Cynaegiri historia fabulam redolet : morsu navem detinet , 
sicut canis , et nomen ejus a xutsv, canis, et dilacero, Canis 

dilacerans, id est, Vesper sub signo solstitiali Canis, qui solis navem 
detinet, oritur. Item Callimachus, grsece KalXiax/ o;, est pugnator egTe- 
gius ; proindeque haec duo nomina , sicut plura alia , pro fabula my- 
thica inventa sunt , et haec fabula deinceps pro historia habita. 
Cyncegirus igitur idem est ac latrator Anubis et Cynocephalus. 

Cap. X. Artemcnes. Plutarcho, in Apophthegmatibus , et libro 
De amore fraterno, est Apiapuvag ; et sic in mss. Justini , juxta 
Vossium. Herodotus, vn, a, Artabazanem vocat; et hanc contro- 
versiam vivo patre motam , et ab ipso Dario judicatam esse re- 
fert. Idem paulo post Achaemenem nominat Darii filium, Xerxis 
fratrem. Plutarchus, in Artaxerxe , cap. a, ab Arsica seu Ar- 
sace, qui postea Artaxerxes et Mnemon dictus est vel cognomina- 
tus, et Cyro, eamdcm quaestionem renovatam scribit , et Darii contra- 
riam huic sententiam commemorat. Artcmenes nomen mihi videtur 
ex oip-ras, magnus, et puvo;, animus, compositum , significatque Ma- 
gnanimus , et Artaxerxes , Xerxes Magnus, sicut jam dixi animad- 
versionibus meis ad Cornelium Nepotem. Hesychius enim et Ste- 
phanus, de Urbibus , Ap-roum Persis heroes esse testantur; et iprip, 
magnus, clarus, splendidus. Videtur post Cyrum noinen gentili- 
tium fuisse Persarum regibus 2«p5r,c et Aprastp;?,;, prwter nomen 
quod habebant ante imperium. Omnes reges , post illum , dictos 
Artaxerxas ait Diodorus Siculus, 'iv. Etiam Darius ab Alexandro 
victus dicitur Artaxerxes, Iachiadie ad Danielem, xn, v. 5. Vide 
meas notas ad C. Nepotem, in Regum vitas, c. 1. 

Artaphernem. Ita ex Herodoto emendavit Bongarsius; veteres 

habent Ariafernem, facili lapsu. Uni suprascriptum legendum esse 
Tisaphernem idem docet. Haec duo nomina grseca sunt : Artapher- 
nes ex ifzii, magnus, et <;uvr, dos, seu ^pr.v, mens, sapientia, 
metathesi, conflatur, sicut Artabanus , ex ipxxjet rixv , magnus Pan; 
Tisaphernes ex eadem voce oijyt, vel yfr'», et tim, honoro , punio , 
ulciscor, retribuo, xim; , ultio, poena, remuneratio, sicut Ttat^wx, , 
ultrix caedis; male igitur scriptum Tissaphernes reperitur infra. 

C*p. XIII. Abydo. Urbs Asise, cui Sestos in Europa opponitur, 
ad Hellespontum. Abydos, AfiuJc? pro a£u8o? vel a&jooo;, est abys- 
sus, gurges iiifinita- profunditatis, sine fundo; Sestos autem, vox 
gneca £hoto«, cribro purgatus; ideo quoque amphorae symbolum. 

Gap. XIV. Victus Mardonius. Haec est memorabilis illa Cne- 
corum ad Plataeas victoria, de qua Herodot., I. ix; I)iod., xi, 
3i ; Plut., Aristide; C. Nep., Aristide et Pausania, quos vide, et 
Strab., 1. ix ; et Paus. Laconicis et Boeoticis. Interfectum eo proelio 
Mardonium, praeter Ctesiam, scribunt omnes: hunc sequitur auc- 
tor noster. Ctesias Mardonium vulneratum aufugisse, et postea, 
quum ad Apollinis aedem diripiendam missus esset, grandine op- 
pressum, sicut gigantes in Campis lapideis , periisse narrat. In proe- 
lio Marathonio cecidisse Mardonium lapide ictum vel saxo obru- 
tum ab Arimnesto quodam Spartano, ait Plut. , in Aristide. Nomen 
igitur Mardonii idem ac Marathonii campi, in Boeotia, i. c. bovis 
sede; et Miltiadis victoria, qui ibi cum parva manu centum 
millia cx Darii Persarum regis exercitu profligavit, eadem ac 
Thesei victoria allegorica, qui taurum Marathonium ibidem superavit. 

IN LIBRUM III. 

Cap. I. Artabanus. Artabanus , Aristoteli , Polit., v, io, Arta- 
panes est; Ctesiae Artapanus. Ejus nomen igitur, sicut Ai-jira-*, 
formatum est, nempe cx Flo», Pan, deus pastorum, et ifric, ma- 
gnus , gailicc le Grand Pan , magnus deus Pan. Ex Plutarcho , 
post Panis interitum , haec vox audita est : Magnus Pan interiit. 

Cap. IV. Propter stupratas virgines suas. Lactantius : « A Lace- 
daemoniis fortasse didicerant deos sibi ex eventis fingere; qui, quum 
Messenios obsiderent, et illi furtim deceptis obsessoribus egressi ad 
diripiendam Lncedaemonem cucurrissent, a Spartanis mulieribus 
fugati sunt. Cognitis autem hostium insidiis, Lacedxmonii seque- 
bantur. His armatae mulieres obviam longius exiverunt; quae quum 

viros saos cernerent parare se ad pugnam , quod putarent Mes- 
senios esse, corpora sua nudaverunt. At illi, uxoribus cognitis, 
et aspectu in libidinem concitati, sicut erant armati, permixti 
sunt utique promiscue; nec enim vacabat discernere. Sic juvenes 
ab iisdem antea missi cum virginibus, ex quibus sunt Parthenii 
nati. Propter hujus facti memoriam sedem Veneri Armata; simu- 
lacrum posuerunt : quod tametsi ex causa turpi, tamen hones- 
tius videtur Armatam Venerem consecrasse, quam Caleam . » 
Messeniam. Legendum Messenam. Messenia enim regio 
est Peloponnesi, cujus Messena seu Messene urbs, graece Mtu- 
ov-vn, ex Plinio, Ptoicmseo et Stephano, caput erat. Plin., iv, 
5 : Ibi regio Messenia.... intus autem ipsa Messene. Hoc nomen a 
jiaoeti! , pro («oo;, medius, derivatur, et situ Messenes urbis fere 
in medio Peloponneso oritur; sicut Messapia, Msoairii, parva re- 
gio Laconica, ab eadem voce , et Apia regione, seu Peloponneso, 
sic olim dicto ab Api, Sicyoniorum rege. Caeterum , s»pius Me- 
sene per simplex s scribitur. Inde Messana, dorice, hodie Ales - 
sine, urbs Siciliae, a Messeniis Peloponnesi condita et nuncupata. 

IN LIBRUM IV. 

C.sp. I. Siciliam ferunt. Quod et arguit etymon nominis Sui- 
lia-, gr»cc 2txtXix{,vel Sicaniee, et Siculorum, a seco, sica, et si- 
cula diminutive ; quod et arguit Za-pcXa, urbs Sicili», post Mes- 
sana dicta, a Hd-pcXa, falx, et ibi et per totam Siciliam cultus Ce- 
reris falce insignit» , seu lun» sub signo Virginis spicifer». Siciliam 
a continenti abruptam fuisse etiam Virgilius, A'.n. , m, /, i /< , 
auctor est : 

Htec loca , vi quondam et inagna convulsa ruina , 

Tantum sevi longinqua valet mutare vetustas ! 

Dissiluisse ferunt, quum protinus utraque tellus 
Una foret ; venit medio vi pontus, et undis 
Hesperium Siculo latus abscidit, arvaque ct urbes 
Litore diductas angusto interluit testu. 

F.adem referunt Thucydides, iv, i ; Mela, ti, 7 ; Plin., m, 8;Diod., 
v; Strab., vi; Lucret., 1; Claudian., lib. i, De raptu Proserp. ; 
Sil. Ital. , lib. xtv ; Val. Flaccus, Argon., 1 . 1; Stat., Theb., 1 . 111 ; 

Festus, Solin., c. 8. Haec ait Ovidius, Metam., lib. xv, de Zancle : 

Zancle quoque juncta fuisse 

Dicitur Itali» ; donec confinia pomus 
Abstulit , et inedia tellurem reppulit unda. 

Rhegium. Strabo, 1. vi, ex jEschylo confirmat hoc etymon, 
dictum scilicet Rhegium, graece i> ityiov, a p-r.-pi , scissura, ruptura, 
pnpuai, rumpo, abrumpo, quod hic violentia terne motuum Si- 
ciliam ab Italia divulserit; et Hesiodus ccc annis ante yEschylum 
fuit, qui Rhegium a diruptione isthmi dictum voluit. 

Cap. II. Trinacria;. Trinacridis apud Ovidium , id est quae habet 
rpi* (latinetrtho)ixpa, scilicet tria promontoria. Hinc Siciliam Tricer- 
vicem Lycophron nominat , et Tricuspidem Pindarus , aliique Tri- 
quetram pro Triquadram, ut conjicio. Sed haec potius epitheta , 
quam synonyma sunt. 


IN LIBRUM V. 

Cap. I. Mysteria Cereris Initiorum sacra. Conjiciunt Bemecc. 
et Faber mysteria Cereris, certe quidem mysteria, obrepsisse tex- 
tui (ut in auctore plura), quum esset adscriptum explicandi causa 
quid sint Initiorum sacra; et tanquam glossema delere volebant. 
Satis enim erat dixisse Initiorum sacra, quae sunt Eleusinia sacra. 

Silentio solemnia. Id est, nulla re magis commendata quam 
silentio. Ideo Ovidius, in Arte am. , lib. n, sub fin. , 6oi : 

Quis Cereris ritm audet vulgare profanis ? 

Horatius, Carminum lib. tu, od. a : 

. . . Vetabo qui Cereris sacrum 

Vulgarit arcana; , etc. 

Et Ausonius Paulino : 

Sed tu, juratis velut alta silentia sacris 
Devotus teneas , perstas in lege tacendi 

Proinde Augustus Athenis initiatus , quum postea Romae pro tri- 
bunali de privilegio sacerdotum Atticae Cereris cognosceret, ac 
secretiora qumdam proponerentur, dimisso concilio, solus audiit 
disceptantes, ne videlicet profanis initia vulgarentur. Suetonius, 
Angust. , gl. 

Lydice. Lydia, Audi*, Asile Minoris regio, qu* etiam Mxonia, 
Msiovii, dicta fuit , Ptolemaeo , Herodoto et Plinio contestantibus. 
lydia a Jui-jifsc , lapidis genus candoris eximii , unde xito? , 

lapis auri probator, gallice, pierre de touchc. Sic Sardes, 

Lydiae caput, et eapiXo? Xt8«, sardius , gemma , et , sardonyx, 

altera gemma, a oiftm; et 5r4, quem colore imitatur. Maeonia 
autem a Miix , obstetrix, nutrix, avia, magna mater, mater Mer- 
curii, eadem ac Leucothea vel Alba dea, et Mater Deum seu Dea 
Syriae, quse et in Maeonia seu Lydia colebatur. 

Cap. IV. Pharnabazus. Mindarus est dux Spartanorum, Pharna- 
bazus contra Persarum satrapa. Persicum igitur hunc satrapam 
nescio quare ducem Lacedaemoniorum appellet auctor : socium et 
amicum rectius dixisset, ait Bongars. Eorum nomina significatione 
opponuntur : Mindarus enim nomen a mutus, idem est ac 

atSaCct, mutus; Pharnabazus contra a tptsrri, dos, vel <porv, mens, 
et (!«;», loquor, vaticinor, j)al;ic, fama, sermo , vaticinium , suam 
originem habet , sicut Megabazus, Tiribazus , et alia nomina, 
quse hactenus persica putabantur. 

IN LIBRUM VI. 

Cap. II. Rege ASgypti Hercynione. Veteres hic variant : quidam 
Mertinioni , alii Mercimoni, alii Inercmioni. Hcrcinione habet etiam 
Orosius, ni, i. Forte legendum, ut supra Dercy llides pro Her- 
cylides, Dercynionc pro Hercynione , a ^ipxiuvf,; , inter dormiendum 
videns, sicut lepus qui oculis apertis dormit; sicut draco, cujus 
nomen quoque a fipxa, video, oritur. Hercynio rex, Laconum 
socius contra Artaxerxem Mnemonem, est Diodoro, xiv, 35, 
Psamraitichus , eodem cognomine. Psammitichus enim a tux^, for- 
tuna , et i^oijAgioc, arena, unde t}xpi|Ac^uTr<, serpens arenis se occul- 
tans, idem ac djipisdum; , serpentis vel draconis arenosi nomen, 
ab ajA|xc( , arena, et Jurns, qui subit, compositum. Sic Atuatuca , 
urbs Eburonum, ex aftut* , mergus , et tv^t, , fortuna. Sic nomen 
Spartae vel Spartiatum , quorum Hercynio socius erat, idem est acri 
i-xfrri, Sparti seu Thebani, qui ex draconis dentibus satis nati erant. 

Adorare nollet. Mos adorandi talis erat. Genu flexo, proni pro- 
cumbentes in terram, fronte humum feriebant, ac terram oscu- 
labantur. Ac reges quidem ut deos venerabantur, et pro talibus 
eos habebant. Q. Cuht., 5 et 8; Val. Max., vii, 3; Joseph., xx, 

3 ; Mabtiai. , x , epigr. 73; Xexoph. ; Strab., x, et alii. Vide 1 . xu, 
c»p. 7. 

IN LIBRUM VII. 

Cap. I. Caranus. Hunc generis regii Velleius , 1, 6 , 5 , fuisse di- 
cit; Nuiil. is , tantum unum ex Herculis posteris. Alii Caranum pri- 
iiium regem Macedonum numerant. Ausonius : 

Et Caraniu Pellaea dedit qui nomina regum. 

Alii scribunt primum in Macedqnia regem nominatum fuisse Per- 
diccam ; mira enim auctorum dissensio est super Macedonum re- 
gum successione. Perdicem Herodotus aliique tribuunt, quod alii 
Carano. Peloponnesiae multitudinis durem facit Caranum Solinus, 
Perdiccam Herodotus Tr.utvt^us , qui ex Peloponneso venerat. 
Apud Solinum, cap. 9, Caranus quoque vocatur; apud Euscbium 
est Cramaus. Caranus , gentis Macedonicae conditor , a xipxvi; , 
caput, dominus, princeps; aut pro Ceraunus, a xifxuvo;, fulmen. 
Tertius enim regum Seleucidarum in Syria, qui e Macedonia 
oriundi erant, Ceraunus cognominabatur, et Seleuci*, in urbe a 
primo borum principum condita, fulmen cultum erat. Hic, im- 
perii Macedonici conditor, a capris ductus tirbem ./Egeas, est ipse 
Jupiter Ceraunus a capra Amalthea nutritus , dictusque arpe^oc et xi- 
-[oaaryo;, id est sol sub signo capri, primo xu signorum zodiaci. 
Vide meam Diss. in cultum Fulminis. 

Algeas. Alii in sing. JEgeam et Algream ; quo eodem modo et 
Gratci variant : A tyr , , Ai-jal, Aifiix, Aipu*. JEgas vocat Plinius, 
iv, 10, et Solinus, cap. 9. Ptolcmseo , 111, i 3 , est Ai-pti*. Salma- 
sius ad Solinum tradit, in Plinii libris mss. haberi JEgice , quod 
est grmeum Alqiixi, nam utroque modo dici, et Aiysu' et Ai-jtisu, 
Latine JEgia- vel JEgeae , quasi caprarias dixeris; et a dissyl- 
labo quidem esse gentile Aiyxiot : a trisyllabo Ai-jiirr;, quomodo 
et hic rescripsit Bemecc. , JEgeatas ( quomodo et Tacitus , Annal., 
11, 47), quum hactenus editiones jEgeadas, juxta dialectum Ma- 
cedonicam, haberent. Aiyiak, sedem sepulcrorum regionem, com- 
memorat Diod. , xxii, fragm. ai. Vide supra hujus urbis mythi- 
cam originem. 

Cap. III. Mcgabazum. Hoc nomen accepimus MrjaSalo», ex 
Herodoto, a quo h*c narratio petenda est. Variant autem scrip- 

torcs in Megabysum , Megabusum , Magabasum , Megabaxum , etc. 
Sinceram orthographiam etymon statuit : Megabazus enim a ut- 
magnus, et loquor, vaticinor, oritur. Vide Phamaba- 
zus,v, 4. 

Bubares. A fkuSipis, homo pra-grandis et stolidus, superbia 
inflatus, ut Smbaris, a oc Capo;, qui insolenter et fastuose se infert. 

IX LIBRUM IX. 

Cap. III. Triballi. TpipaUoi , Mafsi* inferioris populi erant, 
testibus Ptolemjeo, Plinio et Strabone, qui cos dicit ad insulam 
Danubii Peucen usque pertingere. TpiSoXci, uno ). , apud Polyje- 
num , de Scythis , n, 7; male, si eorum nomen oriatur a rptfiaXAo;, 
nugator, qui in nugis tempus terit; bene contra, si a rpifioXo*, 
lacer, vetus, attritus, eflaetus, originem trahat. 

IN LIBRUM X. 

Cap. II. Solis eam sacerdotio profecit. Plutarchus, in vita Ar- 
taxerxis, cap. f| 3 , eam Dianae, quse Ecbatanis colitur, quam Anai- 
tim vocant, sacerdotem lectam scribit, quo reliquam vitam tran- 
sigeret castam, id est in coelibatu. Strabo , lib. xn,dc Zela agens 
urbe, olim insigni et sacra : n In ea, inquit, templum est Anai- 
tidis , quw ab Armeniis colitur : hoc in loco sacra cum sanctimonia 
maxima celebrabantur. » Venus seu Diana Anaitis eadem est igi- 
tur ac Immaculata, a graeco «vxtrioc, insons, innoxius. 

Cap. III. Ocho. Qui et ipse Artaxerxes dictus est Diod., ex- 
tremo libro xv : Ab eunucho Bagoa veneno necatus est; ex eo- 
dem, xvn, 5 : et cadaver ipsius Bagoas felibus objecit, et ossa 
quaedam illius exprobrandae crudelitatis causa , convertit in manu- 
bria gladiorum , dilian. , var. hist. , vi, 8. Ochus et Bagoas no- 
mine quoque opponuntur, sicut Otanes et Otospastes , Mindarus 
et Pharnabazus. Ochus enim ab iytiiu, admitto admissarium, 

tiov, admissarium, jumentum, locus ubi jumenta admittuntur; 
«X«ia, admissarii, admissarius, gallice etalon , sortitur no- 

men; Bagoas contra , vel Bagceus, a r.x.'. puer, et pio'?, morbidus, 
p-nrr.c, mutilus, p«», membra frango, vires elido , enervo ; fpioe, 
enervatus, sicut pueri regii apml nos dicti les enenvs de Jamieges. 

IN LIBRUM XI. 

Cap. II. Ad tumulum patris occidi jussit- Sic « Imp. Augustos 
trecentos ex deditius electos, ad aram D. Julio [patri) exstructam, 
idibusmartiis (qua die patrata caedes ejus), hostiarum more macta- 
vit. «Sueto». , Jugus t., xv, a. Credebant enim sanguine manes 
placari. 

Lyncestarum. Populus est Macedoniae, qui AuptxoTai ,Lyncestrv, 
dicitur Thucydidi, it, ai, a 6 ; Plinio, iv, 10. Regio ipsa ,\uy- 
xtsut U, Lyncestis, Ptolemseo, 111, 1 3 . Straboni vero, lib. vu, 
Arfiuara.i, Lyncisttr, quomodo habent hic vett. libri. Nomen sortiti 
sunt a xir{ 5 , Xuyxi?, lynx, vel a Auyxtv;, Lynceus; ideoque acutis- 
simo visu praediti, sicut lynx vel Lynceus, habebantur. 

Cap. IV. Sub corona venduntur. Non quod corona militum, 
custodiae causa captivorum venalium greges circumstaret; sed quia 
jure belli captos, coronatos venire mos erat. Vide Aul.-G., vii, 4. 

Cap. V. Duodecim aras deorum. Ad duodecim deos quos Con- 
sentes appellarunt Romani, Graeci ftcuAn<pcpc u;, consiliarios, id 
est ad xii genios signorum zodiaci, hic locus alludit. Jovi 
descensori (id est soli descendenti), et Minerva: et Herculi struc- 
tas aras ait Arrianus, lib. 1. 

Ad tumulos heroum. Tumulus , gallice tombelle, proprie ag- 
gesta humus. Alioqui veteres non seinper habuere «dificata se- 
pulcra, sed scrobe facta, et aggesta desuper humo tumulabant. 
Aggestum terrae Latini tumulum, Graeci ywui appellabant. Supra 
illud cippus lapideus statuebatur, qui nomen et elogium defuncti 
continebat. Quod et monimentum seu monumentum Latini dixe- 
runt. Multi heroum tumuli in campis Iliacis adhuc exstant. 
Vide Voyage de la Troade. 

Cap. VI. In campis Jdrastiis. Stephanus, de Urbibus, A Jpdta- 
Tti*t per quod fluit Granicus fluvius, a quo hoc proelium 

dicitur ad Granicum. Strabo, lib. xm. Ab kifiasun, dea ultio- 
nis, fatorum ministra, vel ab aJpxoTss, qui non fugit, et passive 
qui evitari non potest, voce ex a priv. et Jp 4 «, fugio, compo- 
sita, et ex qua kifdnMt quoque, sortitur nomen. Unde videre 
est nomen pro pugna et post pugnam inventum esse. 

Cap. VII. Gordium urbem. Graeci TopJiov habent; Stephanus, 
ropdiitcvj Gortlien veteres omnes libri. A chorda , , 

implico, involvo, gallicc, lier , entortiller : quod ad jugum Gor- 
< tinni plaustri et ad capita loramentorum intra nodos abscondita , 
alludit Hoc autem jugum Gordii idem est ac nodus Herculeus seu 
draconis , id est ecliptici intersectio sub jugi vel librae signo. 

Cap. X. Cum infulis. Regiae dignitatis insignibus. Ita Pollio , 
in Gallienis duobus , c. t o : Odenatus rex obtinuit totius Orientis 
imperium , quod se fortibus factis dignum tanlce majestatis infulis 
declaravit. Infula; proprie quidem sacerdotibus, victimis rebus- 
que sacris tribuuntur, quanquam alioquin ea vox generalius ac- 
cipitur. Ut apud Spartianum, in Adriano, cap. 6 : Infulis or- 
natus Pannonice, hoc est titulo et insignibus praefecturae Pan- 
nonicae. Vide Pancirol. Not. Dign. 

Abdolonymus. Veteres nostri mire variant, ut fit in nomini- 
bus propriis. Sic dedit nostra editio ex Aid. et mss. Diodorus, 
xvn , 46 , BaUonymum vocat , non Sidonis , sed Tyri regem cons- 
titutum; de quo docte disserit ibidem Wesseling. Sed mihi luce 
clarius est, ex etymologia et historia, scu potius fabula mythica, 
hoc nomen male scriptum esse Abdolonymus et Abdalonimus , 
quasi ab«priv., , flatus ventris, faetor exstincta lucernae, ct 
6vj|ia, nomen, originem duceret; persuasumque habeo omnino scri- 
bendum Abdallomenus , roctathesi syllaba nym vel nim in men, ab 
a augm., et part. verbi ftfaXXu, traho, sugo, mulgeo : hic rex enim 
fabulosus operam oblocare ad puteos exhauriendos , hortosque 
irrigandos solitus erat, ait Justinus; et inde sortitus est nomen. 
Hac fabula eadem est ac Cleanthis philosophi, qui, ut inopiam 
vinceret, accepta ab hortulano mercede, aquam, sicut verita- 
tem, e puteo noctu hauriebat. Vide Dioc. Laekt. , in Clcanth. 

Cap. XII. Flumen Euphratem. Est fluvius Mesopotamia, quem 
Strabo scribit ex Niphate monte Armenia magnum, profundum 
ct celerem nasci; influere autem in mare Rubrum, prius tamen 
Babyloniam per medium dividere, et Tigri conjunctum Mesopo- 
tamiam facere, a (iior<x, medius, et fluvius. Euphrates autem 

ipse nomen accepit, sicut et Phrataphemcs , xm , 4, a graco tu^uvet. 
exhilaro, oblecto, iu<^x£vg|jlxi, lator, genio indulgeo, tu^pxaix, la- 
titia, suavitas; non immerito igitur ad ripas hujus fluminis Para- 
disum, seu latitia et voluptatis hortum, statuerunt. Inde Ptole- 
mao dicitur quoque (iaoiXtit; tgctxug; , flumen regium, sicut et re- 
gia Lympha Diuspes, pro Hydaspes, Tibullo, ab 0 £g;, aqua, et 
iaisi- aspis, aquatilis serpens, scilicetflexuosus, ceu Paradisi serpens. 

«4 

Cap. XV. T/mra. I)ara omnino scribendum est, ex Etymo- 
logico magno ct analogia nominis Darii, qui in hoc vico Par- 
thorum compedibus catenisquc vinctus est. Infra Dara a Theodoto 
demunt condita dicitur, qua; Plinio, vi, 1 8 , et aliis, est Da- 
rcium , Aapfiiov. 

Regales deos. Btcu; (laaiXticuc , id est ambos Dioscuros , quos graece 
Anaces et Anactcs , vel Reges vocabant; in quorum honorem 
celebritas erat apud Graecos, qute xi ivxxtia dicebatur, et apud 
nos adhuc ea qu* dicitur la fele des Rois, id est magorum qui ab 
Oriente venerunt, duce stella, regem regum adoraturi; unde fit 
quod tres reges sanctos, et trinos deos, hodie computemus. 

IN LIBRUM XII. 

Cap. II. Bruttios. Bruttium, Gra:cis Bpixxix; et apud Athenaeum, 
lib. v, apud Diodorum Siculum, in Eclogis, aliosque auctores, 
Bpexxxvix dicitur. Dionysio Afro Brcntii quoque appellantur. Dio- 
dorus, lib. xvt, ideo Brettios appellatos scribit, quod servi es- 
sent et fugitivi Lucanorum. Strabo, lib. xvi, peninsulam appellat 
Brutiorum agrum. 

Pandosiam. Pandosia, nxvdcrix, Lucanorum urbs in Italia: 
OEnothriorum quondam regum regiam fuisse scribit Strabo. Pan- 
der si per ce diphthongon in secunda habet Plutarchus, de Fort. 
Rom., quasi a nxvJxioix, lautum convivium, ejus urbis nomen 
oriretur; sed verisimilius est a ■nitSoer, originem habere, eodem 
sensu ac riavJ »px , i. e. quae omnis generis fruges profert. Situm ejus 
hodie ignotum esse putat Cl. V. D’Anville, qui tamen Bruttiis 
adseribit. Pandosius in Arcadia lacus erat, Pandosiaqae meretri- 
cis nomen, sicut et Pandora, feminae vel potius deae primige- 
niae, id est lunae a diis, seu xn sideribus zodiaci, donis ornat». 

Brundisium. Sic veteres. Graeci Bpivxxixiov : unde a poetis Brenda 
dictum , ex Festo , pro Brenta. Brundusium est lectio vulgata. A jlpiv- 
Ooj, fastus, arrogantia, superbia, flpivQuofAai , fastuosus esse ct ar- 
rogans, superbire; vel immediate a (Jpivdtv , cervus, Ppiv9 10 v, ca- 
put cervi, apud Messapios, quorum Brundisium oppidum erat. 

Cap. III. Mardosquc. Quidam hoc loco legerunt Medos, quo- 
modo et in Eusebio editum est, contra libros, ait Bongars. 

Tha lestris sive Mmithya. T hales tris , a e xXio , floreo , vire o , unde 
BxXix, una e Gratiis et Musis, eadem est ac Romanis Flora, Griecis 

Chloe, xxin, cpith. Cereris,» -/Xia , herba virens, vel Chloris, X' i. op,';, 
a , vireo , vigeo ; proindeque luna crescens ; Minithya autem , 

aliis Minithwa, a u.tvu6u> , minuo, decresco; luna decrescens. Haec 
regina igitur fabulosa , sicut et Amazon, ab a priv. et piZfo, 
mamma, id est luna dichotoma. Sic Minerva, a minuo urvum. 

Cap. V. Drancas. Scilicet Drangas, ut est in Aid., quum Dran- 
ginern vocet regionem Diodorus, xvn, 78, et xvm, 3. Drangrr , 
ex D'Anville, iidem sunt ac Zarangeei, quorum urbs primaria 
Zarang servat adhuc nomen ; et revera Drangce a Zarangcri con- 
trahi potest. Iidem sunt etiam ac Drangiani , populi pariter ab 
Alexandro subacti , et quorum mentio est lib. xu , cap. 6 , ct apud 
Diodor. , xvn. 78. Vide infra, cap. 9, Ambros. 

Evergetas. Asserit Diodorus, xvu, 8 1 , Cyrum Arimasjtos , quod 
exercitum suum fame graviter, affectum commeatibus juvissent, 
curo aliis muneribus affecisse, tum abrogato nomine pristino, 
Evergetas eos nuncupasse , hoc est Beneficos , seu persiea lingua 
Orosangas : Ol irporipsv aiv Aptu-xeuoi , vuv -i i Eoifyfrxi cvcpallcpievci. 
Quod cognomentum , ait Bemecc. , apud Persas iis tribui soli- 
tum esse , qui regem regnumvc insigni aliquo beneficio deme- 
ruissent , et ne cujusquam meriti memoria intercideret, Orosan- 
garum seu beneficorum nomina in regios commentarios relata 
fuisse, clarum est ex Estherae libro, cap. 6, a et 3; Joscpho, An- 
tiq. , 11, 6; Herodoto, m, 140, et vm, 85; Xenoph., lib. vm 
Cyroped.; diliano, Var., 11, 40. Evergctce quidem nomen est vox 
grspea (itp-ytTii , benefici. D’Anvi!le autem pro Apipiaoito! legit 
Ariaspce, et revera Ariaspce huic sunt Arice populi, Arimaspi 
Scythiae; imo, quum Parymce non alibi occurrant, Bernecc. acute 
conjecit esse Arimaspos , ex quo facile, aitD. Lemaire, illud cor- 
rumpi potuit. Vox persiea seu potius graeco-persica (^50x77x1, 
Omsangtv, homines de rege bene meriti, mihi videtur composita 
cx «pew, curo, custodio, <ipx, cura, c5po{, custos, inspector, et 
0x711 vel ox7[ix, onus jumenti sarcinarii, unde voces irjyxpci, an- 
garii, regum Persarum tabellarii, ayyaptuM, publicam servitutem 
sustineo, proprie ad currendum ct ferendas tabellas, sicut et nxpa- 
0x77x5, parasanga, ex eadem radice et praepositione oxpx. 

Parapammenos. Ex Diodoro, xvu, 81, Ptolem., vi, 18, et 
aliis, cum Bongarsio ct D’Anville, legendum arbitror Paropami- 
sadas , id est habitantes juxta montem Paropamisum , eis a sep- 
tentrione imminentem. 

Adaspios. Qui sint non invenio, ait Bongars. , quod vulgo le- 
gitur Hydaspios , nomen est ab Hydaspe Indiae fluvio confictura. 
Nec placet, quod Caspios quidam ediderunt. Quid si Arios le- 
gamus? — Ego lectionem Hydaspios malim. Vide not., xi, 12. 

Cap. VI. Chorasmos et Dahas. Arriano, lib. iv, Xe*pa<qit*oi ; 
Straboni, 11, Xmpisjwjai-vci; Plinio, vi, 16, Chorasmii, a ywpiu- 
l*i«, accola, confinis : ergo omnino legendum Chorasmios pro 
Chorasmos , sicut in Plinio. Dahce Graecis sunt 1 , pro quo hic 
quidam Ancae reposuerunt. Curtius, vii, 4,6, Chorasmios, Dahas 
et Sacas conjungit , ut Solinus , cap. 5 1 . Dahas nomen sortiti sunt 
a tir,, pugna, ii i'«, hostilis, rapax, bellicus, bello captus. 

Cap. VII. Adorari se jubet. Hieronymus in Ruffinuni : Qui ado- 
rant, solent deosculari manum, et capita submittere. Adorare igitur 
ex ad et os, oris, formatum est, et nihil aliud est quam ad os 
ferre manum et eam osculari , sicut etiam nunc pueri rusticani 
apud nos. Pcrsx etiam corpora prosternere solebant in regibus 
suis adorandis, manibus post tergum reductis, modo captivorum, 
teste Luciano , in Navigio. Vide vi , 2. 

Argyraspidas. Hoc est argenteis parmis insignes , vel argenteos 
clypeos gestantes; ex fp-pjo; , argentum, et iossit , clypeus. Horum 
meminere, prxter alios, Curtius, iv, i 3 , 41 , et Livius, xxxvir, 
40, 7. Imp. Alexander Severus , Alexandrum Magnum, suum co- 
gnominem, imitandi, imo vincendi studio, quum Argyraspidas , 
tum etiam Chrysoaspidas instituit. Vide Lampbiu. , in vita, c. 5 o. 
Livius, ix, 40, 2, de Samnitibus cum Romanis pugnam instruen- 
tibus , inquit : Duo exercitus erant : scuta alterius auro , alterius 
argento caelaverunt. 

Sacri montis. Qui Meros dicitur Curtio, vm, 10, 20, ubi Bac- 
chum enutritum fabulatur antiquitas. Plinius , vi , > 1 , Merum mon- 
tem Libero patri sacrum, a Nysa vicina urbe distinguit; et revera 
Nysa sita erat sub radicibus montis Meros dicti, a fir.poc, femur, 
quod Jovis femore Liber pater fuerit celatus, et inde Mr.cc.ppa.9r; . 
femori insutus , cognominatus, unde Meroveeus , primae stirpis regum 
Francorum mythicus conditor, idem ac Dionysus ; unde et Dionysius , 
Lutecix primus episcopus, et in Monte Martyrum capite truncatus. 

Ad saxum mira; asperitatis. Petra Acpvc; seu Aqmc, ut habet Dio- 
dorus, xvii, 85 , et Q. Curtius : ab a priv. et avis, avibus 
carens, sicut Avemus. Inde dicta, quod prse altitudine ad eam 
aves evolare non possent , et sine dubio quod lacus Avernus ad 

hanc petram quoque esset , quasi Alexander ad ultimas Orientis 
vel Indiar oras perventus, ad inferos, sicut Bacchus Indicus, (lex 
census fuisset. Inde ibi Nysa urbs condita, et exercitus Alexandri, ubi 
ad sacrum montem quo Bacchus enutritus erat, accessit, in sacros 
dei ululatus erupit, sicut agmen Bacchantium. Vi de cap. 14. 

C*p. VIII. Bucephalen. Bucephalon vocat Curtius, ix, 3, 37, 
ut et Aulu-G.,v, a; Bucephalam Plinius, vi, ao, et Diodorus, 
xvii, g5; Bucephaliam Plutarchus, Alex., c. 107, qui addit 
Alexandrum et in memoriam canis sui Peritae , cognominem ur- 
bem erexisse. Bucephalus , Graecis Bcuxetpx) , nomen nactus est a 
fleo;, bos, et xt caput, quod bovis caput referret ; Peritas 
vero a nfpi; , -* tc< , finis, terminus, nempe victoriarum Alexandri. 
Bucephale Indis urbs erat, juxta Hydaspen fluvium, ubi cecide- 
rat Bucephalus , in prcelio quo vicit Porum Alexander; eoque 
ipso in loco sepeliendum hunc equum bellatorem optimum cura- 
verat. Ubi armatus erat ad proelium, hic equus haud unquam in- 
scendi sese ab alio nisi a rege passus est, et Alexandrum telis un- 
dique obrutum , vulneribus ipse perfossus et moribundus , e mediis 
hostibus retulit , atque ubi eum extra tela extulit , illico concidit , 
et jam superstitis securus , expiravit. Erat et Attica 1 portus Buce- 
phalus , in sinu laconico. Vide Pi.is. , iv, 5. Sic, caput bubalum 
et equinum repertum est in primis Carthaginis fundamentis, cujus 
urbis nomen a xsip, caput, et tx-jo';, dux, Tx-pi , imperium, princi- 
patus , Tayn ia , impero , oritur. Et revera caput equi ibi inventum , 
bellicosum potentemque populum futurum significabat, si Justino 
fides sit adhibenda. Vide lib. xvm , cap. 5. Sed hae fabulae sunt 
mythicae , sicut bos et asinus , vel minor equus , in praesepi , sym- 
bolaquc , nempe equus capite taurino , caputquc equinum et bu- 
balum, equi coelestis solstitialis qui erat tunc primaria domus vel 
urbs zodiaci; canis vero Peritas , Sirii canis vel caniculae, sideris 
alterius solstitialis, equo fere oppositi. 

Adrestas. Habitabant juxta Hjdraotem fluvium, ex quo forsan 
eorum nomen manat et corruptum fuit , sicut Gangaridum a Gange 
fluvio. 

Gangaridas. Graeci ruyiaptan appellant, Strabo, Diodorus, 
Plutarchus, qui et alibi rxvipMx; vocat. Herodoto rxvfxpioi di- 
cuntur, et cum Sogdiis, Parthis, Chorasmiis, junguntur sub im- 
perio persico. Circa ostia Gangis eos ponit Ptolemaeus : a Gange 
igitur habent nomen, sicut et Gandra, pro Gangara forsan, urbs 

illorum, legendtunque apud Diod., xvn, q 3 , Gangaridas pro 
Gandaridas. 

Cap. IX. Hiacensanas Sileosque. Legitur ct Gesonas Azybos- 
que. Quidam mss. Agesinas Sy rosque. Forte Acesinas Sibosque , 
ut illi sint fluvii Acesinis accolae : hi sint, quos Sobos vocat Cur- 
tius, tx, 4, 1, Strabo, xvi, et Stephaniis; Arrianus, in Indicis , 
Sibas; Diodorus, xvit, 96, mendose fgcu;. 

Ambros et Sygambros. Diodorus , xvu , io 3 , male Ambritas, per- 
peram Abritas. Omnino legendum Gambros etSygambros. Gambros, 
a graeco -fzuopc; , gener, socer, -yxuSpiuu, connubio jungo; Sygam- 
bros aut Syrngambros , a <jii^an6poi, mariti duarum uxorum. Et re 
vera, milites Alexandri cum his populis victis se connubiis socia- 
verunt. Vide cap. 4, 11 et 12. Ex iisdem vocibus graecis, in Gallia 
et in Germania, Arnbrones et Sicambri, vel rectius Sygambri , 
sua nornina acceperunt. Mandros et Subagras habet Orosius mss. 
Fabricius optime emendavit Mallos et Oxydracas , ut hoc loco 
quidam ediderunt. Plinius, xn,6, Sydnzcas ; Curtius, ix, Sudra- 
cus, mendose vocant expeditionum Alexandri terminum. Mallos 
et Oxydracas in hac historia memorant et Arrianus, sub initium 
lib. vi, et Curtius, ix, 4, 24. Et quidem urbem illam Alexandro pene 
fatalem, Mallorum fuisse, praeter eosdem confirmat quoque Plu- 
tarchus, in vita Alexandri, c. 110. Oxydracce ab cSuJtpxx;, acu- 
mine visus vel acie oculorum prseditus; sicut Drancas, c. 5 et 9, 
populus Caucasius ab Alexandro subactus, forsan a dpxxixvel Jpx- 
xo;, oculi, visus, dtpxu, cerno, video acute; 6icut Lyncestce vel 
Lyncistce, xi, 2 et 7 , et xu, 14, a Xu-f?, Xu-jxo'{, lynx, Avpufc , 
Lynceus , uterque acutum cernens, nomen sortiti sunt. Pro Sydra- 
cas, Sudracas ct Subagras, igitur ubique reponendum Oxydracas ; 
et pro Ambritas vel Abritas , in Diodoro, Gambritas. 

Cap. XIII. Medius Thessalus. Juxta Bongarsium et Paulum Leo- 
pardum Emendation. , xvu, 10, Medicus Thessalus, in omnibus 
libris etiam scriptis, mendum est, legendnmquc Medius, quod 
ex Junt. dedit D. Lemaire, et Aid. voluit dare in Midius. Et re 
vera Diodorus, xvu, 1 17 , Arrianus, 1 . vtt, et Plutarchus, Alex., 
c. 127, habent Miifi&t 6 fnrraXs; Sed hoc nomen a Medus, Me- 
dea ■ filius, Medorum conditor, sicut Thessalus , id est Jason: i*. 
enti, ab ixsjixt , medeor , sano ( V. xlii , 3 ) , originem ducit; unde 
et Medusa a Perseo capite truncata, ct a sanguine cujus natus 
est Pegasus equus; unde et MriJoi , Medi, MsJix, Media , Mr,<fiix , 

Medea , veneficiis infamis, eadem quae Jaso, icm», dea sanationis, 
jEsrulapii filia, et Meditrina, medicina* dea, et MnJtxo?, Medicus, 
Medorum proprius, medicusque latine (i*ni? , gr*ce) , quod Media 
medicinales plantasgignat;proindeque in Medicus vel Medius potuit 
efforraari. Medius enim Thessalus , Medicusque Philippus , a qui- 
bus pariter poculum accepit Alexander, Phiiippusque pincerna, 
qui potionem regi ministrat , sunt una eademque fabula ; sicut et 
venenum cujus tanta vis erat , ut nisi in ungula equi contineri po- 
tuerit, quodque praegustatum fuit a Philippo, cujus nomen grae- 
cum Delectans equis, sicut apud nos le Follet , sonat. Media et 
Thessalia equis et herbis veneficis pariter apud veteres celebratae 
erant, et exstabat herba qua, juxta Marcellum Empiricum , galliee 
calliomarchus , latine equi uhgula , dicta erat. 

Cap. XIV. Ungula equi. Sic et Pausanias, in Arcadicis. Plu- 
tarchus autem, Alex., c. iag, et /Kli.mus , Hist. Anim., x , /| o , 
ungulam asininam; Arrianus, lib. vix; Plinius, fine libri xxx, et 
Vitruvius, vm, "i, mulinam, Curtius, x, 10, a 5 , jumenti ungu- 
lam habent , quod ad idem recurrit. Equus enim , asinus et mulus 
sunt unum idemque symbolum, videlicet sideris le grand et le 
petit cheval galliee dicti, propeque amphoram siti, et oppositi 
duabus stellis signi cancri, quas ovm seu duo asini vocabant. Inde 
ferunt hoc venenum in equi ungula contentum , xlygorque hydor 
appellatum , gelidissimam aquam fuisse , ex Nonacridis petra sudan- 
tem. Fide Plutarchum et Curtium , qui hujus veneni fontem ap- 
pellat stygos hydor, seu Stygis aqua. Nonacris autem erat mons 
Arcadi» Stygem fontem ad radicem habens , cujus aqua ob frigus 
immoderatum nullo neque aureo, neque argenteo vase, neque 
aeneo, neque ferreo contineri poterat, neque alia ulla re, quam 
ungula mulina. Imo observandum est quatuor metalla esse quatuor 
anni tempora, nempe aurum hyemis, argentum veris, »s a-statis, 
ferrum autumni; Stygemque fontem esse etundem ac Hippocre- 
nem, et amphoram seu Aquarii fluvium, le fleuve du verse-cau , 
prope aquilam et Gany medern, qui pocula Jovi ministrabat, olim 
inter quatuor metalla vel signa ascendentia et descendentia me- 
dium, et solstitialem; ideoque frigidissimum seu torpescentem 
dictum. H;rc igitur non sunt veterum mendacia , sed tabula 1 my- 
thica; seu allegoriae Bacchi Indici, quae, longe post, pro historia 
Alexandri Magni Inibit» sunt. Fide c. 7 , et 1 . 1, c. 10. 

Cap. IV. Lustrationem castrorum. Lustrabant milites cane dis- 
cisso, et ab utraque parte projecto, ut referunt Curt. , x , 9, ia, 
et Liv. , xl , 6 : « Macedonum reges , ait Curtius , ita lustrare so- 
liti erant milites, ut discissae canis viscera ultimo in campo, in 
quem deduceretur exercitus , ab utraqne abjicerentur parte : intra 
' id spatium armati omnes starent, liinc equites, illinc phalanx. » 
n Forte lustrandi, inquit Livius , exercitus venit tempus, cujus 
solemne est tale. Caput medice canis prcecisce et prior pars ad 
dexteram cum extis , posterior ad Icevam vice ponitur. Inter hanc 
divisam hostiam copia; armaUe traducuntur. Prceferuntur primo 
agmini arma insignia omnium ab ultima origine Macedonice re- 
gum. Deinde rex ipse cum liberis sequitur. Proxima est regia cohors , 
custodesque corporis. Postremum agmen Macedonum ccvteta 
multitudo claudit. Lustrabant, id est expiabant, purgabant, fa- 
cibus, sulphure, bitumine, aqua atque igni, ubi addixissent aves, 
exercitus, et classes copiasque navales, et urbes, et agros, et 
oves, et pastores, et pagos, et rogos, et arva , ambiendo , circum- 
eundo, unde Ambarvalia. 

Paropamisios. Legendum : Paropamisios , et fines Caucasi mon- 
tis, Oxyarches accepit, ex Arrianoet Dexippo apud Photium, vel 
Axiarches , pro Oxyarches ,exe&&. antiq.: Oxyarches ab Hi-, ve\ox, 
et ifxic, princeps ; Axiarches vero ab i-td;, dignus : non autem Pa- 
rapemmenos fines Caucasi montis, Extarches accepit. Sic supra, 
xii, 5 , Parapammenos scriptum est pro Paropamisios. 

Aracossi. Aut potius Arachosii, ex Ortelio et D’Anville, suf- 
fragante Diodoro, xvu, 81, et xvm, 3 , quod ex Aid. et Junt. 
recepit Cronovius nepos. Arachosii et Arachosia ab jpi, dirar , 
exeeratio, vel dp«i«, diris devota, maledicta, et vel ^doc aut 
xouc,^ agger, moles aggesta, tumulus vel ara ex terra aggesta, 
gallice tombelle ; unde et Arachos , cognomen Alexandri* Ara- 
chosia?. 

Gedrosi. Vel Cedrosi; Kr.Jpiiaii enim et nipaai* apud Diodo- 
rum legitur, ut Cnidus et Gnidus, a tdifuaxc, vitis alba, bryonia, 
xifpo», cedrino oleo inungo, vel rectius a -pi, terra, et #pd« ; ,ros, 
JpoaiC», irroro, rore perfundo. Gedrosi igitur malim ex etymo- 
logia. 

Archon. Diodorus, xvui, B, Apx»v. In edit - Thysiana legitur 
Archos : utrumque grace nomen est proprium dignitatisque. Ety- 
mon igitur orthographiam in medio relinquit. 

Profecturas. Persice, vel potius Graco-persice , satrapias, sicut 
Latinis praefectus, Persicis dicitur Za Tpamic, a graeco £»-, in corop. 
valde, et i f aa , famulor, ministro , fugio, unde et Drapes , nomen 
Senonum principis apud Gallos, ^paorrp , minister, famulus, et 
iIpajriTnt, servus fugitivus. Satrapes igitur minister seu famulus 
Regis regum, significat gallice le bon valet. Sic et apud Indos 
Mauxrpxi, forsan contracte pro , a grateo , ser- 

vus, famulus, et pwtrr.p, mater, Servi Matris Deum ; sicut Baptae servi 
de* TT,; Kotutou?, et Galli Cybelis, qui eunuchi erant. Hinc quoque 
Mau.ui59X*ii»i , ab eadem voce et 9 X*£io« vel SXaurioc, eu- 

nuchus cui testes contusi sunt, a OXaw, frango, elido, sicut 8Xi£ix; , 
spado, cui testes elisi, a 8Xig«, premo. In Digest. Thlasias dicun- 
tur ii quibus exsecti sunt testes; Thlibice, quibus attriti sunt. Mi- 
nistri igitur regum Orientis erant servi et eunuchi. 

Cap. V. Mercatu Olympiaco. Id est ludis Olympiacis, vel cer- 
tamine Olympico, ut xii, 16. Sic enim etiam Pythagoras apud 
Ciceronem, Tuscul., v, 3 , nuncupat : « Mercatum eum, qui 
habetur maximo ludorum apparatu , totius Graeci* celebritate : nam 
ut illic alii corporibus exercitatis gloriam et nobilitatem coron* 
petunt , alii emendi aut vendendi qu*stu aut lucro ducuntur. » 

Cap. VII. Battos. Mss. Bactos male pro Battos : nam et Grsecis 
auctoribus Cyrenarum iste conditor B«tto; dicitur. Ovidius, in Ibin, 
B Ursum interpretatur : 

Conditor ut tarde Blasus cognomine Cyrrh*. 

Voces parTotpi!;», balbutio, BxTTcXoyi*, inanis eorumdem repeti- 
tio, a fliTTo« derivat*, hanc interpretationem corroborari? 

Cy renem. Nomen urbis non ab oraculo, sed a monte Cyra, 
aut a fabula ipsa originem habuit. Cyra autem a Kupn, Ceres, pro 
xopiti, domina, vel ut urbs Cirrha, a xifp<«, fulvus, gilvus, flam- 
meus. Unde forsan Cirrhus pro Cirnus vel Grinus reponendum. 

IN LIBRUM XV. 

Cap. II. Abdcritas. Pro Abderita s , qui erant Thraci* populus, 
Frcinshemius correxit Autariatas Illyrici, ex Diodoro, xx, 19, 
et Athen., vm, 2, quorum sedem in Dardania: et P*oni*fmi- 

bus fuisse dicit Strabo, lib. xvn; et quum duo codices exhibeant 
Auilariates , iilud Gronovius nepos recepit. Mihi autem videtur 
Abderitas reponendum. 

Ranarum muriumque. Sic Plinius, lib. viu,c. ag, ab ranis ci- 
vitatem in Gallia pulsam memorat, si modo locus mendo caret; 
ct lib. viii, cap. 57 , ex insula Gyaro fugatos a muribus inco- 
las, ex Theophrasto refert. Vide eumdem, de Muribus, lib. x, 
c. 65 . Econlra mus ameus Luteci*, teste GregorioTur., hujus urbis 
amuletum erat contra incendium. 

IN LIBRUM XVI. 

Cae. V. Jovis se filium.... aurea aquila.... Ceraunon. Clearcbus, 
qui Jovis se filium dicit, cui eunti per publicum, aurea aquila, 
velut argumentum generis, praeferebatur, et qui filium suum Ce- 
raunon, id est graece fulmen, vocat, sibi admodum constabat : 
aquila enim erat ales armiger Jovis et ejus fulminis minister, et 
Jupiter ipse xipauvoc vel xep*6vio(, fulminans, cognominabatur. Se 
prsebebat igitur regem vel deum vere tragicum. 

IN LIBRUM XVII. 

Cap. III. Lanassam. Sacerdotem. Sic vett. et Plntarchus, in Pyr- 
rho, cap. 1. Contracte ab «y«s<j«, regina, «vis «na, impero, regno, 
et particula quae auget significationem in compositione. 

Beroie. Vel rectius Beroea, casu recto, grtece Bippot*, ab tu- 
•poi*, affluentia, lipciw vel t-jppoi», bene fluo. Sic Rhea, p«i vel 
l’«i« a pies, fluo. Sic jiisxo; pro , viscum. 

IN LIBRUM XVIII. 

Cap. I. Congrederetur. Ex Plutarcho, in Pyrrho, cap. 34 , pu- 
gna commissa est medio campo inter Pandosiam urbem et Hera- 
cleam. Heraclea autem, auctore Plinio, m , 11, inter Sirim est 
et Acirin, fluvios Lucani*. 

Inusitata ante elephantorum forma. Plinius, viti, 6, scribit 
Italiam non visos hactenus elephantos boves lucas appellasse, 
quippe in Lucanis primum visos. Adde Varronem, de Ling. tat , 
lib. vi; florum, 1, 18; Solinum , cap. a 5 ; Frontinum, Stratag. , 

>i, l). Gronovius avus , probantibus Graevio et Fabro , mavult invi- 
sitata , Romanis nondum visa. 

Nec hostibus incruenta victoria fuit, xm m. ferunt , auctore Plu- 
tarcho, caesos ex Epirotis. 

Cap. II. Statuis regis imposuerunt. Narrat Athenaeus, lib. X, io; 
dxlianus Var., n, 4 1 , et Laertius, in Xen. Haud multum dissi- 
mile factum Xenocratis philosophi , qui muneri sibi datam a 
Dionysio rege coronam auream, domum a coena rediens, Mer- 
curio, qui stabat ante regias aedes, injecit. 

Regurn urbem sibi visam. Plutarchus, in Pyrrho, e. 4 a, de se- 
natu tantum : eum multorum regum visum esse concilium, p<tai- 
Xinv iroXXwv 0we#piev; Florus, i, 18 : urbem templum sibi visam, 
senatum regum esse. 

Cap. III. Assyrium stagnum. Lacum intelligit Gennesareticum , 
de quo Strabo, lib xvt. Assyrium pro Syrium, quod veteres con- 
sueverunt. 

Piscem Phoenices sidon vocant. Idem asserit Philo Bibliensis. 
Unde Sidon, Grsecis hfm , corrupte ortum foret a graeco i^Wc, 
piscis , i^usiw , piscari, l^tiwn, piscosum; sed melius a aiir. , malus 
punica et fructus , ut Sida Boeotiae oppidum , aut contractum a 
ouhiiv, puniceum (malum). In nummis Sidonis, super prora na- 
vis, Astarte, cum epigraphe UADNOX 0F.AD ( Sidonis dece'], exhi- 
betur dextra acrostolium tenens , sinistra hastam in tridentem pis- 
catorum desilientem; in quibusdam delphinus subternatans cons- 
picitur. b ule D. Miokket, Descr. des med., v, 64 , 94 , 384 et passim. 
Sidon igitur piscis, urbs, et dea, eadem erat ac Derceto , a 8 iip , fera , et 
xiiTo;, cetus, quae humana facie, reliquo corpore piscis, apud Joppen 
colebatur; eadem quae Andromeda saxo alligata, ibidem ceto 
marino exposita, et postea in piscibus inter astra collocata ; eadem 
qua- Atargata vel Atcrgalis, a graeco iflipx vel i 8 f,px , ador, a 6 r.p , 
arista, unde Athara, Athor , vel Athyr , Venus, seu potius Ceres, 
et a -nr/i '.. , gaudium , laetitia, dorice in comp. ^jxOik, yaOio vel -j-r/j ita , 
gaudeo, lator, Arista laetitiae, seu Virgo spicifera piscibus oppo- 
sita. Haec dea erat Ascalonitarum; Plinius prodigiosam vocat, quod 
simulacrum ejus superiore parte mulierem, reliqua piscem referat. 
Hinc a piscium esu vicini popedi religiosissime abstinebant. Sic 
Latopoli Minerva trxpfiivo^ seu virgo, piscisquc Latos colebantur, 
Latopolisque ab hujus cultu nomen accepit. 

Crucibus. Quippe proprio servorum supplicio. Plact., in Mi- 

lite, ii, Ii, 19; Tacitus, Hist. , 11, 72, et iv, 1 1 ; Catitoliuus, 
in Macrino, cap. 12. 

Cap. IV. Uticam. Utica, Grscis Ithyca ye\Ityca, pro Euri^r , 
liona Fortuna, quae Horase in Capitolio culta fuit, dura Mala econ- 
tra in Esquiliis coleretur : de hac Cicero, de illa Plinius memi- 
nere : h*c gratce Kxxr Tox* vel <tmiXi! Tirjr, ; illa Eu-rixu , vel quod 
magis erat in usu, AfxSii T-i/r , ut in Cebctis tabula videtur. H^c 
et prospera dicta, et secunda, et Iceta, ut illa tristis, sinistra et 
heia. A-jxStI; Tuy_r.< statua Athenis fuit apud Prytaneum, quam ado- 
lescens deperibat adeo, ut eo demum vesani* pervenerit, ut sibi 
ipsi manum consciverit. Gyraldus vidit antiquam Bon* Fortuna» 
imaginem cum hac inscriptione : Al AOHt TIXHI. Ergo Utica pro 
Eutycha. Stephaniis Uticam scribit Tyriorum coloniam fuisse , 
quod et Justinus affirmat. Quum et opibus et multitudine Tyrii 
abundarent, missa in Afficam juventute, Uticam condidere. Ita- 
que de antiquitate gloriabatur non purum, quin et eo nomine 
Carthagini praeferebatur. Silius Ital., lib. m : 

Proxima Sidoniis Utica est effusa maniplis, 

Prisca situ , veterisque ante arces condita Byrsae. 

Sexaginta autem stadiis a Carthagine distabat, ut testatur Ap- 
pianus, nempe versus occasum. Hodie Satcor, ex Cl. D’Anville, 
vocatur. 

Rex Tyro. Id est Tyri, ut xx, m, Corintho. In mss. legebatur 
rex Multo Tyro, et Joannes Gerundensis episcopus, in Paral. Hist. 
Hispanicce , citat : interim rex Mucto Tyro decedit. Putat Vossius 
scribendum rex Mutgo Tyro. Mutgo appellatur hic pater Pygma- 
lionis, quem Josephus Mutgonum , alii Matgenum vocant. Mitti» 
is cstTheophilo, lib. m ad Autolycum; aliis Mettinus , Mutines : 
Methres vero est Servio. 

Pygmalione. Pygmalion, a mrpn, clunes, et |axXo'<, villosus, iixX- 
Xif, vellus, idem est ac Hercules MeXoiiAiwyc ; , cui sunt nigrae nates. 

Elissa. Virgilio est Dido. « Dido, inquit Servius, vero nomine 
Elissa antea dicta est ; sed post interitum a Panis Dido appellata 
fuit, id est Virago , punica lingua. » Nomen ejus adhuc Gr*cum 
est, originemque habet ab iXuo, erro, fugio, SXuaic aut «Xu;, er- 
ratio, iXr,, error, ix ( 6u vel ixiu, vito, fugio, ixrgi, erro, vagor, 
quod est Errabunda, sicut Agar, Peregrina, hebraice. Dido vero, 
qu* primis nuptiis tsdisque infelicibus Sich*o, Herculis saccr- 

doti, juncta fuit, et mortem super rogo sibi conscivit , nomen suum 
nacta est a i<ut, initu,, taeda, , uro , ardeo; eadem est igitur ac 
Ceres Aaicuxot, seu taedifera. 

Acerbce. Qui et Sichceus Virgilio, iv, ao : 

Huic conjux Sichaut erat , ditissimus agri 
Phrenicum. 

Servio, hujus commentatori, Sicharbas , unde illud nomen ex Si- 
chceus ct Acerbat mihi videtur esse compositum et contractum. 
Sichceus oriri potest a oio'c, dorice pro 6td;, deus, et x«io'{ , bonus, i. e. 
A-ji8o; bonus genius; vel a x*i<>4, prodigus, aut potius -jai-.; 

(unde Caius), terrestris, hoc est proindeque idem ac 

Dis vel Pluto aut Plutus; Acerbas autem metathesi, vel ab Axfx- 
fir.j, valde juvenis, aut rectius, ob opes quas congesserat, abixpt- 
6f.«, parcus, «Upigu*, parcimonia, ixpiSaCo , diligenter indago. 

Generum. Id est sororis maritum , ut ex Sophoclis OEdipo ty- 
ranno, et C. Nepotis Pausania, notavit Cujacius, obs. 6, 17. Ge- 
ner, ait, aliquando vir sororis dicitur. Ita Pygmalio Sichaei gener 
vocatur, cui nupserat Sichaei soror Elisa. Immerito igitur Cor- 
radus locum corruptum putat. 

Cap. V. Byrsce. Byrsam ait Strabo, lib. xvu, arcem fuisse in 
media urbe Carthagine, loco edito, in cujus vertice templum JEs,- 
culapii fuerit, quod Asdrubalis uxor, urbe capta, secum concre- 
mant. Hujus arcis nomen est vox graeca fiupax, corium, pellis, 
tergus, unde Latinis bursa, crumena; ita dicta est igitur, quod 
sub signo tauri condita sit, et ob bursam Mercurii, quem Poeni 
colebant , ct qui Bacchi , Tauri dicti , pater nutritius habebatur. 

Carthago, f ide not. Bucephalen , lib. xii , cap. 8. 

Caj*. VI. Maxitanorum. Vett. quidam Muxitanorum , sed male, 
vulgo Mauritanorurn. Eustathius [in Dionys . ) Hiarbam regem fa- 
cit Mazicum. Apud Stephanum, de Urbibus : Mazyes sunt Libyce 
Nornades. Sunt autem et alii Maxyes , et alii Machmes. Mazy- 
zes, rectius Mazyces , Libycos populos, habet etiam Amm. Mar- 
cellinus, lib. xxix, cap. a 5 et 17, et fundus Mazucanus , auctore 
Cl. D’Anville, exstat adhuc in Mazuna. Legendum igitur Mazy- 
canorum, a Mazycutn, Mazyes ct Mazucanus. Nihil autem mu- 
tandum; Maxitanorum enim a Maxyes derivari potest, itemque 
a Mazyes. 

Homines ut victimas. Quod jam omissum, mox ab illis recep- 

tum fuisse, apparet ex eo, quod Gelo , Syracusanorum tyrannus, 
Xerxis tempore, et hanc foederis conditionem his fecisse dicitur, 
ne homines immolarent. Atque longo tempore post, A. V. 444, 
gravi clade ab Agathocle affecti, quingentos pueros immolasse 
dicuntur Diodoro, xx, 14. Quo ritu Poeni liberos immolarint, re- 
fert Plutarchus, in libro de Supcrst., c. ai. Rationem sed frivo- 
lam habet Varro, lib. xvi Divinarum rerum, citante Augustino, 
de Civ. Dei , vn, 19 : Ideo a quibusdam pueri Saturno soliti sunt 
immolari, sicut a Poenis ,cta quibusdam etiam majores, sicut a Gallis ; 
quia, ait, omnium seminum optimum est genus humanum. Pueri 
enim Saturno immolabantur, quippe qui fingeretur liberos suos 
masculos, ubi primum nati essent, devorare, vel potius Soli, cilm 
signa ascendentia transiret, et radiis suis igneis incenderet. Praeter 
Carthaginienses, hoc immanitatis dirae sacrificium Dionysius Ha- 
licam. , 1, 38 , Gallos etiam aliasque gentes occidentales sua 
ctiamnum xtate, sub Augusti principatu tenuisse scribit, consen- 
tiente Caesare, Gall., vi, 16, et Plinio, xxx, 1, fine, et Tacito, 
Germ., c. 9, et Curtio, iv, 8, et Silio Italico, lib. iv, v. 767. 

Pacem deorum. Proprie verbum est pontificale, ut recte ait 
Berncccerus. Ita Livius, vir, a : Pacis deum exposcenda causa, 
lectisternium fuit. Plautus, Amphit. , v, 1, 75: 

l!t Jovis supremi , multis hostiis, pacem expetam. 

Silius Ital. , lib. xv, v. 43 g : 

Gramineas pacem superum poscebat ad aras. 

Cap. VII. Maleum. In aliis codicibus erat Machcum. Mezeum 
Orosius, iv, 6 , habet, qui Trogum sequutus esse videtur, fac- 
tumque ipsum accidisse refert Cyri temporibus. Malim autem Ma- 
leum : Maleus enim, Plinio, 11, 73, in Indiae gente Oretum mons 
est; Maleos, Ptolem., ex Hcbudibus insulis una, Malica, Stra- 
boni, 1 . xiii, urbs Thessaliae, a qua populi Maliees , et mare vi- 
cinum Malienum dicitur, denique Malieus , MxXuus, Stephano, 
urbs; et hinc sinus Maliacus, gentile Malieus et Maleates , quod 
a Malea, promontorio Laconiae, derivatur. Mezeus vero nomen 
tantum apud Orosium reperitur. Vane igitur Maleum sive Mal- 
chum conjecit Is. Vossius, cui hoc nomen est Phoenicium vel rec- 
tius Hebraicum ( Phoenicia enim lingua omnino ignota est ) melech 
aut malch, rex. Nihil enim apud auctores Graecos Romanosque 
Phoenicium nec Hebraicum; sed omnia Grxca aut Romana. Si id 

nominis est regi Nabathaeorum apud Hirtium, a grarco p.atXax»c , 
mollis, effeminatus, contractum est. linque Malei ducis nomen 
mihi videtur idem ac Metii Herculis, ortumque a |«iXii&s vel u/ri- 
Xu>{, ad oves seu potius ad poma pertinens; M. enim, dorice pa- 
Xov, malum, pomum, ovis, unde Mr.Xo^vpoi, regii apud Persas sa- 
tellites , quod aurea mala hastis praefixa gestarent. Hujus cogno- 
menti Herculis variae feruntur opiniones : quidam a pomis existi- 
mant , alii ab ovibus , quum (ijxov utrumque significet. Apud The- 
banos et Boeotios, p.rXcv , i MiiXu* HpxxXii«, malum Herculis et Me- 
lius Hercules , adagium factum est; et Hercules MtXuv dicitur apud 
Hcsychium , i. e. Pomarius. V. Gvr. , Hist. deor. , 3a8. Ego vero illud 
cognomen intclligo de Hercule Pomario, id est qui poma aurea in 
Hesperidum hortis, interempto prius diacone pervigili, qui ea cus- 
todiebat , sustulerit , et ad vitricum Eurystheum retulerit. Maleus dux 
ergo idem est atque Hercules Tyrius et Punicus; idem ac Milo (a 
MtiXsiv) Crotoniates, cui malum tenenti digitis nemo poterat extor- 
quere; idem qui Adamus in Paradiso cum serpente. 

Decimas Herculis. Carthaginienses, quod ex Tyro in coloniam 
essent deducti, decimam omnium, qua; in proventuum rationem 
cadebant, Herculi, coloniae sine patrono, Tyrum transmittere so- 
litos scribit Diodorus , xx , i /, . Bernecc. 

Altissimam crucem. Ut solebat in noxio aliquo insigni. Sicut 
Pani factitasse dicti sunt mythice in Regulo, apud Sil. Italicum : 

Vidi cum robore pendens 

Italiam cruce sublimis spectaret ab alta. 

Quo pertinet irrisio Galbae, qui cuidam imploranti leges, et civem 
Romanum se testificanti, quasi solatio et honore aliquo poenam 
levaturus, multo pnvter cceteras altiorem statui crucem jussit. 
Sueton., Galb., c. 9 . Sed crux Reguli eadem est ac regis Judaeorum. 

IN LIBRUM XIX. 

Cap. I. Mago. Se ipsum is Mago interfecerat ob rem male ges- 
tam contra Syracusanos : ob quam rem in crucem sublatum est 
corpus mortui a Carthaginiensibus. Plct. , in vita Timol. Mago, 
a p.xyiuu , magus sum , artem magicam exerceo. 

Dictatunc. Dictator fuit Suffes, ut ita, xxn, 7 , Rex, id est 
Consul urbanus, explicante Polybio et Livio. Et apud Gellium, 

x, 34 1 ex Catonis Originibus, Annibal Carthaginiensium in Italia 
dux dicitur Dictator. Simili ratione, Curtius, v, a, et noster, su- 
pra, 11, 1, Prtetoriurn nominant, et infra, xxxi, a, Consulem. 

Triumphi q uti tuor. More Romanorum, vel potius Poenorum. 
Servius enim, ad illum versum 37, AZneid. , iv : 

Ductoresque alii quos Africa terra triumphis 
Dives alit 

«Quidam, inquit, dicunt Afros nunquam triumphasse: Plinius 
autem, Hist. Nat., 11, et Pomp. Trogus Afros dicunt pompam 
triumphi primos invenisse , quam sibi Romani postea vindicave- 
runt. Livio autem Andronicus refert eos sagius de Romanis trium- 
phasse, suasque porticus Romanis spoliis adornasse. > 

Cap. II. Himilconc. Vel rectius Imilconc : Diodoro enim, xiv, 
5 i, ipixxov, hocque nomen oritur ab « augm. et vel («t- 

Ai^o;, Milichius, mellifluus, quod est Jovis epitlietum. 

Hannone. Forsan pro Annone , ab * et part. verbi viia , cogito, in - 
telligo, mente prceditus sum, sicut dii Aoqoj, verbum, ratio, Noi»c, 
mens, et jUcqc;, rationis expers, rationem nullam habens, prout 
a est priv. aut augm. Gisco vero vel Giscon, ab ir/ ja , valeo, sum 
validus, robustus, potens, ie^u-, robur, utqaiaet cui, terra, qiwoc 
et iwo; , pullus ex equa et asino , aut ex equo et asina , etc. 

Annibal. Gnecis Avvi £a{ , ab a. augm. et er.fa , prudens sum , 
vigilo, vel ex iinSct, impubes, dvr.Sa», juvenesco. Amilcari enim 
patri sacra facienti Annibal puer ad aram stabat ceu Camillus, et 
hunc in modum in corneola Ursini reperta prope lacum Trasime- 
num, exhibetur. Vide meam notam in Annibalem C. Nepotis, c. a. 

Sappho. Sapphonem alii auctores non norunt. In mss. erat Sa- 
pho. Is. Vossius , cui hoc nomen Punicum est, conjecit corruptum 
esse, corrigitque Psapho. Mihi grsecum est, oriturque a natpiM, 
manifesto, declaro, oayii {, manifestus, vel econtra a 4 ><<po;, tene- 
brae , tenebricosus , yioa. molestiam affero seu patior, aut a ijir.yasi, 
calculos subduco, ratiocinor, lapillus, calculus. Hoc nomen 
in Africa pervidgatum erat. Psapho enim vir quidam erat in Li- 
bva, qui divinitatis opinionem affectans, quamplurimas aves ce- 
pit vocales, et humani sermonis dociles, quas docuit sonare h*c 
verba : |A«'qac 8 w{ , id est, magnus deus Psaphon: atque ita 

doctas emisit in montes. At ili* qu* didicerant canebant, ac re- 
liquas jam aves sonare docebunt. Porro Libyes, quum ignorarent 

commentum , credentes id divinitus accidere , Psaplioni rem divinam 
facere instituerunt, ipsumque in deorum numerum retulerunt. Unde 
proverbium Psaphonis aves. Haec igitur vocabula immerito Pu- 
nica censent Is. Vossius , et Alderetus Cordubensis , libro Hispanico 
quem de Antiquitatibus Hispanicis edidit. 

£x numero senatorum judices. « Nunquam penes judices illos, ait 
Cl. Lemaire, fuit summa imperii, ut penes judices Hebraeorum; 
sed semper penes Suffetes et senatum, quamvis Suffetes significet 
Judices. Apud Carthaginienses tamen sic proprie dicebantur summi 
magistratus, qui Romx consules erant; ii cum senatu rempubli- 
cam regebant. Ab his distinctus erat judicum ordo hic institutus, 
licet Suffetes etiam dicerentur, ut ex Livio constat. » Ita ille. Re- 
vera nihil clarius est ex etymo, Suffetes esse Carthagine, quod 
Romx consules erant. Suffetes enim est vox grxea cjjupxr*?, qui 
idem sentit ac alter ; Consules vero, consiliare, a cum et salire, qui 
simul saliunt. Sed vide notam in cap. 7 Annibalis C. Nepotis. 

IN LIBRUM XX. 

Car. I. Grcecos. Magnx Grxcix incolas. Hi dicti non Itali, quo- 
modo prisci et germani Italix populi, sed ItalioUe , quod essent 
e Grxcia in Italiam adventitii : sicut Siciliotas et Phthiotas a Si- 
culis et Phthiis discriminabant. 

Venetos. V enetos a devictis Trojanis ortos esse ( et qnx non 
gens originem inde mentitur?), captaque Troja , devenisse in Ita- 
liam, duce Antenore, auctores plerique cum nostro tradunt : ut 
Cato apud Plinium, 111, 19; Livius, 1, 1; Virgilius, Georg., 1, 
346; Silius Italicus, vm, 604 , etc. Strabo tamen, lib. iv, eosdem 
ab Henetis, Gallix populis, descendisse verisimilius putat. Heneti 
Paphlagonix populi erant, qui, Trojanis permixti, omnes uno 
nomine appellati sunt, ex Livio. Inde Homerus sylvestres mulos 
educi scribit ; inde dicuntur et equx Henetides. Veneti igitur Italix 
ab Henetis, Paphlagonix populis et Trojanis, oriundi sunt. Pul- 
sis Euganeis, qui inter Alpes et mare incolebant, oppidum con- 
diderunt, quod de nomine relictx patrix appellaverunt Trojam. 
Horum regio Venetia dicebatur, Adriatico mari proxima et a 
Padi fluminis ostiis post Istriani usque protensa. Hinc Lucanus, 
lib. iv : Sic Veneti stagnante Pado. Henetorum igiturnomen mihi vi- 
detur ortum ab «vo’{, pullus ex equo et mula aut asina, •pwo;, mulus 

1. . *■ 1 5 


Digitized by Google 



NOTjE IN JUSTINI 


126 

ex equa et asino aut mulo conceptus, imo<, equuleus, mannus; 
sicut equae Henetides , sylvestresquc muli Henetorum; Henetorum 
vero, ab * ht-tt*; sicque dictos Venetos Italiae et Galliae a lacunis 
maris Adriatici et maris conclusi , hodie le Morbihan , quibus in- 
natabant, sicut anates. Tunc Heneti Paphlagoniae a Venetis Italiae 
Galliseque diversi forent , quippe qui aliam originem etymologicam 
haberent; sed verisimilius est Henetce et V enetat ex ai verrat, anates, 
a?que oriri. Vide nostram Diss. de origine vocis Musinari. 

Adria. Quae Ptolemaeo et Plinii codicibus, Hermol. Barbaro teste, 
'inCastig., Atria, AiOpiat, sed male, quoque dictam , et a Diomede fuisse 
conditam notat Stephanus. Adria, quae scribitur et Hadria, sicut 
Graecis J AJpUe, mare Hadriaticum , ab iSfot, dives, abundans, uber, 
copiosus, vel potius ab OJptla, aquatio, irrigatio, {iJpia, hydria, 
aquatio, uJptac, aquatica, in aquis degens, uti Venetia. Sic ab CJ w p, 
aqua , metathesi, et mutatione u in «, oritur vel ifiia, aquam 
praebeo, irrigo, iftiia, irrigatio, aquatio. Omnino igitur scriben- 
dum Hadria, non autem Adria vel Atria, et multo minus Aitpix. 
Romanorum coloniam facit Livius, Epii. Hsec urbs servat adhuc 
nomen Adria , sicut et mare Hadriaticum, cui nomen dedit. 

Adriatico mari nomen dedit. Idem affirmant Polybius, 11, 14; 
Livius, v, 33 ; Strab., 5 ; Plinius, 111, 16; Eustathius, in Dionjrs. , 
quorum contra consensum nihil valet unus Aurelius Victor, in AI. 
Adriano , hunc honorem Adrice Marrucinorum agri Piceni oppido, 
quod a nostro diversum est, tribuens. Hoc nomen^ft/ricePiceni eam- 
dem etymologiam habet, et eodem modo scribendum; exstatque 
oppidum adhuc sub nomine Atri. 

Arpos. Arpi, aliquando Argos Hippian, id est Argos equestre , 
mox Argyrippa, dicti fuerunt juxta Plinium , ex Apyupii nntee, argen- 
tea equa, Apyo; Imrc'6«ro», hoc est equos nutriens , apud Homerum; 
et revera Horatius aptum dicit equis Argos. Arpi nomen contrac- 
tum est igitur ex Argyrippa vel rectius ex plurali Argyrippi, ar- 
gentea; seu alba; equae. Sic contracte fere eodem modo et cor- 
rupte Polybius Apyuiravr.v appellavit. Diomedes, ut ait Virgilius, 
JEncid. , xi : 

Ille urbem Argyripam patria* cognomine gentis 

Victor Garganei condebat Iapygis oris. 

Hoc est, in Apulia condidit civitatem, quam patri* su* nomine 

dixit Argyripam seu potius Argyrippam, cui litteram p detraxit 
poeta, ad numerum versus, et verbum in pedem cogendum. 

Pisce. Pisam , seu Pissam , vel Pisas , nam varie scribunt auc- 
tores, a Pisis, Elidis in Peloponneso urite, deducit Strabo, 1. v, 
Plinius, in, 5 , Itinerarium Rutili, i,v. 5^3 : 

Elide deductas suscepit Etruria Pisas. 

Nomen igitur graecum est, et reipsa niaa, Pisa, vel nieat, Pisce, 
sicut et riicidii, Pisidia, originem habent a «Taoc , locus humec- 
tatus, irriguus, *;««*, loca aquatica, irrigua; /'««•que inter amnes 
Auserem et Arnum, ut ait Plinius, conditae fuerant. 

Ei Spina in Umbris. Ita correxit Is. Vossius, pro corrupto et 
Spinambris vqj Inspinambris , quod mss. liabent. Sed probatur 
Bongarsio Glareani conjectura , ut legamus et Spina et Ravenna : 
Ravennam enim a Thessalis conditam docet Strabo. Malit tamen 
et Spina urbs; Spina autem quondam gneca urbs nobilis , auctore 
Strabone. Ego vero malim et Spina Umbris , vel et Spina ab Um- 
bris ;Spins quippe non erat in Umbris, sed in Tuscis, ut ait noster; 
imo in Tuscis erant et Perusini et Cere. Ab urbe Spina, Padi 
Sputeticum ostium nomen accepit. 

Perusini... ab Achceis. Appianus autem, lib. v, Bell, civ., Pe- 
rusiam a Tyrrhenis in Italia conditam , et ob id Junonem , Tyrrhe- 
norum more, in ea urbe coli solitam tradit. 

Ce ren. Quam a Pelasgis conditam refert Strabo. Cee ren alii scri- 
bunt, sed perperam. Haec urbs enim a jr^s.id est vidua, quod est 
Junonis cognomen, nomen nacta est, et Achaei, qui eam cole- 
bant, ab iy(a, doleo, dolor, moeror, proindeque a cultu ejus- 
dem deae. x?$a vel femininum est vocis viduus, deser- 
tus, orbus, qu* cum voce vel yifac j, desertus, , de- 

sertum facio, desolo, analogiam habet. 

Abellani. De Abella, qu* ct A vella, unde nuces Avellanas, 
gallice avelines , deducit Macrobius , Sat. i , 1 4 , vule Servium , ad 
Uirgil. Mneid., vn,v. 740 . Coloniam posterioribus temporibus 
factam, auctor est Frontinus", Abella bodie dicitur Abella vecchia. 

Bruttii. Qui et Bratii, ita dicti quod fugitivi et servi essent 
Lucanorum. Sed vide infra xxm, 1 , et sapra xn, a. 

Spurios. Parthenios Partheniatasve, gallice bdtands. Sic vo- 
cati erant juvenes Lacedaemone nati, quum Messenam Laced*- 

monti oppugnarent : tunc Spartani juventute exhausti, edixerunt, 
ut virgines quibuslibet nullo discrimine sui copiam lacerent. Se- 
dato autem bello, juvenes incertis parentibus nati, qunra et pa- 
triae et sibi essent opprobrio, accepto duce Phalanto, vel rectius 
Pallanto, patriam reliquerunt, delatique ad breve oppidum Ma- 
gnae Graeciae, quod Taras, Neptuni filius, condiderat, id auxe- 
runt, et Torte nomine Tarentum appellaverunt. Fide Jtjst. , m, 
4 . Pallantus vero, Partheniorum dux, nomen accepit a Pallas, 
wa? 6 «'vc« dicta, sicut et Pallades, virgines Thebanae, qua pelli- 
cum more, cum quibus voluerant, teste Strabone, I. xvn, coi- 
bant, usque ad menstrualem corporis purgationem, post hanc 
purgationem viro dabantur; sed priusquam nuberent, post pellicatus 
tempus , ut mortuae lugebantur. ^ 

Thurinorum urbem. Quae antea Sybaris, a Thurium , et Thu- 
rii, et Thurio;, postea Copiae dicta. Livius, xxv, i 5 : Thurini 
Tarentinis Metapontinisque , indidem ex Achaia oriundi, etiam 
cognatione juncti erant . Non Thurios, sed Petiliam Lucaniae, quam 
Cl. D Anvillc in Brutio statuit , a Philoctete conditam auctor est 
Strabo, vi. Thurii autem a grseco 8 oupioi, impetuosi, bellicosi, no- 
men sortiti sunt. 

Herculis sagittae. Quas ab Hercule Philoctetes acceperat, et sine 
quibus Trojam capi non posse oraculum cecinerat. Vide Arist., 
in Admir., et Sophoclem, in Philoctete. 

C*p. II. Epeus. Et ipse doli fabricator Epeus. Virg., Mn., 11 , 
a6 4. Hujus instrumenta in templo Minerva? consecrata memorat 
et Arist., in Admirandis. 

Major Graecia. Seneca ad Helviam, c . 6 : Totum Italice latus, 
quod infero mari alluitur. Major Graecia fuit. Ad hujus Graecia? 
differentiam nominat Livius , vn , a 6 , Graeciam Ulteriorem , hoc 
est vere Graeciam ; ut hsec sit Citerior, ait D. Lcmairc. 

Sybaritanis. Dicti a Sybari fluvio Brutiorum, et urbe cogno- 
mini ad hujus ostium et Crathis fluvii. Diod. , ii. 

Sirim. Siris Italiae civitas, Metaponto propinqua, ex Stcph. Deinde 
Heraclea dicta ; exPlin. , 111 , 11. Itipirtv vocat Strabo, vi. Hera- 
clea sita erat inter Sirim Acirimque fluvios ; Siris vero hodie vo- 
catur Torre di Senna, auctore Cl. D’Anville. 

Minervae simulacrum. Palladium ad imitationem illius Trojani 
factum, quod erat argumento Siria profugorum Trojanorum esse 
coloniam, ait optime Bongarsius. 

Ornamentis. Infulis : velato enim capite sacra faciebant sacer- 
dotes. 

Dece pacem. Livius, *xxx, i3 : Ab diis pars utraque, hostiis 
mactandis , pacem petiit, ut mala scilicet averterent, et parce- 
rent. Nam hoc ipso verbo utebantur precantes. Plautus, Mere., 
iv, i : 

Apollo, qiouo te, ut des pacem propitius.... 

Meoque ut parcas guato : parce propitius. 

Adde supra, xvui, 6. 

Litatis. Litare, a Xini, supplicatio, preces, XitIum, supplico, 
precor, est veniam per preces et sacrificia impetrare, victimis 
felicem eventum addicentibus. 

Cap. III. Quum in aciem processissent. Ad Sagram fluvium 
Samnii, hodie Sangro dictum. Confer Strab., vi , Cic., de Nat. deor. , 
i, a, et m, 5; Plin., m, io; Plutarch., in Mmil., cap. 4i- Lo- 
crensium cum Rheginis fuisse x millia, Crotoniensium vero cxxx 
millia, Strabo refert, et ortum inde proverbium in derogantes 
rei fidem : certiora esse quam illa apud Sagram. Sed pro fabula 
id habeo, cum Strabone, sicut et victoriam ludis Olympiae au- 
ditam. 

Cap. IV. Demarato. Diogenes Laert. Marmacum, caeteri omnes 
scriptores, praeter Justinum, Mnesarchum dixerunt appellatum 
fuisse Pythagorae patrem; sed in his fabulis mythicis mire variant 
auctores pro traditionibus, nihilque igitur in Justino mutandum. 

Decessit. Vel inedia, vel interfectus a Syracusanis, dum agrum 
Fabaceum circuit. Laert., in Pyth. 

Templum. Cereris delubrum vocabant, vicumque Musis sacra- 
tum , ut Laertius ex Phavorino refert 

Cap. V. Ante menses. Scheffer addi vult sex, ex Floro, i, i3, 
quippe quae syllaba facile omitti potuerit ob finalem ses antece- 
dentem. Is. Vossius putat Justinum scripsisse ante mensem; ego 
vero ante messes, id est caniculae vel Sirii aestus. IIoc enim Ro- 
ma; incendium nihil aliud est quam, tempore messium, transitus 
solis snb signum canis. Hinc canis a Romanis tunc immolatus ad 
solis imitationem, dum anser, idem symbolum ac aquila signi op- 
positi, pro deo colebatur. 

Mediolanum. Urbis originem exponit Livius, v, 34- 

Comum. Kujacv, Ptolemaeo et aliis, Insubrum in Italia urbs, ad 

Larium lacum; Novum Comum a Suetonio appellatur. Colonia 
Romana est apud Strabonem. 

Brixiam. Bpil-t*, a (ipuai?, scaturitio, Ppiu, scateo, emano , Ppu*C», 
floreo , germino ; Straboni et Ptolemaeo Cenomanorum oppidum , 
et caput Livio. Bmscia hodie Italis. Inde haec urbis Venetae sponsa 
vulgo cognominabatur, tempore quo dux Venetorum stans magno 
apparatu in nave Bucentauro, ceu Neptunusvcl Thalassio alius, mari 
Hadriatico nubebat. 

Vergamum. Posteriore aevo Bergomum , hodie Bcrgame , a mip- 
turris, sicut Pergamum , n«p qajus, arx Trojae, ita dicta quod 
edita in rupe sita sit : Pergama enim omnia loca editiora olim 
appellabantur. 

Picentiam. Memoratam Tacito, Hist. , m, 8; Plinio aliisque 
Vicetia est, imitatione Graecorum. 

IN LIBRUM XXI. 

• Cap. V. Syracusis. Ex quatuor veluti urbibus Syracusas cons- 
tare scribit Cicero, quae appellantur Insula, Acradina , Tyche et 
Neapolis. Hinc igitur Syracusce numero plurali, et Athence , ubi 
Acropolis et Astu erant , et permultae aliae urbes , veluti pluribus 
urbibus constantes. 

Corinthum in exilium. Inde natum proverbium , Dionysius Co- 
rinthi. 

Apud txdiles. dsdilibus enim cura fornicum popinarumque 
fuit : quae propterea loca cedilem metuentia vocat Seneca. Vide 
Martialem, qui fere idem dicit. 

Cap. VI. Rhodanum. Quidam mss. Rodorum , alii Rodonem; 
hrontmus, Stratag., i, a, Rodinum : forte a grseco £o#«»o'c, 
vo’ { vel faJwoe, gracilis, tenuis, tener, mollis, j>*<5W 5 , agilis, ce- 
ler, vel a pcJave; aut poJivoc» roseus, speciosus, pulcher aspectu, 
rosam referens. * 


IN LIBRUM XXII. 

Cap. I. libidinem a viris. Sicut Cwar, cui Cicero mutuum cum 
Nicomede stuprum objectat, apud Sueton., Cees., xlix, 7: No- 
tum est, et quid ille tibi, et quid illi tu dederis. 

/Etnteos Incolas dCince oppidi, hodie Nicolosi, Aetnae monti 

impositi, ut patet ex Strabone, Plinio, Ptolemeo et alus. Mss. 
jEthinceos. In vetusta editione JEnnoeos pro Ennseos aut Ennen- 
ses, ab Enna urbe Siciliae jEtnae vicina. Sed nihil mutandum. 

Gap. II. Murgantinis. Vel Murgantinis , populis Siciliae, a qui- 
bus vitis Murgcntina nomen accepit. Ptiif., m, 8, et x?t , n. 
Unde conjicio eorum nomen a merges, spicarum fasciculus, vel a 
mergus, propago, galltce provin, marcotte de vigne , oriri. 

Ignibus cereis. Jam Ungens ignes cereos expositos jurat Amil- 
cari se obsequi velle Poenis. Nam in rebus sacris, qualis illa ju- 
risjurandi, cereos adhibitos constat. Gronovius avus, quem Is. 
Vossius et Faber sunt sequud, cum Sebisio corrigit Cereris pro 
cereis, quam correctionem confirmant cod. Med. et Juvenalis, 
sat. xiv, ai8 : 

Fabas erit testis, vendet perjuria summa 
Exigua, Cereris tangens aramque pedemque. 

Peyraredus legit sacris. Livius ita de Annibale, lib. xx : « Fama 
etiam est, Annibalem annorum ferme novem pueriliter blandien- 
tem patri Amilcari, ut duceretur in Hispaniam, quum perfecto 
Africae bello, exercitam eo trajecturus, sacrificaret, altaribus ad- 
motum, tactis sacris jurejurando adactum se, quum primum pos- 
set, hostem fore populi Romani. » Virg., JEn., xii, roa : 

Tango aras , mediosque ignes ct numina testor. 

Sed vide notas nostras in Dionem C. Nepotis, c. 8, et in Anni- 
balem, c. a. 

In theatrum ad concionem. Grsecis enim et Graeciensibus ple- 
risque theatrum luisse pro curia, foro, comitio, patet etiam ex 
Cicerone, Diodoro , Livio, Tacito, Vai. Maximo, Frontino, Auso- 
nio, ct Corni Nepote, in Timol., cap. 4. « Tum Antiochensium 
theatrum ingressus, ait Tacitus dc Muciano, Hist ., 11, 80, ubt illis 
consultare mos est, concurrentes alloquitur. » 

C*p. III. In imperio esset. Tum temporis consul. Ut infra, xxxi, 
a, de Annibale loquitur auctor. Ita Cicero de Arusp. rerp. , c. 17 : 
Sacrificium Bonce Dece Jit in ea domo, qua: est in imperio, hoc 
est in domo Consulis. Plut., Cces., c. i 3 . 

Urnam. Urna veterum suffragia colligebantur. Hinc JEn. , vi : 
Quaesitor Minos urnam movet. 

Cap. VI . Sol defecerat. Olymp. 117, 3, A. V. 444, die xv Au- 

gusti, hora postmeridiana secunda, calculis astronomorum rc- 
centiorura supputantibus. 

Lapide. Id est milliario. Lapidibus enim albis, quos inde leu- 
ca;, albae, subaudito ai X»6t, petrae, graecc vocabant , veteres milliaria 
designabant 

Cap. VII. Opheltas. Ita pro vulgata lectione vtpAW/or recepit, post 
P. Leopardum, Emend., xvn, io, eruditns D. Lemaire, ex Aid. 
et Junt. , nec non et PluL, in Demetr., c. 16, et Pausania, in Co- 
rinthiacis. Caeteri enim variant in Affellas , Ophellas, Offellas , 
Ofelas. Vossius tamen censet non dubitandum de lectione Bon- 
garsii Ophellas : nam praeter Diod., xx , 4 1 , cui Ophellas dici- 
tur, ita quoque habent Theophrastus , de Plantis, iv, 4 , ct Po- 
lyaenus atque alii. Rem in medio relinquit etymon. Utrumque 
enim nomen oriri potest ab wpftXw, augeo, adjuvo, vel ab d?u>.» , 
debeo, reus sum, 4 <p«Jiinis, debitor. 

Bomilcar, rex Poenorum. BcapiAx*; Diodoro, xx, io, qui auc- 
tori nostro dicitur Bomilcar aut Vomilcar, a grateo gtm, auxilium, 
et Amilcar, auxilium Amilcaris. Carthaginiensium duces etiam 
Beges dicuntur. Hannonis Periplus inscribitur Hannonis Cartha- 
giniensium regis ; ct Imilco, de quo supra, xix, i et 3 , rex Car- 
thaginiensium Orosio, iv, 6, dicitur. Sic C. Nepos, in Annib., 
c. 7, Carthaginiensium Reges appellat, quos Livius et alii vocant 
Suffetes. 

Cap. VIII. Archagatho. A Graecis varie appellatur, sed eodem 
sensu , Ap^a-fa8c< , A-j«Safxt«, ab ipjros, dux, princeps , et iyoOo;, for- 
tis, bonus. 

ELIGIUS JOHANNEAU. 

IN PBjEFATIONKM. 

Simul ut et otii mei, cujus et Cato reddendam ( operam) putat , 
apud te ratio constaret. Catonis apophthegma ab Cicerone etiam 
refertur, Or. pro Plane., c. 27 : «Etenim M. Catonis illud, 
quod in principio scripsit Originum suarum , semper magnificum 
et praeclarum putavi : Clarorum virorum atque magnorum non 
minus otii quam negotii rationem exstare oportere. » Quare voc. 
operam uncis inclusum ab editore , licet non improbabiliter 
a Fr. Gronovio explicatum ad Liv., m, 63 , $ 3 : putat ita exi- 
gendum otium , ut etiam , quod per illud feceris , opus appareat : 
quo modo Cic. dixit ad Attic. , xv , 1 3 : « Exstabit opera pere- 
grinationis hujus. » • 

IN LIBRUM PRIMUM. 

Animadverti debet Trogum Pompeium in rebus Assyriorum 
(cap. i-m) expressisse narrationem Ctesiae Cnidii in Aoouptaxotc, 
in Medicis vero et Persicis Herodotum sibi elegisse ducem, ita 
tamen, ut ex Ctesia, in plurimis licet dissentiente, omissa quae- 
dam suppleret, e. c. Subaris cum Cyro sodalitium. 

Cap. I. Fuere quidem temporibus antiquiores (Nino), Sesostris 
JEgypti , et Scythice rex Tartaus. Refragatur haec temporum ratio 
scriptoribus ceteris , quotquot sunt, uno excepto Agathia Hist., 1, 
c. 18, p. io 3 , ed. Niebuhr. : junior enim Nino Sesostris ab om- 

nibus perhibetur. Sei) cohaeret hsec sententia cum quorumdam 
veterum opinione de Scytharum summa antiquitate, dc qua 
v. ad ii, i. Tanaus rex , ab nemine memoratus, sine dubio e 
Tanai fluvio effictus est. 

Cap. VII. Et urbs Barene. Qu* Mediae urbs est , Ecbatanis 
propinqua. Sed MSS. omnes Justini praebent nomen Barce , notie 
urbis Africae, quod vitium non liquet Justinone sit tribuendum , 
in geographicis saepe erranti, an librariis. Vide ad XII , c. io, 
ubi error in eodem nomine commissus. 

Cap. IX. Prexaspem. MSS. omnes Cometem vel Comatim , 
qui vulgo Prexaspes Herodoti esse putatur; dubitationes tamen 
injicit ipsa Herodoti narratio accurate perpensa. 

• 

IN LIBRUM II. , 

Scytharum Amazonumque originem , res gestas et instituta Pom- 
peius Trogus e Theopompi ij>aimuxe>l; hausit, in ceteris Herodo- 
tum secutus. 

Cap. I. Scytharum gens antiquissima semper habita. Quid ais ? 
Sernper habita ? Saeculo fere ante Theopompum scripsit Hero- 
dotus, iv, c. 5, ipsos Scythas confiteri viotoitov airsvTtav twv i0~ 
iwi ilvui to aipiTifov. Res autem sic se habuit : Post Herodotum 
philosophi, praesertim illi dc Socratica disciplina, doctrinam de 
homine propriaque ejus natura et primigenia indole, deinde dc 
naturalibus societatis et civitatium principiis assidue excolue- 
rant : eorum autem, quae hac via illi invenerant et excogitave- 
rant, quum plurima in Scythas, quales ab Hellanico , Herodoto ct 
aliis describebantur, cadere animadvertissent historiographi cx 
rhetorum scholis prodeuntes, initia ibi generis humani conspi- 
cua esse censuerunt, eamque gentem ct, proximam rerum initiis 
et maxime judicarunt idoneam, in qua generis humani historiam 
exordirentur et veri aliqua specie , quae e philosophia hauserant, 
cum rerum gestarum narratione conjungerent. Ita factum est, ut 
temporum quoque computatio ab his scriptoribus penitus |>erver- 
teretur : cujus rei in initio hujus libri tot sunt et tam gravia 
exempla, ut ad evitandos lectorum errores hanc observationem 
necessariam duxerimus. 

Cai\ II, III, IV. Dc his omnibus multo accuratiora verioraque 
tradit Herodotus, libro iv, quem temere deseruerunt posteriores. 


Digitized by Google 


HISTORIAS PHILIPPICAS. - 235 

Cap. VII. Administratio reipublicce annuis magistratibus per- 
missa. Archontes dicit ; sed hoc falsum , annuos archontes statim 
post Codri caedem esse institutos. Primum enim, ab a. 1068 a 
C. N. , perpetui archontes creabantur, a Medonte, qui inter hos 
primus erat , Medontidae dicti ; post tredecim ejusmodi archon- 
tes secuti sunt septem decennales; tandem ab a. 682 quotannis 
eligebantur archontes novem : inter quos etiam Draco fuit, qui 
leges scripsit. 

Cap. IX. Diocles. Hunc virum ceteri scriptores omnes Hippar- 
chum nominant. 

Marathonios. Tanta hujus victori* gloria erat, ut trecenti scri- 
ptores veteres eam celebraverint. 

Cap. XIV. Mardonius... Olynthum expugnat. Non Mardonius, 
sed Artabazus cum parte copiarum Mardonii Xerxcm prosecu- 
tus; vid. Hf.rod. , vm , 127. 

Mycale. MSS. omnes Justini Mcesice vel Mysice. 

IN LIBRUM III. 

Priora hujus libri (c. 1) Pompeius e Ctesia petiit, insequen- 
tia (c. ii-vi) ex Ephoro et Aristocrate in Aaxwvixci;, postrema 
ex Thucydide : sed haec Justinus tam negligenter ex Pompeio 
Tropo excerpsit , ut hic illic vix ac ne vix quidem intelligere 
queas qu* voluerit narrare, temporumque series plane sit inter- 
rupta. 

Cap. I. Bacabasurn. Hic a Ctesia appellabatur Megabyzus ,\e 1 , 
ut apud Thucydidem scribitur, Megabaius. 

Cap. II. Polydecta ?. Sic historici; sed codd. omnes Jusi ini 
Polybitar. 

Cap. 111 . Magistratibus. Dicit ephoros ab Lycurgo institutos. 

Cap. V. Servos suos manumitterent. Hi iitiovoucToi a Spartanis 
vocabantur; vid. Theopompum, in libro xxxn <PiX«riri*Mv apud 
Athen. , vi* p. 271 , C. 

Cap. VI , VII. In his capitibus octo priores belli peloponne- 
siaci anni tam leviter et perfunctorie traduntur, ut ad inte- 
grandum narrationis tenorem longo commentario opus sit, qui 
ab hujus editionis consilib alienus est. 

IN LIBRUM IV. 

In hoc libro Pompeius Trogus Timaei potissimum Siculi Hi- 
storiis usus est, quem de patria sua populariumque rebus maxime 
idoneum esse testem judicavit. 

Cap. II. Anaxilaus. Hunc Rheginorum, ergo Italiae, non Si- 
cili», tyrannum fuisse ceteri litteris mandarunt; sed in Siciliae 
oppido Zancle, quod ejus auctoritate conditura est, magnam 
ejus potestatem fuisse ex ipsa re apparet. 

Micytho. Sic Herod., vn , 170 , et alii; sed MSS. Justini omnes 
Micalo vel Mecalo. 

Cap. III. Catinienses. Ceteri omnes narrant non Catinienses , 
sed Leontinos illo tempore Atheniensium opem implorasse. Error 
vel narrationis varietas fortasse inde orta , quod et Leontium et 
Catana urbes ab Chalcidensibus conditae fuerunt 

Lamponium ducem. Idem esse videtur quem ceteri Lachetem 
nominant, simul cum Charceade Athenis in Siciliam missum. 

Cap. V. Eurymedon dux. Sic historici. Codd. vero Eurylochus : 
Justini ipsius, ut videtur, error, quum Orosius haec describens 
consentiat. 

IN LIBRUM V. 

Quae Pompeius Trogus in hoc libro narrat, ab tam multis 
scriptoribus tradita fuerunt, ut in tanta eorum, qui ad nostra 
tempora pervenerunt, paucitate ad liquidum perduci jam non 
possit , quem inter eos habuerit sibi ducem. 

Cap. IV. Sesti Mindarus. Haec primus Isaacus Vossius resti- 
tuit : codd. omnes et edd. ante cum monstrosc : Zestrominda- 
reus. Possis etiam cum aliis Sesto Mindarus, quo modo Justinus 
s*pe loquitur. Ceterum Athenienses, non Lacedaemonii, Sesti 
exspectabant. 

Cap. V. Conone. Sed eo non solo : novem enim «rparDyoii? ad- 
diderunt, quibus postea magistratus abrogatus est. 

Cap. VI. Justinus in hoc capite narrare omisit celebrem ad 
Arginusas pugnam. 

Cap. VIII. Insignis hic annus. Intelligit annum 4oa a C N. , 
olymp. 93 a. 4 : quo tamen Dionysius Syracusis expulsus non 
est , sed vel a. 356 a Dione , vel a. 343 a Timoleonte. Gravis hic 

error Justini, qncra demonstravit Scaligcr de Emend. temporum, 
c. v, p. a »4- 

Cap. IX. Lysias. Orator atheniensis, Syracusanus vocatur ob 
proavum suum Cephalum , qui Syracusis Athenas migraverat : vid. 
Plutaxchum in E itis rhetor. , p. 835 . 

Hippolochus. Is sine dubio idem est quem Xenoph. in Hist. 
grceca, 11, 4 , S J 9 > Hippomachum nominavit Error Justini : 
nam Hippolochus tyrannus eo fato functus esse ab nemine nar- 
ratur. 

IN LIBRUM VI. 

De hujus libri fontibus eadem valent, quae de superiore dictu 
sunt. 

Cap. I. Dercyllides. Mirum est non solum codd. manu scri- 
ptos Justini et Orosii, qui cum exscripsit, sed etiam plcrosque 
codd. Prologi vi et ipsum Pompeii Trogi fragmentum a Pri- 
sciano vi, p. »59, cd. Krehl., servatum praebere Hcrcyllides vel 
Herculides : sed graeci omnes AipxuXXithsc. 

Cap. III. Pingit hic proelium ad Cnidum factum, olymp. 96 
a. a ; sed capite sequenti qutedam narrat ante illud gesta ; paullo 
post Agesilaum ex Asia ab Lacedaemoniis revocatum iterum refert, 
quum jam in fine cap. 11, de eadem re ex aliis plane causis facta, 
dixisset. Caute igitur versandum, quando historiam ex Justino 
petimus. 

Cap. IV. Terrestre praelium. Dicit proelium ad Haliartum ur- 
bem in Boeotia a. 894 factum. 

Obviam hosti procedunt. Intelligitur hic proelium paullo post 
ad Corinthum, sive potius ad Nemeam flumen factum. 

Cap. VI. Narrat famosissimam pacem Antalcidx, qua bellum 
Corinthiacum diremtum est. 

Castellum eorum. Dictum Kfuu.vi». 

Cap. VII. Thebani. Non soli, sed cum multis sociis : Eubccen- 
sibus , Phocensibus , Locrensibus , Acarnanibus , Arcadibus et 
Eleis. Narratur hic clarum proelium ad Mantineam (a. 36 »). 

Cap. VIII. Post paucos deinde dies. Immo statim obiisse Epami- 
noudam consensus omnium scriptorum extra dubitationem ponit. 

IN LIBRUM VII. 

Hoc tandem libro incipiunt illa' histori», qua; et Theopompi 

libris feXornuu» et operi Pompeii Trogi, ad imitationem Theo- 
pompi scripto, nomen dederunt. Inutile dictu est hunc librum et 
duos sequentes ex Theopompo concinnatos esse. Difficultates au- 
tem et dissensiones maximx, quibus Philippi Macedonis historia 
obscuratur, inde petendae sunt, quod Graecia tunc omnis partium 
studio ingentem in modum divisa erat et historiarum scriptores 
vel ab alterutris partibus stabant, vel ex oratoribus , quorum quis- 
que res gestas orationum suarum consilio accommodabat, mate- 
riem scribendi hauserant. Vel ipse Demosthenes, vir probissimus 
et integerrimus, camdem rem in aliis orationibus aliter refert. 
Quid in tanta narrationum diversitate verum existimari possit, 
exponere studuit Weiskius in tribus dissertationibus de hyperbole 
errorum in historia Philippi Amynta; commissorum genetrice , 
Misnse, 1819 : qui primus criticam in Phil. historia exploranda 
viam ingressus est. 

Cap. I. Hegio P ironia. In textu Justini excudi debebat rc- 
gio Bottia : nam codd. Justini habent Boeotia vel Bcetia; an- 
tiquum autem nomen Bottia sive Bottirea fuisse et prius consta- 
bat, et nuper confirmatum est Excerptis Diodori, quse Ang. Maius 
ex Vaticana bibliotheca eruit, lib. vn, § 4, p. 3 sq. 

Pe/egonus. Qui IlaXrrov ap. Homcr. Iliad. «p, 1 40 sqq.; sed codd. 
Justini Telegonus , qui filius Ulyssis, vel Justino vel librariis 
minus ignotus erat. 

Cap. II. Perdiccas. Ab hoc Herodotus Macedoniae regnum ex- 
orditur; sed Theopompus et alii Perdice* proponebant Cara- 
num , Caenum (ejus filium) et Ty rimam. 

jEropum. Codd. omnes Europum. 

Huic Amyntas succedit. Omisit A Ice tam apud llcrod. viit, i3g, 
et in Euscbii Chronico. 

Cap. IV. Per ordinem successionis. Post Alexandrum regnave- 
runt Perdiccas alter, Archelaus, ejus filius nothus, Euripidis 
*qua1is et patronus, Orestes, ejus filius infans : quo occiso re- 
gnum invasit ejus tutor Asropus : quo et ipso interfecto Amyn- 
tas , Philippi pater. 

Aridarum. Codd. Justini omnes Archuleum. Ceteri scriptores 
spuri* huic proli addunt Ptolcnur um Aloritam. 

Cap. V. Thebanis. Nam a Thessalis auxilio vocati fuerant, 
quum horuin terram insidiose occupatam Alexander durissime 
premeret. 

Perdiccas. Qui occiso Ptolemaeo in regnum restitutus erat a Pe- 
lopida Thebano. 

Cap. VI. Bella. Illyrii enim, Macedonum modo victores, no* * 
vas copias ingentes contrahebant ; Paeones agros Macedonum po- 
pulabantur; Thraces Pausanias, unus ex regia stirpe, in patriam 
immiserat ; denique Athenienses neque pedestribus neque navali- 
bus copiis parcebant, ut Argaeum in regnum restituerent. 

Larissam capit. Hinc Thessaliam. Error hic latet : nam La- 
rissa potentissima Thessaliae, non Illyriae, urbs est. QuartfWeis- 
kius reponere volebat : Larissam hinc caput Thessalice. 

Fratre patruele. Immo patruo : nam Arruba Neoptolemi regis 
ex Alceta patre frater erat. 

IN LIBRUM VIII. 

Cap. I. Thebani. Hi enim tum bellum sacrum movebant, cujus 
historia hic incipit. 

Commune Grcecice concilium. Amphictyonas. 

Arcem thebanam. Cadmeam, quae probantibus Spartanis a. 38» 
per Plioebidam subito capta erat. 

Boeotiam. Immo Cirrhae urbis agrum, Apollini sacrum, arave- 
rant et in profanos usus converterant. 

Thebanos castris exuit. Ad Pliaedriadas quidem rupes; ubi 
Locros potissimum fudit , quorum auxilio Thebani utebantur. 
Insecuta sunt etiam alia proelia, quorum mentio hic omissa. 
Sequens quod dicit proelium ad Neoncm lactum est. 

Onomarchus. Philomcli frater. Codd. fere omnes OEnomaus. 

Cap. II. Thessali. Qui Philippum contra Lycophronem tyran- 
num cum Phocensibus societate junctum in auxilium vocaverant. 

Cap. III. In Cappadociam trajicit. Eo quoque Philippum pe- 
netrasse veterum nemo testatum reliquit : sed Pompeius Trogus, 
ut ex Prologo vm apparet , de Chalcidicis urbibus locutus fue- 
rat, quod cum ceteris scriptoribus conciliari potest : recte igi- 
tur Gronovius in hoc loco Juyini emendavit Chalcidicam. 

Fratres duo. Cotyos regis Thraci* filii, Amadocns et Berisa- 
des; tertius frater erat Cersobleptes , quem procaciorem ut com- 
pesceret , Philippus ab Amadoco in Thraciam vocabatur. 

Cap. VI. Alexandrum. Neoptolemi, Epiri regis, filium. 

IN LIBRUM IX. 

« 

(ap. I. Urbs condita primo a Pausania. Haec omni historix 
tantopere illudunt, ut a Pompeio scribi non potuerint, sed ab 
Justino depravata existimari debeant. Veteres narrant Byzantio 
urbi fundamenta jecisse Megarenses , ol. 3o a. 3, vel a C. 638 
(Vid. Hevuii Antiquitates bjzantinas in Commentar, recentt. 
Soc. .Gotling., vol. i , p. 65 sqq. ). Sed urbs primo Thracum vi- 
cinorum infestis incursionibus multum vexata, deinde a Mega- 
byzo. Darii Hystaspis praefecto, post Scythicam expeditionem 
(vid. supra, ii, 5), in Persarum ditionem redacta, paullo post 
(a. 5o3) ab Ionibus expugnata, inde ob classis persicae terrorem 
ab incolis deserta et a Phoenicibus paene deleta , denique impo- 
sitis a Xerxe praesidiis obsessa tenebatur : tantis igitur malis op- 
pressam urbem Pausanias in libertatem vindicavit et erexit. En 
quae narravisse videatur Pompeius Trogus, negligenter ab Ju- 
stino excerptus. Post Pausaniam , intra biennium in patriam re- 
vocatnm, Spartani alios duces Byzantium miserunt : sed privatus 
Pausanias co rediit, et potentiam aliquam adeptus , ab Atheniensi- 
bus, Cimone duce, tandem ejectus est : hi sunt illi septem anni. 

Cap. III. Proelio. Dicit celeberrimum proelium ad Chaeroneam, 
olymp. i io a. 3. 

Cap. VII. Fratrem ex noverca. Caranum, Philippi ex Cleopa- 
tra filium. 

Filia. Europa dicta. 

Cap. VIII. Quum annis xxv rrgnasset. Agebat potius annum 
vigesimum quintum imperii, olymp. no a. 4- 

IN LIBRUM X. 

Plurima hic Justinus omisit, qux Pompeius narraverat : vide 
Prolog. Qux restant conferenda sunt cum Plutarch. , in Fila Ar- 
taxerxis. 

Cap. I. Artaxerxi. Cognomine Mnemoni. 

Cap. II. Annotatis supra de Solis sacerdotio , adde Brisson. , 
de Regno Persarum, n, cap. 69 . 

Cap. III. Cadusiis infert. Imo pater hoc fecerat , ut recte «litu 
legebatur apud Pompeium. Vid. Prolog. 

Codomannus. Hic prognatus erat ex Arsame, fratre patruele 
Artaxerxis regis ex Ostane. 

Post mortem Ochi. Non statim quidem, sed intercedente Arse : 
quod iterum rectius tradiderat Pompeius. 

IN LIBRUM. XI. 

In hoc libro et sequenti Alexandri res magnificentissimae ex- 
ponuntur : quae quamquam olim a plurimis scriptoribus cele- 
bratae fuerant, ex paucis tamen nobis servatae sunt. -Unde fa- 
ctum est, ut certo affirmari non possit, quo potissimum duce 
Pompeius hanc historiam tractaverit. E vestigiis aliquot intelligo 
Aristobulum , si non ubique, saepius tamen ab co expressum esse. 
De toto argumento , vide egregium librum viri illustr. St.-Ceoix, 
Examen critique des historiens <T Alexandre-le- Grund. 

Cap. II. Athenienses et Thebanos. Sic historia ipsa jubente Asu- 
lanus in ed. Aldina correxit; codd. Justini : Ath. et Lacedaemo- 
nios, proclivi lapsu, quum hi populi tam sa-pe simul memorentur. 

Cap. III. Matemceque... necessitudinis. Alexander enim mater- 
num genus ab Achille Aia coque derivavit, diacid* vero inde n 
Peleo in Phthia Thessali* regnaverant. 

Cap. V. Reges stipendiarios. Sc. Thraci*. Explicatius h*c nar- 
rat Frontinus, Stnateg. , 11, 1 1 , § 3 . 

Cap. VI. Non juvenes robustos, etc. De his St.-Croix, in Exa- 
men critique, etc. , p. 1^7 : « Tout cela mnnque d’exactitude. 
Sans doute il y avait bieu des vieux capitaines; mais il s'en trou- 
vait aussi beaucoup de jeunes : de ce nombre Itaient Philotas, 
Nicanor, Philippe, Cceaus , Perdiccas, Cratere, Calas, et 
autres, » etc. 

Statuis equestribus. Non omnes, ut facile existimari potest, sed 
viginti quinque ex turma Socratis, qui primo impetu cecide- 
rant. Vide St.-Cboix, p. a^i. 

Major pars Asia:. I. e. omnis illa qu* intra Taurum et Eu 
phratem erat. 

Cap. VII. Alexandro Lyncesta. Vide superiores notas , ad c. ii, 
p. ao8. 

Vicina: urbis. Telmessi , ubi vates multi. Vid. Bavie , Dictionn. 
crtt. et histor. , s. v. Telmessus. 

Cap. X. Multos Orientis reges. Insigne hoc magniloquentia’ 

rhetorica: exemplum. Recte hic Vossiiis : a Puto respicere Justi- 
num ad memorabilem illam historiam, quam Josephus (in Anti- 
tiq.jud., xi, 8) de Jaddo, summo Judaeorum sacerdote, narrat. » 
Idem judicat St.-Croix, qui hanc rem copiosissime exponit, 
p. 557 . 

Cap. XI. Ciliciamque. At Ciciliara Alexander dudum tenebat. 
Errorem hunc esse Justini arguit quarti saeculi scriptor Orosius, 
qui idem ex eo expressit. Freinshemius corrigere volebat Cyre- 
nem, Gronovius Libyam, jubente historia. 

Cap. XIII. Vix denis armatis. Codd. omnes hic probent vix 
denis Axmf.xiis : quod corrigi non opus erat, quia Arriano , 
Exped. Alex., 111 , c. 8, § g, et c. 11, § 9, et Curtio, iv, 12, 
S 10, testibus, Armeniorum copiae sub ducibus Oronte et Mi- 
thrauste in exercitu Darii militabant. 

Cap. XIV. Proelium. Dicit illud quod ad Gaugamela vicum 
commissum, et ad Arbelam urbem extractum est. 

Cap. XV. Dextram se ferendam Alexandro dare. Locutio 
haec ex Persarum moribus petita. Corn. Nepos, Datame , c. 10 : 
Fidem de ea re , more Persarum , dextra dedit. Hanc ut accepit 
a rege missam, etc. Xenophon, in Agesilao , c. 3 , $ 4 : {huuXiT u(. 
0 ir/_ uht.xc.ui -rct|Airovri. Idem, in Anabasi , 11, 4 , § i : xai di- 

|ix; TTop i JtaatXeu; ccf cvte;. 

IN LIBRUM XII. 

Cap. I. Zopyrionis. Codd. Justini : Sopyrionis, qua forma pro- 
babile est Romanos tanquam propria usos esse, si reputes cx 
ZaxivOo» eos fecisse Saguntum, ex ZiiO» Sedium, et alia ejusdem- 
modi. 

Cap. II. Haec Alexandri, regis Epiri, expeditio ccepta est, 
Livio teste, vm, 3, a. U. C. 4i5, sive a. C. N. 33 g, biennio 
ante nuptias cum Cleopatra, Alexandri Magni sorore. Nescio qui- 
bus rationibus ductus St.-Croix annum statuat '334 a. C. N. 

Brundisium. Hanc urbem vulgo quidem narrant a Gnossiis Cre- 
tensibus conditam : sed Pompeius eam ad Diomedem auctorem 
refert, quod in plurimis aliis Apuliae urbibus fieri notum est. 

Cap. V. Radice Caucasi. Hoc explicat Strabo, Geograph., 
XI, p. 352 : Ti Sfr. McucuSivi; inarta ti airi Apicov Kauxxscr 

IxaXsaav. 

Cap. VI. Amyntas consobrinus. I. e. patruelis, Perdiccae regis 
filius, qui sub tutela Philippi patrui erat; vide supra, vn, c. 5 : 
sed adultus idem insidiarum adversus Alexandrum structarum poe- 
nas luit. ■ 

Cap. VII. Regnaque Cleophidis. Qunrum caput erat Massaca 
urbs, quae a Strabone Maorrf* dicitur : populus Mazagce vocatus. 

Cap. VIII. Gesteanos. Nullus eo nomine populus in India in- 
venitur. Sed Orosius et Freculphus, qui Justinum exscripserunt, 
praebent Cathenos : unde facile est elicere cath^os, satis cele- 
brem Indiae gentem. Vid. notam seq. 

Gangaridas. De bis nuper ex indicis fontibus docte egit Lassen. 
de Pentapotomia indica, p. 16, 18; idem, de Adrcstis, p. » 5 ; 
de Cathreis , p. a 3 . 

Cap. IX. Idem Lassenus legendus est de Osydracanim magno 
populo, p. a6 sqq. libri citati. 

Urbem eorum. Scii. Mallorum; vid. Fbeinshem. ad Curtium, 
ix, 4 , S »<>■ 

Cap. X. Uri>em Ambigeri regis. Harmatelia, vel, ut multi codd. 
Diodori xvii, c. io 3 , Appar* dictam, extremam urbem Brachma- 
num. 

Urbem Barcen condidit. Sed nulla in ostio Indi ejus nominis 
urbs habetur : verum a Plinio aliisque Barace oppidum ibi me- 
moratur : quod dicere voluisse Justinum , non dubitabis. 

Cap. XIII. Borsippam urbem. IJc cujus situ egit St.-Croix , in 
Examen erit., p. 8ia sq. Sed MSS. Justini omnes Bursiam. 

Cap. XIV. Lynccsta. Vide p. ao8. 

IN I.IBRUM XIII. 

Incipit hic historia successorum Alexandri, difficillima ob fon- 
tium ingentem paucitatem. Quaecumque servata sunt, consentiunt 
fere cum narratione Arriani, in libro «tp! AiaJoy»», cujus ex- 
cerpta reliquit Photius in Bibliotheca : nec non Dexippi, qui bre- 
viorem eorum historiam ex majore opere Arriani adumbraverat. 
Bene aliqua constituit St.-Croix in fine operi» saepe citati : sed 
totam historiam ex fontibus, qui quidem servati sunt, composuit 
Mannert, Geschichle der unmitleibaren Nachfolger Alex. : quod 
opus insigne qui in Francogallicum sermonem convertere 
velit, operae pretium farturum esse arbitramur. Pompeii Trogi 

narratio cum Hieronymo Cardiano saepe consentit, qtii apud ve- 
teres magnae auctoritatis habebatur : quare probabile est quae 
sequuntur pleraque inde esse expressa. 

Cap. II. Meleagrr. Non Meleager, sed Nearahus ex narratione 
Curtii, x, c 6 , qui Arrianum secutus est. 

Valetudinem majorem. I. e. malam solito majorem : laborabat 
enim malo insolito, morbo comitiali, quem etiam Celsus, de 
Medicina, tu, c. a 3 , morbum majorem vocat. 

Cap. III. Attalus. Immo Meleager, ex narratione Curtii, x, c. 8 , 
cum Arriano haec multo accuratius tradentis. 

Cap. IV. Cratero. Qui tum in Cilicia erat, ab Alexandro cum 
emeritis dimissus. Vid. supra, xn, cap. ia. 

Aridceus rex. Error hic Justini : non Aridaeus rex intelligitur, 
sed alius Aridaeus, ex ducibus Alexandri unus. 

Bactrianos Amyntas. Haec in omnibus MSS. corrupta et in 
editionibus ita distincta sunt, ut historiae veritas damnum inde 
capiat. Collatis ceterorum narrationibus ea ita constituenda esse 
apparet : Bactrianos Amyntas sortitur, Sogdianos Philippus (ita 
Dexippus et chronologi aliqui; vid. etiam I. asserum, de Pentapot. 
indica, p. 3 y , 40, et insequens nomen Philippus delendum est, 
ut ex hoc loco sequentibus invectum), Stagnor (ita legendum 
esse pro Nicanor Justinus ipse suadet infra lib. xli , cap. 4 init. : 
Parthorum imperium Stagnori , externo socio, traditur, nisi Pom- 
peium sibi ipsum contradicere malis) Parthos, Hyrcanos Phra- 
taphemes , Car manos (ita legi pro Armenios , notiore populo, 
consensus ceterorum cogit) Nepolemus , Persas Peucestes, Ba- 
bylonios Archon Pellxus (Pella enim, Macedoniae urbs, patria 
Archontis erat teste Arriano in Indicis cap. 18; Pelasgos autem 
ab Asia superiore alienissimos esse neminem fugit) , Arcesilaus Me- 
sopotamiam. Leni igitur hac quam indicavimus mutatione si lo- 
cum nostrum redintegraveris , cum reliquorum narratione in 
concordiam redigitur. 

Cap. V. Bellum. Narrat hic bellum Lamiacurn. 

Detrectantem proelium. Scilicet post duas clades, quas passus 
jam fuerat. • 

Hcraclece. Ceteri omnes Lamiam profhgisse Antipatrum me- 
moriae prodiderunt ibique esse obsessum; at prcelium, in quo ab 
Atheniensibus fugatus fuerat, Heracleae commissum esse videtur : 
vid. Pausax. Attica, i, 5 3 ; Drono»., xvm, c. 1 1 et ia. 

Harpalo. MSS. omnes Arpago. In fine capitis Justinus memo- 
rare omisit Crateri adventum et Macedonum victoriam ad Cra- 
nonem. 

Cap. VI. Ariarathi. Quem regem aggressus est Perdiccas, ut Eu- 
menem in provinciae datae possessionem deduceret : sed memoria; 
fallacia Justinus in alteram expeditionem ab eo factam aberrat. Lege 
Diodorum, xvm, ia, haec narrantem de Isaurensium urbe, qui 
se suaque omnia interire quam hostium manibus contrectari ma- 
luerunt. 

Neutram obtinuit. Immo obtinuit Nieeram , Antipatri filiam, 
conciliantibus fratribus ejus Archia et lolia, sed brevi post re- 
pudio remisit; Cleopatrae autem nuptias ingruentia bella impedi- 
verunt 

Alexandri Magni filium. I. e. posthumum ex Roxane natum, 
Alexandrum rEgum. 

Caria. Fortasse Cappadocia legendum est ex aliorum relatio- 
nibus. 

Cap. VII. Arutceo. Ita solus Justinus, ceteri omnes Aristotelem 
dicunt, ut Heraclides, Diodorus, alii; de qua re vid. Scaligxr., 
ad Euseb. Chronie. , p. 7 A , et Raout. Rochetth , Histoire de Veta- 
blissemcnt des Grecs, etc., vol. 111 , p. a 6 o. Condita est Cyrene 
circa olympiadem 37. * 

Quatuor pueros. Plerique historici duos tantum noverunt, Ari- 
starum et Autuchum : nonnulli adeo Aristaeum solum ; Itojuoc et 
Aypiii( Apollinis cognomina sunt, unde pro more mythologi* non 
insolito filios Apollinis vetustas effecit. Codd. Justini Authocum , 
quod in Autuchum corrigi debebiQpvid. AcesTdaEK «ipi Kupf,- 
vr,; apud schol. Apollon. Rhod. , 11, 498; et Agrorum, quod 
mutandum in Agreum : nam Etymologicum M. ex simili fonte : 
Ayp<u; 5 Tp«{ i'p«Tou itxpi to <v iyp» yrjtvrisOsu’ yif Kupwm; **i AttoX- 
Xuvtc. Pro Hypseo , MSS. praebent Speo. 

Ex responsis. Sc. oraculi , quod nuper ab Angelo Maio editum 
est in Excerptis vaticanis Diodori e lib. vn-x, cap. i 5 , plenius 
quam apud Herodot. exstabat tv , 1 55 , ita : 

Barr’, liti fuvr.v fatts diva; Si ai <t>eTjlo{ AiroAXav 

Ei{ AiSirv TTiuau xaXXierttpavov K 'jpr'vr,; 

Eupiir.c *** Quv vipiiv. 

Cap. VIII. Volyperchon. Gravissimum hic Justini vitium contra 

historiam. De Cratero haec narranda erant, ut narraverat Trogus, 
teste Prologo : Bellum, quo Eumenes Neoptolemum et Craterum 
occidit. 

IN LIBRUM XIV. 

Jnstinus in hoc libro omisit bellum Antigoni in Aridaeum et in 
Clitum, deinde certamina de portubus Athenarum , quae Pompeius 
retulerat. 

Cap. I. Exercitu in JEtoliam promoto. Iterum in historiam pec- 
ratur, nescimus scribarum an Justini culpa. Historicos si consu- 
limus, apparet legi debere foliam, quod pro Aiolide Nepos 
quoque dixit, Conone, cap. 5. Etiam illi historiam violant qui 
/Etuliam restituerunt , qui tractus est Armeniae Minoris , Cappa- 
doci» contiguus, quo sequenti demum anno penetravit Eumenes. 

Cap. III. Praeteriit ante haec Justinus Eumenis expeditionem in 
Phceniccn et multa alia, in quibus certamina cum Antigono in 
orientalibus provinciis commissa, antequam pugna, quam hic 
narrat, locum haberet. 

Superantur. Scilicet equites, non omnis exercitus : nam Argy- 
raspide? in suo cornu vicerant. 

Cap. V. A Grcecia. Ibi enim commoratus aliquandiu fuerat, ut 
eam pacaret i A suasque et Olympiadis partes traheret ; pnpterca 
seditiones per Cassandrum sibi ab Antipatro patre in successione 
postpositum motas compescere satagebat. 

Spartani, urbem, etc. De hac re accuratiora tradit Pausanias in 
Achaicis, cap. 8. _ 

Cap. VI. Nepote (Hercule).wtbe hoc loco Bongarsius : « Barsincs 
hic filius erat; Roxanis Alexander vocabatur : de quo hic agitur, 
ut patet ex Diodoro, xix, c. 5a. Videtur ergo Justinus memoria 
lapsus. » 

Regis Aridtei. Immo potius Philippi Amyntae, ut ipse Justinus 
in initio cap. significaverat. Erroris causam indicavit Bongars. 

IN LIBRUM XV. 

Quam pauca Justinus ex plena narratione Pompeii Trogi hoc 
libro reliquerit, collato Prologo apparet. Semel moneo, eum ori- 
gines urbium et situs terrarum de more omittere, ut in hoc libro 
origines insulae Rhodi. 

Cap. I. Polyperchonte. Hic Justinus Polyperchontem altera 
vice mori jussit, sed ne tunc quidem vere mortuus est. Iterum 
Prologus indicat Troguro olim hsec reclc tradidisse. Frater Per- 
diccae erat Alcetas. 

Apud Camalam vincitur. Codd. vetusti Galamam. Intelligitur 
pugna ad Gazam facta. 

Cap. II. Hercules. Vide Prologum, ubi justus rerum ordo ha- 
betur, quem excerpendo pervertit Justinus. 

Sepultura. I. e. combustione in rogo. 

Finitimum bellum. Est bellum cum Demetrio in Thessalia, qui 
expugnata Sicyone, Corintho multisque aliis Achaiae urbibus in 
Grtecia dominatum agebat. 

Cap. III. Lysimachus , etc. Perquam dubia hsec sunt. V. St.- 
Croix, Examen critique, etc., p. 363 sqq. 

Ferocissimce gentes. Thraces et adjecti ad Pontum Euxinum 
populi. 

Cap. IV. Babyloniam cepit. Immo recepit, ante provincia sua 
pulsus ab Antigono, quam recuperavit post pugnam Demetrii ad 
Gazam, a. 3 1 2 . 

Bactrianos. Adde Medos et Susianam. 

Sandrocottus. Athenaeus ex Megasthenis riepet«Ii protulit Xav- 
#(xjxu7tto;, quod nomen propius accedit ad indicam nominis for- 
mam Chandragupta. Vide Lasse*. , de Pentapot. indica, p. 4 1 - 
Notabilia ante eum habet Bayerus in Historia regni Bactriani, 
p. 3a sqq. 

IN LIBRUM XVI. 

Multa hic quoque Justinus omisit. De Heraclea urbe, cujus hi- 
storiae capita quaedam hic delibantur, legendae sunt reliquiae Mem- 
nonis et collecta omnium fere scriptorum de ea testimonia ab 
Conrado Orellio editioni hujus scriptoris subjecta. 

Cap. I. Doricetis , regis Thracum. Sic MSS. omnes Justini; sed 
quem hic excerpsit, Pompeius Trogus illum regem Dromichcelem 
appellaverat, consentientibus historicis reliquis, qui prseterca 
Getarum , non Thracum fuisse regem perhibent : verum Ro- 
mani Thraciam nimis in septentrionem opinione sua extendebant. 

Cap. II. Minimo natu ex /iliis. I. e. Ptolemaeo Philadelpho , qui 
non solum minor natu erat justis liberis , sed ex pellice quoque 
procreatus. 

Cap. III. Boeotiis. Sic Pausanias quoque narrat, lib. v, c. aG, 
§ 6; sed ceteri Heracleam Ponticam Megarensium coloniam vo- 
cant. Vid. Raoiji, Rochette, Hist. de Vetablissement , etc. , v. tu , 
p. 3 oo. 

In Pontum delati. MSS. omnes in Metajmntum, vitiose. Ut 
iidcm paiillo post Malachus pro Lamachus ; vide Diod., ni, 7». 

Car. IV. Plebs et novas tabulas et divisionem agrorum divitum 
impotenter flagitaret. Haec roraanus scriptor pOpuiarimn suorum 
sensui et rebus accommodasse videtur. Propius ad rei veritatem 
sine dubio accedit Aristoteles in Politicis, 1 . v, c. 6. Cf. Orkl- 
i.icm, in ed. Memnonis, p. 119. 

Car. V. Leonides. Memnon in libro de Rebus Heracleotarum 
hunc virum Leontem vocaverat; sed fuisse inter veteres qui eimi- 
dem Leonidis nomine appellarent , testis estSuidas, voce KXiap^cs. 

Satyrus. Hic non ex regia gente prognatus erat, sed iVirpeirc; 
puerorum regiorum , Timothei et Dionysii. 

IN LIBRUM XVII. 

De fontibus, unde Pompeius res in hoc libro expositas hause- 
rit, incertiores etiam haeremus, quam in ceteris libris, qui tem- 
pora a deperditis solum historicis memoriae prodita tractarunt. 
Nam aliunde scimus quanta apud eum fuerit auctoritas Theo- 
pompi et Hieronymi Cardiani : sed in hoc libro nisi Justinus 
Pompeii narrationem excerpendo depravavit , et res Lysimachi et 
origines Epirotarum aliter traduntur, quam Hieronymus illas et 
has Theopompus reliquerant. 

Cap. I. A Lysimacho rege condita. In eodem quidem loco ubi 
Cardia jam diruta steterat Vide Pacsaitiam, in Atticis , c. 9, fin. 

Cap. II. A Ptolemao. Erat hic Ptolemaeus Ceraunus , Ptolemaei 
Soteris filius ex Eurydice , filia Antipatri Macedonis : quare ma- 
ternum sibi regnum vindicare videbatur, dum Macedoniam oc- 
cupabat : nam in jEgypto postpositus erat fratri Philadelpho , ex 
pellice muliere nato. 

Eumeni. Quia nullus hujus nominis homo illo tempore res 
egisse ab historicis memoratur, Gronovius ex \xvu , cap. 3 , non 
sine veri specie correxit Nicomedi. 

Ab Antigono. Qui tum quidem sedem habebat Corinthi et im- 
perium tenebat in plures Graeciae urbes. 

Elephantos. Eosdem quos Seleucus ab rege Sandrocotto acce- 
perat, Pyrrhus ex parte in Italiam traduxerat, Ptolemaeus Deme- 
trio Poliorcetae in pugna eripuerat. Vid. Gcn. Schj egjsuuh , in 
Bibliotheca indica, vol. i. 

Cap, III. Paterno regno. I. e. Phthia Thessaliae , ubi Peleus avus 
et Achilles regnaverant. 

Glaucue. Nam Graeci D.onrxix?. MSS. vero Justini Glauci, vi- 
tiose. 

IN LIBRUM XVIII. 

Ex historicorum deperditorum reliquiis hoc tantum sciri licet, 
Pompeium Trogum in hoc libro Menandri Ephesii scriptis 
usum esse. 

Cap. II. A Ptolemceo. Scii. Philadelpho , qui Romanis de dis- 
cessu Pyrrhi ex Italia gratulatus populi romani socius et amicus 
haberi desideravit : quod quum laetum et honorificum senatui esse 
videretur, legatos ad eum mitti placuit. 

Cap. III. Ante annum trojance cladis. I. e. , ut Joseplius vo- 
luit, a. ia 5 o a. C. N. Vid. Scalig. , ad Euseb. Chron. , p. 46. 

Insulte. Quae pars Tyriorum urbis erat. 

Cap. V. Sacerdos Jovis. I. e. summi Phoenicum dei, Baal vel 
Bel : cui templum sine dubio conditum erat in vetustissima illa 
colonia Cittio , primaria Phoenicum serie in insula Cypro. 

Cap. VI. Maxitanorum. Vide praeter ea, quae p. 111 collecta 
exhibentur, Castigmoit., in Memoire geographique et numis- 
matique sur la partie orientale de la Barbarie appelte Afrikia 
par les Arabes, etc. , Milani, 1826, qui docte de illis egit et 
locum Justini explicuit. 

IN LIBRUM XIX. 

Qui inter veteres de Carthaginiensium rebus gestis et institu- 
tis exposuerant, non ita novimus, ut Pompeii fontes invenire 
possimus. Inter Germanos nuper Carthaginiensium historiam bene 
concinnavit Bcetticlierus , Geschichte der Carthager, 

Cap. I. Poeni humanas hostias immolare. De hac re alia tra- 
diderat Theophrastus in libro *«pi Tupoavuv , sed scriptorum dis- 
sensum explicavit St.-Croix , in Examen critique des hisloriens 
d' Alexandro , p. 278 sqq. , citalusque ibi E re re t. 

i5o ADNOTATIONES IN JUSTINI 

Cu>. II. In Sicilia in locum, etc. Hic Justinos duorum bel- 
lorum, alterius a 4o5 a C. N. gesti, alterius ab 3gft-396 , histo- 
riam miscuit et confudit. 

IN LIBRUM XX. 

Pompeius in hoc libro historiis Timaei Siculi, quarum frag- 
menta collegit Gcellerus , in libro de Situ Syracusarum , fere ubi- 
que usus est. 

Cap. I. Graecos. I. e. hoc loco Pelasgos. 

Falisci. Hi colonia erant Argivorum, per Halesum, Agame- 
mnonis filium spurium, deducta. Vid. Raoul-Rochett. , Hist.de 
fetabliss., vol. n, p. 119 , qui Justinum erroris convincit. 

Nolani. Hos alii Chalcidicam coloniam faciunt, alii Tyriorum, 
sive, ut Raoul-Rochettius loco laudato feliciter emendavit, Sty- 
rceorum , Euboeae urbis, Atheniensium coloniae. 

Sabini. Vid. Raoui-Roch., ibid. , p. n 3 sqq. et Clcvehii 
Italiam , p. 644. Ab iis Samnites orti erant. Vid. Raocl-Roch., 
p. 117. 

Thurinorum urbem. Dicere volebat Sybarin , in cujus ruinis 
olvmp. 84 a. 1 condita est demum Thurium. Vid. Raocl-Roch. , 
libro cit., vol. 11 , p. 3i8 sqq. Sed cnm narratione Justini con- 
ferri debet Pseudo-Aristoteles in Juscultationib. mirabil., c. n5. 

Cap. II. Epeus. Quos ceteri a Pyliis conditos referunt. 

Cap. IV. Decessit. Scii, inedia sponte sibi imposita, quod plu- 
res fecerunt, vel snb imperatoribus romanis. 

Cap. V. Gerentem bellum. Ad Rhegium, urbem Italiae inferio- 
ris , quam tum fortiter obsidebat. 

His autem Gallis. De his quae sequuntur optime omnium scri- 
psit St.-Martin, in Histoire des Gaules. 

Tridenlum. Hanc urbem ceteri omnes ab Rectis conditam per- 
hibent. 

Bellum, quod lue deseruerant. HicJnstinus iterum duo diversa 
Carthaginiensium bella inter permutat et miscet. 

IN LIBRUM XXI. 

Quum et in superiore libro et in sequenti Pompeius Timeeum 
Siculum sibi ducem esse in narrandis rebus voluisset, ea autem, 

quae hic liber complectitur, cum argumento librorum xx et xxn 
plane cohaereant, facile apparet nos etiam hic siculi historici re- 
lationem habere, quamquam scriptorum, testimoniis hoc demon- 
stran nou potest. 

Cap. I,- Avunculos fratrum suorum. Secundum alios Dionem 
solum , non etiam Hipparinum et Nysaeum. 

Cap. HI. Leophronis. MSS. Leoprofinis. Sed Rheginorum 
tyrannus erat Leophron , Anaxilai filius ; de quo vide Excerpta 
Dionysii Halicarnass. , nuper ab Angelo Maio edita , ex lib. xix , 
S 4 , Clearcbum ««pi Btu* quarto libro apud Athen., xii, p. 54 1, 
Strabonem et al. > 

Cap. V. Tyrannicis vitiis, etc. De quibus vid. Plutabchcm, in 
Vita Dionis, p. 960-961. 

IN LIBRUM XXII. 

Ex Tirnceo Siculo, qui res Agathoclis regis quinque postremis 
Historiarum suarum libris complexus fuerat. 

Cap. I. Piraticam... exercuit. Hoc tum factum esse ab eo Tirnteus 
narrat, quum Sicilia expulsus ab Sosistrato tyranno in Magnae 
Graeciae urbibus commoraretur. Vid. Prolog, xxn. 

Cap. III. Pacis. Intelligit pacem cum Agrigentinis, Gelois et 
Messeniis, quam Agathocli conciliavit Hamilcar. Vid. Dionoa. , 
xtx, 71, 7 a. 

Quce res. Omisit hic certamina cum Dinocrate , exsulum Syracu- 
sanorum duce , quem Carthaginienses auxiliis suis juverant. 

Cap. IV. De eadem re confer narrationem Valerii Maximi, vn, 
c. 4 , externa, § I. 

Cap. VI. Hanno. Simul quidem cum Bomilcare, diversae fa- 
ctionis viro : quem cur omiserit Justinus, ex ipsa pugnae narra- 
tione apparet. Vide vero Dionoaua, xx, 10- 11. 

Cap. VII. Praelio superat. De hac victoria ceteri nihil memorant, 
nisi forte hic intelligenda sunt quae Diodorus refert, xx, 38 , 3 g, 
ab Justino in majus aucta. 

Fainxaiccs DUBNER. 


FINIS. 

